
Introducere* 


Istoria modernă a Europei, care, în accepţia franceză a 
termenului, se sfîrşeşte odată cu Revoluţia şi cu Imperiul, se 
caracterizează prin confruntarea a două concepţii total opuse 
despre „sistemul internaţional“. Prima dă intiietate mişcării 
forţelor centrifuge. Ea are tendinţa să perpetueze împărţirea 
bătrînului continent în naţiuni diferite şi se bazează pe doctrina 
„echilibrului european“, potrivit căreia nici un stat nu trebuie 
să aibă o putere atît de mare încît să poată să impună celorlalte 
state dominaţia sa politică. A doua, din contra, intenționează 
să realizeze regruparea continentului sub autoritatea uneia 
dintre țările componente: ea tine deci de o dorinţă de unificare. 

Or, aceste tendinţe de restabilire a unității distruse şi 
transformată într-un mit (,,romanitatea“, „creștinătatea“, Carol 
cel Mare, Sfîntul imperiu de origine germanică) au fost con- 
cepute permanent ca niște forme de dominație, şi din aceasta 
cauză linia de delimitare dintre ţările care isi au originea 
într-una din aceste ideologii este foarte simplă. Din prima 
ideologie se trag statele mici şi în general toate țările care, 
într-un moment al istoriei, s-au temut că vor deveni ţinta ten- 
dintelor imperialiste ale marilor puteri. De cea de-a doua se 
leagă naţiunile al căror dinamism le-a situat în frunte şi care 
cer să-şi asume moştenirea unei comunităţi de destine, care de 
mai multe ori fuseseră adunate la un loc de dorinţa de unificare. 

Împărat „roman“, şi în această calitate moştenitor al unei 
viziuni despre lume care nu putea să fie decît universală, Carol 
Quintul (1500-1558) încearcă să introducă în realitatea euro- 

peană esenţa unui titlu pe care sfirşitul Evului Mediu îl trans- 
formase într-o ficţiune. Cu Filip al II-lea (1527-1598) şi preten- 
tiile Habsburgilor din Spania tinde să se impună, într-o Europă 
sfişiată de Reformă, o concepţie catolică foarte strictă. În timpul 
lui Ferdinand al II-lea (1578-1637), acţiunile Habsburgilor din 
Viena şi ale aliaţilor lor din Războiul de 30 de ani (1618-1648) 
sînt animate de spiritul recuceritor al Contrareformei. Iar cînd 
Franţa revoluţionară se aruncă la rîndul ei in aventura unei 
cuceriri europene, o face în numele „ideilor noi“ pe care le 
răspîndise in Europa întreagă o jumătate de secol de emulatie 
filosofică. 

Aceste tentative cu caracter imperialist eşuează una după 
alta, contracarate de rezistenţa încăpăţînată a naţiunilor, care 
transformă în doctrină ideea salvatoare a „echilibrului euro- 
pean“. Dar fiecare dintre ele îşi lasă amprenta în Europa. În 
zorii „Epocii moderne“ aceasta nu este decît un agregat nede- 
finit de grupuri rivale care în secolul Luminilor asistă la naşte- 
rea unui început de conştiinţă colectivă. Revoluţia franceză, 
cuceririle napoleoniene, ale căror repercusiuni se fac resimtite 
mai mult sau mai puțin de la un capăt la celălaltal continentului, 
apoi coaliția popoarelor pe care imperialismul francez le-a făcut 
să se autodescopere (mitului bătăliei de la Valmy i se opune 
cel al bătăliei de la Leipzig, Bătălia Naţiunilor împotriva arma- 
telor napoleoniene din octombrie 1813) sînt pe drept cuvînt 
evenimente de răsunet european. 

Înfrîngerea lui Napoleon marchează eşecul unei tentative 
de unificare imperialistă, dar pentru istoria Europei ea înseamnă 
în acelaşi timp şi o dată importantă, în sensul că această înfrîn- 
gere le descoperă europenilor puterea pe care o pot căpăta inte- 
resele şi forțele lor reunite. Desigur, solidaritatea care s-a creat 
între adversarii Franţei imperiale nu are şansa să dureze decît 
dacă, dincolo de alianțele dictate de moment, națiunile care 
formează Europa iau hotărîrea să nu lase în voia soartei raportu- 
rile dintre ele şi dacă reuşesc să promoveze formule care să 
exprime comunitatea de intenţii, într-o politică comună. 

Or, zece ani după victoria națiunilor coalizate, realităţile 
aveau să arate cum ar fi trebuit privite iluziile create de Congre- 
sul de la Viena. Într-adevăr, de-a lungul anilor ce au urmat 
restauratiei Vechiului Regim, urmările ideilor răspîndite de 
Franţa revoluţionară acţionează asupra Europei refăcute ca un 
impuls spre schimbare. Liberalismul modifică puţin cîte puţin 
conţinutul monarhiilor celor mai conservatoare. Naționalismul 
nu ocoleşte nici unul dintre edificiile politice realizate cu trudă 
de-a lungul secolelor, cu ajutorul războaielor, a căsătoriilor şi 
a moştenirilor, într-o Europă în care un popor constituie un 
bun patrimoniu care se lasă moştenire generațiilor viitoare. 
Europa îşi schimbă aspectul, dar frămîntările care o clatină 
sînt resimtite de întreg continentul. Acum ia naştere o „opinie 
europeană“, iar înmulţirea congreselor de tot felul, care au drept 
scop să aprobe transformările ce au loc, reprezintă dovada că 
trezirea conştiinţei de sine din 1815 se prelungeşte pe tot parcur- 
sul secolului. Pînă unde merge această trezire a conştiinţei? 
Nu atît de departe dacă se ia în considerare reluarea războaielor 
între popoarele Europei. Dar dacă se tine cont de eforturile 
reale, dar încă confuze cu siguranţă, depuse pentru obţinerea 
unor rezultate concrete, trebuie să admitem că noţiunea de 
Europa înregistrează progrese permanente. 

De la Sfinta Alianţă la congresele europene din a doua 
jumătate a secolului, care încearcă să rezolve conflictele colo- 
niale sau certurile dintre marile puteri, se realizează o organi- 
zatie europeană încă nu prea bine definită, care înlocuieşte 
tentativele hegemonice din secolele precedente. Bineînţeles, 
ea nu atenuează avintul naţionalismului, care pare să învingă 
în acest secol al naționalităților triumfătoare. Cel puţin apare 
clar faptul că Europa îşi descoperă interese comune, simte 
nevoia unei solidaritati reale, care o ajută să se contureze în 
conştiinţe chiar în momentul în care vacarmul şi furia înfruntă- 
rilor nationale par să ocupe primul plan al scenei europene. 


Partea I 
(1815-1848) 


APARIŢIA UNEI EUROPE LIBERALE 


Capitolul 1 


RECONSTRUCȚIA EUROPEI ŞI 
SFÎNTA ALIANȚĂ 


E /mediat după înfringerea lui Napoleon, învingătorii organizează 
Congresul de la Viena pentru a redesena harta Europei. Trebuie să se 
şteargă pur $i simplu un sfert de secol de frămintări revoluționare pentru 
a se reveni la Vechiul Regim. 


E Congresul se angajează deci într-o acțiune de restauratie. Splendoarea 
unei epoci minunate, după care suspină prinții şi marea nobilime, 
afirmarea principiului legitimității dinastice, revenirea la intrigile şi 
manevrele diplomaţiei din secolul al XVIII-lea: este momentul sărbă- 
toririi unei epoci de aur pe care Europa încearcă să o reinvie. 


E Congresul de la Viena va încerca să satisfacă pretențiile celor patru 
învingători ai lui Napoleon, raspunzind în limitele posibilităților la imen- 
sa lor foame de teritorii. Va încerca de asemenea să restabilească un 
echilibru între marile puteri pe care Napoleon le-a supus si dintre care 
nici una nu ar mai accepta de acum înainte ca acest echilibru să fie 
repus în discuţie s pre profitul rivalelor sale. În acest joc, ambițiile mo- 
narhilor îşi găsesc satisfacție, dar nu si aspiraţiile naționale, care au 
jucat un rol atit de important în căderea Imperiului. 


@ Dar există şi reversul medaliei. Pentru a păstra Europa croită după 
măsurile vechilor dinastii, neluind în seamă in mod deliberat dorințele 
şi aspiraţiile popoarelor, comunitatea suveranilor de pe continent trebuie 
să pregătească mijloacele de constringere care îi vor permite să facă 

fata mişcărilor de protest previzibile. Îmbrăcat în accentele mistice ale 
„Sfintei Alianțe“ sau în realitățile mai concrete ale „sistemului 
Metternich", ia ființă în 1815 un pact de asistență mutuală între monarhi 
împotriva frămintărilor revoluţionare, si pind în 1823 acesta permite 
împiedicarea tuturor mişcărilor liberale sau naţionale europene. 


@ Dar această solidaritate silită dintre puterile europene, realizată 
împotriva supunerii în discuţie a ordinii din 1815, este de scurtă durată: 


nu după mult timp această ordine din 1815 este contestată. 


Odată Imperiul distrus, Europa trebuia reconstruită. Re- 
volutia, apoi Napoleon au trasat şi retrasat frontierele statelor, 
reducind teritoriul unora, mărind puterea altora, rezolvind repe- 
de totul, fără drept de apel şi fără să ţină prea mult cont de 
aspiraţiile şi interesele popoarelor. Prusia şi-a pierdut jumătate 
din teritoriu, dar supuşii săi, ca suveranii de Saxa şi Bavaria, 
au fost recompensati pentru relativa lor fidelitate, cu titlul de 
regi şi cu cistiguri teritoriale. 

Revoluţia şi Imperiul au modificat în aceeaşi măsură 
componența Europei ca şi frontierele. Introducerea Codului 
civil, abolirea privilegiilor, a iobăgiei, a dijmei, a drepturilor 
feudale, crearea unei administrații coerente şi centralizate, 
instituţii judiciare reorganizate după modelul francez, o mai 
mare toleranţă religioasă, toate acestea însemnau că o întreagă 
structură pluriseculară, apartinind Europei monarhice, s-a facut 
țăndări. 

Încă şi mai importante erau răsturnările revoluţionare 
care s-au produs în conştiinţe. Europa din 1815 vorbea o nouă 
limbă: libertate, egalitate în fata legii, dreptul popoarelor de 
a-şi hotărî soarta deveniseră principii exprimate în mod curent, 
iar influența lor era aşa de mare încît suveranii Vechiului Regim, 
învingătorii lui Napoleon, au trebuit să apeleze la ele pentru 
a-şi ridica poparele împotriva „tiranului francez“. 

Imediat după victoria asupra Franţei, în euforia care ur- 
mează după căderea celui care de cincisprezece ani făcea 
Europa să tremure, fiecare aşteaptă de la pace împlinirea spe- 
rantelor şi intereselor. Marile puteri victorioase intenţionează 

aproape toate să „reinstaleze civilizația“, adică să şteargă cu 
buretele noutăţile introduse pe continent de spiritul revoluţionar. 
Dar, se vede destul de repede că este imposibil să se reconstru- 
iască Europa fara să se ţină cont de popoarele care au partici- 
pat la doborirea lui Napoleon. La care se adaugă poftele nemă- 
surate, adesea opuse, ale învingătorilor, care fac indispensa- 
bilă recurgerea la arbitraj şi la realizarea unui acord. 

Pentru a armoniza ,,restauratia“, pentru a angaja naţiunile 
europene în elaborarea „noii ordini“ care trebuie să o anuleze 
pe cea stabilită de Revoluţie, în 1814 se reuneşte Congresul de 
la Viena. Este prima adunare în care sînt reprezentate toate 
naţiunile Europei şi care marchează punctul de plecare, este 
adevărat, modest, al eforturilor de organizare a continentului. 

„Congresul nu merge, dansează“, exclamă incintat batri- 
nul prinţ de Ligne, supravieţuitor octogenar al fastului diploma- 
tic din secolul trecut, şi care va plăti cu viaţa patriciparea prea 
activă la distracţiile organizate în culisele Congresului. Curios 
Congres la urma urmelor, această adunare organizată pentru a 
discuta un subiect mai grav decît toate — reorganizarea Europei 
— şi care apare în ochii contemporanilor ca o mare sărbătoare a 
Vechiului Regim reînviat... 

Nimic nu lipseşte ca să întărească această impresie de 
sărbătoare continuă pe care o oferă întrunirea de la Viena: nici 
calitatea participanţilor, nici aspectul festivităților. Din toată 
Europa, mai multe mii de persoane se îndreaptă spre capitala 
Habsburgilor. Două sute treisprezece delegaţii oficiale se insta- 
Jează aici împreună cu personalul lor; la care se adaugă cinci- 
sprezece membri ai familiilor domnitoare şi mai mult de două 
sute de prinți de tot felul. Pînă în iunie 1815, dineurile, receptiile, 
balurile mascate, vinătorile de proporţii se succed unele după 
altele fără întrerupere. Întoarcerea din insula Elba şi cele „O 
sută de zile“ abia dacă tulbură înşiruirea de distracții. 

Dar sărbătorile care marchează restauratia Europei Ve- 
chiului Regim, scăpată de coşmarul pe care îl trăieşte de două- 
zeci Şi cinci de ani, nu împiedică intrigile să-şi urmeze cursul. 
Această renaştere a moravurilor diplomatice din secolul al 

XVIII-lea. este deosebit de prielnică spionajului, corupţiei, 
aventurilor galante. Pentru a reconstrui Europa viitorului se 
revine fără complexe la Europa trecutului, simbol semnificativ 
al dorinţei de restauratie pe care o simte majoritatea celor pre- 
zenti la Congresul de la Viena. 


„Liderii“ europeni 


În realitate, participarea delegatiilor venite dintr-o multi- 
me de ţări este o păcăleală. Micile puteri invitate la serbări 
sînt ţinute departe de dezbateri. Soarta Europei este hotarita 
de delegaţii marilor puteri, iar oamenii politici cei mai impor- 
tanti aranjează pe continent un teatru pe măsura suveranilor 
din Vechiul Regim, ai căror reprezentanţi sînt la Viena. 

Rolul principal îl are britanicul Castlereagh, spirit flexi- 
bil şi subtil sub o aparență glacială, temperament practic care 
nu se împiedică deloc de rigiditatea protocolară a diplomaților 
de modă veche. Trebuie spus că el are toată libertatea de acţiune 
necesară pentru a face auzită vocea Angliei, care, preocupată 
în principal de avantajele comerciale şi coloniale, nu aşteaptă 
de la congtes nici o mărire teritorială, ci numai refacerea echili- 
brului european. 

Acesta este şi obiectivul umărit de şeful delegaţiei aus- 
trece, prințul de Metternich, diplomat abil şi prudent, care, 
după ce l-a sfătuit pe împăratul Francisc să se apropie de Franţa 
imperială, s-a arătat apoi a fi un făuritor deosebit de activ al 
înfrîngerii lui Napoleon. Dar echilibrul european aşa cum îl 
concepe Metternich este deosebit de cel al lui Castlereagh în 
două puncte esenţiale. Mare senior al Vechiului Regim, orbit 
de ura împotriva Revoluţiei, cancelarul austriac consideră că 
echilibrul nu se poate realiza decît într-o Europă strict conserva- 
toare, în care cea mai mică veleitate de schimbare ar fi imediat 
reprimată; şi apoi el estimează că această condiţie nu poate fi 
realizată decît dacă edificiul european, restaurat de puterile 
coalizate, este garantat de puterea conservatoare a Austriei. 

De acord asupra principiului dar nu şi asupra metodelor, 
Metternich şi Castlereagh au amindoi acelaşi adversar: ţarul 
Alexandru I, care, de cele mai multe ori, conduce personal 
delegaţia rusă aflată doar cu numele sub autoritatea ministrului 
afacerilor străine, Nesselrode. Alexandru se consideră, şi nu 
chiar fără motiv, drept principal autor al coaliţiei care a darimat 
puterea napoleoniană. Numai că îşi însuşeşte în întregime 
ambițiile europene ale invinsului. Într-adevăr, visul său este 
să realizeze prin Congresul dc la Viena o federaţie a statelor 
europene pe care să o conducă el. Acest proiect al unei Europe 
unite provoacă îngrijorarea austriecilor şi a englezilor, cu toate 
că motivul nelinistii lor este diferit. Dacă se adaugă faptul că 
ţarul este foarte interesat de acel „bolnav al Europei“, cum 
este pe cale să devină Imperiul otoman, în scopul de a plasa 
sub protectoratul său popoarele ortodoxe din Balcani (ceea ce 
îl transformă în concurentul Austriei, care consideră peninsula 
balcanică drept domeniul său rezervat de expansiune), dar şi 
în scopul de a pune mina pe Strimtori, care i-ar permite accesul 
în Mediterana orientală (spre marea spaimă a englezilor, a căror 
hegemonie în această zonă este exclusivă), se va înțelege fără 
mare greutate că dezbinarea învingătorilor a distrus destul de 
repede solidaritatea iluzorie din timpul luptelor. 

Alături de aceste trei figuri marcante ale politicii europe- 
ne, ceilalţi nu sînt decît nişte figuranti, chiar şi regele Prusiei, 
Frederic Wilhelm al III-lea, şi ministrul său, Hardenberg, care 
devin auxialiarele ţarului în schimbul unor promisiuni teritoria- 
le. Pînă şi abilul Talleyrand, atît de în largul său în acest mediu 
de aristocrați din secolul al XVIII-lea, şi care reuşeşte să facă 
în asa fel încît să se uite că Franţa este o putere învinsă profitind 
de rivalitatile dintre puterile coalizate, nu poate evita ca tara 
sa să fie transformată într-un actor cu rol secundar. 

Plasîndu-se în mod tactic şi cu aprobarea lui Ludovic al 
XVIII-lea pe terenul legitimităţii şi dreptăţii — „care este necesar 
tuturor“ — Talleyrand devine la Viena purtătorul de cuvînt al 
statelor mici, opunind sistemului împărțirii în scopul echili- 
brului, ideea că „suveranitatea nu poate fi obținută doar prin 
simpla cucerire şi nici nu poate fi transmisă cuceritorului dacă 

suveranul nu i-o cedează“. Cu toate acestea, pînă la urmă pro- 
iectele britanice şi austriece au fost cele care au învins, iar 
Congresul de la Viena trece la noua împărțire a Europei pe 
baza principiului echilibrului. 


Europa din 1815 


Dominată de grija de a asigura echilibrul european, 
„opera“ teritorială a Congresului de la Viena găseşte un pretext 
oferit de pretenţiile lui Talleyrand: restaurarea dinastiilor legiti- 
me. Imprudenta asimilare! Dinastiile legitime vor deveni in 
ochii multor europeni complicele tratatelor care calcă în picioa- 
re aspiraţiile naţionale ale popoarelor. Într-adevăr, echilibrul 
se potrivește cu foamea de putere a învingătorilor. Anglia este 
cea mai abilă. Satisfactiile pe care le cere sînt de ordin colonial, 
iar în Europa nu obţine pentru ea decît puncte de sprijin sau 
baze navale: insulita Hellgoland, în apele Danemarcei; in 
Mediterana, Malta şi insulele Ionice, care, alături de Gibraltar, 
pe care îl deţine de un secol, îi permit să domine întreaga mare 
din punct de vedere strategic. În plus, ea mai reuşeşte o lovitură 
de maestru în scopul de a interzice francezilor orice acțiune 
înspre coasta flamandă și Anvers: constituirea unui regat unic, 
format din Belgia şi Olanda, care formeaza regatul Ţărilor de 
Jos, încredinţat familiei de Orania. 

O atitudine atît de moderată nu se potriveşte cu dorinţa 
de putere a celorlalţi învingători. Rusia, fără să obțină tot ce 
dorea (oare nu dorea ea ca Europa să se unească sub autoritatea 
sa?) este totuşi cel mai bine recompensată. Două treimi din 
Polonia, incluzind Varşovia, măresc penetrarea sa în direcţia 
Europei Centrale. Obţinerea Finlandei în nord şi a Basarabiei 
luată sultanului, la sud, o fac să înainteze spre cele două spații 
maritime care mărginesc acest continent european pe care 
visează să-l domine. 

Dar probabil că transformările sînt mai importante pentru 
Austria şi pentru Prusia. Aceasta din urmă primeşte Pomerania 

şi o mare parte din Renania. Ea nu este încă prima putere în 
Europa, aşa cum o făcuse să spere sprijinul acordat de tar, dar 
înaintează cu paşi mari pe acest drum. Cu atit mai mult cu cit 
Austria, printr-o mutație ale cărei consecinţe se pare că nu le-a 
observat nimeni, îşi vede susținută vocaţia ei meridională, ceea 
ce îi îndepărtează atenţia de teatrul german. Reluarea în posesie 
a Tirolului si a Salzburgului pînă la Bavaria nu face decît să 
consfinteasca o poziţie anterioară Revoluţiei. Dar ea primeşte, 
pe lîngă provinciile Ilirice, cea mai mare parte a nordului Italiei, 
care formează Regatul lombard-venetian. Iar situaţia sa de putere 
transalpină se consolidează încă prin venirea la putere a arhidu- 
celui Ferdinand în marele ducat al Toscanei, iar în ducatul de 
Parma, a fostei împărătese a francezilor, Maria Luiza de Austria, 
a doua soție a lui Napoleon I. 

Aceste măriri de teritoriu nu puteau şă se facă fără să 
trezească nemulțumirea unora dintre foştii participanţi la 
coaliție, victime ale lăcomie: marilor puteri. Acesta era cazul 
Suediei, unde Bernadette, devenit print regal, s-a îndepărtat 
de tara natală şi de vechile sale convingeri revoluţionare şi a 
mers pina acolo incit, în timpul campaniei din 1814-1815, a 
condus un corp de armată suedez alături de Aliați. Lipsita de 
Pomerania suedeză atribuită Prusiei, de Finlanda, de care profi- 
tă Rusia, în compensație Austria primeşte Norvegia. Frumos 
exemplu de revenire la obiceiurile diplomatice din secolul al 
XVIII-lea, care sînt de altfel confirmate de împărțirea Poloniei 
între cele trei puteri, Austria, Prusia şi Imperiul țarilor, pentru 
care „o parte din Polonia“ era elementul lor diplomatic traditio- 
nal. 

Marea învinsă în războiul pe care ea însăşi l-a pornit 
împotriva Europei, Franţa, îşi vede teritoriul micşorat dar nu 
împărțit, fiind în general redusă la frontierele sale din 1789. 
Suspiciunea persistă totuşi în privinţa intenţiilor sale, şi o cen- 
tură de state-tampon se constituie în jurul ei pentru a bloca în 
viitor o eventuală expansiune. Ţările de Jos, Renania prusacă, 
Confederaţia elveţiană, a cărei neutralitate este proclamată, 
Regatul Savoiard, mărit cu fosta Republică genoveză, sînt tot 

atîtea bastioane însărcinate cu supravegherea „Marii Națiuni“ 
în interiorul căreia, în ciuda legitimităţii restaurate, se simte 
clocotind spiritul revoluţionar. În acelaşi timp, cei care conduc 
jocul Congresului de la Viena reușesc să şteargă cu buretele 
de pe faţa Europei douăzeci de ani de politică de cucerire şi de 
anexări şi lasă să supravieţuiască doar imaginea unei Frante 
revoluţionare maltratată de monarhii Vechiului regim, a unei 
Frante depozitara a principiilor generoase din 1789, despre 
care se uită că nu au fost defel aplicate deşi a existat posibilitatea 
de a o face, în sfîrşit, a unei Frante care rămîne speranţa popoa- 
relor europene deceptionate de un congres de la care au sperat 
altceva decît restaurarea pur şi simplu a Vechiului regim. 

Către Franţa se îndreaptă privirile patriotilor polonezi, 
inglobati împotriva voinţei lor în statul prusac, austriac şi rus, 
ale belgienilor supuşi unui prinţ străin, ale italienilor care au 
putut spera un moment unificarea apropiată a ţării lor şi care 
sînt disperaţi văzînd-o dezmembrată în şapte state, chiar şi ale 
germanilor, împărțiți in 39 de regate sau principate, al căror 
singur lucru comun este o Dietă neputincioasă, simbol derizoriu 
al unui vis de unificare sfărîmat. Cît despre popoarele creştine 
din Balcani, pe care Imperiul le-a făcut să întrevadă posibilita- 
tea de a scăpa de sub jugul secular al sultanului otoman, 
speranţa emancipării lor se spulberă odată cu iluziile Europei. 

Pentru că au încercat să reconstruiască continentul igno- 
rînd aspiraţiile pe care Revoluţia le-a trezit în sînul popoare- 
lor, pentru că, din ură fata de noile idei sau de frica consecinţelor 
acestora, au preferat principiul autorității principiului consim{a- 
mintului la sentimentele nationale, făuritorii Congresului de 
la Viena s-au condamnat singuri să nu-şi poată menţine realiză- 
rile decît cu preţul unei politici de forță. La această necesitate 
trebuiau să răspundă intenţiile „Sfintei Alianțe“. 

Sfinta Alianţă — mit si realitate 


Începînd din 1814, naţiunile coalizate au avut grijă să-şi 
precizeze atitudinea viitoare pentru a evita repetarea evenimen- 
telor revoluţionare. În martie 1814, în timp ce campania din 
Franţa era departe de a fi finalizată, guvernul britanic a propus 
aliaților săi ruşi şi austrieci să încheie o alianță pentru douăzeci 
de ani îndreptată împotriva Franţei. Pactul de la Chaumont a 
ratificat acest acord ce trebuia pentru viitor să plaseze Franţa 
pe o poziţie de naţiune învinsă şi suspectă. 

Bineînţeles, imediat după Congresul de la Viena, neinte- 
legerile dintre aliaţi, exploatate cu abilitate de Talleyrand, care 
făcea eforturi să creeze o imagine liniştitoare Franţei redevenită 
sub egida Bourbonilor, o putere plină de respect fata de ordinea 
stabilită, au facut ca hotaririle pactului să devină perimate. Cu 
toate acestea, spiritul contrarevolutionar al învingătorilor din 
1815 rămîne cu atît mai mult baza sistemului internaţional. 
Astfel, după cîteva săptămîni de la congres, sub impulsul ţarului 
Alexandru, Austria, Prusia şi Rusia semnează tratatul numit al 
„Sfintei Alianțe“, care, în lipsa unui aranjament clar, avea 
meritul de a preciza principiile de bază potrivit cărora noii 
stăpîni ai Europei intenționau să instaureze noua ordine interna- 
tionala. 

Textul, pus sub semnul „Preasfintei şi Indivizibilei 
Treimi“, stipula în primul articol: 

„Conform cuvintelor din Sfînta Scriptură, care cere tutu- 
ror oamenilor să se considere fraţi, cei trei monarhi contractanti 
vor rămîne uniți prin legăturile unei fraternitati adevărate şi 
indestructibile şi, considerîndu-se compatrioți, îşi vor acorda 
în orice ocazie şi în orice loc asistenţă, ajutor şi sprijin; apărînd 
în fata supușilor şi armatelor lor ca nişte părinţi, ei vor conduce 
sub impulsul aceluiaşi spirit de fraternitate de care sînt animați, 
la protejarea religiei, a păcii şi dreptății...“ 

Este de-a dreptul ciudat acest document, care pretinde 
că sprijină acțiunea politica pe percepte religioase, şi care reu- 

neste semnăturile celor mai puternici suverani catolici, a ocro- 
titorului ortodocsilor şi a conducătorilor protestanților germani. 
Document neclar, care nu angajează în mod concret pe nici 
unul dintre semnatari, dar care, prin însăşi neclaritatea sa, pare 
a fi deosebit de ameninţător pentru liberalii europeni. În sfir- 
sit, document care devine lipsit de orice semnificaţie reală de 
îndată ce Regatul Unit refuză să garanteze acest text, pe care 
Castlereagh îl califică drept „monument de misticism şi de 
prostie“, iar Franţa aderă la el cu entuziasm pentru a intra in 
grațiile ţarului Alexandru. 

Dar, aşa cum se va întîmpla o sută treizeci de ani mai 
tîrziu la Yalta, un mit a luat naştere, cel al „Sfintei Alianțe“ a 
despotilor îndreptată împotriva popoarelor; interpretare sim- 
plistă a unei stări de spirit reale, care, de altfel, nu va intirzia 
să se concretizeze printr-o acţiune dintre cele mai realiste a 
diplomaților europeni Castlereagh si Metternich. Într-adevăr, 
mai mult decît proclamația zgomotoasă datorată efuziunilor 
mistice ale țarului, acţiunile care urmează dezvăluie adevărata 
faţă a suveranilor autoritari, îndreptată împotriva aspirațiilor 
populare apărute în timpul Revoluţiei. 

Mai întîi este realizat tratatul „Cvadruplei Alianțe“, sem- 
nat la 20 noiembrie 1815 (în aceeaşi zi cu al doilea tratat de la 
Paris), îndreptat împotriva Franţei, în momentul în care regimul 
solid restaurat de Bourboni o face să pară mai mult decît 
nesigură în ochii foştilor coalizati. Reinnoind dispoziţiile pac- 
tului de la Chaumont, acest pact întăreşte alianţa dintre învin- 
gători împotriva unei eventuale reveniri a expansionismului 
francez. 

În al doilea rînd, se stabileşte cu această ocazie organiza- 
rea unor intilniri periodice a suveranilor semnatari ai Cvadruplei 
Alianțe pentru a-şi coordona politicile în vederea prevenirii 
acestui pericol şi a asigurării „păcii şi prosperității popoarelor“, 
altfel spus, un statu-quo favorabil învingătorilor. Ia naştere ast- 
fel un „acord european“, fără instituții organice, dar care, datorită 
acțiunii conjugate a lui Alexandru |, a lui Castlcreagh şi a lui 
Metternich, dă politicii europene o aparență de unitate. 

În sfîrşit, trebuie menţionată, în cursul acestor „congre- 
se“, influenţa hotărîtoare pe care a avut-o cancelarul austriac. 
Acesta din urmă reuşeşte să-şi convingă colegii să intervină 
peste tot acolo unde se manifestă cea mai neînsemnată veleitate 
liberală, în scopul de a înăbuşi din faşă mişcările care ar putea 
fi amenințătoare pentru liniştea Europei. Mentinerea sa în frun- 
tea guvernului de la Viena pînă în 1848 a dus la concluzia că el 
aplica Europei în mod deliberat acel „sistem Metternich“ care 
apare mai ales ca o succesiune de reacţii de circumstan{a în 
momente cu caracter identic. 

Primul dintre aceste „congrese“ europene, cel de la 
Aix-la-Chapelle din 1818, pune capăt, oficial cel putin, situaţiei 
de excepţie a Franţei în contextul unei Europe restaurate. Ducele 
de Richelieu, ministrul de externe al lui Ludovic al XVIII-lea, 
obține aici prietenia ţarului, iar în schimbul unor garanţii de 
„bună purtare“ oferite de Paris, evacuarea teritoriului francez. 
Tot acum Franţa este reintegrată în acordul european şi aderă 
la Cvadrupla Alianţă. În aparență, neîncrederea manifestată 
de semnatarii acordului din 1815 față de leagănul Revoluţiei 
dispare. În realitate, prudenta îi impinge pe aliaţii de ieri să 
reînnoiască, printr-un tratat secret, asigurările mutuale pe care 
şi le-au oferit cu dărnicie împotriva aliatului de astăzi. 


Succesul şi fragilitatea noii 
ordini europene 


Reuniunile „a vîrf “ care urmează după Congresul de 
la Aix-la-Chapelle ilustrează funcționarea sistemului, care îi 
mulţumeşte pe suveranii absoluti ameninţaţi de revendicările 
liberale şi naţionale ale popoarelor europene. Mai întîi a avut 
loc intervenţia Austriei, autorizată de congresele de la Karlsbad! 
(august 1819) şi de la Viena (1820), în statele germane în care 
au luat amploare mişcările liberale — încurajate de o asociaţie 
studenţească, Burschenschaft— după care represiunea s-a extins 


ISTORIA EUROPEI 23 


în toată Germania. A urmat apoi, la congresele de la Troppau 
(octombrie 1820) şi de la Laybach (ianuarie 1821), hotărîrea 
de a încredința Austriei sarcina de a-l reinstala pe tron, cu toate 
prerogativele puterii, pe regele celor Două Sicilii, Ferdinand I, 
care, în urma unei insurecţii organizate de ,,carbonari“, a fost 
silit să ofere supuşilor săi o constituţie. La 23 martie 1821, o 
armată austriacă intră în Neapole, anulează imediat hotărîrile 
constituționale şi acţiunile guvernului liberal şi dă semnalul 
unei reacţii violente care se extinde repede în Lombardia şi în 
Piemont. 

În martie 1821, în Piemont s-a declanşat o mişcare revo- 
lutionara inițiată de studenţii torinezi şi de garnizoana din 
Alexandria, care l-a obligat pe bătrînul rege Victor Emmanuel 
să abdice în favoarea fratelui său, Carol Felix, şi să incredinteze 
regența vărului său, CarolAlbert, duce de Carignan, care, înainte 
de a fugi, a aprobat o constituţie copiată după modelul spaniol 
din 1812. Aceasta nu a apucat să fie aplicată. Încă din primele 
zile ale lunii aprilie, acţiunea conjugată a soldaţilor lui Carol 
Felix, refugiat la Modena, şi a trupelor austriece care au fost 
chemate în ajutor, pune capăt tentativei liberalilor piemontezi. 
„lată ce înseamnă o revoluţie înăbușită la timp“, va spune 
Metternich, care devenea stăpînul întregii peninsule și în același 
timp jandarmul Europei. 

A urmat, în sfîrşit, satisfacția dată Bourbonilor din Franța 
de Congresul de la Verona (octombrie 1822) care, cu binecuvin- 
tarea Sfintei Alianțe, le-a oferit posibilitatea să-i zdrobească 
pe liberalii spanioli care îl obligaseră pe Ferdinand al VII-lea, 
Bourbonul din Spania, să pună în vigoare Constituţia din 1812. 
Armata formată din 100 000 de oameni, comandată de ducele 
de Angouleme, va infringe repede rezistenţa foretelor liberale, 
deschizînd calea unei represiuni atît de violente încît, pentru a 
scăpa de răzbunarea lui Ferdinand al VII-lea, numeroșii liberali 
vor căuta adăpost în garnizoanele şi pe navele franceze. Dez- 
gustat, ducele de Angouléme va refuza titlul de duce de 
Trocadero (de la numele bătăliei hotaritoare care s-a dat la 31 

august 1823), care i-a fost oferit de suveranul reinstalat, şi se 
va grăbi să părăsească tara. 

La sfîrşitul anului 1823, Sfinta Alianţă pare că a triumfat 
peste tot acolo unde s-au manifestat forțele revoluționare. Cu 
toate acestea, la impactul cu realitatea, coeziunea acesteia s-a 
arătat a fi imperfectă.Acord de circumstanta, ea apermis Austriei 
să-şi păstreze şi chiar să-şi consolideze poziţia din Italia, iar 
Bourbonilor să încerce să dea regimului lor putin din acea 
strălucire militară care, după prăbuşirea Imperiului, în mod 
evident le lipsea. Dar este din ce în ce mai clar că pericolul re- 
naşterii expansiunii franceze fiind îndepărtat, nu mai există 
nici un punct comun între o Anglie, orientată către un viitor în 
care liberalismul îşi are locul său, şi puteri ca Rusia şi Austria, 
care isi dau silinta să şteargă şi ultima urmă de influenţă exerci- 
tată de Revoluția franceză asupra europenilor. Venirea la putere 
a lui Canning în Marea Britanie, succesor al lui Castlereagh 
după sinuciderea acestuia din urmă, în 1822, şi adversar hotărît 
al politicii de intervenţie antiliberală, accentuează și mai mult 
această tendinţă şi nu lasă nici o speranţă lui Metternich. 
„Aceasta este una din catastrofele cele mai îngrozitoare care 
puteau să mă lovească“, va spune el. 

Cît despre Franţa, dacă suveranii săi înclină în sufletul 
lor pentru o restauratie totală a Vechiului Regim, experienţa 
amară a exilului recent îi determină să nu dispretuiasca prea 
tare o op inie publică ataşată în mod deosebit de cuceririle revo- 
lutionare şi extrem de sensibilă la orice încercare de schimbare 
a acestora. 

Atita vreme cit se menținea acel statu-quo obţinut prin 
tratatele din 1815, acordul Sfintei Alianțe putea să se hrănească 
cu iluzia existenţei sale. Putea chiar să supravieţuiască unor 
mișcări de o amploare limitată, ca acelea care s-au desfăşurat 
între 1820 şi 1823 în Germania, Italia şi Spania. Dar, în momen- 
tul în care repunerea în discuţie a ordinii internaţionale fixate 
de Congresul de la Viena ar fi putut găsi sprijinul unei mari 
puteri europene, sistemul ar fi fost în mod iremediabil condam- 

nat. Intervenția franceză în Spania, al cărei principiu a fost 
condamnat de Anglia lui Canning, avea să fie ultimul ei succes. 

Citiva ani mai tîrziu, avintul mişcărilor liberale şi natio- 
nale, atitate de contaminarea permanentă cu ideile Revoluţiei 
franceze, avea să deschidă o primă breşă în sistemul european 
instaurat imediat după infringerea armatelor napoleoniene. Pînă 
în 1870, liberalismul şi mișcarea de emancipare a națiunilor 
se vor consacra distrugerii sistematice a rezultatelor reacționare 
ale Congresului de la Viena. 


Capitolul 2 


1830. PRIMELE VICTORII ALE 
LIBERALISMULUI 


@ Stabilita de Congresul de la Viena, ordinea europeană din 1815 nu 
întirzie să fie serios zdruncinată de aspiraţiile naţionale şi liberale ale 
popoarelor de pe continent, moştenire a perioadei revoluţionare; aceste 
tensiuni vor măcina rapid edificiul ridicat de suveranii Vechiului Regim. 


@ Dintre aceste mişcări, cea mai dinamică este fără îndoială trezirea 
naționalităților. Izvoarele sale sînt variate: dreptul popoarelor de a-şi 
hotari singure soarta potrivit concepției propăvăduite de revoluționarii 
francezi, sau „spiritul popular“ bazindu-si realitatea pe trecutul unei 
comunități care şi-a dovedit existenţa de-a lungul istoriei şi se impune 
indivizilor. Dar ameninţarea pe care o exercită asupra Europei faurita 
de Congresul de la Viena rămine aceeași. Ea tinde să dezintegreze statele 
multinaționale constituite la Viena şi să reunească națiunile împărţite 
între mai multe state. 


E Insurecția grecească din 1820, imbinată cu forța mişcării filoelenice 
şi cu interesele naționale ale Rusiei, Angliei si Franţei, va sfirşi în 1830 
cu independența Greciei, prima lovitură dată acordului european de la 
Viena. 


@ Reacția populară împotriva unei politici deliberate de revenire la 
Vechiul Regim, revoluţia franceză din 1830 marchează prăbuşirea dinas- 
tiei legitime restaurată în 1815. Este oare revoluția din 1830 semnalul 
ridicării întregii Europe impotriva hotăririlor Congresului de la Viena? 


Este foarte posibil: Belgia se răscoală împotriva suveranului Țărilor 

deJos, polonezii scutură jugul țarist, în Germania şi Italia o vie agitație 
pare să constituie preludiul revoluţiei. 


E Dacă în sfera de influenţă a marilor state liberale, Anglia si Franța, 
principiile nationale si liberale triumfă (Belgia isi cîştigă independența, 
în peninsula iberică se instalează suverani liberali), acolo unde domină 
monarhiile reacționare din Europa centrală si de est este victorioasă 
represiunea: insurecția poloneză sau mişcările italiene şi germane sînt 
zdrobite. 


Imediat după intervenţia franceză în Spania, ordinea euro- 
peană restaurată de Congresul de la Viena şi supravegheată de 
Sfînta Alianţă este repusă brusc în discuţie de mișcările popu- 
lare de sorginte liberală şi națională. Controlate pentru scurt 
timp de „acordul european“, aceste mişcări reîncep cu mai multă 
forță imediat ce apar primele fisuri în „sistemul“ lui Metternich. 
Independenţa coloniilor portugheze şi spaniole din America 
Latină, obținută începînd din 1824, a arătat fragilitatea Sfintei 
Alianțe în momentul în care erau în joc interesele antagoniste 
ale membrilor săi. Succesul unei mișcări naţionale apărută la 
începutul deceniului 1820, cea a grecilor, îi va da o lovitură 
mortală şi va deschide calea unui val revoluţionar care, în 1830, 
ia amploare la scară europeană. 


Trezirea „naţiunilor“ 


Pentru a înţelege evenimentele care au drept cadru cea 
mai mare parte a Europei continentale de după Congresul de 
la Viena şi care vor constitui „urzeala“ istoriei europene pînă 
în 1914 şi chiar după această dată, trebuie să ne întoarcem în 
trecut. şi să vedem originea şi semnificaţia principiului de 
„naţionalitate“. 

Termenul de „naţionalitate“ apare în primul sfert al seco- 
lului al XIX-lea şi a fost folosit prima oară de Dna de Staél in 
cartea sa, Despre Germania, apărută în 1810. Dar se va răspindi 

de abia în jurul anului 1830 şi va avea următorul sens: „condiția 
unei comunități umane care formează în mod real sau doreşte 
să formeze o naţiune diferită de celelalte, în virtutea originilor, 
tradițiilor şi intereselor comune“ (Dicţionarul Academiei). Or, 
imediat după tratatul din 1815, care reîmparte teritoriile şi po- 
poarele Europei între învingătorii lui Napoleon, numeroase „na- 
țiuni““ nu formează state, fie din cauză că ele sînt înglobate 
într-o structură politică cuprinzînd alte elemente (Imperiul aus- 
triac), fie, din contră, pentru că națiunea este împărțită între 
state diferite (națiunea poloneză, cea italiană sau cea germană). 
Principiul naționalităților presupune în teorie ca statul să coincidă 
cu națiunea, iar mişcarea naționalităților din secolul al XIX-lea 
are drept scop tocmai această identificare pentru a forma statele 
naționale. 

Aceste mişcări au două surse principale. Prima este Re- 
volutia franceză, a cărei idee forte în politica externă este aceea 
a „dreptului popoarelor de a-şi hotărî singure soarta“. Această 
teză a nationalitatii conştiente de sine, care se va regăsi la italia- 
nul Mazzini şi care presupunea şi noţiunea de voinţă a popoa- 
relor, se opunea principiului însuşi al Vechiului Regim, potrivit 
căruia durata (timpul) era creatoarea legitimitatii, ceea ce 
însemna că popoarele care au ajuns să trăiască împreună din 
dorinţa unuia sau altuia dintre suverani trebuie să rămînă în 
continuare integrate în edificiul istoric respectiv. 

Franţa revoluţionară şi-a răspîndit principiile în toată 
Europa şi înainte şi după perioada napoleoniană. Mai întîi prin 
exemplul său propriu si prin ideile liberale care au triumfat in 
prima etapă a Revoluţiei, apoi prin forţa armelor şi, în sfîrşit, 
prin reacţia celorlalte popoare, provocată de dominaţia ei poli- 
tică, economică şi militară. De această reacţie naţională indrep- 
tată împotriva Franţei se leagă evenimente ca ridicarea Spaniei 
împotriva trupelor napoleoniene, revolta muntenilor din Tirol 
în 1809, războiul „patriotic“ dus de ruşi în 1812 | si glorificat 
de Tolstoi în Război si pace, rezistenţa germană din 1813, totul 
culminînd, aşa cum am văzut, cu faimoasa „bătălie a națiunilor“ 

de la Leipzig (16-19 octombrie 1813), a cărei denumire este 
un simbol al consecinţelor indirecte ale Revoluţiei. 

Cealaltă sursă a sentimentului național nu are nimic cu 
principiile de libertate şi democraţie ale Revoluţiei franceze. 
Născută exact din respingerea dominaţiei franceze, ea încearcă 
să înlocuiască ideile iacobine şi se inspiră dintr-o întoarcere la 
tradiţii. În Germania, loc de predilecție al acestui curent reactio- 
nar şi romantic, mişcarea duce la formularea unui concept na- 
tional foarte diferit de cel apărut din filosofia iluministă şi din 
revoluţie. Pentru romanticii germani, națiunea este o realitate 
vie, care îşi are rădăcinile în trecutul comunității germanice. 
Folclorul, miturile moştenite din legendă, trecutul național 
devenit sacru şi idealizat (de la catedralele gotice pînă la cava- 
lerii teutoni) fac parte din acest concept de esență populară 
(Volkgeist), care va constitui baza naţionalismului german, în 
timp ce juristii şi filosofii, ca Hegel de exemplu, susţin că statul 
şi nu comunitatea cetăţenilor trebuie să unifice națiunea. 

Această a doua sursă a sentimentului national nu se limi- 
tează totuşi numai la Germania. Ea se regăseşte peste tot acolo 
unde burghezia, care, de altfel conduce mișcarea şi constituie 
principalul ei fundament sociologic, nu a fost suficient de puter- 
nică pentru a lua în mîinile sale curentul naţional şi unde mai 
domină încă forțele socio-economice ale Vechiului Regim, 
adică în Europa centrală, orientală şi mediteraneană. În aceste 
zone, care sînt cele ale Europei feudale, agrare şi autoritare, 
trezirea conştiinţei naţionale se bazează pe trei elemente prin- 
cipale: 

— istoria, trăită ca orealitate mistică apartinind trecutului 
celui mai îndepărtat al comunităţii naţionale; 

— limba, ale cărei aspecte specifice sînt scoase în evidență 
de filologi şi gramaticieni, şi pe care scriitorii se străduiesc să 
o răspîndească. Sentimentul naţional al popoarelor europene 
1a naştere cel mai adesea tocmai din apărarea limbii şi din lupta 
dusă împotriva ocupantului pentru a căpăta dreptul de a fi utili- 
zată; 

— religia, atunci cînd puterea dominantă practică o religie 
diferită de cea a nationalitatii supuse, aşa cum este de exemplu 
cazul Poloniei şi a zonei balcanice, unde popoarele creştine — 
greci, bulgani, români etc. — sînt supuse jugului turcilor otomani. 


Revolta balcanică şi independenţa Greciei 


De la sfîrşitul Evului Mediu, popoarele slave din Balcani 
au fost rupte de Europa. Incluse în Imperiul otoman, ele au 
luat parte la decăderea, marcată de pierderea autorităţii sultani- 
lor, care îi lasă să guverneze în locul lor pe marii viziri sau pe 
paşalele (administratori) din provincii; agravată de conservato- 
rismul supuşilor, care răspund cu asasinate la încercările refor- 
matoare ale unora dintre suverani, pune în pericol existența 
însăşi a imperiului. Provinciile balcanice, strimtorile Bosfor 
şi Dardanele, Asia Mică stimulează lăcomia vecinilor spaţiului 
turcesc şi în primul rînd pe cea a ţarului. „Problema orientală“ 
— adică aceea a împărţirii Imperiului otoman — a constituit deja 
unul din principalele motive ale rupturii dintre Napoleon şi 
Alexandru I. Ea rămîne elementul major al ostilităţii anglo-ru- 
seşti, țarul erijindu-se în protector al popoarelor creştine din 
Balcani pentru a-şi justifica mai bine interesul pentru accesul 
în mările calde (pe atunci numite „mările libere“), adică pentru 
strimtori, la care Marea Britanie face, din refuzul de a-i vedea 
pe ruşi pătrunzînd în Mediterana, unul din principiile esenţiale 
ale politicii sale externe. 

Dar dacă „problema orientală“ trezeşte interesul sau 
spaima marilor puteri europene, decăderea Imperiului otoman, 
acest „om bolnav“, a cărui lentă agonie aminteşte pe. cea a 
Imperiului bizantin pe care l-a cucerit şi a cărui moştenire şi-a 
însuşit-o, trezeşte speranța popoarelor creştine din Balcani. 
Supuşi mai bine de trei secole, sîrbii, românii, bulgarii, macedo- 
nenii grecii etc., şi-au păstrat trăsăturile specifice datorită men- 
tinerii religiei ortodoxe. Cu toate că dominaţia turcă s-a arătat 

tolerantă în această direcţie, ei suferă de pe urma regimului de 
supunere care le interzice să posede pămînturi, să călărească 
şi să aibă armate. Mai mult încă, ei se tem de abuzurile atotpu- 
ternicelor pasale din provincii şi de jafurile însoțite uneori de 
atrocități, comise împotriva populațiilor locale de acei „ieni- 
ceri“, mercenari fanatici, credincioşi sultanului. 

Acest regim de opresiune, ale cărui efecte se adaugă 
celor provocate de slăbirea Imperiului, este propice revoltării 
mai ales a popoarelor de la frontiere, sîrbi sau români, care pot 
spera să primească sprijinul statelor creştine vecine şi mai ales 
pe cel al ţarului, protector firesc al ortodocșilor. 

Astfel se face că în 1804, o revoltă sîrbească împotriva 
ienicerilor s-a transformat într-un război împotriva Turciei, sub 
conducerea unui bogat negustor de porci, Kara Gheorghe. Timp 
de doi ani, Kara Gheorghe a susținut campania, obţinînd succese 
şi chiar punind mina pe Belgrad în 1806, în timp ce ţarul trimi- 
tea trupe în Moldova şi Tara Românească, şi ele în plină revoltă 
împotriva sultanului. Dar în 1812, cînd Napoleon devine o ame- 
nintare, Alexandru se grăbeşte să semneze pacea cu sultanul, 
la Bucuresti, abandonîndu-i pe sîrbi în voia soartei. Represiunea 
a fost înfiorătoare: soldaţii turci au făcut pe străzile Belgradului 
piramide de capete şi au tras în ţeapă victimele. Totuşi, ferocita- 
tea represiunii nu a împiedicat ca trei ani mai tîrziu, un alt ne- 
gustor de porci, Miloş Obrenovici, să provoace o nouă răscoa- 
lă, obligîndu-l pe sultan să-i recunoască Serbiei o semiautono- 
mie. 

Acest rezultat nu putea decît să le încurajeze pe celelalte 
popoare balcanice să încerce să obţină de la guvernul din 
Constantinopol avantaje asemănătoare. lar sentimentul national 
nu era nicăieri mai puternic decît în Grecia, unde trăia cel mai 
evoluat dintre popoarele din Balcani. 

Cucerirea de către turci a Mediteranei orientale s-a arătat 
a fi profitabilă pentru populaţiile elenice. Războaiele Revoluţiei 
şi ale Imperiului au interzis comerțului francez accesul în apele 
Mediteranei şi au lăsat cale liberă armatorilor şi marinarilor 
greci. Aceştia au monopolizat cu încetul comerțul meditera- 

nean, şi-au instalat colonii în tot Orientul şi au adunat bogății 
fructuoase care au dat naştere unei burghezii înstărite, formată 
din negustori şi armatori. La începutul secolului al XIX-lea, 
ideile liberale pătrund tocmai în rîndurile acestei categorii so- 
ciale. Din sînul acesteia apar poetul Solomos şi scriitorul Korai, 
exilat mult timp la Amsterdam şi apoi la Paris, unde moare în 
1833: şi unul şi celălalt au fost cintareti pasionaţi ai trecutului 
naţional elenic. 

Tot în aceste medii se pun în curînd bazele unei societăţi 
secrete, „Eteria“ (o primă Eterie a apărut la sfîrşitul secolului 
al XVIII-lea, formată de patrioţi greci exilați la Viena), care 
îşi fixează drept scop să-i unească pe greci în vederea obținerii 
independenţei. O adevărată reţea clandestină de rezistență 
împotriva turcilor se formează în întreaga ţară. Propaganda 
Eteriei trezeşte entuzismul multor greci apartinind tuturor me- 
diilor sociale, de la marinarii săraci de pe coastă, pînă la munte- 
nii recalcitranti, kleftii, şi la ţăranii din zona de cîmpie. Dar ea 
capătă şi sprijinul multor conducători ai marilor puteri, în pri- 
mul rînd pe cel al ţarului, al cărui consilier, Capo d'Istria, este 
din Corfu, şi al cărui aghiotant, Ipsilanti, şi el de origine gre- 
cească, este unul din şefii Eteriei. 

Începînd din 1815, în Grecia se întrunesc toate condiţiile 
psihologice în vederea unei revolte împotriva turcilor. Numai 
că la Congresul de la Viena, puterile care se tem de o repunere 
în discuţie a echilibrului european mai mult decît de orice, 
ocolesc problema popoarelor creştine din Balcani. Aşa incit, 
grecii abandonaţi dominaţiei sultanului vor lua singun inițiativa 
revoltei şi vor pune Europa în fata faptului împlinit. 

În 1820, o încercare ratată a lui Ipsilanti (dezaprobată 
de tar), de a invada provinciile creştine din Balcani, dă semnalul 
revoltei. La chemarea arhiepiscopului de Patras şi a notabililor 
(„primaţii“), ajutaţi de marinari, care aruncă în aer navele de 
război turceşti cu ajutorul aruncătoarelor de torţe, grecii se 
răscoală, alungă trupele otomane şi, în ianuarie 1822, la Epidaur, 
proclamă independenţa ţării, a cărei capitală este stabilită la 
Corint. Cu toate acestea, lipsa ajutorului extern — ţarul se retrage 

în fata opoziţiei hotarite a lui Metternich, a prusacilor şi a 
englezilor — şi neînțelegerile interne din rîndul răsculaților fac 
jocul turcilor care, obţinînd ajutorul armat al atotputernicului 
paşă din Egipt, Mehmet-Al, trec la o represiune sălbatică, al 
cărei episod singeros, masacrul din Chios (aprilie 1822), pro- 
voacă indignarea Europei. Peloponezul, eliberat de greci, este 
recucerit. Missolonghi cade în aprilie 1826, după o rezistență 
eroică, iar Atena trebuie să capituleze în iunie 1827, după un 
asediu de şapte luni. 

Masacrul din Chios şi atrocitățile comise de ieniceri au 
avut la început un slab efect asupra celor ce răspundeau de 
politica europeană. „Turcii sînt oameni foarte de treabă, spunea 
Metternich, ei îi ucid pe greci, grecii le taie capetele. -Este o 
chestiune ce nu are legătură cu civilizația“. Totuşi, treptat, s-a 
format în favoarea grecilor o opinie receptivă la subiectul filo- 
elenic, care s-a dezvoltat în mediile liberale şi care, din aproape 
în aproape, va cîntări din ce în ce mai grcu în opţiunile celor 
ce luau hotărîri politice. Începînd din 1821, s-au format în dife- 
rite tari sogietăți filoelenice pentru a face cunoscută cauza răs- 
culatilor greci şi pentru a mobiliza cercurile conducătoare. 
Scriitori, artişti, diplomaţi, militari se vor arunca în luptă, în- 
multind mărturiile şi apelurile în favoarea grecilor. În Franţa, 
Delacroix şi Ary Scheffer pictează Masacrul din- Chios şi res- 
pectiv Femeile suliote. Lamartine închină lui Byron Ultimul 
cîntec al pelerinajului lui Childe Harold, Casimir Delavigne 
glorifică Mesenienele, iar Hugo exclamă în Orientale: 

„În Grecia! În Grecia! Hai, poetule, trebuie să plecăm“. 


Lordul Byron moare la Missolonghi, în 1824, după ce 
şi-a consacrat cauzei greceşti sfirşitul existenţei sale zbuciumate 
şi averea. Colonelul francez Voutiers, proscrisul italian Santarosa, 
scotianul Gordon, englezul Cochrane, care, întors din America 
Latină unde a luptat pentru independenţa chiliană, va comanda 
între 1827-1828 flota răsculaților, toți imbratiseaza cauza gre- 
cească şi vin să-şi pună spada în serviciul independenţei elene. 
Geneva, unde s-a retras Capo d’Istria, devine din 1824 epicen- 

trul unui puternic curent transnational european, în care 
filoelenismul este impulsul revelator, iar liberalismul sufletul 
profund. 

Cu toate acestea, nu un liberal a fost cel care avea să ia 
inițiativa angajării puterilor europene în lupta de eliberare a 
Greciei, ci un autocrat autentic, ţarul Nicolae I, devenit împărat 
al Rusiei la moartea lui Alexandru, survenită în decembrie 
1825. Fără să ceară părerea celorlalți membri ai „acordului 
european“, în martie 1826 ţarul trimite un ultimatum sultanului, 
cerîndu-i proclamarea independenţei provinciilor româneşti $1 
a Serbiei, dar fără să menţioneze şi Grecia. El speră ca în felul 
acesta să determine Imperiul otoman să intre în război şi să 
profite de situaţie pentru a-şi extinde influenţa în. Balcani, 
independenţa Greciei decurgind de la sine fără ca ţarul să poată 
fi acuzat că a pus mina pe arme pentru a ajuta un popor răzvrătit. 
Dar planul său va fi zădărnicit de Canning; care a înţeles imediat 
pericolul de a-i lăsa pe ruşi să acţioneze singuri. El reuşeşte 
să-i atragă pe aceştia într-o Triplă Alianţă, care, prin tratatul 
de la Londra (6 iulie 1827), obliga Anglia, Franţa şi Rusia să 
impună turcilor şi grecilor tratative care par să urmărească 
avantaje deosebite pentru cele trei state. 

Cele trei puteri aliate îşi trimit escadrele în rada portului 
Navarin (sau Pilos) unde erau concentrate flotele egiptene şi 
turceşti, cînd un incident banal (focuri de armă trase asupra 
unei şalupe engleze) transformă tratativele europene în război. 
Pierzîndu-şi cea mai mare parte a flotei la Navarin (20 octom- 
brie 1827), turcii sînt atacați în Peloponez de o mică expediţie 
franceză condusă de generalul Maison, apoi în Asia Mică şi în 
Tracia de armatele ruseşti. În septembrie 1829, prin tratatul de 
la Adrianopol, ei trebuie să recunoască autonomia Principatelor 
române — Moldova şi Tara Românească —, a Serbiei şi să permită 
libera trecere prin strimtori a navelor ruseşti. 


Între timp, Grecia şi-a făcut o constituţie şi i-a încredinţat 
preşedinţia lui Capo d’Istria. Un protocol semnat la Londra in 
1829 făcea din Grecia un teritoriu autonom, dar Anglia şi Franța 

preferau o tara complet independentă, care ar fi scăpat mult 
mai uşor de influența Rusiei. Pina la urmă, convenția din fe- 
bruarie 1830 îi va hotari soarta de stat independent, lipsit însă 
la început de numeroase teritorii populate de greci: Acarnania 
la nord, Tessalia la est, insulele Creta şi Samos. Mai mult, în 
octombrie 1831, după asasinarea, la Nauplia, a lui Capo d'Istria, 
devenit un fel de dictator asupra căruia ruşii intenționau să-şi 
mențină influenţa, Greciei i se impune un monarh străin: prințul 
bavarez Otho. Acesta va guverna ţara ca un monarh absolut, 
dînd atenţie mai ales armatei recrutate în regiunea Bavaria, 
dar întreținută de greci cu preţul unor impozite cumplit de mari. 

Aşa incompletă cum era, convenţia din februarie 1830 
marchează o dată hotaritoare în istoria Europei. Trei membri 
ai Sfintei Alianțe s-au bătut pentru a obține o revendicare natio- 
nală împotriva voinţei unui suveran absolut. Desigur, Rusia a 
urmărit mai ales scopuri imperialiste cînd a sărit în mod indirect 
în ajutorul grecilor răsculați, iar Anglia şi-a dat seama imediat 
de amploarea dezastrului provocat prin participarea la distruge- 
rea flotei otomane din Navarin. Era însă prea tirziu să se mai 
schimbe cursul unei istorii determinate de importanţa alegerilor 
tactice făcute de Nicolae I şi de Canning, acest „meteor dezas- 
truos“, după opinia lui Metternich, care a crezut că salvează 
Imperiul otoman trecînd de partea ruşilor şi a francezilor, dar 
nu a făcut decît să participe la decăderea lui. Ori, această istorie 
ia brusc proporţii la sfîrşitul deceniului 1820 şi se îndreaptă 
într-o direcție total diferită de aceea pe care au vrut să i-o impri- 
me făuritorii Congresului de la Viena. 

Franța se poate bucura de această primă breșă în tratatele 
din 1815 şi în principiile Sfintei Alianțe. Reintegrata în acordul 
european, ea are posibilitatea să constate că alianţa foştilor săi 
învingători nu a rezistat in fata crizei declanşate de insurecția 
naţională a grecilor. Dincolo de incoerenta aparentă a politicii 
sale (oare Ibrahim, fiul lui Mehmet-Ali, nu se mira de rîvna 
francezilor de a participa la eliberarea grecilor, după ce au parti- 
cipat la supunerea spaniolilor?) Franța poate să se mîndrească 
cu o anumită logică geopolitică. Cît despre Metternich, pe care 

ura împotriva revoltelor îl făcea un bun profet, acesta prevedea 
că independenţa grecilor va da semnalul unei revoluţii de pro- 
porţii în întreaga Europă. Bourbonii din Franţa, beneficiari ai 
restaurației din 1815, aveau să devină primele ei victime. 


Revoluţia din Franţa 


Printre suveranii restaurati în 1815, cei mai putin siguri 
de tronul lor erau, fără îndoială, Bourbonii. Readuşi în regatele 
lor cu ajutorul armatelor invadatoare străine, dinastia acestora 
devenise simbolul înfrîngerii. În același timp, mulţi francezi 
făceau între ei şi Napoleon, căruia i se atribuiau toate calitățile, 
o comparaţie cu totul defavorabilă. 

În ciuda unei prudente extreme, contele de Provence, 
devenit regele Ludovic al XVIII-lea, s-a arătat a fi incapabil 
de a-şi atrage încrederea poporului său şi de a-i împiedica pe 
cei mai zeloşi dintre partizanii lui să-şi însoţească întoarcrea 
de promisiuni de răzbunare împotriva cumpărătorilor bunurilor 
naționale, creînd astfel o stare de nelinişte în rîndurile burghe- 
ziei mici şi mijlocii, categoria cea mai dinamică a regatului. 
Întoarcerea din insula Elba şi prăbuşirea totală şi imediată a 
monarhiei restaurate au demonstrat fragilitatea regimului. 

A doua restauratie a îndeplinit repede promisiunile celei 
dintâi, în ciuda dorinţei regelui de a linişti populaţia. Dominat 
de ultraregalişti, Ludovic al XVIII-lea îi lasă pe aceştia să guver- 
neze. El permite „Terorii albe“ să ia amploare în sudul Franţei 
şi să se împotrivească foştilor revoluționari sau celor care au 
servit Imperiul. Lasă Camera deputaţilor (numită ironic ,,Came- 
ra ascunsă“ — la chambre introuvable), în care ultraregaliştii 
sînt de departe majoritari, să institutionalizeze acest val de 
teroare prin crearea unor tribunale excepţionale pentru a judeca 
pe autorii triumfalului „zbor al Vulturului“ din 1815 şi care au 
eliminat mai multe zeci de mii de funcţionari şi au deportat pe 
oricine era suspectat de complot împotriva statului. Politică 

exagerată, care îi îngrijorează şi pe foştii aliaţi, alarmati de 
inevitabila reacţie a francezilor. Cînd Ludovic al XVIII-lea, 
după ce a dizolvat l/a Chambre introuvable, se lasă îndrumat 
de Decazes spre o politică mai moderată, este deja prea tîrziu. 
Liberalii s-au îndepărtat definitiv de o dinastie incapabilă să-şi 
tina promisiunile legate de Cartă şi care oferă imaginea unei 
supuse zeloase a ideilor Sfintei Alianțe. Asasinarea din 13 fe- 
bruarie 1820 a ducelui de Berry, al doilea fiu al contelui d’ Artois 
şi singurul moştenitor al dinastiei, adînceşte şi mai-mult pră- 
pastia. Desigur, asasinatul nu este decît opera unui fanatic izo- 
lat, muncitorul şelar Louwel, care speră să distrugă dinastia 
Bourbonilor (în realitate, ducesa de Berry era însărcinată, iar 
copilul se va naşte în septembrie 1820: ducele de Bordeaux). 
Dar ultraregaliştii îi acuză pe liberali: „Am văzut pumnalul lui 
Louwel, era o idee liberală“, scrie ziarul Journal.des Débats. 

De acum înainte, în faţa unui Ludovic al XVIII-lea deve- 
nit pasiv, preocupat doar de etichetă şi de cuvintele alese, ultra- 
regaliştii sînt cei care iau conducerea. Ei îşi găsesc un simbol, 
chiar un inspirator, în persoana contelui d'Artois, fratele lui 
Ludovic al X VIII-lea-şi: succesorul desemnat al suveranului. 
Măsurile reacționare sînt încă timide în ultimii ani de domnie 
ai lui Ludovic al X VIII-lea: legea electorală ce favorizează pe 
cei mai bogați, restricţii privind libertatea presei. Dar, cînd 
regele moare, în 1824, urcarea petron a lui Carel al X-lea apare 
ca un triumf al ultraregalistilor: 

Personalitatea suveranului este prin ea însăşi-bogată în 
semnificaţii. Idol al tineretului de la curtea lui Ludovic al 
XVI-lea, contele d'Artois era pe vremea aceea tipul marelui 
senior sceptic şi desfrinat..Emigratia face din el centrul tuturor 
conspiratiilor destinate să-i reinstaureze pe Bourboni, atît în 
perioada Republicii cît şi a Consulatului şi Imperiului. Din 
ură pentru ideile revoluționare, el alunecă atunci într-o evlavie 
ostentativă şi zgomotoasă. Sub domnia fratelui său, este şeful 
ultraregaliştilor, cauză pe care o imbratiseaza cu minie şi lipsă 
de măsură. Ludovic al XVIII-lea, care îl judeca cu luciditate şi 

fără indulgență, spunea, făcînd aluzie la propriile-i deficienţe 
fizice: „Vă plingeti că aveţi un rege fără picioare; ce-o să spu- 
neti cînd veţi avea un rege fără cap?*. 

Imediat după urcarea pe tron, isi manifestă atașamentut 
fata de Vechiul Regim, cerînd să fie uns la Reims, ceea ce îl 
face pe autorul de şansonete Béranger să şatirizeze „ungerea 
lut Carol cel Simpluţ. Dar mulțimea este sensibila la fastul 
noii domnii, la amabilitatea şi bunăvoința regelui, conştiincios 
dar hotărît să uzeze de prerogativele pe care le are. 

Prima măsură luată sub egida noului suveran îl face pe 
acesta să apară ca o încarnare a curentului retrograd care se 
manifestă în Franţa începînd din 1815. Influenţa. clerului se 
consolidează: acesta ia în mîinile sale Universitatea, îi conce- 
diază pe profesorii. liberali şi votează o lege care pedepseşte 
sacrilegiile muncii silnice. Pudoarea devine o regulă de stat, 
iar rochiile dansatoarelor de la Operă sînt lungite. În măsurile 
luate în favoarea aristocrației se întilneşte acelaşi caracter lipsit 
de perspectivă şi retrograd. Legea denumită a „Miliardului 
emigranților“ îi despăgubeşte pe toți cei ce au fost deposedati 
de bunuri în timpul Revoluţiei, iar Camera Pairilor repinge cu 
mare greutate proiecte care. vizează dreptul de primogenitură 
sau înăbuşirea presei de opoziție. 

În aceste condiţii, popularitatea lui Carol al X-lea nu 
rezistă primilor ani de guvernare. Se organizează societăţi se- 
crete, dintre care cea mai importanță este „Carbonaria“, organi- 
zatie clandestină, cu originea in francmasonerie, şi care -s-a 
dezvoltat în Italia de sud împotriva lui Murat, înainte ca acesta 
să devină, după 1815, adversarul suveranilor săi restaurati. 
Organizat în grupuri de douăzeci de persoane, legate prin jură- 
mint solemn, numite „ventes“, şi puternic ierarhizate, carbona- 
rismul este o mişcare transeuropeană, care s-a manifestat mai 
ales în Italia (membrii săi au impulsionat revoluția din Neapole 
în 1820 şi insurecția piemonteză în 1821) şi în Franţa, unde 
este formată din mai multe mii de persoane, printre care şi 
persona je ilustre, ca La Fayette. De orientare mai mult republi- 
cană decît bonapartistă, carbonaria franceză a urzit mai multe 

comploturi împotriva regimului: încercarea de puci militar a 
generalului Berton din februarie 1822, acţiunea subversivă a 
colonelului Caron, complotul cunoscut sub numele de „com- 
plotul celor patru sergenti din La Rochelle“. Toate se termină 
prin eşec şi provoacă o represiune foarte dură, dar impresio- 
nează spiritele şi dovedeşte vitalitatea opoziţiei. 

Marea masă a populației este de altfel şi ea ostilă regimu- 
lui. Cintecele lui Béranger, pamfletele polemistului Paul-Louis 
Courier ajută la discreditarea monarhiei. Poporul urmează in 
linişte, dar în rînduri strînse, alaiurile funebre ale şefilor liberali. 
În sfîrşit, în ciuda legii electorale, opoziţia devine virulentă 
pînă şi în sînul Camerei deputaţilor. 

Carol al X-lea, îngrijorat, încearcă timp de un an o politică 
de compromis care nu rezistă defel atacurilor conjugate ale 
ultraregalistilor şi ale liberalilor. În 1929, el pune capăt expe- 
rientei şi îl numeşte ministru pe prietenul său personal, contele 
Jules de Polignac, fiul favoritei Mariei Antoaneta, emigrant 
arhicunoscut care, la rîndul său, îi numeşte miniştri pe generalul 
de Bourmont, care a dezertat din armata imperială în ajunul 
bătăliei de la Waterloo, şi pe contele de La Bourdonnais, care 
a căpătat o tristă celebritate în timpul „Terorii albe“. 

„Koblenz, Waterloo, 1815“. Iată care este în ochii opiniei 
publice triplul simbol al noului ministeriat. În întreaga tara 
opoziția se dezlantuie condusă de liberali ca La Fayette, dar 
mai ales de ducele d’Orléans, care, în culise, trage sforile noului 
ziar, Le National, în care Thiers, Mignet şi Armand Carrel elo- 
giază regimul britanic şi sugerează: „Să păstrăm regimul, dar 
să schimbăm regele“. 

În fata acestei dezlantuiri a opoziţiei, Carol al X-lea si 
Polignac ezită, căci se simt dezarmati. „Domnul de Polignac 
este foarte hotărît, scrie presa, dar nici el nu ştie la ce“. Cînd în 
martie 1830, regele pronunță in fata Camerei un discurs ame- 
nintator, adunarea ripostează printr-o „Adresă“ votată de 221 
de deputaţi: „Colaborarea dintre guvern şi doleantele poporului, 
se spune în text, constituie condiţia indispensabilă ca treburile 
să mearga:.. Sire, această colaborare nu există“. Carol al X-lea 

hotărăşte atunci să folosească soluţia forţei. Camera deputaţilor 
este dizolvată. Dar alegerile din 1830 consolidează opoziţia 
liberală. Hotărît să nu se lase atras pe calea concesiilor, pe 
care o consideră cauza morţii lui Ludovic al XVI-lea, regele 
îşi asumă riscul să o depăşească. 

La 25 iulie sînt promulgate patru ordonanţe care violează 
şi principiile şi litera Chartei”: noua Cameră este dizolvată, 
libertatea presei suprimată, dreptul de vot este modificat în 
avantajul proprietarilor de paminturi, în detrimentul burgheziei 
industriale şi membrilor profesiilor liberale, în sfîrşit, se anunţă 
noi alegeri. 

Adevărată declaraţie de război adresată de aristocrația 
Vechiului Regim burgheziei liberale, beneficiară a Revoluţiei, 
aceste ordonanţe declanşează imediat riposta purtătorului de 
cuvînt al acestor categorii sociale. Le National dirijează replica. 
Thiers redactează un protest al ziariştilor, iar mulţimea se răs- 
coală cînd poliția vrea să distrugă maşinile de tipărit ale ziarelor. 
Afectati de politica lui Carol al X-lea şi a lui Polignac, industriaşii 
şi negustorii pun în mişcare masele, instrumente de manevră 
revoluţionară, acordînd concedii muncitorilor şi funcționarilor. 

În noaptea de 27 iulie 1830, în Paris, se ridică primele 
baricade. Vestea numirii nepopularului mareșal Marmont la 
conducerea trupelor capitalei exasperează poporul şi, în ziua 
de 28 populaţia Parisului se răscoală în masă. Soldaţii lui 
Marmont, blocaţi de baricadele care barează străzile înguste 
din centrul oraşului şi striviti de proiectilele lansate de la 
ferestre, trebuie să se retragă. Pe data de 29, palatele Luvru şi 
Tuilleries cad în mîinile răsculaților. 

La sfîrşitul celor „Trei Zile Glonoase“, poporul este stă- 
pînul capitalei. Ce va face cu victoria cistigata? El s-a aruncat 
în atacul împotriva regimului ce simbolizează reacţiunea cu 
entuziasm şi fără nici un calcul. Pentru mulțimea parizienilor 


* Actul instituțional care fixa regulile înlocuirii regimului instaurat 
în 1814 şi pe care regele Ludovic al XVIII-lea le „dăruise” la acea dată 
poporului francez (n.a. ). 

înarmați, căderea Bourbonilor înseamnă în mod firesc reinstau- 
rarea Republicii. Europa prinților restaurati şi a apărătorilor 
ordinistradiționale îşi ține încă o dată răsuflarea, cu ochii atintiti 
spre Paris. 

Dar, în culisele Revoluţiei din iulie stau de veghe cei 
sireti, care, prudenti, au stat departe de baricade, şi care se tem 
mai ales de victoria răznieriţei şi de reinstaurarea unei Republici 
care a lăsat în memoria multora amintirea marilor epurări din 
1793-1794. Începînd din 30 iulie, în timp ce Carol al X-lea se 
afla încă în castelul Saint-Cloud, neștiind ce să facă, Thiers 
împreună cu ziariştii de la National, sprijiniți de oameni politici, 
ca' bancherul Laffitte, Casimir Périer sau La Fayette, lansează 
ideea unei monarhii constituţionale, care să fie exercitată de 
ducele d’Orléans. Dar eforturile lor nu reuşesc să trezească 
entuziasmul popular. De aceea, în aceeaşi zi; un manifest afisat 
pe străzile Parisului pregăteşte poporul pentru schimbarea di- 
nastiei. 

„Carol al X-lea nu se mai poate întoarce la Paris: el a 
făcut să curgă sîngele poporului. 

Republica ne-ar aduce dezbinări îngrozitoare: ea ne-ar 
învrăjbi cu restul Europei. 

Ducele d’Orléans este un print devotat cauzei Revoluţiei. 

Ducele d’Orléans nu a luptat niciodată împotriva noâstră. 

Ducele d’Orléans s-a aflat la Jemmapes. 

Ducele d’Orléans este un rege-cetatean. 

Ducele d’Orléans a purtat în focul evenimentelor culorile 
tricolore, ducele d'Orleans poate încă să le mai poarte. 

Not nu vrem nimic altceva. 

Ducele d'Orleans nu se pronunţă în nici un fel. Aşteaptă 
să ne exprimăm dorinţa şi el va accepta Carta aşa cum am gin- 
dit-o şi am vrut-o întotdeauna. Poporul francez va fi cel ce îi 
va conferi coroana“. 

Pe 31 iulie, o abilă înscenare are loc la Primăria Parisului. 
Ducele d’Orléans se duce călare în centrul Parisului plin încă 
de baricade. Sosirea sa nu provoacă nici un gest de aderare 
populară aşa cum sperau orléanistii. Atunci isi face apariția in 

balconul Primăriei bătrînul La Fayette, simbol viu al Revoluţiei, 
înfăşurat într-un drapel tricolor. Ducele d’Orléans este alături 
de el şi eroul Independenţei americane il imbratiseaza. Multi- 
mea aplaudă acest sărut care, după spusele lui Metternich (răsu- 
flînd uşurat), „a înăbușit Republica“. 

Aliată cu păturile populare pariziene, burghezia tocmai 
a răsturnat dinastia impusă Franţei de învingătorii lui Napoleon. 
Forţele apărute în timpul Revoluţiei tulbură în mod inexorabil 
ordinea. stabilită de. Sfînta Alianţă. Aşa cum prevăzuse 
Metternich, flacăra Revoluţiei se întinde rapid în toată Europa, 
punctată de manifestatiile de stradă ale liberalilor francezi, care 
cer noului lor suveran să dea viata vocației liberatoare a Revo- 
luţiei. 


Bruxelles şi Varşovia 


Împins de nevoia de aînfrînge un nou acces expansionist 
al Franţei, Congresul de la Viena a constituit un stat putemic 
la frontierele nordice ale regatului restaurat, reunind, sub auto- 
ritatea regelui Wilhelm I de Orania, cele două parti ale „Țărilor 
de Jos spâniole“, separate de la revolta din secolul al XVI-lea. 
În realitate, acest conglomerat hetcroclit de popoare, ale căror 
limbi şi religii sînt diferite, ale căror interese economice sînt 
divergente, nu a putut fi transformat de Wilhelm I într-o naţiune. 

Chiar în Belgia, flamanzii şi valonii nu se înțelegeau 
defel. Dar erau întru totul de acord să protesteze împotrivă 
supunerii belgienilor, în majoritate catolici, de către un suveran 
calvinist. Cu atît mai mult cu cît acesta din urmă nu a avut abi- 
litatea de a menţine un echilibru între cele două parti ale fega- 
tului său. El guverna Ţările de Jos cu ajutorul unor funcţionari 
care erau toți neolandezi şi îşi împovăra supusii cu impozite. 

Si un fapt încă şi mai grav, întreaga sa politică econo- 
mică, inspirată de interesele comerciale olandeze, era una a 
lberului schimb. Dacă negustorii din Gand sau armatorii din 

Anvers erau mulțumiți de ea, industriaşii valoni, care erau pe 
cale să creeze o importantă industrie siderurgică $1 textilă dupa 
modelul celei din Marea Britanică, se plingeau cu amărăciune 
de lipsa de protecţie. Această nemulțumire nu a provocat totuşi 
decît o mişcare revendicativă destul de slabă, burghezia valonă 
multumindu-se să ceară o anumită autonomie, pe care, însă, 
regele nu avea nici cea mai mică intenţie să le-o acorde. 

Revoluţia pariziană aprinde brusc scînteia, ilustrînd ast- 
fel teoria atît de dragă lui Metternich, aceea a „contaminării 
revoluţionare“. La 25 august 1850, Teatrul de la Monnaie din 
Bruxelles prezintă opera lui Auber, La Muette de Portici. Cînd 
tenorul cîntă aria „Dragostea sfîntă de patrie“, mulțimea se 
înflăcărează. Agitatia se răspîndeşte repede în tot oraşul. La 
strigătele de „Să facem ca francezii“, bruxelezii se înarmează, 
arborează drapelul Brabantului, negru-galben-roşu, şi alungă 
garnizoana neerlandeză. 

Speriată de propria-i victorie, burghezia cere regelui 
Wilhelm autonomie. Acesta răspunde trimitind trupe care să 
recucerească Bruxelles-ul şi care nu reuşesc decît să cucerească 
partea de sus a oraşului, care, pe 24 septembrie, lansează o 
chemare sub arme. Pe 4 octombrie, o Adunare Constituantă 
proclamă independenţa Belgiei şi creează noului stat instituţii 
liberale. 

Cum va reacţiona Europa la prăbuşirea barierei pe care 
Congresul de la Viena o ridicase cu cincisprezece ani în urmă 
în nordul Franţei pentru a tine în frîu eventualele veleitati 
expansioniste ale acestei țări? Wilhelm I cheamă în ajutor pute- 
rile Sfintei Alianțe. Numai ţarul Nicolae I se declară gata să 
intervină, deoarece aici nu are aceleaşi interese ca în Balcani, 
care să-i dicteze susţinerea revendicărilor naţionale ale popoa- 
relor. Dar revolta care izbucnește în Polonia îl opreşte de la 
orice inițiativă. Cît despre Franţa, aceasta aplaudă cu entuziasm 
evenimentele de la Bruxelles, în timp ce o bună parte din opinia 
publică, care are puternice ecouri $1 în Belgia, preconizează 
anexarea acesteia. 

Pina la urmă, soarta noului stat depinde de Anglia. Ori 
aceasta se teme cel mai tare ca portul Anvers să nu cadă în 
mîinile unei mari puteri. Ludovic Filip, care consideră că un 
conflict internațional ar putea fi fatal tronului său încă destul 
de fragil, are înțelepciunea de a pricepe acest lucru. El îl trimite 
pe Talleyrand la Londra cu misiunea expresă de a cădea la 
înţelegere cu englezii. 

În aceste condiţii, congresul care se reuneşte la Londra 
în noiembrie 1830 recunoaşte, în numele Europei, independenţa 
Belgiei, adăugîndu-i şi un statut de neutralitate perpetuă, garan- 
tată de toate statele. Fidel angajamentelor luate, în februarie 
1831, Ludovic Filip refuză oferta belgienilor de a da coroana 
noului stat celui de-al doilea fiu al său, ducele de Nemours. El 
se alătură candidaturii lui Leopold de Saxa-Coburg, care este 
proclamat rege al Belgiei în iunie 1831 şi.se căsătoreşte in 
anul următor cu una din fiicele lui Ludovic Filip, prinţesa Luiza 
de Orléans. În sfîrşit, cînd, în august acelaşi an, Wilhelm I in- 
vadează Belgia, o armată franceză intevine ca să-l oprească, 
dar se retrage deîndată ce obţine victoria. 

„Acordul european“ rămîne deci teoretic valabil. Cu 
toate acestea, în Grecia, ca şi în Belgia, el trebuie să accepte 
distrugerea tratatelor din 1815. Situaţia nu este aceeaşi pentru 
restul Europei şi mai ales pentru partea Poloniei care depinde 
de Imperiul rus. 

Polonia din 1815 beneficiază cu siguranţă de un regim 
mai liberal decît cel de care se bucură celelalte naționalități 
din Imperiul țarist şi decît cel al Rusiei înseşi. Ea îşi păstrează 
o oarecare autonomie, posedă un buget propriu, o armată pro- 
prie, o Adunare — Dieta —, o religie majoritar catolică. Dar 
toate acestea mai degrabă înflăcărează decît potolesc sentimen- 
tul naţional al polonezilor. 

Cînd Nicolae I, autocrat convins, devine ţar, aceştia îşi 
văd spulberată speranţa nutrită un moment în timpul predece- 
sorului său, de a reconstitui „Marea Polonie“, care aralipi micu- 
lui regat teritoriile poloneze ocupate de ruşi şi care, încetul cu 
încetul, ar căpăta o autonomie care ar putea fi preludiul unei 

viitoare independente. Foarte repede se formează societăţi 
secrete care se înflăcărează la vestea succesului revoluţiei pari- 
ziene, prima revanșă luată de popoare fata de suveranii Sfintei 
Alianțe. Cîteva zile mai tîrziu, un nou val de entuziasm însoţeşte 
vestea revoluţiei de la Bruxelles. 

Astfel, cînd, în noiembrie 1830, Nicolae I ridică în Polonia 
o armată pentru a răspunde chemării Ţărilor de Jos şi a înăbuşi 
insurecția belgiană, trupele se revoltă și îl alungă pe viceregele 
Constantin, fratele ţarului. La 25 ianuarie 1831, Dieta proclamă 
independenţa țării. 

Revoluţia aştepta ajutorul puterilor străine care tocmai 
dovediseră, în Grecia, Franţa şi Belgia, că nu erau insensibile 
la aspiraţiile popoarelor. Or, nici Prusia, nici Austria, în care 
Metternich nu a modificat nici cu o iotă politica sa faţă de na- 
tionalitati, nu se gîndesc să intervină, fiecare temindu-se pen- 
tru partea ei din Polonia. 

În Franţa şi Marea Britanie, entuziasmul pentru cauza 
poloneză este foarte mare. „Polonia a făcut apel la Franţa, scrie 
Le National, Franţa va răspunde. Polonia, care inimă nu bate 
mai tare la pronunţarea acestui nume?“ Béranger cîntă „Toată 
dragostea mea polonezilor“-Pe străzile Londrei și ale Parisului, 
opinia publică se alătură strigatelor de „Trăiască Polonia“. 
Guvernele însă refuză să intervină altfel decît pe teren diplo- 
matic, dar totul este zadarnic. 

Astfel, polonezii sînt lăsați singuri in fata celor 170 000 
de oameni comandati de generalul Paskievici şi trimişi de ţarul 
Nicolae. Agitatia patriotică care a cuprins întreaga tara face ca o 
armată de 80 000 de soldaţi să se opună rușilor, dar deja disen- 
siunile isi fac aparitia în rîndul insurgenților. Democratii, „Roşii“, 
vor să mobilizeze masele populare prin iniţierea unei reforme 
agrare şi a unor instituţii favorabile celor nevoiaşi. „Albii“, care 
fac parte din nobilime şi din clerul catolic, se tem mai puţin de 
tar decît de popor şi sînt mai degrabă gata să negocieze cu Nicolae 
I decât să vadă realizate proiectele adversarilor lor politici. In 
aceste condiţii, rezistența poloneză nu poate fi decît o luptă dispe- 
rată, avînd doar scop să salveze onoarea. 

La 7 septembrie 183 1, armata rusească cucerește Varşovia. 
O represiune îngrozitoare se abate imediat asupra întregii țări: 
suprimarea tuturor libertăţilor, regim militar, execuții, arestări, 
întemnițări, deportări in Siberia, trimiterea fiilor de nobili com- 
promişi în revoluţie în şcolile ruseşti sau în.corpurile de copii 
de trupă, închiderea universităţilor etc, În timp ce, potrivit cu- 
vintelor de tristă faimă ale ministrului francez al afacerilor 
externe, Sebastiani, „ordinea domneşte la Varşovia“, un număr 
important de emigranţi părăsește tara pentru a se refugia în 
statele liberale din Occident, unde ei vor fi dovada stării de 
abandon în care Polonia a fost lăsată. 


Agitatia europeană din 1830 


Dacă insurectiile liberale şi (sau) nationale, care au avut 
loc în Franţa, în Belgia sau în Polonia, reprezintă manifestările 
cele mai spectaculoase ale avintului revoluţionar care-a urmat 
după independenţa Greciei, şi în restul Europei s-au desfăşurat 
o serie de mișcări cu un sfîrșit diferit în funcţie de locul unde 
s-au produs: în sfera puterilor occidentale sau în aceea a statelor 
absolutiste din Europa centrală şi orientală. 

La sfîrşitul lui 1830 şi la începutul anului următor, o vie 
agitație se produce în unele state germane şi mai ales în Italia 
centrală, unde capătă un caracter revoluţionar. Ducele de Modena 
încearcă să cadă la înţelegere cu răsculații, dar pînă la urmă 
este nevoit să fugă. Maria Luiza părăseşte Parma aflată în plină 
revoltă, în timp ce mare parte din statele papale se răscoală şi 
ele. Și aici, privirile adversarilor absolutismului se îndreaptă 
către Franţa, unde „partidul revoluţionar“ încearcă să determine 
o intervenţie fără să reuşească totuși să-l antreneze în această 
aventură pe noul suveran şi pe oamenii din „partidul rezisten- 
tei“. „Noi nudam nici unui popor, declară Casimir Perier, dreptul 
să ne forțeze să luptăm pentru cauza lui, iar sîngele francezilor 
nu aparține decît Franţei“. Ceea ce dă mînă liberă lui Metternich 

de a restabili ordinea in peninsulă şi suveranitatea prinților 
legitimi. 

În primăvara anului 1831, 10 000 de soldaţi austrieci 
reocupă Parma, Modena şi statele pontificale, unde prinţul 
Ludovic Napoleon (viitorul Napoleon al III-lea), care a venit 
să lupte alături de liberalii italieni, este salvat de intervenţia 
episcopului de Spoleto, care va deveni papă sub numele de 
Pius al IX-lea. Cîteva luni mai tîrziu, o nouă revoltă duce la 
reocuparea Bolognei, în timp ce francezii se instalează aici 
pentru a menține echilibrul puterilor. 

„Combătute la timp“ de cancelarul austriac, revoluțiile 
italiene şi germane sfîrşesc prin triumful reacţiunii. A ceste eve- 
nimente care urmează celor din Polonia, îi hotărăsc pe suveranii 
rămaşi fideli principiilor Sfintei Alianțe — ţarul, împăratul 
Austriei şi regele Prusiei — să concretizeze printr-un act oficial 
dorinţa lor de a păstra un statu-quo peste tot acolo unde acesta 
ar putea fi ameninţat. În septembrie 1833, ei se întîlnesc la 
Miinchengraetz şi îşi proclamă dreptul de a salva orice suveran 
legitim care le-ar cere ajutorul. 

În timp ce în centrul şi estul Europei, blocul puterilor 
absolutiste se consolidează pentru a înfrînge mişcările liberale 
şi naționale, Franţa şi Anglia fac să triumfe în peninsula iberică 
principiile constituționale care au prevalat în Belgia. Ele impun, 
împotriva pretendentilor absolutişti, guvernările liberale ale 
reginei Maria Cristina în Spania, şi a regelui don Pedro în 
Portugalia. 

Astfel, împotriva blocului statelor fidele principiilor 
formulate în timpul Congresului de la Viena, se ridică, cel puţin 
în aparenţă, coaliția țărilor liberale din Europa occidentală. În 
realitate, aceasta din urmă nu se bazează pe nici o legătură 
organică: ea nu este decît o alianță de circumstanta, în cadrul 
căreia intervenţia engleză este foarte des dictată doar de grija 
de a nu-i lăsa pe francezi să dea loviturile cele mai avantajoase. 
Dar dacă alianţa de fapt a puterilor liberale este lipsită de trăi- 
nicie, delimitarea dintre ele şi grupul puterilor fidele absolutis- 
mului este foarte clară. 

Această dezbinare ascunde de altfel o alta, deja percep- 
tibilă încă din secolul trecut şi care tine de structurile economice 
şi sociale ale țărilor respective. Aceasta din urmă spune că 
țările din Occident, în care avîntul comerțului şi industriei a 
favorizat dezvoltarea unei burghezii de afaceri, nerăbdătoare 
să ajungă la putere şi tragindu-se din liberalism, Europei orien- 
tale şi meridionale, în care averea funciară şi privilegiile eredi- 
tare rămîn bazele unei societăţi ai cărei principali beneficiari 
sînt hotariti să menţină sau să restaureze principiile şi practicile 
Vechiului Regim. 

În ciuda sistemului de apărare realizat în 1815 de susțină- 
torii ordinii tradiționale, Europa Sfintei Alianțe a explodat 
cincisprezece ani mai tîrziu, sub impulsul ideilor moştenite de 
la Revoluţia franceză. Desigur că o mare parte a continentului 
— în Italia şi Germania, unde Metternich nu a permis dezvoltarea 
nici unei mişcări revoluţionare, şi în Polonia, unde ţarul nu a 
ezitat să folosească forța pentru a-şi restabili autoritatea — 
reacţiunea a triumfat asupra forțelor liberale şi nationale, care, 
dimpotrivă, au obținut victoria în Grecia, în Belgia, în Franţa 
şi în mod provizoriu in peninsula iberică. Curind, un nou val 
de agitaţie europeană va da o nouă lovitură, mult mai violentă, 
dorinței conservatoare a suveranilor Vechiului Regim. 


Capitolul 3 


1848. „PRIMĂVARA POPOARELOR“ 


@ Asaltul împotriva Europei Congresului de la Viena, care a eşuat în 
1830, pare să iasă victorios în 1948. 


@ La originea valului revoluționar din 1848 se aflăo criză economică 
complexă. În acest context, revoluția pariziană din februarie 1848 apare 
ca un caz particular. Confirmind eşecul sistemului monarhic, a doua 
republică pune în conflict burghezia, din punct de vedere social conserva- 
toare, cu susținătorii unei Republici sociale, care vor fi repede învinşi. 


@ Maiprofundă, revoluția vieneză din martie 1848 face să izbucnească 
revendicările nationale si liberale înăbușite din 1815 şi determină 
căderea lui Metternich. Împăratul este obligat să acorde o constituție 
liberală, iar Imperiul pare să se dezintegreze în mod inevitabil sub efectul 
acceselor revoluționare din Ungaria si Boemia. 


@ Din Imperiul austriac, contaminarea revoluționară trece în Germania 
şi Italia. În Germania, popoarele cer si obţin constituţii, inclusiv în 
Prusia. O puternică mişcare națională se termină prin convocarea unui 
Parlament constituant la Frankfurt, care trebuie să pună bazele unui 
stat german. În Italia, majoritatea suveranilor, căzuţi pradă unei fra- 
mintări liberale, începută în 1847, acordă şi ei Constituţii, iar aspiraţiile 
naționale duc la organizarea unei Cruciade militare împotriva Austriei. 


@ Dar iluzia „primăverii popoarelor“ nu trece de vara anului 1848. 
Zdrobirea mişcării din Cehia şi a revoluției vieneze de către armata 
austriacă, care, mai tirziu, cu ajutor rusesc, inăbuşă revolta din Ungaria, 
repune Austria în rolul ei de jandarm al ordinii din 1815. Italienii învinşi 

trebuie să reintre în rînduri. Constitufiile germane sînt abrogate, iar 
Parlamentul de la Frankfurt desființat. Regele Prusiei este obligat de 
presiunile austriece să renunțe la unificarea Germaniei. 


1848, pe fondul crizei economice aflată pe sfirsite, pro- 
voacă, încă o dată la nivelul întregii Europe, distrugerea ordinii 
restaurate în 1815 şi păzită de atunci cu străşnicie de reprezen- 
tanții Triplei Alianțe. Pentru susținătorii absolutismului din 
Austria, Prusia, Rusia, adversarul are aceeaşi înfăţişare, ale 
cărei trăsături nu sînt defel nuantate. Evenimentele care se des- 
făşoară în Franţa, în Italia, în Germania şi pînă în inima Impe- 
riului austriac, sînt toate manifestări ale „Revoluţiei“, acest 
monstru amenintator care trebuie decapitat mereu şi care nu 
încetează să-şi facă apariţia în cele patru puncte cardinale ale 
continentului. 

Totuşi, dacă trăsătura comună a acestor mişcări revolu- 
ționare, care înflăcărează Europa în 1848, rămîne repunerea 
în discuţie a conservatorismului şi a sistemului diplomatic folo- 
sit de acesta, ne putem întreba în avantajul cui sau a ce se 
intenționează efectuarea acestei repuneri în discuţie. Aici, 
într-adevăr, mobilurile sînt diferite. Din arsenalul aparent ine- 
puizabil al ideilor moştenite de la revoluţia franceză, fiecare 
ia motivele care convin acțiunii sale. Cu toate acestea, două 
mari revendicări înăbușite de artizanii Congresului de la Viena 
— liberalismul şi naționalismul — sînt cele care împing popoarele 
la revoltă. Se începe totuşi, mai ales în Franţa si Italia, să se 
discearnă între noile aspirații şi mai ales cele cu caracter social, 
afişate de o pătură a populaţiei, a cărei importanţă creşte odată 
cu afirmarea progreselor industriale, aceea a muncitorilor. 

Dărîmâînd, în una din principalele puteri europene, o mo- 
narhie liberală cunoscută, revoluţia pariziană din februarie 1848 
a căpătat în mod firesc putere de simbol şi a jucat imediat un 
rol de impulsionare comparabil cu cel al zilelor fierbinți din 
iulie 1830. Acest caracter emblematic al evenimentelor care 
au dus la căderea lui Ludovic Filip nu trebuie să ne facă să 
gindim că incendiul care a cuprins Europa a plecat exclusiv de 

pe malurile Senei. Cincisprezece zile mai devreme, focul care 
mocnea de optsprezece luni într-o Italie din ce în ce mai refrac- 
tară la asuprirea absolutismului şi a tutelei austriece, a izbucnit 
în mai multe locuri din peninsulă, de la Palermo la Genova şi 
de la Florenţa la Milano, obligîndu-l pe regele celor Două Sicilii 
să promulge o constituție, pe marele duce de Toscana să-şi 
remanieze guvernul, iar pe suveranul din Piemont-Sardinia, 
Carol Albert, să promită supusilor sai un Statut constitutional. 
Revoluţia pariziană amplifică mişcarea şi îi conferă forță de 
propagare, ceea ce nu s-ar fi întîmplat dacă Austria, lovită şi 
ea de febra liberală provocată de exemplul parizian, ar fi putut 
să-şi asume încă o dată rolul de epicentru al reacţiunii. 

Mai mult decît problema antecedenţei, care s-a pus şi în 
alte momente ale istoriei europene — 1830 şi 1968 pentru întreg 
continentul, 1956 şi 1989 pentru Europa de est -—, o altă proble- 
mă ar trebui să atragă atenţia istoricilor: aceea a coincidentei 
evenimentelor şi a vitezei de propagare a fenomenului istoric. 
Aceasta pentru că, dincolo de diferenţele clare, de ordin struc- 
tural şi cultural dintre naţiunile care formează bătrînul continent, 
există trăsături comune care facilitează curentele intelectuale 
şi care nu ţin numai de domeniul „forţelor de producţie“ şi al 
„relaţiilor de producţie“, aşa cum o întreagă istoriografie mar- 
xista şi marxizantă a încercat multă vreme să susțină şi să dog- 
matizeze. Într-un articol celebru, publicat cu ocazia centenaru- 
lui Revoluţiei de la 1848", marele istoric Ernest Labrousse, 
comparind evenimentele franceze din 1789, 1830 şi 1848, re- 
cunoştea că dacă ar fi existat numai criza economică în mediul 
istoric direct al acestor trei evenimente, aceasta nu ar fi fost 
suficientă pentru a explica declanşarea fenomenului revolutio- 
nar. „Este necesar, spunea el, ca această criză economică să fie 
dublată de o criză politică“. Nu putem decît să-i fim recunosca- 
tori că a corectat, începînd cu această dată, deviaţiile economiste 


* E. Labrousse, „Comment naissent les révolutions, 1789, 1830, 
1848”, Actes du Congrés du centenaire de la Revolution de 1848, Paris, 
1948. 

dintr-o scriere a istoriei, puternic impregnată în acel moment 
de ideologia marxistă, rămînînd totuşi rezervată față de ideea 
pe care el o formulează, potrivit căreia, cele trei crize revolutio- 
nare care fac obiectul articolului său ar constitui revoluţii „en- 
dogene“, neinfluentate din exterior. Ca şi cum, în perioada ia- 
nuarie-iunie 1848, singurul punct comun dintre oamenii care 
au pus mina pe o armă pentru a răstuma puterea, ar tine exclusiv 
de domeniul economicului, cînd o mare parte a societăţii euro- 
pene s-a aruncat în Revoluţie, cu cultura ei, cu referintele sale 
istorice apropiate sau îndepărtate, cu ideologia ei modelată de 
un secol şi mai bine de spirit „iluminist“. 

Vom reveni într-un capitol ulterior asupra elementelor 
de ordin economic şi social care explică evenimentele din 1848 
din Europa şi care au avut rolul unui detonator. Pentru moment 
să reținem numai că acestea au fost pregătite peste tot de criza 
economică gravă din 1846-1848, care a aruncat masele populare 
în şomaj şi mizerie şi a provocat o vie nemulțumire în mediile 
comerciale şi industriale. 


Franţa între două revoluţii 


Urcarea pe tron a lui Ludovic Filip I, ,,regele-cetatean“, 
în iulie 1830, a satisfăcut pe deplin dorințele burgheziei de 
afaceri. Ajuns suveran, în mare măsură prin voinţa ziariştilor 
de la National, fostul duce d’Orléans ştie să fie abil şi să cisti- 
ge încrederea acestor burghezi care l-au instalat pe tron. El 
adoptă drapelul tricolor şi depune jurământ de respectare a unei 
Carte revizuite, care îl lipseşte de dreptul de a emite ordonanțe. 
Are un comportament foarte modest, discută cu bancherii pro- 
blemele administrării bunurilor, se plimbă pe jos pe străzile 
capitalei şi invită la Tuilleries oamenii de afaceri şi familiile 
acestora. În saloanele în care a domnit fastul afectat al curţii 
imperiale şi au avut loc serbările din secolul al X VIII-lea, reîn- 
sufletite de regii restaurati, aceştia pot să poarte conversații cu 
regina Maria Amelia, ocupată cu broderiile sale. 

Interesele noii clase conducătoare sînt şi ele satisfăcute 
pe deplin de politica monarhiei din Iulie. Regele se fereşte de 
aventurile războinice. El o dovedeşte prin susținerea, chiar la 
începutul domniei sale, a acţiunii prudente a lui Casimir Perier 
în evenimentele din Italia, apoi în octombrie 1840 prin demite- 
rea primului său ministru, Thiers, ale cărui inițiative în Orientul 
Apropiat (unde îl susține pe paşa Egiptului aflat în război cu 
sultanul) riscă să sfîrşească printr-un război cu Anglia. El pre- 
feră să folosească resursele statului pentru a moderniza tara şi 
pentru a putea concura cu puterea industrială a Marii Britanii, 
aflată în plin avînt. Mijloacele de transport se modernizează. 
Este epoca de aur a speculațiilor de bursă, a bancherilor dubioşi 
şi a micului depunător, „Monsieur Gogo“, fauritor inconştient 
al prosperității burgheze. Marile averi din comerţ, din industrie 
şi din domeniul bancar se clădesc în cîţiva ani, protejate de un 
rege care vede in multumirea mediilor de afaceri cea mai sigură 
garanţie a trăiniciei tronului său. 

Pe plan social, ca şi pe plan politic, burghezul este cel 
care domneşte. El este singurul care împarte dreptul de vot cu 
vechea aristocrație, un cens (taxă) destul de mare (200 de franci) 
fiind necesar pentru a te bucura de drepturile civice. Și nu 
poate alege decît tot un bogatas, din moment ce taxa de eligi- 
bilitate este fixată la 500 de franci: o sumă considerabilă dacă 
ne gindim că la acea dată salariul zilnic al unui muncitor este 
de cîțiva banuti (sous"). Regimul oferă de altfel favorizatilor 
săi posibilitatea să-şi apere supremația, prin crearea, începînd 
din martie 1831, a unei adevărate miliții sociale: garda natio- 
nală, ai cărei membri, teoretic, sînt toţi francezii între 20 şi 60 
de ani, dar în care, în realitate, nu sînt înscrişi decît cei care îşi 
pot plăti echipamentul destul de scump. Garda națională con- 
stituie astfel un sprijin al regimului atîta timp cît acesta răs- 
punde prin acţiunile sale intereselor şi dorințelor burgheziei. 


* 1 sou = 5 centime. Pînă la mijlocul secolului al XIX-lea, salariul 
mediu zilnic al unui muncitor parizian nu depăşeşte 3 franci, adică 60 sous 
(n.a.). 

În sfîrşit, chiar dacă îşi datorează puterea unei izbucniri 
revoluționare, noua dinastie capătă repede aspectul unui zid 
de apărare împotriva oricărei mişcări sociale care ar avea inten- 
tia să repună în discuţie supremaţia burgheziei. Revoluţia din 
Julie are prelungiri între 1830 şi 1834. Agravarea constantă a 
condiţiei muncitorilor din industrie provoacă tulburări care de- 
generează uneori în revolte îndreptate împotriva regimului care 
le este impus de republicani. Astfel, revoltele tesatorilor lio- 
nezi din 1831 şi din 1834 sînt razmerite provocate de mizerie 
ŞI înecate în sînge de trupele regale. Ca şi revoltele republicane 
din Paris în 1832 (cu ocazia funeraliilor generalului Lamarque) 
şi din 1834, care sfîrşesc prin represiuni sălbatice, cum este 
masacrul din strada Transnonain, şi prin procese urmate de 
condamnări grele, descurajînd astfel pe membrii asociaţiilor 
secrete republicane, cum ar fi Societatea Drepturilor Omului. 

Republicanii ripostează prin articole violente în presa 
de opoziţie, prin pamflete, cîntece, caricaturi (Gargantua a lui 
Daumier, atac împotriva lui Ludovic Filip, îi va aduce în 1831 
şase ani de închisoare autorului său, ceea ce nu-l va împiedica 
pe acesta ca trei ani mai tîrziu să imortalizeze pe pinza masacrul 
de pe strada Transnonain), sau prin atentate, ca cel al lui Fieschi 
din iunie 1835, din care suveranul și fiii săi scapă ca prin minune. 
Pentru a lupta împotriva acestor reacţii, liberalii aflați la putere 
nu ezită să restrîngă libertăţile. Dreptul de asociere este regle- 
mentat cu stricteţe, dar mai ales legile din septembrie 1835 
restring libertatea presei, pedepsind ofensele aduse regelui, cri- 
ticarea formei de guvernamint Şi „provocarea la ură împotriva 
claselor sociale“. 

După cîţiva ani de la revoluţia din 1830, monarhia lui 
Ludovic Filip este total ruptă de poporul care îi oferise puterea, 
iar Europa poate vedea în această monarhie o asigurare împotriva 
revoluţiei sociale atît de amenințătoare. Într-adevăr, regimul 
continuă să evolueze într-o direcţie conservatoare, ceea ce va 
duce la o ruptură cu pătura cea mai progresistă a burgheziei. 
Atitudinea personală a regelui este în acest sens determinantă. 
Lumea s-ar fi putut aştepta din partea acestuia, care cunoştea 

foarte bine sistemul englez, să-şi angajeze regimul pe calea 
liberală şi parlamentară inaugurată de monarhia britanică. 
Numai că,.sub aspectul de bunăvoință şi de aparenţă burgheză, 
Ludovic Filip este un autoritar care suportă cu greutate influenţa 
miniştrilor săi. De aceea, face efoturi pentru a-i neutraliza, în- 
vrăjbindu-i între ei, problema puterii regale devenind astfel 
miza luptei politice. Thiers, care exprimă ideile burgheziei libe- 
rale cînd declară că „regele domneşte dar nu-guvernează“, se 
loveşte de Guizot, pentru care „tronul nu este un fotoliu gol“. 
În 1840, regele îl demite pe primul ministru şi îl numeşte pe 
Guizot. — 

Convins că prosperitatea tot mai mare a ţării va fi sufi- 
cientă pentru a mulțumi burghezia, care îşi măreşte averile, 
noul ministru va da posibilitatea regelui, care de zece ani îşi 
înfrînează cu greutate dorința de a conduce, guvernul, să ia 
efectiv puterea în mîinile sale. Numărul redus al corpului elec- 
toral dorit de clasa conducătoare îi permite să introducă în 
parlament funcţionari de stat depinzind de suveran, pe care îi 
numeşte sau îi revocă, şi care se comportă pe timpul mandatului 
lor ca nişte servitori docili ai ministrului. Făcînd acest lucru, 
el rupe monarhia de burghezia care îi fusese pînă atunci cel 
mai vehement susținător, dar care se îndepărtează de monarhie 
în momentul în care se încearcă excluderea ei de la exercitarea 
unei puteri la care ea nu încetează să aspire începînd din 1789. 

Din acest moment, nemulțumirea socială a muncitorilor, 
loviți în plin de criza economică, care începe de obicei prin 
mari dificultăţi în sectorul agricol (îmbolnăvirea cartofului, 
creşterea prețului pîinii) şi în industria textilă, dar care, pentru 
prima oară, afectează şi noii poli ai dezvoltării — metalurgia şi 
minele — se conjugă cu nemulțumirea politică a categoriilor 
sociale înstărite. Reprezentanţii burgheziei îşi îndreaptă reven- 
dicarile asupra demiterii lui Guizot şi asupra unei reforme elec- 
torale duble: diminuarea censului, care ar permite lărgirea corpu- 
lui electoral şi desensibilizarea acestuia la instigările puterii, 
şi declararea incompatibilității dintre funcția publică şi mandatul 
electoral. 

Este suficientă doar o scînteie pentru a provoca explozia. 
Un banchet al opoziţiei, interzis la Paris, provoacă pe 22 februa- 
rie 1848, o manifestaţie de stradă care se prelungeşte pînă a 
doua zi. Primele baricade îşi fac apariţia. Regele face apel la 
garda naţională, dar, solidară cu revendicările politice ale bur- 
gheziei, aceasta îl întîmpină pe monarhul venit să o inspecteze 
cu strigăte de „Trăiască reforma!“ 

Ludovic-Filip cedează în fata nemulțumirii celor mai 
siguri partizani ai săi. El îl demite pe Guizot, punind astfel 
capăt tentativei de restaurare a puterii monarhiei. Burghezia 
pariziană este satisfăcută de victoria obținută. Pentru ea „revo- 
luţia“ a luat sfîrşit. 

Un eveniment neprevăzut va face să reizbucnească 
mişcarea şi să dea o şansă republicanilor. În seara.zilei de 23 
februarie, gloata pariziană manifestă pentru a-şi exprima bucuria. 
Pe bulevarde, soldaţii, la capătul nervilor şi fără nici un ordin, 
deschid focul şi omoară şaisprezece persoane: Toată noaptea, 
manifestanti plimbă prin Paris cele şaisprezece cadavre, în- 
demnind populaţia capitalei să se răzbune şi să înceapă insurec- 
tia. Dimineaţa, orașul este impinzit de baricade, iar în timpul 
zilei de 24, în timp ce comandamentul trupelor este încredinţat 
lui Bugeaud şi o parte a armatei bate în retragere, insurgenții 
ocupă clădirea primăriei (Hôtel de Ville) şi se îndreaptă spre 
Tuilleries. Regele ezită să ordone represiunea şi pînă la urmă 
hotărăşte să abdice în favoarea nepotului său, contele de Paris, 
ca apoi să ia drumul exilului şi să plece în Anglia. Dar republica- 
nii i-o iau înainte. Condusi de poetul Lamartine, ei fac poporul, 
care tocmai a ocupat palatul Tuilleries şi a năvălit în sala de 
şedinţe a Palatului Bourbon, să aclame un guvern provizoriu 
republican. 

În timp ce se joacă ultimul act al unei domnii ce a luat 
naştere din revoluţie, o adevărată cursă de viteză are loc între 
republicani şi democrați pentru a prelua controlul noii Repu- 
blici. Baricadati în clădirea primăriei, membrii guvemului pro- 
vizoriu încearcă să-şi atragă poporul de partea lor, interzicînd 
echipei aflate la conducere orice contact cu reprezentanţii idei- 


ISTORIA EUROPEI 59 


lor socialiste de care se tem mai tare decit de Ludovic Filip. 
Vor trebui totuşi să accepte pe doi dintre aceştia alături de ei, 
pe teoreticianul organizaţiei muncii, Louis Blanc, şi pe un mun- 
citor, membru al societăților secrete, Albert. Sub influenţa acestor 
doi oameni, care se bucură de sprijinul maselor, membrii de 
bună credinţă ai guvernului provizoriu, Lamartine, Ledru-Rollin, 
Flocon, îşi vor da silinta să promoveze reforme sociale, fără 
să schimbe imaginea liniştitoare a noii Republici pe care vor 
s-o ofere unei Europe încremenite de uimire. 

Astfel, Lamartine respinge drapelul roşu, care ar putea 
nelinişti pe conducătorii străini, sensibili la amintirea anului 
1793. În schimb, se adoptă sufragiul universal, guvernul provi- 
zoriu proclamă „dreptul la munca“, iar Louis Blanc este numit 
şeful unei comisii guvernamentale pentru muncitori, cu sediul 
în palatul Luxemburg, $1 a cărui sarcină principală este să pri- 
mească delegatiile muncitoreşti. În sfîrşit, se ia hotărîrea să se 
reducă durata zilei de muncă şi, aplicînd ideile lui Louis Blanc, 
să se înființeze Ateliere naţionale, care să ofere şomerilor o 
ocupaţie retribuită. 

Aceste hotărîri, la urma urmei nu prea revoluţionare, 
provoacă panică în rîndul moderatilor. Rupind cu legile „fireşti“ 
ale liberalismului, dogmă sacră a burgheziei, guvernul va con- 
tinua oare să intervină şi în domeniul economic şi social? Pentru 
a lupta împotriva „Republicii roşii“, burghezia se organizează, 
hotarita să obțină victoria în fata cluburilor, a socialiștilor şi să 
se debaraseze cu prima ocazie de un guvern prea deschis, consi- 
deră ea, faţă de revendicările muncitorilor. 

Sub presiunea tot mai mare a acestui „partid al Ordinii“, 
organizarea Atelierelor naţionale este încredinţată unui adversar 
al sistemului, Marie, care va simţi o adevărată plăcere să de- 
monstreze zădărnicia teoriilor lui Louis Blanc. În timp ce numă- 
rul muncitorilor folosiţi în aceste ateliere creşte continuu — se 
ajunge curînd la 100 000 —, se procedează în aşa fel încît să nu 
li se incredinteze nici o lucrare care să poată face concurență 
întreprinderilor particulare de lucrări publice. Sînt plătiți cu 
un franc pe zi pentru pavarea sau depavarea străzilor sau pentru 

a nu face nimic, şi toată lumea este îngrijorată de a-i vedea pe 
aceşti „greblători naţionali“ devenind ţintele propagandei socia- 
liste sau bonapartiste. 

Partidul Ordinii obţine curînd o nouă victorie. În timp 
ce republicanii „avansați“, democrați de tradiție iacobină, cer 
să se amine data alegerilor pentru A dunarea Constituantă pentru 
a avea timp să-și atragă de partea lor provincia, unde influența 
notabilitatilor locale întreţine teama de Republica socială, mo- 
deratii obțin alegeri rapide, fixate pentru luna aprilie 1848. 

În aceste condiţii, alegerile din 1848 fac să ajungă în 
Cameră o majoritate zdrobitoare a moderatilor (din cei 900 de 
membri ai Adunării, ei formează un bloc de 500 de deputaţi, 
din care face parte Lamartine, ales la Paris, şi mai sînt 200 de 
monarhisti aderenti, dintre care 130 de legitimi şti) foarte hotă- 
riti să zdrobească toate încercările de a instaura o republică 
socială. Revolutionarilor nu le mai rămîn decît masele populare 
pentru a-şi realiza proiectele. La 15 mai, o manifestaţie în fa- 
voarea Poloniei se transformă în răscoală. Palatul Bourbon este 
invadat de răsculați care declară adunarea dizolvată şi se apucă 
să formeze un nou guvern provizoriu. Dar Lamartine şi Ledru- 
Rollin cheamă garda naţională care împrăştie gloata. Au loc 
numeroase arestări, mai ales ale principalilor şefi ai societăților 
secrete. Barbès, Blanqui, Albert, Raspail şi încă multi alții sînt 
condamnați la deportare. 

Stînga fiind decapitată, Adunarea poate să atace Atelie- 
rele nationale, simbolul şi în acelaşi timp eşecul veleitatilor 
guvernului provizoriu. Asa prost concepute şi aşa departe cum 
erau de proiectul iniţial al lui Louis Blanc, ele rămîneau totuși 
singura resursă a unei mulțimi importante de muncitori pari- 
zieni, pe care criza i-a aruncat în şomaj şi în mizerie. A le des- 
fiinta însemna să le iei acestora orice posibilitate de existență şi 
aproape cu siguranţă să provoci revolta. Majoritatea conserva- 
toare a Adunării era conştientă de acest lucru. Ea îşi asuma cu 
seninătate riscul, preferind să înăbuşe in sînge revoluţia socială 
decît să accepte „Republica roşie“. 

La 4 iunie 1848 Atelierele sînt desfiinţate. Muncitorii 
mai bătrîni de 25 de ani sînt trimişi în provincie, fie pentru a 
defrişa şi deseca regiunea Sologne, fie pentru a lucra la con- 
struirea căilor ferate. Cei mai tineri au de ales între a se angaja 
în armată sau a muri de foame. În Paris, agitația creşte deîndată. 
La 23 iunie, o revoltă formidabilă izbucneste în centrul şi în 
estul capitalei. Este o revoltă a mizeriei, spontană, fără condu- 
cători, fără organizare, care se loveşte imediat de voinţa meto- 
dică şi hotărîrea de nezdruncinat a şefului forțelor de ordine, 
generalul Cavaignac, chemat recent din Africa. Dispunînd de 
efective importante, aproximativ 30 000 de oameni, la care se 
adaugă vreo 15 000 de tineri din cartierele bogate, înrolați în 
garda mobilă, acesta lasă revolta să ia amploare pentru ca mai 
tîrziu să o.poată zdrobi mai bine. 

De pe 23 pe 26 iunie se poartă un război nemilos de 
stradă, primul război de clasă „franco-francez“ adevărat. La 
sfîrşitul acestei confruntări, Partidul Ordinii a obţinut definitiv 
victoria: 5 000 de morti în rîndurile insurgenților (ucişi sau 
împuşcaţi), aproximativ o mie în rîndurile forţelor de ordine, 
mii de răniți, 25 000 de arestări, 11 000 de condamnări la închi- 
soare sau la deportare, iată preţul acestei victorii. Partidul Ordi- 
nii îşi poate consolida succesul făcînd să fie ales la preşedinţia 
Republicii prinţul Ludovic Napoleon Bonaparte, despre care 
Thiers, strateg prost inspirat al partidului, spunea că este „un 
cretin pe care îl vom manevra“. O nouă revoltă populară în 
iunie 1848 permite darimarea radicalilor ca Ledru-Rollin, iar 
printul-presedinte poate să anunţe: „Este timpul ca cei buni să 
se liniştească, iar cei răi să tremure“. 

Cei buni pot dormi liniștiți. Votată în martie 1850, legea 
Falloux încredinţează învățămîntul clerului, apărător al ordinii 
sociale. Legea electorală din 31 mai 1850 „organizează“ sufra- 
giul universal în aşa fel încît să îndepărteze de la urne condam- 
natii politici şi muncitorii. În luna iulie a aceluiaşi an, o altă 
dispoziţie legislativă limitează libertatea presei. Învingători 
în 1830, reprezentanţii burgheziei nu intenţionează să cedeze 
celor defavorizati puterea pe care au cucerit-o cu atîta luptă. 

În ciuda căderii lui Ludovic Filip, opoziţia faţă de republica 
socială rămîne solidă. Lovitura de stat din 2 decembrie 1851, 
simplă reglare de conturi între învingătorii din iunie, nu face 
decît să o consolideze. 


Contaminarea revoluționară 


Dacă evenimentele din 1848 din Franţa ridică noi pro- 
bleme legate de recenta dezvoltare a marii industrii moderne, 
celelalte mişcări care zdruncină Europa timp de mai bine de 
un an decurg mai degrabă din lupta pe care o dau, din 1815, 
forţele disparate ale liberalismului şi naționalismului împotriva 
susținătorilor ordinii sociale şi diplomatice restaurată de Con- 
gresul de la Viena. Şi unele şi altele sînt înlesnite de diverşi 
factori, printre care figurează în primul rînd dificultățile cu 
care se confruntă economiile europene începînd din 1846. 

Acestea au început printr-o criză clasică „de tip vechi“, 
îmbinînd o gravă lipsă de alimente, provocată de recoltele catas- 
trofale din 1845 şi 1846, cu stagnarea din sectoarele industriale 
tradiționale, ca de exemplu industria textilă. Peste tot preţul 
grîului s-a dublat şi efectele acestei scumpiri asupra condiţiilor 
de viaţă ale claselor populare au fost cu atît mai înspăimîntă- 
toare cu cit la aceasta se adaugă efectele îmbolnăvirii cartofului, 
devenit de o jumătate de secol o componentă esenţială a hranei 
ţăranilor. În Irlanda izbucneşte o adevărată foamete, care pro- 
voacă o jumătate de milion de morți şi obligă cel putin un mi- 
lion să emigreze. 

Cum în 1788 criza alimentară majorează datoria populară, 
aceasta duce la rîndul ei la numeroase exproprieri ale micilor 
fermieri şi sfîrşeşte în mişcări populare deosebit de numeroase 
şi de grave în Belgia valonă, în Franţa de vest şi în Austria. La 
Berlin, în primăvara lui 1847 s-a vorbit de o „răscoală a carto- 
filor“. În acelaşi timp, la Viena, brutăriile erau luate cu asalt şi 
jefuite. Recolta normală din 1847 face să scadă sensibil pre- 

turile produselor alimentare, dar deja criza a căpătat o alta 
dimensiune. Obligînd clasele populare să-şi folosească majori- 
tatea venitunlor pentru a supravieţui, apoi să acumuleze datorii, 
criza a sleit o mare parte din expedientele din industria textilă, 
provocînd dificultăţi serioase în acest sector. 

Acestui tip de criză, caracteristic economiilor din Vechiul 
Regim, i s-a adăugat în 1847-1848 o depresiune economică de 
tip nou, care face să se interpună structurile economice modifi- 
cate de Revoluţia industrială. Aceasta s-a manifestat prin mari 
dificultăți bancare şi bursiere datorate considerabilelor spe- 
culaţii care s-au facut de la începutul deceniului în construcțiile 
feroviare, în extracția de cărbuni şi metalurgie, fără ca operaţiile 
spectaculoase să fie făcute cu capitaluri şi cu asigurări de desfa- 
cere suficiente. Rezultatul a fost că peste tot unde aceste practici 
au fost preferate în anii buni ai dezvoltării economice s-a produs 
rilor şi în curînd un val de falimente industriale care au adus 
după ele o creştere a şomajului şi mari reduceri salariale, deci 
o nouă prăbuşire a puterii de cumpărare a claselor populare. 

Deja puternic afectate de criza alimentară, industriile 
de larg consum, mai ales cea textilă, sînt lovite în plin de efec- 
tele depresiunii economice. Consecințele sociale ale acesteia 
au fost dramatice şi acest lucru s-a întîmplat în toate ţările pe 
cale de industrializare. La Manchester, capitala europeană a 
industriei bumbacului, stagnarea din acest sector aruncă în 
stradă zeci de mii de muncitori, provocînd greve şi manifestații 
violente. În Franţa, reducerea activităţii din minele de huilă, 
din topitorii, din fabricile de cuțite, de mătase $i de ţesături de 
bumbac a provocat reacţii în lanţ care i-au afectat atît pe munci- 
torii din uzine cît şi pe lucrătorii din mica industrie, cu tot 
cortegiul lor firesc de mizerii şi de tulburări. În Belgia fla- 
manda, greutățile din industria inului au ruinat numeroase tir- 
guri rurale care supravietuiau datorită acestei activităţi, regiu- 
nea pierzind în acelaşi timp circa treizeci de mii de locuitori 
din cauza epidemiilor sau a emigrației. În Prusia, în Silezia, in 
Boemia, numărul şomerilor se ridică la zeci, chiar sute de mii 

de oameni, iar ravagiile crizei au avut şi aici drept efect tot 
felul de dezordini care au deschis calea spre revoluție. 

La începutul anului 1848, cînd au loc revoltele din 
Palermo şi Genova, preludii ale evenimentelor pariziene din 
februarie, perioada acută a crizei este deja depăşită. Preţurile 
griului şi pîinii au revenit la nivelul normal, dar relansarea 
industrială este departe de a fi vizibilă, căci valul de creştere a 
preţurilor a lăsat economia europeană într-o situație dezas- 
truoasă. Aceasta formează terenul pe care se dezvoltă unda 
revoluţionară, care izbucnește nu în mijlocul depresiunii ci cu 
un decalaj de cel puţin un an, ceea ce lasă timp „politicienilor“ 
care iau în mînă mișcarea să ofere aspirațiilor confuze ale mase- 
lor populare obiective concrete, conforme cu proiectele lor per- 
sonale. 

„Contaminarea revoluționară“ pe care prinţul de 
Metternich o denunţase ca pe un flagel, a fost deci favorizată 
de un teren pe care se amestecă, trecînd de la o ţară la alta, 
aceleaşi ingrediente explozive, dar în care raporturile de forță 
dintre diferiţii factori ai piesei revoluţionare sînt diferite. 
Concomitenta nu chiar perfectă a mişcărilor care au înflăcărat 
Europa în cursul primelor luni ale anului 1848 şi care zdruncină 
din temelii ordinea socială şi politică restaurată de Congresul 
de la Viena se explică în parte, dar numai în parte, prin criza 
acută prin care trec în acelaşi timp economiile şi societatea de 
pe vechiul continent. Într-adevăr, la mănunchiul de factori care 
produc această tulburare profundă se adaugă şi alte elemente 
dintre care unele ţin în mod evident de influenţa exterioară. 
Din multe puncte de vedere, şi cu toate că nu este prima în 
ordinea cronologică, revoluţia pariziană constituie epicentrul 
undei de şoc care zguduie întreaga Europă. Vestea căderii lui 
Ludovic-Filip declanşează panica la Viena şi la Budapesta, iar 
retragerea, lui Metternich îi determină pe liberalii germani $1 
italieni să pună mina pe arme. Dar evenimentul care provoacă 
prăbuşirea monarhiei din Iulie — împuşcarea manifestantilor 
de pe Bulevardul Capucinilor — este în cea mai mare măsură 
un „accident istoric“. 

Dar toate acestea nu au importanţă. O dată declanșată, 
mişcarea de contestare a ordinii existente se întinde ca o dira 
de praf de puşcă, dînd ansamblului de episoade revoluționare 
aspectul unei partituri dirijate (în același timp trezind în mințile 
învingătorilor din 1815 bătrîna fantomă a conspirației străine), 
iar acest fenomen se va întîmpla cu toate zguduirile de dimen- 
siuni europene din cursul ultimelor două secole. 

În geneza evenimentelor din 1848 nu a fost vorba 
propriu-zis de „complot“ şi „premeditare“ la scară europeană, 
cum s-a întîmplat de altfel şi în 1789 şi în 1830. Contrar unei 
mitologii recurente, care nu poate concepe „răul“ decît produs 
de un element străin, în cursul anilor precedenţi „primăverii 
popoarelor“ s-a produs în fond o răspîndire a ideilor liberale şi 
nationale în tot spaţiul european, idei care s-au văzut concre- 
tizate de Revoluţia franceză şi care au fost difuzate prin inter- 
mediul emigrației politice. Represiunile din statele absolutiste 
ale Europei orientale şi mediteraneene au avut drept rezultat 
transformarea cîtorva oraşe europene în refugii pentru cei per- 
secutati politic şi pentru cei alungaţi din Polonia, Spania, Italia, 
Germania etc. Londra, Bruxelles şi Paris au devenit în felul 
acesta capitalele liberalismului european. La Paris mai ales se 
formează mai multe generaţii de profesori, intelectuali, artişti, 
studenţi — toţi străini —, care, prin intermediul limbii franceze, 
vor face să pătrundă în patria lor de origine — pînă în cele mai 
îndepărtate provincii din Polonia orientală şi România — ideile, 
temele, operele majore şi mai ales spiritul culturii liberale. În 
1844, Mazzini fondează în Franța mișcarea „Tinerei Europe“ 
şi tot la Paris iau naştere cu un an înainte „Analele franco-ger- 
mane“. Proscrişii italieni şi germani, patrioţii polonezi şi 
unguri, exilati politici de pe tot continentul formează astfel 
un mediu revoluţionar cosmopolit, ai cărui membri se întîlnesc 
în cadrul societăților liberale secrete şi participă cu plăcere, 
atunci cînd au ocazia, la luptele pentru libertate care marchează 
istoria europeană a primei jumătăţi a secolului al XIX-lea. 

Revoluţia din Austria 


Remodelînd harta Europei, Congresul de la Viena a făcut 
din Imperiul austriac marea putere a Europei centrale și a plasat 
practic Italia sub dominaţia acestuia. Simbol al puterilor absolu- 
tiste, al căror teoretician şi apărător era Metternich, imperiul 
Habsburgilor rămîne intepenit în structurile Vechiului Regim, 
la menţinerea cărora veghează o poliţie bănuitoare şi cople- 
şitoare. Dar mai ales el reprezintă un mozaic incredibil de po- 
poare, în care germanii nu sînt de altfel decît o minoritate. Dacă 
se lasă deoparte italienii din regatul lombardo-venetian, care 
se bucură de o autonomie destul de mare, aceste minorităţi 
etnice: cehii din Boemia, polonezii din Galiţia, sîrbii din zona 
Dunării, românii din Transilvania, italienii din Trentino şi din 
Triest, sloveni şi croaţi suportă cu greutate inrobirea lor de 
către Habsburgi, ca şi maghiarii din Ungaria, care nu vor să 
vadă în împărat decît urmaşul Sfintului Ştefan pe tronul 
Budapestei. 

Unitatea acestui imperiu eterogen nu poate fi menţinută 
decît prin forță, iar cînd Metternich ajunge apostolul absolutis- 
mului din Europa, el se gîndeşte mai întîi cum să păstreze inte- 
gritatea imperiului habsburgic. Conștient că cea mai neînsem- 
nată mişcare populară riscă să declanşeze o serie de reacţii 
fatale pentru posesiunile austriece, el face din opoziţia fata de 
progres baza politicii sale. 

Ori această opoziţie este supotată cu greu de burghezia 
vieneză, nerăbdătoare, ca şi celelalte burghezii europene, să ia 
parte la treburile statului. Ea este aceea care, la aflarea eveni- 
mentelor pariziene, va declanşa mişcarea de care cancelarul 
nu a încetat să se teamă încă din 1815. De altfel acesta nu s-a 
înşelat. La 29 februarie, aflind de căderea lui Ludovic Filip; 
declară: „Acum totul s-a sfîrşit. Europa se întoarce la anii 
1791-92. Vom scăpa de ceea ce s-a întîmplat în 1793? Este vor- 
ba de un pericol general“. 

La 13 mai are loc la Viena o manifestaţie care reuneşte 
burghezia şi studenţii. În după-amiaza aceleiaşi zile, masele 

populare se alătură manifestantilor. Au loc ciocniri cu trupele 
şi manifestatia se transformă curînd în revoltă, la care cance- 
larul se pregăteşte să riposteze dînd ordinul de atac. Profitind 
de ocazie, unii membri ai familiei regale (ca arhiducesa Sofia), 
care demult nu mai suportau omnipotenta lui Metternich, îl 
fac pe acesta să înțeleagă că demisia este inevitabilă. Abandonat 
de toți, batrinul om de stat (are 75 de ani) trebuie să-și părăseas- 
că postul şi să fugă ascuns într-o trăsură a unei spălătorii. 

Înspăimîntat, împăratul Ferdinand îşi inmulteste conce- 
siile: dă libertate presei, libertatea întrunirilor, aprobă organiza- 
rea unei gărzi civice burgheze, promite o constituție etc. Entu- 
ziasmul potolit, la 25 aprilie, suveranul face cunoscut conţinutul 
textului constitutional. El este considerat intr-atit de nesatisfa- 
cător de către elementele radicale care au cîştigat permanent 
teren, încît la 15 mai o nouă revoltă izbucneşte în capitală, 
obligîndu-l pe Ferdinand să părăsească orașul şi să se refugieze 
la Innsbruck. În acest moment se ia hotărîrea să se constituie 
un Parlament ales prin sufragiu universal, căruia să 1 se dea 
drepturi constituante. Primul act a fost jucat şi desigur este în 
favoarea mişcărilor naționale. 

Deindata ce succesul revoltei vieneze devine cunoscut, 
popoarele alogene încep să se mişte. Fuga vrednică de milă a 
lui Metternich, realizarea unei constituţii în statul care consti- 
tuia simbolul Europei absolutiste şi inima Sfintei Alianțe, în- 
semna repunerea în discuţie a ordinii din 1815 şi era ocazia 
aşteptată de toţi pentru a se elibera de jugul străin. Ungurii 
sînt primii care reacţionează, deoarece formează un bloc com- 
pact în mijlocul imperiului, sînt mai bine organizați decît cele- 
lalte naţionalităţi şi se bucură de instituţii autonome, cum este 
mai ales Dieta. Poetul Petöfi înflăcărează poporul cu poemele 
revoluționare $1 patriotice pe care le declamă. Dieta ungară, 
cu sediul la Pressburg (Bratislava) este cuprinsă şi ea de același 
entuziasm. Incitati de deputatul Ludovic Kossuth, reprezen- 
tant maghiari cer mai întîi cîteva libertăţi publice şi o consti- 
tutie. Apoi, pe măsură ce sosesc noutăţi despre concesiile acor- 
date de împăratul Ferdinand poporului său, pretenţiile acestora 

devin mai vehemente. Ungaria obţine rapid un guvern respon- 
sabil, un parlament, o armată şi monedă proprie şi chiar propria 
sa reprezentare diplomatică. Ea nu mai este legată de imperiu 
decît de o supunere simbolică faţă de coroană. Liberă acum, 
ea adoptă o serie de măsuri revoluţionare, după exemplul dat 
de francezi: abolirea privilegiilor, anularea caracterului oficial 
al Bisericii. În cîteva săptămîni o Ungarie mare, independentă 
şi liberală se desprinde de imperiul monolitic al habsburgilor. 
Este adevărat că această „Ungarie mare“ se realizează în detri- 
mentul aspirațiilor naționale ale anumitor popoare de la perife- 
ria imperiului. Refuzind celorlalți ceea ce pretind pentru ei 
înşişi, ungurii se pregătesc să includă în Regatul Sfîntului 
Ștefan, împotriva voinţei lor, pe românii din Transilvania, pe 
polonezii din Galiţia, pe croaţi şi pe slovaci. Făcînd aceasta, ei 
îşi aprind singuri în statul pe care încep să-l constituie (populat 
mai mult de 50% de nemaghiar1) scînteia care îl va face să se 
prăbușească. 

Neavind instituţii autonome mai putin deschise decit 
ungurii la problemele politice, mai putin organizaţi pentru a 
putea profita de dificultățile puterii imperiale, slavii din imperiu 
încep şi ei să se agite, dar mişcarea lor nu are nici amploarea, 
nici coeziunea celei din Ungaria. 

În Boemia, la 11 martie 1848, majoritatea cehă formează 
un „Comitet al Sfîntului Wenceslas“, care cere reforme, dar 
mai ales un statut de egalitate cu minoritatea germană. Prins 
in vîltoarea revoluţiei vieneze, Ferdinand acceptă să discute. 
Curînd, un Comitet naţional ceh îndeplinește rolul unui adevă- 
rat guvern. Format din moderați care nu doresc să rupă toate 
legăturile cu Viena, acesta se mulţumeşte cu un statut de auto- 
nomie care redă viaţă într-o oarecare măsură vechilor drepturi 
ale coroanei din Boemia. 

Dar această concesie minimă trezeşte în lumea slavă o 
speranță imensă. În primele zile ale lunii iunie, se organizează 
la Praga un congres panslavic. Format din cehi şi din slovaci, 
acesta primeşte pe delegaţii popoarelor slave din imperiu, care 
privesc în mod firesc spre protectorul lor „natural“, ţarul, şeful 

celei mai mari națiuni slave din Europa. Fapt îngrijorător, 
anarhistul rus Bakunin vine aici să expună doctrina „panslavis- 
mului“, a cărei punere în practică ar duce la dezintegrarea com- 
pletă a imperiului austriac. Comitetul național stăpîneşte situaţia, 
dar pentru cît timp? 

Un fapt alarmant al nemulțumirii slave îl constituie re- 
vendicările nationale ale croaților. Aceştia protestează impotri- 
va înlocuirii dominaţiei austriece cu cea maghiară. În Croaţia 
iau ființă comitete revoluţionare care acordă titlul de „ban al 
croaților“ unuia dintre compatrioţii lor, Jelacič, dar această 
funcţie era dată de drept prin tradiţie, unui maghiar. 

Cînd, în iulie 1848, se reuneşte la Viena Parlamentul 
promis de împăratul Ferdinand, majoritatea deputaților sînt 
slavi (vor fi necesari interpreţi) care fac să se ajungă imediat 
la o revendicare esenţială pentru aceste popoare rurale: desfiin- 
tarea regimului feudal. Ceva mai tîrziu se va preciza că daca 
subordonarea personală este abolită, drepturile legate de pă- 
mint, arenzile şi corvezile vor trebui să fie răscumpărate. 

Garant al ordinii europene restaurată de Congresul de 
la Viena, imperiul Habsburgilor pare a fi pe punctul să se disloce 
pur şi simplu. Aşa încît italienii şi germanii, ale căror reven- 
dicări liberale şi nationale erau ţinute în friu de presiunile 
Austriei, vorprofita pentru a încerca să-şi realizeze proiectele. 
În cursul săptămînilor care urmează căderii lui Metternich, 
revoluţii în lanţ extind dincolo de frontierele imperiului eveni- 
mentele de la Viena. 


Revoluţia din Germania 


Insurecția pariziană şi abdicarea lui Ludovic Filip de- 
clanşează în Germania două serii de mişcări care se accelerează 
brusc după demisia cancelarului austriac: mişcări liberale în 
interiorul fiecărui stat şi mișcări naționale unitare. 

Din 1815, situaţia politică a popoarelor din Germania de 
sud, unde influenţa franceză a fost foarte mare, a început să se 

degradeze. După ce, imediat după infringerea lui Napoleon, 
au obţinut de la suverani constituţii liberale, subinfluenta reac- 
tionara a lui Metternich şi o dată cu Congresul de la Viena, 
acestea şi-au pierdut toate drepturile acordate. Și aici, ca şi în 
Austria, revoluţia pariziană are rol de detonator şi de model. 
Agitatia începe peste tot şi este orientată spre revendicarea 
reformelor liberale. 

Căderea lui Metternich grăbeşte declanşarea mișcării. 
În Bavaria, regele Ludovic I, desconsiderat din cauza vieţii 
sale private scandaloase, trebuie să abdice. În Saxa, în 
Wiirtenberg, în Hesse-Nassau, în ţinutul Baden, manifestantii 
obțin acordarea principalelor libertăţi politice. Treptat, valul 
revoluționar se extinde către nord şi cuprinde Hanovra, 
Frankfurt, Hamburg, Bremen si în sfîrşit Prusia. Aici situația 
este mult mai dificilă fiindcă este agravată de criza economică 
care face ravagii în tara şi de atitudinea incoerentă a suveranului 
Frederic Wilhelm al IV-lea, care nu se hotărăşte să aleagă între 
o politică fermă, susținută şi de fratele său, Wilhelm, şi dorința 
sa de popularitate. 

La 18 martie, regele promite o constituţie. În după-amia- 
za aceleiaşi zile, mulțimea se adună în fata palatului regal pen- 
tru a-l aclama pe suveran şi pentru a cere plecarea trupelor, foarte 
numeroase si prezente peste tot. Impins de anturajul său, dar 
mai ales de fratele său, Wilhelm, Frederic Wilhelm dă ordin să 
se degajeze împrejurimile castelului, ceea ce cavaleria se gra- 
beşte să facă, provocînd o încăierare cu mulțimea. Soldaţii trag 
şi omoară mai mult de două sute de persoane, dar berlinezii 
răspund la provocare ridicînd baricade. Pentru a avea ultimul 
cuvînt, armata ar fi trebuit să organizeze un adevărat asediu al 
capitalei şi să angajeze împotriva insurgenților bătălii în toată 
regula. Regele preferă însă să cedeze. El îl obligă pe fratele 
său să părăsească Berlinul şi coboară în curtea castelului pentru 
a omagia victimele răscoalei. La 21 martie anunţă poporul că 
preia conducerea națiunii germane şi convoacă o Adunare con- 
stituantă, aleasă prin sufragiu universal, care se va întruni la 
21 mai. 

In intreaga Germanie, ca si in Imperiul austriac, miscarea 
liberală pare să fie animată de o forță irezistibilă. Dar, in timp 
ce în statele Habsburgilor aceasta este însoțită de tendinţe natio- 
nale centrifuge, în Germania ea provoacă aspirații naţionale 
care tind în mod contrar spre realizarea ideii de unitate. 

Supunind totalitatea ţărilor germanice, cu excepţia celor 
austriece, unei legislații unice, făcînd să triumfe aici noile prin- 
cipii de egalitate în fata legii şi desfiinţarea privilegiilor eredi- 
tare, creînd prin Confederaţia Rinului un cadru unitar organic, 
dar făcînd în acelaşi timp să apară şi un sentiment de aparteneta 
comună la „patria germană“, ocupaţia franceză a grăbit trezirea 
conştiinţei naţionale a popoarelor germane. Totodată, ideile 
exprimate. cu un secol în urmă de gînditori ca Herder, care 
considera drept criteriu al nationalitatii comunitatea de limbă, 
de tradiţii şi de obiceiuri identice, au sfirşit prin a perfecționa 
teoriile pangermanice, expuse mai ales de Fichte în Discursuri 
către națiunea germană (1808). 

Congresul de la Viena, dominat de spiritul Sfintei Alian- 
te, a subestimat forța acestui sentiment al unităţii şi s-a mulțumit 
să reinstaureze starea de lucruri de dinainte de Revoluţie, resti- 
tuind unui număr de treizeci şi şase de suverani germani (ce-i 
drept, infinitmai puţini fata de cei aproape patru sute dinaintea 
Revoluţiei) întreaga autoritate de care se bucuraseră. 

Deîndată ce marea mişcare de la 1848 are drept scop 
principal farimitarea Europei create de Sfinta Alianţă, este clar 
că aspiraţiile spre unitate devin din ce în ce mai evidente, odată 
cu revendicările liberale. Începînd din 5 martie 1848, vreo cinci- 
zeci de personalități liberale se întîlnesc în vechiul oraş univer- 
sitar Heidelberg. La vestea căderii lui Metternich şi a revoltei 
berlineze, aceştia se hotărăsc să convoace un Parlament provi- 
zoriu — Vorparlament — căruia să-i revină sarcina de a pune la 
punct un proiect de unificare a Germaniei. 

Revolutiile în lant care se declanșează în ţările germanice 
în cursul lunii martie permit mişcării să ia amploare fără nici o 
piedică, guvernele în funcţiune neîndrăznind să se opună unei 
inițiative care trezeşte un entuziasm formidabil în majoritatea 

statelor germane şi în rîndul tuturor claselor sociale. La 31 
martie, acel Vorparlament se întruneşte la Frankfurt. Dominat 
de o reprezentare prusacă majoritară, acesta ia hotărîrea să con- 
voace la rîndul său un Parlament constituant, ales prin sufragiu 
universal bazat pe raportul de un deputat la 50 000 de locuitori. 

La 18 mai, parlamentul constituant se întruneşte la 
Frankfurt. Acesta curpinde 580 de deputaţi, cehii din Boemia 
refuzind să-şi aleagă delegaţii pentru o adunare care, considera 
el, nu-i priveşte din nici un punct de vedere. Format in majo- 
ritate din intelectuali fără experienţă in probleme de guvernare, 
care se angajează în această întreprindere cu o ardoare roman- 
tică, pe de altă parte lipsit de mijloace financiare şi militare, 
Parlamentul se loveşte imediat de o serie de probleme delicate. 
Reich-ul german va fi unificat sau federal, şi în acest caz cum 
va fi organizat guvernul central? Regimul va fi republican sau 
monarhic, şi dacă ultima soluţie va fi adoptată cui i se va oferi 
coroana? Votul pentru următoarea adunare va fi universal sau 
cenzitar? etc. 

Trecînd peste aceste aspecte arzătoare, Parlamentul din 
Frankfurt ia nişte măsuri simbolice, care să exprime hotărîrea 
sa de a reuşi. La 29 iunie 1848 se numeşte un „guvern german 
provizoriu“, prezidat de arhiducele de Austria Johann, fratele 
fostului împărat Francisc al II-lea, care ia titlul de Vicar impe- 
rial. El dizolvă Dieta, desființează vămile interne, hotărăşte 
crearea unei reprezentanţe diplomatice „germane“ în străinătate 
şi stabileşte în spirit „pangermanic“ frontierele viitorului stat 
german, cerînd includerea tuturor teritoriilor ocupate de popoare 
germanofone: cantoanele elveţiene, Limburgul olandez, 
Luxemburgul, ducatele daneze de Schleswig-Holstein etc. De 
la început mişcarea națională germană, animată de reprezentanţii 
burgheziei liberale, capătă un caracter expansionist. Trebuie 
subliniat faptul că peste tot unde există populații de origini di- 
ferite elanul revoluţionar se lovește de aspiraţiile naționalităților 
prezente, iar aceasta este o trăsătură a mișcării din 1848 în an- 
samblul ei. Este o constatare care se aplică întregii istorii a 


ISTORIA EUROPEI 73 


Europei din secolul al XIX-lea şi a cărei recurenţă este percepti- 
bilă pînă în zilele noastre. 

Curtea austriacă, expusă unei acţiuni revoluţionare din 
ce în ce mai violentă, care se desfăşoară chiar în inima Impe- 
riului habsburgic, asistă neputincioasă la o răsturnare profundă 
pe care, timp de treizeci de ani, a încercat zadarnic să o amine. 
Ea este de altfel incapabilă să reacționeze, pentru că valul revo- 
lutionar, care nu încetează să se întindă si să se amplifice în 
zonele sale de influență, cuprinde acum şi Italia. 


Revolutiile din Italia 


In sudul Alpilor ca si in Germania, Congresul de la Viena, 
supus dorintelor suveranilor, a înlocuit harta simplificată, reali- 
zată de Napoleon, cu o farimitare în şapte state, fără nici o 
legătură între ele. Peste tot, monarhii restaurati au revenit la 
fostele structuri ale Vechiului Regim şi s-au sprijinit pe aristo- 
cratia funciară în mai toate aceste regiuni, cu excepția Piemontu- 
lui, în care valul industrializării nu pătrunsese inca, şi deci 
burghezia era numeric destul de slabă. 

Sudul peninsulei şi Sicilia formau Regatul Neapolelui, 
restituit Bourbonilor după eşecul lui Murat, care încercase să 
recucerească statele acestuia şi care a fost împuşcat. În centru, 
statele pontificale se întindeau la nord, din Romagna pînă în 
Cîmpia romană, tăind în două Italia peninsulară. Papa Grigore 
al XVI-lea, întîmpinat în 1830, cu ocazia alegerii sale, de o 
răscoală reprimată însă repede de austrieci, aplică pe acest 
teritoriu un despotism fără slăbiciuni, care nu este cu nimic 
mai prejos decît cel al Bourbonilor din Neapole şi care îndepăr- 
tează orice inovaţie de ordin economic, politic sau social, sus- 
ceptibilă de a provoca vreo revoltă. 

În sfîrşit, cea mai mare parte a regiunilor din nord se afla 
în raport de dependenţă fata de Austria. Autoritatea Vienei se 
manifesta în mod direct în statul milanez şi în Veneţia, care 

formau Regatul lombardo-venetian, şi în mod indirect asupra 
micilor state din jur, care intrau în marele ducat al Toscanei, şi 
ducatele de Parma şi de Modena. Numai regatul de Piemont şi 
Sardinia scăpaseră de controlul Habsburgilor, căci aici pătrun- 
sese industrializarea şi o burghezie comercială şi industrială, 
deschisă la inovaţii, încerca să încurajeze schimbarea. 

În primul rînd, în sînul acestei burghezii progresiste, 
puternic influenţată de ideile franceze şi care, desi mai putin 
numeroasă $i mai putin influentă decît în Piemont, era prezentă 
totuşi şi în regatul lombardo-venetian, în ducate şi în statele 
pontificale, s-a dezvoltat mişcarea liberală de unificare, Rissor- 
gimento, care promovează proiectele de unificare ce duc la 
începutul lui decembrie 1860 la elaborarea constituţiei regatului 
unic. 

Declanşarea revoluției din 1848 în Italia nu este cu nimic 
tributară în faza ei iniţială insurecției pariziene din luna februa- 
rie. Ea începe în 1847, odată cu alegerea lui Pius al IX-lea pe 
tronul Sfintului Petru, care isi justifică reputaţia liberală pe 
care o are în Italia prin cîteva reforme aplicate statelor pontifi- 
cale. Imediat, întreaga tara începe să se mişte. Manifestatiile 
antiaustriece au loc aproape peste tot, provocate de strigătele 
de „Trăiască Pius al IX-lea“. Cele mai mari au toc în regatul 
lombardo-venetian, unde populaţia refuză să cumpere tutun 
pentru a nu da bani administraţiei austriece. 

Dar mişcarea revoluţionară propriu-zisă pleacă din rega- 
tul Neapolelui, mai precis din Sicilia. După exemplul locuitori- 
lor din Palermo, populaţia principalelor oraşe din insulă, cu 
ajutorul populaţiei rurale, alungă garnizoanele napolitane. Miş- 
carea se extinde apoi în sudul peninsulei, pierzîndu-şi treptat 
caracterul separatist pentru a se transforma într-o mişcare a 
revendicărilor liberale. Înspăimîntat, regele Ferdinand al II-lea 
promulgă la 10 februarie 1848 o Constituţie inspirată de Carta 
franceză. Revoluţia se întinde și, la 14 martie, Pius al IX-lea, 
la rîndul său, trebuie să aprobe o constituţie, gest imitat în curînd 
de marele duce de Toscana si de regele Piemontului, CarolAlbert. 

Ca şi în 1820 şi apoi în 1830, Metternich se pregăteşte 
să intervină pentru a frîna contaminarea revoluţionară. El este 
împiedicat de revoluția din Paris, urmată la scurt timp de revo- 
lutia vieneză şi de începerea dezintegrării imperiului. Loviturile 
primite deAustria au în Italia repercusiuni imediate. La Veneţia, 
avocatul Manini, liberal arestat de poliția austriacă şi eliberat 
de mulţime, proclamă „Republica Sfîntului Marcu“. La Milano, 
revolta care izbucneşte alungă din oraş, în cinci zile, trupele 
guvernatorului austriac, mareșalul Radetzky. 

Întreaga Italie este cuprinsă de febra revoluţionară, 
curentul liberal fiind înlocuit curînd de cel national. Tinind 
cont de faptul că Austria era slăbită, nu sosise oare momentul 
de a-i da o lovitură hotaritoare şi de a scăpa peninsula de o do- 
minatie apăsătoare? În felul acesta va dispărea ultimul obstacol 
din calea realizării maretului vis de unificare. În conjunctura 
prezentă, apare clar faptul că nu este absolut necesar să se 
recurgă la sprijin străin pentru a transforma Italia într-o naţiune. 
„Italia fară da sé“ — „Italia se va fauri singură“, afirmă cuvîntul 
de ordine plin de orgoliu al unitariştilor. 

Din toate regiunile peninsulei, voluntarii aleargă în rega- 
tul lombardo-venetian pentru a lupta împotriva armatelor aus- 
triece. Suveranii înşişi, depăşiţi de evenimente, sînt luaţi de 
virtej. În ciuda prudentei sale deosebite, Carol Albert se lasă 
influenţat de opinia publică piemonteză şi de publicistul 
Cavour, care, în ziarul său, Rissorgimento, cere „război, răz- 
boi fără întîrziere“. Regele Piemontului începe ostilitățile îm- 
potriva Austriei, iar trupele sale intră în Lombardia. Aici li se 
alătură armata pontificală, al cărei șef, generalul Durando, nu 
se mai supune ordinelor lui Pius al IX-lea care dorea să evite 
războiul. Pînă şi regele Neapolelui, Ferdinand al II-lea, trimite 
16 000 de oameni să participe la cruciada împotriva Austriei, 
pe care însă îi va retrage peste trei săptămîni. 

În momentul în care în toată Europa centrală aspiraţiile 
liberale par a fi pe punctul de a se realiza, Italia intră se pare 
pe calea unificării şi a independenţei. În această „primăvară a 
popoarelor“ totul pare să arate că vechea ordine europeană, 


76 SERGE BERSTEIN, PIERRE MILZA 


consolidată în 1815, se prabuseste peste tot pentru a fi înlocuită 
de o noua ordine, inaugurata cu saizeci de ani mai devreme de 
Revolutia franceza. 

Totul se leagă in final de prăbuşirea Austriei, aceasta 
putere ce apare din ce în ce mai mult ca o cheie de boltă a edi- 
ficiului ridicat de Sfinta Alianţă. Dar două evenimente nepre- 
văzute vor schimba în mod brutal fata lucrurilor: reacția armatei 
austriece, care înăbușă Revoluţia pe care guvernul este incapa- 
bil să o controleze şi sprijinul oferit suveranului de Habsburg 
de partenerul său de Miinchengratz, ţarul Nicolae al II-lea, 
care, de cincisprezece ani, îşi disputa cu Metternich titlul de 
campion al absolutismului european. 


Refluxul 


Unul din punctele forte ale mişcărilor revoluţionare din 
Europa a fost simultaneitatea acestora. Cu toate acestea, lipsa 
de coeziune scoate la iveală punctele slabe pe care forțele reac- 
tionare se grăbesc să le exploateze. Între liberalii de la Viena 
şi patrioti din Praga exista o trăsătură comună reprezentată de 
opoziţia fata de Habsburgi. Dar autonomia cerută de cehi nu 
putea decît să-i îngrijoreze pe austrieci, mai ales dacă era inso- 
tita de revendicări panslaviste. 

Acelaşi acord instabil exista şi între croaţi şi unguri, 
primii văzînd în succesul obținut la Budapesta premisele viitoa- 
rei lor eliberări, pe cînd ceilalţi nu aveau nici cea mai mică 
intenţie de a oferi slavilor din sud avantajele pe care tocmai le 
obtinusera cu greu pentru ei de la conducătorii din Viena. Rup- 
turi asemănătoare se produc în întreaga Europă între învingă- 
torii din „primăvara popoarelor“, scotind astfel în evidenţă ma- 
rea fragilitate a cuceririlor revoluționare. 

Valul reactionar care, în cîteva luni va înăbuși şi apoi va 
zdrobi forțele revoluţionare, ia naştere la Praga. Comandantul 
trupelor din Boemia, printul Windischgraetz, este un mare senior 

care nu suportă mişcarea panslavistă şi tulburările continue 
care au loc pe străzi. Un eveniment neprevăzut, dar care îl 
afectează în mod direct, îl va decide să lase deoparte politica 
de aşteptare pe care o dusese pînă atunci. La 12 iunie, o adeva- 
rată bătălie pune fata în fata, la Praga, gărzile nationale cehe şi 
soldaţii austrieci. Un glonţ rătăcit atinge şi ucide o prințesă 
care se afla în balconul palatului său. Imediat, prinţul îşi retrage 
trupele din oraș, îl bombardează intens şi îl obliga să capituleze. 
Este proclamată starea de asediu. Comitetul national şi Congre- 
Sul panslavist sînt dizolvate. Arestările se înmulţesc. 

Încurajat de acest succes, împăratul, care, din 12 august 
revenise la Viena, nu aştepta decit o astfel de ocazie pentru a-i 
termina pe revoluționari. Această ocazie apare la 6 octombrie. 
Hotărînd să infringa prin forță rebeliunea ungară, el masează 
trupe în capitală, unde liberalii încearcă să le tina piept, fiind 
de la sine înțeles că reacţiunea nu putea să se extindă în imperiu 
fără să-i afecteze şi pe ei. 

Revolutionarii reuşesc să-l spinzure pe generalul Latour, 
ministrul de război, iar guvernul părăseşte din nou oraşul şi 
cere lui Windischgraetz, care primise întăriri din Italia, să por- 
neasca spre Viena şi să restabilească ordinea în oraş. După 
lupte sîngeroase, capitala imperiului este cucerită pe 31 octom- 
brie. Cruzimea represiunii este mai mare decît la Praga. Arestă- 
rile în masă şi execuțiile rapide se înmulţesc. Printre acestea 
din urmă se numără şi aceea a deputatului Blum, trimis în mi- 
siune la Viena de Parlamentul din Frankfurt. 

Clanul reactionar impune în postul de cancelar pe prințul 
Felix de Schwarzenberg, cumnatul lui Windischgraetz, şi îl 
determină pe împăratul Ferdinand să abdice, acuzat de blindete 
fata de revoluţie. El este înlocuit de nepotul său, tînărul şi neex- 
perimentatul Francisc Iosef, a cărui clică reacționară îl trans- 
formă într-un instrument docil al politicii sale antirevolutio- 
nare. 

După ce ordinea Vechiului Regim este restabilită în 
Boemia şi Austria, pentru a şterge urmele mişcărilor din 1848 
nu mai rămînea decît să se extindă reacţiunea în Ungaria. Dar, 

spre deosebire de ceea ce se întîmplase la Praga şi Viena, mişca- 
rea maghiară se putea sprijini pe un larg consens în rîndurile 
populaţiei ungare, căreia, ce-i drept, i se opuneau cu hotarire 
reprezentanţii minorităţilor croate, slovace şi româneşti. 
Windischgraetz se va baza pe aceştia din urmă pentru a infringe 
armata ungară la Kapolna, în februarie 1849, şi pentru a o obliga 
să părăsească Budapesta. În martie, împăratul Francisc Iosef 
crede că poate proclama „unitatea indivizibilă a monarhiei“ şi 
suprimă toate privilegiile acordate ungurilor. 

Era o măsură prematură. După ce a reorganizat armata, 
Kossuth face o ultimă tentativă şi în aprilie 1848, după ce a 
învins trupele imperiale la Godollo, îi alungă pe austrieci din 
Budapesta. Dieta proclamă dizgratia Habsburgilor şi indepen- 
denţa totală a Ungariei. Victorioasă în tot restul imperiului, oare 
reacţiunea se va împiedica de obstacolul maghiar? 

Schwarzenberg nu poate să accepte situația. Hotarit să 
învingă, în ciuda tuturor aversiunilor, acceptă ajutorul oferit 
cu încăpăţinare încă de la începutul mişcărilor revoluţionare 
de ţarul Nicolae, duşman declarat a tot ce poate constitui o 
repunere în discuție a ordinii absolutiste: 150 000 de ruşi pă- 
trund pe teritoriul unguresc, luînd prin surprindere armatele 
lui Kossuth, în timp ce austriecii trimit întăriri în vestul ţării. 
Unul după altul, oraşele ungare sînt ocupate de armatele aus- 
triece sau ruseşti, cărora li s-au alăturat croații lui Jelaci€. Infrint 
la Timişoara, generalul Görgey, locotenent şi rival al lui Kossuth, 
care şi el a trebuit să demisioneze şi să fugă, se predă ruşilor în 
august 1849. O represiune nemiloasă se abate asupra țării, pre- 
ludiu al unei represiuni ce se va întinde curînd în toată Europa. 


Sfirsitul visului italian 
În timp ce în Italia ia amploare cruciada antiaustriacă 


condusă de regele Piemontului, Carol Albert, suveranii antre- 
nati la început în mişcarea populară îşi schimbă brusc atitudi- 

nea, schimbare care condamnă efortul revoluționar. La trei 
săptămîni după ce îl trimisese pe generalul Pepe cu 16 000 de 
soldaţi să se alăture piemontezilor, regele Neapolelui, înspăi- 
mintat de amploarea mişcării revoluţionare care se întinde şi 
în statele sale, îşi recheamă trupele. Generalul Pepe refuză să 
execute ordinul, dar majoritatea oamenilor săi îl părăsesc, multi 
fiind ţărani din sud, care consideră că procesul de unificare 
din nord nu îi priveşte, asa încît el nu poate oferi lui Carol 
Albert decît un contingent de 2 000 de soldaţi. 

La fel, şi papa Pius al IX-lea face eforturi să-şi oprească 
trupele, oscilînd între dorința de a contribui la mişcarea de 
unificare, ce are drept tel independenţa Italiei, şi scrupulele 
care îi interzic vărsarea de singe şi lupta împotriva ultracatolicei 
Austrii. Generalul Durando nu ţine cont de toate acestea, dar 
papa condamnă în mod public războiul şi revoluția, afirmînd 
că suveranul pontif, tatăl tuturor catolicilor, nu poate să conducă 
un război îndreptat împotriva unuia dintre copiii săi. Prin 
această declaraţie el pune „problema romană“: liberalii italieni 
vor insista de acum înainte asupra acestei incompatibilitati între 
puterea spirituală a reprezentantului lui Hristos şi puterea tem- 
porală în calitate de prinţ italian şi îi vor cere să renunţe la cea 
din urmă. 

În aceste condiţii, lupta piemontezilor este condamnată 
de la bun început, cu atît mai mult cu cît Carol-Albert, speriat 
şi nehotărit, îi lasă timp mareșalului Radetzky să primească 
întăriri. La 25 iulie 1848, armata „italiană“ este înfrîntă la 
Custozza. Statul milanez este pierdut iar regele Piemontului, 
temindu-se pentru statele sale, preferă să semneze în luna au- 
gust un armistițiu cu Austria. 

În fata relei voințe sau neputinței suveranilor de a lua 
conducerea mişcării naționale, republicanii, care au stat pînă 
acum în umbră, preiau ștafeta, trec la ofensivă şi conferă miş- 
cării de unificare o coloratură hotărît mai democratică. La 
Veneţia, Manin instaurează o adevărată dictatură republicană 
şi mobilizează populaţia care răspunde cu entuziasm pentru a 

lupta împotriva Austriei. La Florenţa, marele duce isi părăseşte 
în grabă statele şi este instaurată republica. 

În sfîrşit, la Roma, Pius al IX-lea încearcă să-şi recapete 
popularitatea pierdută incredintindu-i contelui Rossi conduce- 
rea unui guvern însărcinat să pună la punct o serie de reforme 
liberale, dar care nu reușește decît să focalizeze asupra acestuia 
din urmă toată furia poporului roman. La 15 noiembrie 1848, 
contele Rossi este asasinat. Temindu-se pentru viata sa, papa 
se refugiază în regatul Neapolelui, la Gate, de unde lansează 
un apel tuturor puterilor catolice, cerîndu-le să-l ajute să-şi 
reia locul pe tron. Între timp, statele papale se transformă în 
Republică romană, guvernată de un „Triumvirat“, al cărui şef 
este Mazzini şi apărată de o armată de voluntari, „Cămăşile 
roşii“, comandată de Giuseppe Garibaldi. 

Valul republican va ocoli oare Piemontul? Poporul îi 
reproşează atît de vehement lui CarolAlbert armistițiul semnat 
încît, pentru a-şi salva tronul ameninţat, regele Piemontului 
preferă să înceapă un nou război, fără speranţe, împotriva 
Austriei. 

Deceptionat că, după infringerea lui Custozza nu a putut 
să-l răpună pe Carol Albert şi o dată cu acesta şi visul de unifi- 
care a italienilor, mareşalul Radetzky îşi vede speranţele împli- 
nite prin ceea ce el numește o „încercare nebuneasca“. În martie 
1849, la Navara, el zdrobeşte armata piemonteză. Dezastrul 
este atît de grav încît Carol Albert se sacrifică pentru a asigura 
viitorul dinastiei. El abdică pe cîmpul de luptă în favoarea fiului 
său, Victor Emmanuel al II-lea, şi reuşeşte să salveze în felul 
acesta independenţa statului său. 

Dar de acum înainte Austria îşi va impune autoritatea în 
Italia de nord pe care o recucereste şi îi reinstalează pe tron pe 
suveranii alungaţi. Represiunea se manifestă prin înmulțirea 
condamnărilor la spînzurătoare. În acest timp, regele Neapole- 
lui, Ferdinand al II-lea, şi-a strivit sub bombe supușii răsculați. 
În sfîrşit, în 1849, o armată franceză trimisă de printul-prese- 
dinte Ludovic Napoleon Bonaparte, care nu poate refuza nimic 
catolicilor cărora le datorează în mare parte alegerea sa, îl re- 


ISTORIA EUROPEI 8l 


pune pe papa Pius al IX-lea pe tronul său roman, în timp ce 
Garibaldi şi Mazzini reuşesc să fugă. 

După zilele sîngeroase din iunie, Republica franceză 
tocmai a oferit ordinii europene o nouă garanție morală prin 
suprimare omologului său italian. 


Eşecul liberalilor germani 


Şi în Germania, mişcarea liberală care, într-o primă etapă 
beneficiase de efectul surprizei, nu va întîrzia să fie dominată 
de valul reactionar. 

„Primăvara popoarelor“ favorizase înmulţirea cluburilor, 
a ziarelor, a grupărilor politice. Înfruntînd soarta cu curaj, suve- 
ranii germani, conștienți de neputinta lor, au asistat ca nişte 
spectatori la destrămarea autorităţii lor. Ca şi în Italia, reacția 
austriacă provoacă refluxul. Iniţiativa vine totuşi din Prusia. 
Aflînd despre cucerirea Vienei de către Windischgraetz, Frederic 
Wilhelm al IV-lea cedează presiunilor unui mic grup de contra- 
revoluționari — ,„Camarilla“ —, în care se remarcă un tînăr nobil 
prusac, Otto von Bismark. Frederic Wilhelm al IV-lea numeşte 
în postul de prim-ministru un reactionar notoriu, generalul con- 
te de Brandenburg, care ia imediat măsuri represive. 

Adunarea este dizolvată, cluburile sînt închise. Cu toate 
acestea, regele Prusiei acordă supuşilor săi o Constituţie care 
recunoaşte libertatea şi egalitatea drepturilor, încredinţează 
puterea legislativă la două Camere, dintre care una este aleasă 
prin sufragiu universal, dar pe baza unui sistem electoral care 
împarte alegătorii în trei clase, delimitate după mărimea impo- 
zitelor plătite, fiecare dintre ele avînd dreptul la același număr 
de deputaţi, ceea ce favorizează în mod evident pe cei bogați. 
Temindu-se de o revenire în forţă a revoluţiei, majoritatea suve- 
ranilor germani iau măsuri asemănătoare, în timp ce Frederic 
Wilhelm îl sprijină cu armata sa pe regele de Saxa, pe marele 
duce de Baden şi pe regele Bavariei pentru a pune capăt mişcă- 
rilor liberale. 

Eşecul acestora din urmă va duce oare la distrugerea 
visului de unificare simbolizat de Parlamentul din Frankfurt? 
Este adevărat că în 1849 acesta din urmă este cu totul depăşit 
de evenimente şi oferă imaginea unei tragice lipse de autoritate 
provocată de lipsa unor metode eficiente. 

Ambitiosul program pangermanic al Parlamentului scoate 
în evidență primele dificultăţi. Revendicarea teritoriilorpopulate 
de germanofoni provoacă proteste din partea Olandei şi a 
Rusiei. Un război cu Danemarca este pe punctul de a izbucni 
din cauza anexării ducatelor daneze de Schleswig şi de Holstein, 
în care trăieşte un mare număr de germani. Dar cu ce armată 
să se înceapă războiul? Parlamentul nu dispune de nici una. 
Trebuie deci să apeleze la suverani. De altfel, ei sînt aceia care, 
în 1848, zdrobesc o revoltă de extrema dreaptă şi care ameninţă 
Parlamentul din Frankfurt. Apare tot mai clar faptul că acest 
Parlament nu este decît o adunare de oratori fără susţinători, 
care, dacă nu vrea să devină ridicolă, trebuie să urgenteze reali- 
zarea proiectului de constituire a unui stat german dotat cu 
mijloacele necesare guvernării. 

Structura federală a noului stat este fără greutate aprobată 
în unanimitate. Dar care vor fi frontierele acestui stat? In una- 
nimitate, membrii Parlamentului înclină spre includerea tuturor 
teritoriilor de limbă germană. Deci, Prusia şi Austria fac parte 
integrantă din viitorul Reich. Care va fi însă soarta numeroa- 
selor teritorii populate de slavi, care depind de autoritatea Habs- 
burgilor? Ce soartă i se rezervă Ungariei? Parlamentul pro- 
pune încheierea unei „asocieri individuale“ între aceste țări şi 
Austria, care le va lega de coroana austriacă, excluzîndu-le 
din Germania. Schwarzenberg, care tocmai reuşise cu mare 
greutate să refacă unitatea imperiului, îşi dă seama că o astfel 
de soluţie ar strecura în statele habsburgice germenii mortali 
ai dezintegrării. El oferă soluţia aderării Austriei împreună cu 
toate posesiunile sale şi cere ca împăratul să refuze categoric 
o altă alternativă. 

Din acest moment parlamentarii se impart în două gru- 
pări, aceea a partizanilor „Germaniei mari“, care să cuprindă 

Austria cu teritoriile sale negermanice, şi cea a adepților „Micii 
Germanii“, care să excludă statul habsburgilor şi să facă astfel 
din Germania un stat federal dominat de Prusia. La 3 ianuarie 
1849, Parlamentul adoptă ultima soluţie. Austria este deci ex- 
clusă. La 25 ianuarie, ia naştere un Imperiu german. Trei luni 
mai tîrziu el este dotat cu o constituţie. La 28 martie, regele 
Prusiei, Frederic Wilhelm al IV-lea este ales împărat al 
Germaniei. Viena protestează energic. Regele Prusiei ezită. 
Ceea ce i se oferă reprezintă fără îndoială consfintirea efortu- 
rilor biseculare ale Hohenzollernilor de a face din Prusia cel 
mai important stat german. Dar există două motive care îl îm- 
piedică să ia hotărîrea de a face pasul hotărîtor: el nu ştie pînă 
unde poate merge opoziţia austriacă şi apoi nu agreeaza defel 
rolul jucat în această ofertă de Adunarea „revoluționară“, pe 
care Parlamentul de la Frankfurt o reprezintă în ochii săi. De 
aceea el sfirseste prin a refuza „coroana de hîrtie“ care îi fu- 
sese oferită. 

Parlamentul de la Frankfurt se vede desconsiderat de 
acest refuz plin de dispreţ al celui mai puternic dintre suveranii 
germani. De aceea el se va farimita rapid, va trebui să fugă din 
Frankfurt unde trupele prusace intervin pentru a reprima o re- 
voltă şi se va refugia la Stuttgart. Dezmembrarea sa realizată 
de guvernul de la Wiirtenberg o lună mai tîrziu, trece neobser- 
vată. 

Dacă Frederic Wilhelm al IV-lea refuză coroana oferită 
de o adunare de intelectuali şi de burghezi care nu prezintă 
pentru el nici o legitimitate, el este foarte hotărît să o accepte 
dacă prinții i-o propun. Astfel toate eforturile sale se vor cana- 
liza de acum înainte spre încercarea de a obţine de la aceştia 
titlul imperial pe care l-a refuzat cu dispreţ reprezentanţilor 
poporului. El acţionează prudent, pe etape. În mai 1848 ia 
naştere „Alianţa celor trei regi“ (al Prusiei, al Saxei şi al 
Hanovrei). Aceasta propune constituirea Germaniei într-un stat 
federal condus de un preşedinte asistat de un colegiu al prinților. 
Aceasta înseamnă reluarea dintr-un punct de vedere monarhic 
a tentativei de la Frankfurt. Majoritatea prinților germani din 

nord şi din centru acceptă propunerea, dar cei din sud se ţin cu 
prudenţă deoparte, atît din cauza fricii de Austna, cît şi dintr-un 
sentiment de ostilitate față de absolutismul şi de hegemonia 
prusacă. Astfel, în 1850 este creată o „Alianţă restrinsa“ şi este 
ales un Parlament convocat la Erfurt. 

Numai că la această dată Austria îşi rezolvase problemele 
interne şi îşi restabilise autoritatea în imperiu şi în Italia. Ea 
nu poate privi fără să reacționeze cum se constituie un stat 
german care o dă deoparte şi care îi şterge influența cîştigată 
în Germania în timpul lui Metternich. Lăsînd la o parte senti- 
mentele germanilor, ea acţionează la rîndul ei cu cea mai mare 
prudență. 

Toate eforturile sale se îndreaptă mai întîi spre apărarea 
lui Frederic Wilhelm de cei doi aliați ai săi din „Alianţa celor 
trei regi“. Mai întîi cel din Saxa, apoi cel din Hanovra, certati 
în toată regula de Schwarzenberg, părăsesc Alianţa restrinsa. 
Limitată la o alianţă a statelor mici, Prusia vede curînd ridicîn- 
du-se împotriva ei Rusia, care, în ciuda măsurilor de prevedere 
luate de regele prusac, este îngrijorată de noutatea ,,revolutio- 
nara“ pe care o reprezintă în ochii țarului Alianţa restrînsă. O 
revoltă liberală care îl alungă de pe tron pe Electorul de Hesse 
Kassel, grăbeşte încercările de constringere. Prusia se pregă- 
teste să intervină în numele Alianţei restrinse. Austria face acelaşi 
lucru în numele Confederaţiei germanice. Cele două Germanii 
se vor înfrunta? La 25 noiembrie 1850, un ultimatum austriac 
îl convoacă pe primul-ministru prusac la Olmiitz, în timp ce 
ţarul trimite la frontieră două corpuri de armată. 

De frica unui război, Manteuffel cedează în fata tuturor 
pretențiilor lui Schwarzenberg. Alianţa restrînsă este dizolvată, 
Dieta este repusă în drepturi, Confederaţia germanică este re- 
constituită. Visul de unificare al germanilor este distrus, iar 
umilitoarea „renunțare de la Olmiitz“ pare să spulbere pentru 
multă vreme orice speranţă a Prusiei de a realiza în folosul său 
unificarea țărilor germanofone. 

Astfel, la puţin timp după mişcarea revoluţionară din 
1848, în care popoarele Europei au crezut că întrezăresc zorii 

unei noi epoci, batrina Europa a Vechiului Regim, aşa cum a 
fost ea remodelată de Congresul de la Viena, a reuşit să reziste 
atacului. Unele după altele, mişcările revoluţionare, liberale 
şi (sau) nationale au eşuat peste tot unde s-au manifestat şi au 
crezut că vor infringe forţele conservatoare. 

Cu toate acestea, în ciuda aparentei victorii a reacţiunii, 
focul mocneste sub cenuşă. După zece ani de la eşecul „primă- 
verii popoarelor“, împăratul francezilor, Napoleon al III-lea, 
prin politica sa externă, va repune în discuție ordinea la a cărei 
instaurare contribuie în 1848-1850, modelind configuraţia 
acelei „Europe a națiunilor“, care, după războiul din 1914-1918, 
îşi va definitiva aspectul. 


Capitolul 4 


Societatea şi cultura europeană în prima 
jumătate a secolului al XIX-l ea 


E În cursul primei jumătăţi a secolului al XIX-lea, în riord-vestul Europei 
se răspindeşte revoluția industrială apărută în Anglia către 1780. Această 
revoluție reprezintă sinteza mai multor procese: acumularea de capitaluri 
provenite din marile întreprinderi comerciale, progresul agriculturii, 
creşterea demografică. Ea constă în primul rind din inovațiile tehnice 
rezultate din inventarea unor masini din ce în ce mai performante care 
folosesc vaporii drept sursă de energie. Apoi, ea duce la folosirea unui 
nou sistem de producţie care înlocuieşte tradiționala muncă la domiciliu 
cu munca unui număr mare de muncitori care lucrează în manufacturi. 
Din Anglia, revoluția industrială trece în Europa de nord-vest, dar 
ocolește Europa de est si pe cea meridională. 


B Aceste transformări economice provoacă mai ales exodul rural si 
migrările internaționale, care se amplifică în a doua jumătate a secolului 
al XIX-lea. În schimb, ele nu modifică absolut deloc modul de viaţă al 
țăranilor. Dacă în Franța elita socială a Vechiului Regim a cunoscut un 
real declin, in Europa de est si de sud aceasta se menține in virful 
piramidei sociale, iar in Anglia se asociază cu burghezia. Grupul cel 
mai dinamic rămine însă burghezia, cu diversele sale straturi sociale. 


E Printre noile probleme care apar într-o societate în plină schimbare, 
cu siguranță, creşterea rapidă a numărului de muncitori din întreprin- 
deri, ale căror condiţii de trai sînt mizerabile, impresionează cel mai 


we 


mult pe ginditorii epocii. „Problema socială" isi face apariția. În planul 

teoriei, luarea sa în discuție dă naştere socialismului, ca o încercare de 
a găsi o organizare mai dreaptă a societății, în timp ce, odată cu char- 
tismul?, sindicalismul şi acțiunea politică muncitorească fac primii lor 


paşi. 


@ Aceste mutații au desigur ecou în sfera creației literare şi artistice, 
găsindu-şi modul de exprimare în sensibilitatea romantică. Ínlocuind 
universalul, ordinea si rațiunea cu emoția, imaginația, trecutul istoric 
național, romantismul va contribui în Anglia şi Germania şi la respin- 
gerea modelului cultural francez, aşa cum făcuse cu modelul imperial 


şi apoi cu cel reactionar al Restauratiei. 


Încercările de emancipare ale indivizilor şi popoarelor 
europene, care împodobesc istoria primei jumătăţi a secolului 
al XIX-lea, se operează pe un fond de perturbări economice şi 
sociale care nu afectează în aceeaşi măsură toate zonele batri- 
nului continent, dar care se răsfrîng asupra comportamentului, 
mentalităților şi producţiilor culturale ale locuitorilor săi. 


Avintul economic al Europei de vest 


„Revoluţia industrială“, care a început să se manifeste 
in Marea Britanie în jurul anilor 1780, se raspindeste în cursul 
primei jumătăţi a secolului al XIX-lea în întreaga Europă de 
nord-vest, inaugurînd o nouă civilizație. 

Chiar dacă formele şi ritmul acestei mutații diferă mult 
de la o ţară la alta, ea are peste tot caracteristici comune: Utili- 
zarea noilor forme de energie, care leagă cărbunele de maşina 
cu aburi, mecanizarea producţiei $i apariţia metalurgiei moder- 
ne, care foloseşte cocsul, o puternică creştere economică (de 
ordinul a 2% pe an) adusă de sectoarele de bază şi o nouă formă 
de organizare a muncii, care înlocuieşte sistemul tradițional 
artizanal cu concentrarea capitalurilor şi oamenilor în jurul 
marilor unităţi productive. Chiar dacă unii economişti, ca W. 
W. Rostow, au crezut că pot vedea în procesul de industrializare 

a Europei o etapă bruscă de „lansare“ (take off) caracterizată 
printr-o puternică accelerare a creşterii economice, a puterii 
de cumpărare, a economiilor micilor depunători $1 a investiții- 
lor, este clar, pe de o parte, că aceasta a fost precedată de o 
lungă perioadă de pregătire şi că, pe de altă parte, ea nu s-a 
manifestat peste tot în acelaşi ritm şi acelaşi moment. ÎnAnglia, 
„lansarea“ s-a produs între 1780 şi 1820, în Franţa între 1830 
ŞI 1870, iar în Germania între 1850 şi 1880. 

Desavirsirea fenomenului a durat mai multe secole, în 
timpul cărora s-au acumulat capitalurile, produsele provenite 
din exploatarea colonială şi din marele comerţ maritim, operîn- 
du-se uneori într-un ritm imperceptibil. Progresele din agricul- 
tură, care au îmbogăţit pe țărani şi în acelaşi timp au făcut să 
scadă mortalitatea ce dura de milenii, favorizează „revoluția 
demografică“ care începe în ultimele decenii.ale secolului al 
XVIII-lea. Între 1801 şi 1815, populaţia Regatului Unit creşte 
de la 10,7 milioane de locuitori la 20,9 milioane, deci, într-o 
jumătate de secol aceasta se dublează, fenomen ce caracterizea- 
za şi evoluţia celorlalte tari din Europa de nord-vest (Belgia, 
Olanda, statele scandinave) ca şi Germania renană. În aceeaşi 
perioadă, populaţia din Franţa, în ciuda pierderilor provocate 
de tulburările revoluționare şi de războaiele imperiale, creşte 
de la 27,3 milioane de locuitori la 35,7 milioane, iar în a doua 
pătrime a secolului al XIX-lea, totalul demografic al continen- 
tului se dezvoltă într-un ritm din ce în ce mai susținut, trecînd 
de la 187 de milioane de locuitori în 1800 la 226 de milioane 
la mijlocul secolului. 

Cauzele acestei mari creşteri demografice sînt bine cu- 
noscute. Pînă acum Europa a înregistrat creşteri demografice 
deosebite, dar acestea au constituit în realitate simple procese 
de recuperare după perioade de criză foarte lungi (epidemii, 
războaie) — de exemplu în secolul al XVI-lea. În schimb, muta- 
tia ce are loc începînd din anii 1730-1740 marchează o adevărată 
ruptură de trecut, iar esența acestei schimbări constă în specta- 
culoasa scădere a mortalităţii. Și, într-adevăr, chiar dacă în 
majoritatea țărilor europene natalitatea rămîne ridicată, se 

observă totuşi o tendință spre stagnare, ba chiar spre scădere, 
care începe să se manifeste încă de la începutul secolului al 
XVIII-lea, inclusiv în Anglia, unde nivelul natalității scade de 
la 40%o in 1750 la 35%» în 1820. Deci, dacă există un excedent 
al nasterilor fata de decese, aceasta se întîmplă pentru că numă- 
rul de morţi scade. 

Din cele trei flagele care au influențat permanent demo- 
grafia europeană — războiul, foametea, ciuma —, numai războiul 
nu dispare nici în această perioadă. Trebuic totuşi să remarcăm 
faptul că, chiar dacă războaiele sînt uneori mai putin singeroase, 
ele devin şi mai putin frecvente şi afectează în mai mică măsură 
populaţia civilă. Ciuma apare pentru ultima dată la Marsilia, 
în 1720. Este cert că aceasta este înlocuită cu alte maladii epide- 
mice (rujeola, scarlatina şi mai ales holera), dar acestea nu pro- 
voacă hecatombele înspăimîntătoare provocate de ciumă. În 
sfîrşit, ultima perioadă de foamete devastatoare pe care a cunos- 
cut-o Occidentul este cea dintre anii 1846-1847 din Irlanda. 
Dar scăderea mortalităţii este un fenomen de lungă durată, dato- 
rat şi progreselor din domeniile chirurgiei, medicinei (rolul vac- 
cinării, perfecționată de Jenner pentru combaterea variolei, a 
fost capital), igienei şi alimentaţiei. Pîinea împreună cu cartoful 
rămîn alimentele de bază ale populaţiei în tot cursul secolului 
al XIX-lea, dar carnea, zahărul, grăsimile, fructele $1 legumele 
sînt din ce în ce mai mult consumate. 

Aceste îmbunătăţiri ale consumului alimentar sînt strîns 
legate de cele din sectorul agricol. De secole, în Europa, agricul- 
tura de subzistență a constituit activitatea dominantă. Aceasta 
folosea mai mult de trei sferturi din locuitorii satelor şi paraliza 
întreaga activitate economică. Or, începînd de la mijlocul seco- 
lului al XVIII-lea, trei schimbări importante se produc, mai 
întîi în Anglia şi în Flandra, care, în cursul secolului al XIX-lea, 
se vor extinde încet din vestul spre estul continentului: 

— dispariţia ogoarelor lăsate in pirloaga (parte a pamin- 
tului pe care, prin rotație, ţăranii o lăsau necultivată pentru ca 
solul să se refacă), pe care acum se cultivă plante pentru creste- 
rea animalelor, ceea ce măreşte cu jumătate suprafaţa cultivată. 

— modernizarea metodelor de cultivare, datorata unei 
pregătiri mai bune a solului şi perfecţionării uneltelor, ceea ce 
duce la o creştere a randamentului. 

— reducerea practicilor comunitare (dreptul de a paşte 
vitele pe pîrloagă, dreptul de a spicui etc.) şi obiceiul din ce în 
ce mai frecvent de a-şi îngrădi proprietăţile, adaptat de fermierii 
bogați după exemplul sistemului de enc/osure folosit in Marea 
Britanie. Toate acestea duc la înlocuirea treptată a comunităţii 
săteşti cu proprietatea individuală asupra pămîntului şi la accen- 
tuarea exodului rural, care, în unele tari, favorizează abolirea 
iobăgiei şi dezvoltarea mijloacelor de transport. 

Încet-încet, agricultura de subzistență cedează locul 
agriculturii comerciale. Un număr mai mic de ţărani produc o 
cantitate mai mare de produse alimentare din care vind o parte, 
ceea ce atenuează efectele recoltelor slabe din regiunile defi- 
citare şi totodată creează agricultorilor disponibilitati financiare 
care sînt folosite pentru cumpărarea unor maşini moderne şi, 
mai tîrziu, a îngrăşămintelor chimice. Desigur, numeroase re- 
giuni europene se opun încă multă vreme acestei transformări 
lente a lumii rurale, dar impulsul dat acestei mişcări va face ca 
aceasta să se extindă în tot cursul secolului al XIX-lea. 

Creşterea rapidă a numărului consumatorilor potenţiali 
şi a resurselor acestora (în Anglia, venitul mediu individual a 
crescut de două ori şi jumătate între 1800 şi 1850) provoacă o 
creştere a cererii în momentul în care, odată cu perfecționarea 
transportului (canale, drumuri, primele căi ferate), creşte şi 
viteza de circulație a mărfurilor şi volumului marelui comerț 
transoceanic. Această extindere fără precedent a pieţei stimu- 
leaza inovațiile tehnice în sectoarele în care cererea este mai 
mare. Pe tot parcursul secolului al XVIII-lea, în Marea Britanie, 
un adevărat concurs de viteză are loc în industria textilă între 
producătorii de fire şi tesatori, concurs punctat de numeroase 
invenții $1 inovaţii — suveica mobilă a lui John Ray in 1733, 
maşina de tors („Jenny“) in 1784 etc. — care au făcut ca acest 
sector de vîrf să intre în epoca maşinismului şi au mărit în mod 
considerabil capacităţile sale de producţie. În prima jumătate 

a secolului al XIX-lea aceste , masinaru“ continuă să fie perfec- 
tionate, utilizîndu-se o mînă de lucru tot mai redusă, cu un ran- 
dament din ce în ce mai mare: de exemplu, în 1850, o maşină 
de torsproduce într-o oră de funcţionare de zece ori mai multe 
fire decît la începutul secolului. 

Pentru acționarea acestor maşini tot mai puternice, care 
au schimbat şi prelucrarea metalelor (apariția ciocanului ce 
funcționează prin cădere, capabil să facă piese grele, şi a pri- 
melor mașini-unelte), vechile surse de energie, ca tracţiunea 
animală, forţa vintului sau a apei, devin insuficiente. Pusă la 
punct de scotianul James Watt în 1769 şi perfecționată ulterior, 
maşina cu aburi pe bază de cărbuni permite furnizarea unei 
cantități de energie mult mai mare şi constantă. Utilizată şi 
pentrutractiunea feroviară sau acționarea roților cu palete, apoi 
a elicelor vapoarelor, mare consumatoare de cărbune, maşina 
cu aburi determină dezvoltarea minelor de huilă şi se plasează 
în consecinţă în centrul revoluţie industriale. 

Acestor transformări tehnice le corespunde un nou sis- 
tem social de producţie, organizat în cadrul întreprinderilor, şi 
care, într-o primă etapă, are o importanţă destul de mică. Costul 
tot mai mare al maşinilor din ce în ce mai performante duce 
totuşi la o concentrare financiară care, împreună cu profitul, 
constituie unul din fundamentele majore ale capitalismului şi 
care are drept corolar concentrarea în uzine a unei mîini de 
lucru numeroase, recrutată în sate şi adaptată cu încetul la dura 
disciplină impusă de ritmul inexorabil al maşinilor. 

În acest sistem, iniţiativa aparţine întreprinzătorilor. 
Aceştia sînt cei care îşi asumă riscul de a folosi noile tehnici 
în speranţa de a obține profit din extinderea pieţei de desfacere. 
Putin încrezători încă pentru a recurge masiv la creditele oferite 
de bănci, ei preferă în general să-şi folosească propria avere 
pentru a asigura autofinantarea întreprinderilor. Asa încît, pina 
la mijlocul secolului, a existat tendinţa menţinerii micilor uni- 
tati productive între care se dă o bătălie nemiloasă pentru cuce- 
rirea pieţelor. Statul, simplu observator, nu intervine nici pentru 
a limita efectele acestei concurente „sălbatice“, nici pentru a 
controla teribilele sale consecinţe sociale. 

Procesul de industrializare a Europei de nord-vest s-a 
desavirsit în jurul a doi poli principali, care constituie, în toată 
prima jumătate a secolului al XIX-lea, sectoarele cheie ale revo- 
luţiei tehnologice şi economice. Primul sector care a luat avint 
a fost industria textilă. Către 1850, aceasta se află peste tot pe 
primul loc. Ea concentrează cel mai mare număr de muncitori; 
în Anglia mai mult de 30% din mîna de lucru din manufacturi 
şi 14% din populaţia activă, muncitori lucrînd în fabrici, dintre 
care unele au deja dimensiuni importante. La Manchester, încă 
de la începutul secolului, două întreprinderi folosesc fiecare 
mai mult de 1000 de muncitori. În Alsacia, firma Dollfus-Meig 
utilizează 42 000 de persoane la 26 000 de brase şi la 3 000 de 
războaie mecanice. Dacă în Franţa lina şi mătasea continuă să 
ocupe primul loc, în Anglia, industria bumbacului este cea care 
se află în frunte, furnizind pieţei interne şi exferne din Europa 
şi de pe alte continente țesături ieftine fabricate în cea mai 
mare parte la Manchester. 

Un alt sector de frunte asociază extragerea cărbunelui 
cu metalurgia. Acesta este efectul producţiei de huilă de care 
depinde aprovizionarea cu combustibil a maşinilor cu aburi, 
în timp ce, pe de altă parte, industria metalurgică produce ma- 
şini destinate uzinelor noi şi echipamentului feroviar. Încet- 
încet, fonta fabricată în forjele încălzite cu lemne este înlocuită 
cu fonta din cocs de cărbune, produsă în fumale după procedeul 
pus la punct de Darby. În 1850, nu se cunoaşte încă producerea 
oțelului de fontă, dar dezvoltarea industrială a unei tari se mă- 
soară deja prin producţia de cărbune şi cea metalurgică. 

Dezvoltarea acestor sectoare industriale transformă pei- 
sajul european. Greutățile intimpinate în extracția şi în transpor- 
tul cărbunelui fac astfel ca întreprinderile industriale să fie 
amplasate de preferinţă în bazinele carbonifere (şi mai apoi în 
locurile cu zăcăminte de minereu de fier). Acestea sînt aşa- 
numitele „ținuturi negre“, unde iau naştere puternice concen- 
trări industriale, pline de fumale, halde şi coşuri de fabrici: 
Midlands, Northumberland, sudul Ţării Galilor în Marea 
Britanie, Borinage în Belgia, Ruhr, masivul Central şi bazinele 

carbonifere din nord si din pasul Calais. Aici se dezvoltă mari 
aglomerări urbane ca Birmingham, Leeds, Wuppertal, Lille, 
în timp ce porturile de la Marea Nordului şi din Atlantic — 
Rotterdam, Anvers, Hamburg, Nantes, Liverpool — se măresc 
în urma dezvoltării industriale şi comerciale. La început deser- 
vite de canale şi de drumuri, centrele economice încep să fie 
legate între ele de primele tronsoane de cale ferată. 

În acest peisaj european în plină schimbare apar două 
puteri economice al căror proces de industrializare a avut loc 
în condiţii foarte diferite şi care constituie din aceasta cauză 
două modele distincte. În Marea Britanie, unde „lansarea“, după 
cum s-a văzut, s-a produs devreme, dezvoltarea industrială a 
beneficiat de numeroase atuuri: modernizarea timpurie a agri- 
culturii, avantajată de acel proces de îngrădire a proprietăţilor 
enclosure(1), explozia demografică care a triplat populaţia între 
1750 şi 1850, existenţa unor bazine carbonifere bogate şi bine 
situate geografic, abundența capitalurilor furnizate secole de-a 
rîndul de marele comerț maritim, un sistem bancar foarte efica- 
ce încă de la sfîrşitul secolului al XVIII-lea etc. Profitînd cu 
abilitate de aceste condiţii favorabile, industriaşii britanici au 
mizat cu hotărîre pe mecanizarea întreprinderilor lor şi pe pro- 
ductia masivă de articole de calitate, uşor de comercializat în 
lumea întreagă. Avînd cea mai puternică flotă din lume şi un 
imens imperiu colonial, ştiind apoi să îmbine o agricultură 
moderna, un comerţ înfloritor şi o industrie dinamică, Marea 
Britanie domină incontestabil economia mondială. 

Franţa a realizat demararea industrială cu aproape o 
jumătate de secol mai tîrziu decît Regatul Unit. Piedicile pe 
care Vechiul Regim le-a pus libertăţii economice au avut o in- 
fluenta considerabilă, ca şi efectele Revoluţiei, care, prin vinza- 
rea bunurilor nationale, a înmulțit şi a consolidat pătura micilor 
proprietari rurali. Populaţia rurală consumă mai puţin decît 
cea urbană şi influenţează întreaga economie prin lipsa de dina- 
mism a unei agriculturimodernizata în mică măsură, cu randa- 
mente scăzute care nu aduce decît venituri mici. Acestor condi- 
tii istorice li s-au adăugat într-o primă etapă numărul mare de 

muncitori obișnuiți cu munca artizanală, apoi, începînd din 
1810, încetinirea creşterii demografice. În sfirsit, zăcămintele 
de huilă sînt mai dispersate şi mai sărace decît cele din Marea 
Britanie. Rezultă din toate acestea că la mijlocul secolului al 
XIX-lea industrializarea în Franţa este mult mai puţin avansată, 
mecanizată $i concentrată decît în tara de peste Canalul Minecii, 
principala sa concurentă. Centrele miniere şi metalurgice de 
pe Loara şi din Nord, zonele textile din Alsacia, Normandia, 
zona lyoneza şi din nord, activitățile diversificate din capitală 
(mobilier, construcţii, prelucrarea aurului şi argintului, a pielii 
etc.) nu formează decît zone industriale de dimensiuni mijlocii, 
ce nu se pot compara cu „zonele negre“ din Anglia, şi încă puţin 
numeroase într-o tara rămasă predominant agrară şi în care 
producția manufacturieră se bazează mai mult pe calitate decît 
pe cantitate. 

La mijlocul secolului al XIX-lea, Europa industrializată 
nu reprezintă deci, decît o parte foarte mică din batrinul conti- 
nent, cuprinzind Marea Britanie (dar nu si Irlanda), Franţa de 
nord şi de est (şi cîteva zone ce se întind spre centru şi spre sud- 
est), Belgia, Țările de Jos, o parte a Germaniei renane şi cîteva 
puncte izolate dar încă puţin dezvoltate din nordul Italiei. Ple- 
cînd din aceste zone, în care revoluţia industrială şi demarajul 
economic s-au realizat uneori cu mari decalaje, răsturnările 
materiale şi mutatiile sociale care s-au produs pătrund încet- 
încet în Europa de nord şi de vest, schimbind raportul de forte 
dintre diferitii „actori“ sociali şi accentuind în acelaşi timp 
deosebirile față de zonele dominant rurale din est şi din sud. 
De o parte o Europă „a calului de tracţiune“, de cealaltă parte 
o Europă a „calului putere“, aşa cum sugerează o metaforă 
foarte cunoscută. 


Societăţile europene între mutații şi tradiţii 


Expansiunea capitalistă şi revoluţia industrială au schim- 
bat profund societățile în carc acestea s-au produs. Legate de 

puternica creştere a populaţiei europene, aceste două fenomene 
au provocat şi migrații masive, al căror ritm şi intensitate cresc 
pe măsură ce se modifică structura şi direcţia acestor mişcări. 

Migratiile cele mai vechi şi mai importante din prima 
jumătate a secolului sînt cele care îi fac pe locuitorii satelor 
să-şi părăsească pămîntul pentru a se instala în oraşe. 

Cauzele acestui „exod rural“ sînt următoarele: ţăranii 
săraci nu mai au pământ, sau pămîntul pe care îl au este prea 
putin pentru a hrăni o familie numeroasă, dispariţia practicilor 
comunitare — în Marea Britanie prin generalizarea îngrădirii 
proprietăţii, în Franţa odată cu Revoluţia — şi, mai ales, prăbu- 
şirea artizanatului rural, concurat de marea industrie, a cărui 
dispariţie lipseşte familiile de ţărani de resurse indispensabile 
de sprijin material. La toate acestea se adaugă restrîngerea cul- 
turilor cerealiere în favoarea creşterii animalelor, care cere mai 
puțină mînă de lucru, atracția exercitată de oraş cu posibilităţile 
sale de a oferi de lucru, timp liber sau pur şi simplu ajutor 
material. 

La început temporară (de exemplu zidarii se întorceau 
pentru a lua parte la muncile agricole din sezonul de vîrf), 
această emigrație începe cu încetul să se stabilească definitiv 
în marile aglomeratii (mai mult de 100 000 de locuitori), al 
căror număr şi a căror populaţie cresc cu timpul într-un ritm 
rapid. Parisul, care avea ceva mai mult de 500 000 de locuitori 
în 1800, jumătate de secol mai tîrziu are mai mult de un milion, 
În 1831, Londra are deja 1,5 milioane. Viena şi Berlinul sînt şi 
ele, la mijlocul secolului, capitale cu milioane de locuitori. 
Această situaţie pune evident probleme serioase în ceea ce 
priveşte spaţiul de locuit, adaptarea şi în perioadele de criză 
chiar locurile de muncă, în timp ce anumite regiuni rurale, ca 
cele din Alpi, din Masivul Central, acele Highlands din Scotia 
etc., încep să se depopuleze. În timpul primei jumătăţi a secolu- 
lui şi cel putin în primii zece ani din a doua jumătate, istoria 
celor două mari metropole ale Europei de vest, Londra şi Paris, 
este cea a unei nemaipomenite aglomerări urbane, în mijlocul 
căreia, în mod endemic, fac ravagii mizeria, lipsa totală de 

igienă, epidemiile (la Paris. in 1832 şi în 1849, holera va face 
zeci de mii de victime) şi „tarele“ sociale care sînt consecința 
firească a acestei situaţii: delincventa, insecuritatea, violenţa, 
prostituția, sinuciderile etc. 

În acelaşi timp, exodul rural transforma mentalitatile, 
amestecînd populaţia, uniformizind modurile de viata, dar pro- 
vocînd totodată la multi dintre migranti şi un sentiment de rup- 
tură de o lume aproape imuabilă, pe care o cunoscuseră din- 
totdeauna, sentiment care îi transformă în nişte ,,dezradacinati“. 

Cu toate acestea, în numeroase zone exodul rural nu 
este suficient pentru a absorbi surplusul de mînă de lucru, mai 
ales în perioadele de puternică recesiune care marchează istoria 
economică a continentului. Desigur, valurile de migraţie inter- 
naţională care, în a doua jumătate a secolului vor deveni masive, 
au încă proporţii modeste şi se raportează mai ales la populaţiile 
de frontieră şi la activităţile sezoniere. Cu toate acestea, mişcări 
transnationale de dimensiuni mai mari încep să apară deja între 
regiuni rurale sărace şi suprapopulate şi tari pe cale de industria- 
lizare rapidă, în care se manifestă o încetinire a creşterii demo- 
grafice. La mijlocul secolului, Franţa este deja o ţară care soli- 
cită o cantitate serioasă de mînă de lucru şi în care locuiesc 
mai mult de 400 000 de străini, majoritatea belgieni, germani, 
elveţieni şi italieni. În aceeaşi perioadă, Regatul Unit fumizează 
țărilor anglofone din Lumea Nouă (Australia, Noua Zeelandă 
şi Statele Unite) contingente numeroase de emigranți. Numai 
Irlanda, în urma foametei teribile din 1846-1848 a exportat 
peste Atlantic un milion din locuitorii săi. 

În ceea ce priveşte evoluţia structurilor sociale, mijlocul 
secolului al XIX-lea nu cunoaşte schimbări radicale. Chiar dacă 
se produce o cotitură în acest domeniu — şi este vorba mai de- 
grabă de o tendinţă decît de o schimbare bruscă — aceasta se 
întîmplă în jurul anilor 1860-1870 şi mai ales în mediul rural, 
pe care răsturnările provocate de revoluția industrială încep 
să-l afecteze în toată această perioadă. 

În primul rînd se constată o foarte mare stabilitate în re- 
partizarea paminturilor şi a statutului celor care îl cultivă. lobăgia 

se menţine în Imperiul austriac pînă în 1848, iar în Rusia pînă 
în 1861. La această dată, nobilimea rusă posedă încă aproape 
90% din paminturi, iar masa de mujici, inertă şi analfabetă, 
trăieşte în condiţii din ce in ce mai grele ca urmare a creşterii 
demografice. Pînă la mijlocul secolului, în Ungaria există două 
categorii de țărani: micii arendaşi (jobbdgy)’, care lucrează 
vreo cincisprezece hectare, au două perechi de boi şi sînt obli- 
gati la corvoadă pe pămînturile marilor proprietari, şi muncitorii 
agricoli (zse//er), care închiriază pămînt de la marii proprietari 
în schimbul supunerii la corvoadă. În majoritatea statelor 
germane situate la est de Elba, datorită reformelor prusace de 
la începutul secolului, ţăranul este un om liber dar, în general, 
nu a putut să răscumpere drepturile feudale în totalite şi rămîne 
în continuare dependent de marele proprietar nobil (Junker). 
În țările sărace din Europa mediteraneană, dijmasii, aren- 
daşii şi zilierii agricoli sînt supuşi legii /atifundiarilor, care 
adesea le oferă salarii de mizerie şi pot să-i alunge cînd doresc 
de pe-peticele de pămînt. Chiar în Anglia, unde fenomenul în- 
grădirilor (enclosure) a eliminat cca mai mare parte a micilor 
proprietari independenţi, 80% din pămînturi aparţin aristocra- 
tiei şi micii nobilimi fără titluri (gentry): în total, nu mai mult 
de 7 000 de persoane, dintre care 90 de landlords (mari pro- 
prietari nobili) deţin jumătate din pămînturile britanice. Cu 
toate acestea, cei 250 000 de fermieri (farmers), care cultivă 
între 40 şi 120 de hectare, şi cei 1 milion şi jumătate de /abou- 
reurs (muncitori agricoli plătiți cîteodată cu ziua) şi-au îmbună- 
tatit în general destul de mult condiţiile de viata si de muncă. 
Franţa reprezintă un caz mai aparte. Din 1840 pînă la 
sfîrşitul anului 1870, numărul proprietarilor creşte de la 6,9 
milioane la 8,4 milioane, cu o tendință spre acumulare, care 
este accentuată mai ales în sudul şi centrul ţării, unde domeniile 
de peste 50 de hectare ocupă aproape jumătate din pămîntul 


* Delimitare a terenurilor de către marii proprietari, favorizînd o 
exploatare mai rațională a domeniilor, dar în acelaşi timp suprimînd practicile 
comunitare care le permiteau modeştilor exploataţi să supraviețuiască. (n.a.). 

arabil. Alături de aceste vaste proprietăţi, creşterea populaţiei 
rurale şi partajele succesorale au determinat în acelaşi timp o 
farimitare a terenurilor: proprietăţile mai mici de 5 hectare re- 
prezintă aproape 90% din suprafaţa totală. 

Exceptind un mic număr de proprietari înstăriți şi de 
fermieri bogați, condiţiile de viață rămîn pentru toţi precare. 
În majoritatea regiunilor europene, casa țărănească este formată 
dintr-o singură cameră sau din două, cu pămînt pe jos, avînd 
un mobilier sărăcăcios: o masă, cîteva scaune, un dulap, unul 
sau: mai multe paturi. Mincarea este frugală, pe bază de supă, 
cartofi, pîine neagră, carnea de pasăre, slănina, pîine albă şi 
carnea de vită sau porc fiind rezervate pentru zilele de sărbă- 
toare. Cu siguranţă, marile perioade de foamete care bintuiau 
încă de la începutul secolului trecut au dispărut cu încetul, dar 
rămîne frica de sărăcia provocată de recoltele slabe. Puţine 
schimbări se produc şi în domeniul utilajelor — pînă la mijlocul 
secolului griul se seceră cu secera, mai putin cu coasa, şi se 
treieră cu îmblăciul — şi în viaţa de zi cu zi, în care se succed 
muncile grele ale cîmpului la care iau parte şi femeile şi copiii, 
muncile domestice şi ocupațiile relaxante tradiționale: lungile 
şezători din serile de iamă, sărbătorile religioase şi familiale, 
dansurile şi jocurile duminicale sau din timpul tirgurilor etc. 

Credintele şi concepțiile despre lume ale țăranilor evo- 
lueaza şi mai încet. Chiar în tara unde Revoluţia şi Imperiul au 
abolit regimul feudal, au desfiinţat corvezile şi dijma şi au îm- 
partit o parte din paminturi, prestigiul aristocrației latifundiare 
este încă considerabil. După 1815, nu toţi nobilii se comportă 
ca acel conte de Nansac, pe care Eugene Le Roy, autorul piesei 
Jacquou le croquant, îl aduce pe scenă la sfîrşitul secolului. În 
Franţa, în Anglia, în ţările din Europa de nord, unde evoluţia 
capătă sensul unei liberalizări apoi al unei democratizări tot 
mai mari, notabilii tradiţionali îşi păstrează în numeroase re- 
giuni o poziţie de primă importanţă şi exercită asupra oamenilor 
sărmani de la tara o influenţă politică care îi face pe aceştia 
din urmă să voteze cu partidele conservatoare. În alte parti — 
spre exemplu în Italia în timpul mişcării Rissorgimento 

(perioada revoluțiilor burgheze, 1821-1860) — țărănimea va 
deveni aliata regimurilor şi ierarhiilor tradiţionale, opunîndu-se 
unei revoluții naţionale şi liberale. Autoritatea morală a clerului, 
consecinţă a unor practici şi a unor sentimente religioase puter- 
nice, va acţiona în general în acelaşi sens. 

Cu toate acestea, global, asistăm la o decădere inegală a 
clasei dominante a Vechiului Regim. În țările slab industriali- 
zate din Europa orientală şi mediteraneană, societatea rămîne 
dominată, în principiu, de marii proprietari. Această aristocrație 
deține majoritatea posturilor-cheie în stat — armată, diplomaţie, 
marea administraţie — şi este sprijinită de suveran, chiar atunci 
cînd acesta, actionind ca un „despot luminat“, a încercat să-i 
reducă influenţa politică şi să-şi modernizeze ţara. 

În Rusia, unde ţarul Alexandru al II-lea va aboli iobăgia 
în 1861, revoluția industrială nu a avut asupra ţăranilor decît 
efecte tîrzii şi limitate, această categorie socială fiind pînă la 
urmă împărțită între micii nobili de la tara, putin înstăriți, şi 
marea nobilime, care deţinea domenii imensc. Încă de la înce- 
putul secolului al XIX-lea, în general nobilimea a sărăcit. Mai 
întîi pentru că participă în mică măsură la dezvoltarea indus- 
trială, apoi pentru că pămînturile răscumpărate de iobagi de la 
nobili sînt plătite cu titluri de rentă revalorizate. Cîteva familii 
de aristocrați, precum cea a prinților Galitin, de exemplu, au 
profitat de schimbările economice. Acestea, posedînd patri- 
monii funciare vaste, au putut să arendeze o parte şi să benefi- 
cieze de mărirea arenzii (de trei ori mai mare în 40 de ani), sau 
să profite de dezvoltarea industrială. 

În Prusia si în alte state germane, situaţia aristocrației 
funciare depinde în mare măsură de regimul succesoral (dreptul 
de primogenitură sau partajele succesive) şi de intensitatea 
practicilor reacționare care au urmat, ca în Austria, după prabu- 
şirea Imperiului napoleonian. În general, pînă în a doua treime 
a secolului, această aristocrație a tins spre o consolidare a pozi- 
tiei şi a privilegiilor sale, mărindu-şi domeniile şi exploatin- 
du-le într-un mod tot mai rational şi ştiinţific, păstrînd totuşi 
unele dintre atributele fostei nobilimi feudale: scutirea de impo- 

zitul funciar, dreptul de a menţine ordinea pe domeniile sale 
etc. 

În Europa de vest se constată o evoluţie total diferită. În 
Franţa, nobilimea Vechiului Regim, care a făcut mari sacrificii 
în timpul terorii revoluţionare, lipsită de o parte din pămînturile 
şi drepturile feudale nerestabilite odată cu întoarcerea Bourbo- 
nilor, şi-a recăpătat ceva din vechea-i strălucire în timpul Res- 
tauratie1: despăgubiri pentru foştii proprietari, dominarea admi- 
nistratiei, armatei, magistraturii şi a vieţii politice. In Camera 
aleasă în 1821, 58% din deputaţi erau nobili. Dar restabilirea 
titlurilor de nobleţe nu a însemnat şi restabilirea privilegiilor 
fiscale, iar puterea economică a aristocrației, bazată în primul 
rînd pe proprietatea funciară, scade. După 1830, declinul se 
accentuează brusc. Deposedată de puterea politică preluată de 
burghezie, de care încearcă, de altfel, să se apropie prin alianţe 
matrimoniale, nobilimea trebuie tot mai frecvent să-şi vinda o 
parte din paminturi pentru „a-şi tine rangul“ sau pur şi simplu 
pentru a-şi plăti datoriile şi se interesează putin de afaceri. 

Influenţa acestei categorii sociale rămîne încă puternică 
în Anglia, unde marea noblime își păstrează o bază funciară 
puternică şi un rol politic ce nu poate fi neglijat. Camera Lorzi- 
lor, formată din 300-400 de pairi, majoritatea cu titlu ereditar, 
poate să respingă orice text de lege votat în Camera Comunelor, 
şi ea dominată de nobilime. Toate acestea nu-i împiedică pe 
numeroşii ei reprezentanţi să fie interesaţi de activităţile comer- 
ciale şi industriale şi de contractarea unor alianţe cu persoane 
fără titlu nobiliar sau cu nobili de dată recentă (lordul Rosebery 
s-a căsătorit cu o Rothschild). 

Această decădere a fostelor elite, mai multsau mai putin 
accentuată în funcţie de tara, are drept consecință ascensiunea 
în forţă a „dinastiilor burgheze“. Şi, într-adevăr, în secolul al 
XIX-lea, în toate ţările industrializate, burghezia este o catego- 
rie socială în plină ascensiune. Raspindind principiul egalității 
civile, Revoluţia franceză a pus burghezia pe aceeaşi treaptă 
cu nobilimea şi aceasta într-o mare parte a Europei unde perioa- 
da de prosperitate a anilor 1850-1870 o va transforma în clasă 
dominantă. 

În realitate, apartenenţa la burghezie ascunde diferenţe 
profunde în funcţie de avere, de activităţile practice, de modul 
de viata si de opţiunile politice. În general, se disting trei cate- 
gorii de „burghezi“. În vîrful piramidei, burghezia marilor nota- 
bili formată din proprietari funciari bogaţi, care trăiesc din ve- 
niturile aduse de proprietățile lor, şi „marea burghezie“ formată 
din bancheri, proprietari de manufacturi şi oameni de afaceri 
de anvergură, înalți funcționari şi magistrați, ofițeri superiori 
$i reprezentanți ai profesiilor liberale sau ai universităţilor, 
ajunşi la notorietate datorită lucrărilor şi averilor lor. Această 
pătură burgheză dă dovadă de îndrăzneală şi de spirit între- 
prinzător şi creează adevărate imperii industriale şi financiare 
dominate de personalităţi cu totul deosebite: familiile Schneider, 
Koechlin, Perier (în Franţa), Krupp (în Germania renană), 
Cockerill (în Belgia), Counard (în Anglia), Rothschild (în mai 
multe tari europene) etc. 

Într-o primă etapă, această burghezie îi va înfrînge pe 
partizanii Vechiului Regim, de exemplu în Franţa, în 1830. Cu 
toate acestea, foarte repede ea va fi supusă presiunii celorlalte 
pături ale burgheziei: burghezia mijlocie, carc exercită profesii 
liberale sau practică activităţi manufacturiere şi comerciale de 
mica anvergură, $1 mica burghezie, formată din funcţionari, 
salariați, meşteşugari înstăriți etc., care vor să participe şi ei la 
treburile obşteşti. 

O parte importantă a burgheziei europene îşi ia ideile 
politice din filosofia secolului al XVIII-lea şi din Revoluţia 
franceză. Dar şi aici există diferențe vizibile. Marea burghezie 
vrea să fie liberală, dar însăşi ideea de „liberalism“ se modifică 
în cursul primei jumătăţi a secolului. În 1815, ca şi în 1830, 
aceasta este la început o doctrină îndreptată împotriva ordinii 
instaurate sau mai degrabă restaurată de armatele Coaliţiei. 
Respingind orice formă de autoritate impusă de tradiţie, vizind 
absolutismul ca şi dogmele fixate de Biserică, ea constituie o 
forță revoluţionară care conţine în germene distrugerea vechii 
ordini. În acest sens, revoluțiile din prima parte a secolului al 
XIX-lea pot fi considerate în primul rînd revoluţii liberale în- 

dreptate împotriva sistemului represiv al Sfintei Alianțe. Totuşi, 
încet-încet, caracterul contestatar, chiar revoluţionar al ideolo- 
giei liberale, îşi dezvăluie limitele şi ambiguitatile în fata tulbu- 
rărilor sociale produse de revoluția industrială. 

Burghezia, devenită în Franța deținătoarea puterii la 
începutul domniei lui Ludovic Filip, sau în Anglia victoriană 
coparticipantă la afaceri împreună cu aristocrația funciară, 
rămîne în continuare legată de libertățile politice. Dar, în rîn- 
durile sale tot mai multi insistă asupra respectării „legilor natu- 
rale“, ceea ce implica neinterventia statului în viata economică, 
iar în domeniul social se ajunge la un adevărat conservatorism. 
În Franţa de exemplu, în virtutea legislaţiei liberale adoptate 
de Adunarea constituantă (legea Le Chapelier votată la 14 iunie 
1791), muncitorilor li se refuză dreptul de a se organiza în 
sindicate, pentru că salariul trebuie să fie reglat după legea 
cererii $1 ofertei. Din contra, unii mari burghezi, mai ales „pătu- 
rile noi“, serevendică din democraţia bazată pe principiul suve- 
ranitati poporului şi a sufragiului universal, pe ideea de progres 
prin dezvoltarea ştiinţei $1 învățămîntului şi pe dorinţa de a 
îndrepta anumite inegalităţi. La răscrucea dintre cele două ju- 
matati ale secolului, liberalismul şi democraţia tind să intre 
astfel în conflict, cu toate că aceste două ideologii moştenite 
de la filosofia iluministă au numeroase puncte comune, înce- 
pînd chiar prin cultul pentru progres şi ştiinţă, care va servi 
drept bază de plecare a pozitivismului. În Viitorul ştiinţei, care 
nu va fi publicată decît în 1890 deşi a fost scrisă imediat dupa 
Revoluţia de la 1848, Ernest Renan scria următoarele: 

„Rațiunea are drept scop să reformeze societatea potrivit 
principiilor sale (...). Adevăratul optimism nu poate fi conceput 
decît cu această condiţie. Optimismul ar constitui o greşeală 
dacă omul nu ar fi nicidecum perfectibil şi dacă menirea lui 
nu ar fi îmbunătățirea ordinii existente cu ajutorul ştiinţei. For- 
mula «Totul este spre mai bine» nu ar fi pînă la urmă decît o 
amară zeflemea. Într-adevăr, totul este spre mai bine datorită 
rațiunii umane, capabilă să remedieze imperfectiunile inerente 
unei prime așezări a lucrurilor. Să spunem mai clar: totul va fi 

spre mai bine cînd omul, îndeplinindu-şi menirea sa legitimă, 
va fi restabilit armonia în lumea morală şi va fi supus lumea 
materială (...). 

(...) Deci nu este o exagerare dacă spunem că ştiinţa 
conţine în sine viitorul umanității“. 


Situaţia muncitorilor şi începuturile 
socialismului 


Industrializarea, urbanizarea şi proletarizarea au mers 
mina în mînă în Europa, pe toată durata revoluţiei industriale. 
Într-adevăr, ceea ce explică în primul rînd dezvoltarea urbană 
din secolul al XIX-lea este creşterea numărului muncitorilor 
veniți din mediul rural ca să se instaleze în vecinătatea „fabri- 
cilor“, iar concentrarea lor în acelaşi loc de muncă a favorizat 
trezirea unei „conştiinţe de clasă“ specifică lumii muncitoreşti, 
pe care acel factory system a lipsit-o de uneltele de producţie 
pe care le deţineau odinioară meseriasii şi care acum au devenit 
prea scumpe pentru ca simplii muncitori manuali să şi le poată 
procura. 

Acest sistem i-a adunat la un loc în întreprinderi dezuma- 
nizate, ținuți departe de un patron devenit pentru ei anonim şi 
supuşi unor condiţii de viaţă şi de muncă care, pînă in jurul 
anilor 1850, în unele locuri pînă mai tîrziu, în funcţie de ţară, 
de regiune şi de profesii, sînt deosebit de grele. Într-adevăr, 
încrederea claselor conducătoare în armonia socială, pe care 
Providența se pare că trebuie să o imprime economiei de piaţă, 
şi interdicţia ca muncitorii să se „coalizeze“ — interdicție dată 
îm numele unui „liberalism“ care a renunţat la fundamentul 
său filosofic, redus la a servi drept alibi intereselor egoiste ale 
celor puternici — transformă forța de muncă a acestora din urmă 
într-o simplă marfă, al cărei preţ este tot mai scăzut pe măsură 
ce volumul masei muncitoreşti se măreşte. 

Rezultă de aici o dramatică degradare a situaţiei munci- 
torilor. Nefiind constrinsi de nici o reglementare, şefii întreprin- 

derilor au fost obligaţi, pentru a reduce costurile de producţie, 
să folosească mina de lucru a femeilor şi copiilor, remunerata 
şi mai slab decît cea a bărbaţilor. Aceasta a accentuat efectele 
concurenţei într-un moment cînd excedentul de mînă de lucru 
era menţinut de creşterea demografică şi de exodul rural, permi- 
tind astfel patronilor să micşoreze salariile. Între 1818 si 1850, 
acestea au scăzut sensibil în toate ţările europene în curs de 
industrializare. 

În schimb prețul alimentelor şi chiriilor nu încetează să 
crească, astfel încît cheltuielile unei familii de muncitori pentru 
satisfacerea nevoilor celor mai elementare înghit aproape în 
totalitate veniturile sale şi aceasta în cazul fericit în care capul 
familiei nu este şomer şi nu se află într-o perioadă de criză. În 
jurul anilor 1848, un miner din Tara Galilor sau un torcator 
din Lille cîştigă 2 franci pe zi, în timp ce un kilogram de pîine 
costă între 0,30 şi 0,40 de franci, iar chiria unei camere într-un 
imobil deteriorat costă cel putin 10 franci pe lună. Pentru a 
supraviețui muncitorii trebuie să accepte să lucreze între 12 şi 
14 ore pe zi, fără odihnă saptaminala, şi să-şi trimită copiii în 
mine şi fabrici încă de la virsta de zece ani şi cîteodată chiar 
mai devreme (în Anglia de la 5 ani). Adesea, ajunşi şomeri, ei 
trebuie să se mulțumească, cînd nu sînt obligaţi pur şi simplu 
să cerşească, cu o locuință minusculă şi insalubră, cu o hrană 
sumară $1 o igienă inexistentă. De aceea mortalitatea este foarte 
crescută în rîndul acestor muncitori necalificaţi. La Mulhouse, 
în 1827, speranţa de viata nu depăşeşte în medie 21 de ani. Cei 
care nu sînt secerati de epidemii sau măcinaţi de alcoolism — 
refugiul artificial al unei disperări cronice — mor în majoritate 
de epuizare fizică, din cauza lipsurilor, a „ftiziei“ (tuberculoză) 
sau a bolilor profesionale contractate în mine sau în industria 
chimică. 

Criminalitatea, prostituţia, sinuciderile, violența ende- 
mica, delincventa ating proporții îngrijorătoare în rîndurile 
acestor „clase muncitoare“ din marile oraşe, considerate multă 
vreme de către patroni drept „periculoase“. De aceea, munci- 
torii sînt supuşi unei supravegheri polițienești, deosebit de 

intense mai ales în Franţa, care a reînfiinţat „cărțile de muncă 
în 1803, iar în 1854 a făcut obligatoriu acest adevărat paşaport 
interior. Pentru a supravieţui în perioadele de criză sau cînd 
sînt afectaţi de boli sau de accidente de muncă, muncitorii nu 
pot conta decît pe asociaţiile de ajutor reciproc pe care au 
început să le înființeze timid la sfirşitul secolului trecut (în 
1832, la Paris, există mai mult de 130 de asociaţii), sau cu aju- 
torul milei publice organizată în Marea Britanie în cadrul acelor 
workhouses, finanţate de asociaţiile parohiale care le dau de 
lucru nevoiaşilor în schimbul unui acoperiş şi al hranei. 

În aceste condiţii se produce o trezire a constiintelor în 
faţa mizeriei muncitorilor care, în prima jumătate a secolului 
al XIX-lea, dă naştere unui nou curent filosofic: socialismul. 
În realitate, în momentul în care triumfă, odată cu revoluţia 
industrială, principiile unui liberalism economic, ai cărui princi- 
pali reprezentanți sînt britanicul Adam Smith (mort în 1790, 
dar care rămîne şeful şcolii liberale) şi francezii Jean-Baptiste 
Say, Adolphe Blanqui şi Frederic Bastiat, economiştii de for- 
matii cu convingeri liberale sînt primii care denunță anumite 
aspecte funeste ale acestei doctrine. 

Majoritatea sînt britanici sau străini care au locuit mult 
timp în Anglia, precum bancherul genovez Sismondi. Aceştia 
au putut constata amploarea şi gravitatea crizelor care au izbuc- 
nit în această tara şi aceasta i-a făcut să repună în discuţie cre- 
dinta optimistă într-o ordine spontană datorată bunavointei 
Providentei. Thomas Robert Malthus în Eseu asupra principiu- 
lui populaţiei, David Ricardo, John Stuart Mill în Principii de 
economie politică, publicate in 1848, fac toți constatarea limi- 
telor acestui adevărat /aissez faire, fără însă să repună în discuţie 
postulatele de bază ale doctrinei. Cu germanul Frederic List 
(Sistemul national de economie politică, 1841) şi cu francezul 
Dupont-White (Individul si statul, 1857), această doctrină se 
îndreaptă spre o formă de liberalism temperat de intervenţia 
discretă a statului. 

De aceeaşi formaţie dar împingînd mai departe conclu- 
ziile trase din observaţii, un anumit număr de reformatori — în 

general intelectuali de origine burgheză — caută un remediu al 
efectelor negative ale capitalismului liberal într-o transformare 
radicală a societății. Cuvîntul „socialism“, care desemnează 
global doctrina acestora, îşi face apariţia în cursul deceniului 
1 820 şi capătă o primă definiție, încă foarte vagă, în suplimentul 
Dicţionarului pe care îl publică Academia la mijlocul secolului: 
„doctrină care cere regenerarea societăţii“ 

Pînă în 1848, majoritatea teorcticienilor socialismului 
îşi fundamentează doctrina pe o viziune a priori şi idealizată a 
unei societăţi viitoare. Avînd drept element de referință insula 
imaginară din Utopia englezului Thomas Morus, într-o lucrare 
publicată în 1516, se desemnează la modul general doctrinele 
socialismului „utopic“, dar acest termen global conţine dife- 
rente foarte mari în ceea ce priveşte mijloacele ce trebuie folo- 
site pentru construirea unei societăți „socialiste“. 

Printre cei care văd în intervenţia statului un mijloc pro- 
pice de atenuare a efectelor negative ale capitalismului sălbatic 
se numără „saint-simonișştii“. După moartea dascălului lor, 
Claude Henri de Saint-Simon (1760-1825), grupați în jurul lui 
Barthelemy Enfantin şi a lui Armand Bazard şi organizaţi într-o 
adevărată sectă, „mănăstirea de la Menilmontant“, aceştia critică 
proprietatea privată care permite exploatarea muncitorilor şi 
consideră că statul trebuie să fie singurul moştenitor şi instru- 
ment de distribuire a mijloacelor de producţie. Datorită ziarelor 
lor, Le Producteur şi apoi Le Globe, saint-simoniştii vor găsi 
în Franţa o largă audiență în mediile intelectuale şi uneori chiar 
în lumea afacerilor (fraţii Pereire, Talabot etc.). 

Tot in hexagon‘ se recrutează mai cu seamă gînditorii 
socialişti, pentru care remediul pentru nenorocirile provocate 
de liberalismul fără limite constă în libera asociere a muncitori- 
lor. Cel mai celebru dintre ei este Charles Fourier (1772-1837). 
Pentru acest declasat — fiul unui bogat negustor din Besancon, 
devenit obscur funcționar comercial după ce s-a ruinat în timpul 
Revoluţiei — oamenii sînt nefericiti şi produc putin pentru că 
ei muncesc de nevoie. Pentru a reda muncii caracterul atractiv 
iar societății armonia distrusă de individualismul burghez, 

Fourier preconizează crearea „falansterelor“, vaste unități de 
producție conținînd 1600 de persoane, in care indivizii vor 
găsi absoluttot ce au nevoie. Producţia este asigurată de falange 
specializate, fiecare putînd să-şi aleagă grupul de persoane sau 
să-l schimbe după bunul său plac. Neavind nici un fel de capital, 
Fourier va aştepta întreaga viață un mecena generos, al cărui 
sprijin financiar i-ar fi permis să-şi aplice în practică teoriile 
încă puternic impregnate de ideile secolului al XVIII-lea. După 
moartea sa, acestea vor fi preluate de discipolii săi, mai ales 
de Victor Considerant, care va face din Comună elementul de 
bază al unei viitoare societăți pline de armonie. 

Printre ceilalți partizani ai asocierii muncitorilor trebuie 
citat englezul Robert Owen, fiu de țăran devenit industriaș în 
industria bumbacului, care, după ce a avut ideea organizării 
„magazinelor de schimb“ pentru producători a fost tentat de 
experienţa vieţii comunitare (New Harmony în Statele Unite), 
a pus bazele cooperativelor de consum. Pe lingă acesta nu tre- 
buie uitaţi francezii Pierre Leroux şi doi saint-simonisti care 
au aderat la socialismul creştin, Philippe Buchez şi Constantin 
Pecqueur, în sfîrşit, Louis Blanc, creatorul acelor „ateliere 
sociale“ pe care a Doua republică le va reactualiza sub forma 
denaturată a „Atelierelor nationale“, şi Pierre-Joseph Proudhon 
(1809-1865). Fiul unui: dogar, devenit tipograf, apoi publicist, 
acesta din urmă, după ce a criticat cu asprime proprietatea 
(„proprietatea. înseamnă furt“) şi a condamnat statul ca fiind 
cel mai de temut instrument al capitalismului exploatator, pro- 
pune un sistem social bazat pe un contract liber consimţit între 
cetăţenii producători. 

În timp ce teoriile socialiste proliferează, muncitorii, la 
rîndul lor, timp de mai multe decenii, duc o luptă dispersată şi 
adesea disperată. Revolte spontane, neorganizate, uneori in- 
dreptate împotriva mijloacelor de producție considerate respon- 
sabile de şomaj şi de micşorarea salariilor, alteori îndreptate 
împotriva patronilor sau a statului care îi protejează. 

Aceste explozii de furie sînt de altfel folosite de bur- 
ghezie în scopuri politice. În iulie 1830 şi în februarie 1848, 

muncitorii luptă pe baricade şi joacă un rol determinant în căde- 
rea regimului, dar, lipsiţi de un conducător şi de un program, 
ei nu pot să-şi apere roadele propriei lor victorii. În 1831 la 
Lyon, în iunie 1848 la Paris, muncitorii, răsculați pentru a obține 
condiţii mai bune de viaţă sau pur şi simplu pentru a menţine 
nivelul salariilor, se ciocnesc de puterea burgheziei care le 
înăbuşă în sînge insurecția. 

Totuşi, încet-încet, clasa muncitoare se organizează, 
Marea Britanie jucînd în acest sens un rol de pionierat. În această 
tara, unde libertatea de asociere a fost restabilită în 1825, 
muncitorii se grupează în organizaţii pe meserii, care, la mijlo- 
cul secolului se vor transforma în frade-unions. Pentru ade- 
rare trebuie plătită o cotizatie ridicată, ceea ce limitează accesul 
la o minoritate cu înaltă calificare. În Franţa, interzicerea aso- 
cierii îi împiedică pe muncitori să creeze organizaţii care să-i 
apere. Astfel, ei trebuie să se mulțumească cu ce au; breslele 
multiseculare, mai mult sau mai putin clandestine, sfisiate de 
rivalități indirjite care sfirşesc uneori in înfruntări singeroase, 
şi societățile de ajutor reciproc. 

Mai mult sau mai putin tolerate de putere, acestea din 
urmă se transformă frecvent în „societăți de rezistență“ — pre- 
cum cea a tesatorilor lyonezi, organizată din 1828 în „ateliere“ 
de cîte 5 membri, sau cea a muncitorilor tipografi parizieni — 
care au drept scop să pregătească şi să susțină în esenţă lupta 
împotriva patronilor celor mai cruzi. Sub monarhia din Iulie, 
acestea joacă un rol important în grevele declanșate de dulgheri, 
tîmplari, cioplitori în piatră, lăcătuşi, mineri etc. Dar nu este 
vorba încă decît de mişcări ale corporațiilor, cu caracter apolitic. 

În Anglia, mişcarea muncitorească este pentru prima 
oară însufleţită de un plan politic. În 1836, muncitorii au pus 
aici bazele asociației Working Men 5 Association şi in 1838 
publică Charta poporului. Spre deosebire de predecesorii lor 
care dispretuiau acțiunea politică, chartiştii cer sufragiu univer- 
sal, vot secret, indemnizaţie parlamentară etc. Treptat, pe mă- 
sură ce cuprinde comitatele industriale din nord-vest, chartis- 
mul se transformă într-o mişcare revoluţionară, la care aderă 

masele populare înflăcărate de elocventa lui Feargus O'Connor. 
Dar şi aici nu este vorba decît de o simplă revoltă îndreptată 
împotriva monarhiei şi a mizeriei, care eşuează de altfel in 
1848. 

În Franța, masacrele din 1848 şi reacţiunea care a urmat 
au împins clasa muncitoare pe calea apolitismului şi a acţiunii 
de tip corporatist. Va trebui să se producă cotitura din 1860 
pentru ca, odată cu „Imperiul liberal“, să se contureze trezirea 
conştiinţe: politice a mişcării muncitoreşti, în timp ce în alte 
tari pe cale de industrializare abia începe să se manifeste. 


Europa romantică 


„Puţini oameni vor vrea să dea astăzi acestui cuvînt un 
sens real şi pozitiv. Vor îndrăzni oare totuşi să afirme că o în- 
treagă generaţie a consimţit să lupte mai multi ani pentru un 
standard care nu constituie un simbol?“ Aceste rînduri extrase 
din Salonul din 1846 sînt scrise de Charles Baudelaire şi au 
drept subiect „romantismul“. Astfel, în Franţa, de îndată ce se 
produce un prim recul al acestui imens curent cultural trans- 
european, e clar că se pune însăşi problema existenţei lui, cel 
putin sub aspectul său de mişcare omogenă relevatoare de aspi- 
ratii, sensibilitate şi mijloace de expresie comune uneia sau 
mai multor generaţii de artiști, de ginditori şi de scriitori ai 
bătrînului continent. Valery nu spunea că trebuie „să-ţi fi pierdut 
orice simţ al rigurozităţii“ pentru a încerca să definești roman- 
tismul, într-atît de numeroase sînt variantele sale şi de profunde 
diferenţele existente între diversele componcnte nationale ale 
acestui mare torent postrevolutionar? Dar nu se întîmplă la fel 
cu renaşterea, cu barocul sau cu clasicismul şi prelungirile sale 
din Secolul Luminilor? Dincolo de diferenţe, care, trebuie să 
o repetăm, pot să fie considerabile, există realmente un spirit, 
un suflu care, privilegiind sentimentul şi imaginaţia în defavoa- 
rea rațiunii, dau romantismului specificul său istoric. 

Termenul însuşi are o poveste lungă, legată de limbile 
romanice şi în special de franceză, dar care se impune mai 
ales în Germania şi în special în Anglia la sfîrşitul secolului al 
XVIII-lea, cuvîntul romantic desemnind aici caracterul pitoresc 
al peisajului. În jurul anilor 1800, Goethe opune deja adjectivul 
„romantic“ (romantische) celui de „clasic“, iar Hugo face 
acelaşi lucru în 1820 cînd, în Le Conservateur litteraire, afirmă 
despre Chenier că este „un romantic printre clasici“. 

În fapt, trăsăturile care definesc sensibilitatea şi gustul 
romantic se opun în mod contrastant celor ale unui clasicism 
care, timp de mai bine de un secol, marcase viaţa culturală a 
Europei, consecinţă a supremaţiei exercitate de modelele fran- 
ceze între 1670-1780. Emotia, libera exprimare a sensibilităţii 
şi individualităţii, importanţa acordată imaginaţiei şi visului 
înving cultul ordinii, al disciplinei, al raţiunii, al ideilor limpezi 
care constituie baza idealului clasic. Reîntoarcerea la sentimen- 
tul religios, la dragostea pentru natură, la gustul formelor zbu- 
ciumate, chiar la o anumită exuberanta, nu pot să nu amintească 
caracterul tumultuos al „barocului“. Dar romantismul adaugă 
la toate acestea o inspirație împrumutată la începutul mişcării 
din tradiţia culturală a ţărilor din nord — Marea Britanie, 
Germania, Scandinavia — şi care se manifesta prin preponde- 
renta culorii fata de formă, a imaginarului fata de realitate. De 
aici locul acordat visului, fantasticului şi tendinţa romanticilor 
de a fugi de prezent, cu tot ce are prozaic în el, şi de a se re- 
fugia într-un trecut puţin cunoscut şi uşor idealizat — cu o prefe- 
rință deosebită pentru Evul Mediu — sau în tari îndepărtate şi 
misterioase. 

Toate acestea nu şi-au făcut apariția odată cu secolul al 
XIX-lea şi nici cu marile zguduiri care însoțesc Revoluţia fran- 
ceză. Revanşa sentimentului asupra rațiunii, liberul curs dat 
exaltării eului şi exprimării pasiunilor, cultul pentru natură şi 
pentru ruine sînt deja prezente — şi încă cu ce intensitate! — în 
scrierile autobiografice şi romaneşti ale lui Rousseau, în poezia 
britanicilor James Macpherson (cel ce a transcris faimoasele 
poeme ale lui Ossian), William Cooper, Robert Burns si William 

Blake, în pictura lui Hubert Robert, la scriitorii germani din 
curentul Sturm und Drang („Furtună şi avînt“) ca şi în operele 
lui Schiller (Hoţii, 1782, Intrigd şi iubire, 1784), ale lui Schelling 
şi mai ales în cele ale lui Goethe, al cărui Werther, publicat în 
1774 a fost, împreună cu Ossian, una dintre cele mai admirate 
dintre cărțile care au hrănit romantismul european. Există deci, 
dacă vreţi, un „preromantism“ care s-a dezvoltat în ultimele 
decenii ale secolului al X VIII-lea şi care mai degrabă însoţeşte 
transformările sociale şi politice decît decurge din acestea. 
Aceste transformări nu vor face decît să accentueze trăsăturile 
$1 să-i mărească audiența. 

Fenomen complex şi multiform, romantismul exprimă 
la scară europeană, în domeniul artelor, muzicii si literelor, 
sentimentele diverse şi adesea contradictorii ale generaţiilor 
care au asistat la prăbuşirea ordinii sociale şi politice traditio- 
nale şi au cunoscut tulburările perioadei revoluţionare şi impe- 
riale, apoi pe acelea de la începuturile revoluţiei industriale. 
Disparitia vechiului Regim — chiar dacă acesta este partial 
restaurat în 1815 — şi naşterea unei societăţi care recunoaşte 
valoarea individului şi îi acordă mai multe drepturi, au fost 
însoţite de o aspirație generală către libertate, sub toate formele 
sale, dar şi de o anume neliniște în faţa schimbărilor rapide 
într-o lume caracterizată pînă atunci de marea ei stabilitate. 

Cu siguranţă, Anglia şi Germania nu au aşteptat înfrunta- 
rea cu Franţa revoluţionară pentru a respinge modelul cultural 
creat de hexagon. Dacă în aceste două țări, ca $1 în Europa de 
nord în general, romantismul a fost deosebit de precoce, aceasta 
s-a întîmplat deoarece clasicismul „latin“ a fost implantat aici 
în mod artificial şi pentru că împotrivirea fata de hegemonismul 
continental al Franţei transforma domeniul cultural într-o miză 
de primă importanţă. Reîntoarcerea la sursele şi tradiţiile natio- 
nale este deci anterioară războaielor napoleoniene. Cu toate 
acestea, aceste războaie servesc de fundal celui de-al doilea 
val al romantismului şi într-un anume fel contribuie la diferen- 
tierea sa. 

Și într-adevăr, chiar dacă romantismul englez şi german 
au în comun cultul naturii și idealizarea trecutului national, 
respingerea modelului francez nu provoacă aceleaşi consecințe 
în amîndouă ţările. În Anglia, ţară care scapă de cucerirea napo- 
leoniana, exaltarea eului, pasiunea pentru libertate, revolta 
împotriva convențiilor sociale şi religioase triumfă odată cu 
generaţia „blestemată“ a lui Byron, Shelley şi Keats (morţi 
respectiv la 36, 30 şi 26 de ani). În Germania, unde umilinţa 
înfrîngerii şi ocupaţia franceză au traumatizat profund elitele, 
respingerea modelului de dincolo de Rhin a orientat romantis- 
mul pe o cale radical tradiționalistă, chiar reacționară. Novalis, 
frații Schlegel, mai tîrziu von Arnim, Brentano şi frații Grimm 
leagă literatura şi poezia de filosofia lui Fichte, Herder, Schelling 
şi Hegel, respingind gîndirea analitică şi progresistă a Aufkldr- 
ung-ului, ca şi interpretarea mecanicistă a naturii, pentru a cele- 
bra dinamismul creator şi idealismul, reabilitînd credinţa, in- 
conştientul, pesimismul, pe scurt, sustinind în totalitate contra- 
riul unei filosofii a luminilor percepută ca un produs al imperia- 
lismului francez. De aici, ca şi în primul romantism englez, 
punerea accentului pe tot ce separă tradiţia naţională de clasi- 
cismul francez; importanţa acordată trecutului medieval al 
Germaniei, legendelor antice, liedurilor populare, baladelor 
de inspiraţie folclorică (cele ale suabului Uhland, 1787-1862), 
povestirilor şi nuvelelor care îmbină fantasticul cu realul (gen 
în care excelează Hoffmann, 1776-1822) etc. 

În Franţa, unde a apărut mai tîrziu, romantismul se dez- 
voltă între 1820 şi 1850, într-un context total diferit, care este 
cel al monarhiei restaurate de învingătorii lui Napoleon şi al 
triumfului burgheziei. În perioada Imperiului, tendinţele ,,pre- 
romantice“ au început să se manifeste în literatură, favorizate 
de mutaţiile sociale şi de contactele cu străinătatea: cuceririle 
napoleoniene, „emigrația“ (Chateaubriand) sau exilarea adver- 
sarilor regimului (Madame de Staël). Spre deosebire de Anglia 
şi Germania, unde, cum am văzut, romantismul s-a dezvoltat 
în mare măsură ca o reacţie împotriva modelului francez, în 
Franţa, ceea ce va juca un rol determinant va fi sfîrșitul tragic 

al epopeii imperiale. Desigur, Restaurația nu reuseste să şteargă 
cu buretele toate cuceririle Revoluţiei, dar pentru o întreagă 
generaţie de tineri burghezi, a căror adolescenţă coincide cu 
prăbuşirea „Vulturului“ — Victor Hugo are 13 ani în 1815, 
Hector Berlioz 12, Eugène Delacroix 17 — aceasta marchează 
sfîrşitul unei epoci eroice care permite indivizilor celor mai 
dinamici sau mai norocosi să ajungă rapid în vîrful ierarhiei 
sociale. Înfrîngerea, întoarcerea Bourbonilor şi a fostelor elite 
par să le bareze calea spre gloria militară (aceasta este şi tema 
romanului lui Stendhal, Roşu si negru, publicat in 1830) şi ca- 
lea spre putere. Apare astfel o atitudine de revoltă care îşi ale- 
ge drept țintă cînd ordinea burgheză în curs de consolidare — 
Lamartine şi Hugo au fost la început legitimisti, Balzac şi Vigny 
au rămas în continuare), cînd, dimpotrivă, pe linguşitorii Ve- 
chiului Regim restaurat. Conservatori sau liberali, toți au în 
comun aspiraţia spre o înnoire a gustului şi a formei, dorința 
de a rupe cu estetica clasică, nevoia de libertate în domeniul 
artelor şi literelor. „Romantismul este liberalismul in literatura“ 
afirmă Hugo în prefața la Hernani, el care, cu cîţiva ani mai 
devreme consacra mai multe din Odele sale morții ducelui de 
Berry, încoronării lui Carol al X-lea şi Vendeei Martire: 

„Jalnică Vendee, ti s-au uscat lacrimile? (...) 

(...) Vai! Iti aminteşti zilele nenorocii tale! 

Valuri de singe scaldau brazdele-ti ravasite, 

Iar picioarele cailor nu călcau in praf 

Ci în cenuşa oraşelor tale.“ 

Cu toate acestea, sînt tot mai numeroşi romanticii care 
îşi vor integra propria revoltă în lupta pentru libertate. Este 
adevărat că burghezia, chiar dacă a luptat alături de popor împo- 
triva partizanilor Vechiului Regim pe baricadele pariziene din 
1830, imortalizate de Delacroix, ordinea pe care ea o instau- 
rează odată cu monarhia din Iulie se arată imediat a fi conserva- 
toare şi conformă cu aspirațiile unei clase care caută mai ales 
să-şi consolideze puterea $1 priveşte cu neîncredere inovațiile 
din sfera socialului şi moralului, cît şi din domeniile artei şi 
literaturii. 

Ca o reacţie împotriva acestui conformism cultural al 
burgheziei, romantismul francez isi afişează disprețul fata de 
regulile şi genunile tradiționale (academismul din artele plas- 
tice, tragedia clasică înlocuită cu drama sau chiar cu melodra- 
ma) şi dorinţa de a se exprima liber prin culoare, prin cuvinte 
$1 prin sunete sau uneori pur şi simplu prin îmbrăcăminte şi 
gesturi provocatoare (vesta roşie a lui Théophile Gautier, scan- 
dalul provocat de acea „Bătălie a lui Hernani“), prin sentimen- 
tele şi pasiunile individuale care trebuie să fie diferite de cele 
ale „turmei“. Mai trebuie menţionat acel mal du siècle, expri- 
mat în mod simbolic în Confesiunile unui copil al secolului de 
Musset, publicate în 1836, la un an după despărțirea sa de George 
Sand. 

Dincolo de triunghiul privilegiat format de Anglia, Franţa 
şi țările germanice, geografia romantismului se întide in cea 
mai mare parte a Europei, cu o predilecție marcată pentru tinu- 
turile cetoase din nord. Definind acest curent cultural transna- 
tional ca „un mod de a simți“ şi de a exprima modernismul 
timpului său, Baudelaire scria în momentul în care şcoala ro- 
mantică îşi arăta ultimele pilpiiri: 

„Deoarece culoarea joacă un rol foarte important în arta 
modemă este atît de uimitor? Romantismul este copilul Nor- 
dului, iar Nordul este colorist; visele şi feeriile sînt copiii ceții. 
Anglia, această patrie a coloriştilor disperaţi, Flandra, jumătate 
din Franţa sînt înecate in ceturi; însăşi Venetia se scaldă în 
lagune (...). În schimb, Sudul este naturalist, căci natura este 
aici atît de frumoasă şi atît de luminoasă încît omul, nemaiavînd 
nimic să-şi dorească, nu mai găseşte de inventat nimic mai 
frumos decît ceea ce vede.“ (Salonul din 1846) 

Formulată pe viu şi aplicată mai ales la pictură, caracteri- 
zarea rezistă generalizării şi trecerii timpului. Si, într-adevăr, 
dacă Scandinavia şi, mai tîrziu, Rusia — unde influenţele engle- 
ze şi germane înlocuiesc modelul francez — manifestă o mare 
permeabilitate fata de curentul romantic, situația este departe 
de a fi asemănătoare în Europa mediteraneană. În Italia, chiar 
dacă o doză serioasă de „romantism“ pătrunde în ideile liberale 

care îi animă pe reprezentanții Rissorgimento-ului, estetica ro- 
mantică nu se dezvoltă de loc în stare pură decît în opera poetică 
a lui Leopardi şi, într-o manieră mai compozită, în teatrul liric 
care, cu Rossini, Bellini şi Donizetti, anunță deja imensa şi mă- 
reata producţie a lui Verdi din a doua jumătate a secolului. În 
Spania, tara în care cultura naţională şi-a păstrat întotdeauna 
originalitatea, contaminarea este mai tîrzie şi de o mai mică 
amploare şi afectează în special cîteva drame ale lui José Zorrilla 
(Don Juan Tenorio, 1844) şi ale ducelui de Rivas (4/varo sau 
forța destinului, 1835), ca şi poezia lui Becquer. Dacă a existat 
vreo influență, ea nu s-a produs de altfel în sens unic: personajul 
Don Quijote de exemplu, sau opera picturală a lui Goya au pro- 
dus un impact important asupra romanticilor francezi. 

Astfel, nu toate țările care formează aria geoculturala 
europeană au fost influențate cu aceeaşi intensitate de valurile 
succesive ale romantismului. De asemenea, nu toate formele 
de artă şi de expresie literară au fost afectate în aceeași măsură 
în zonele în care acest curent domină timp de aproape jumătate 
de secol producția $1 consumul cultural. Dacă există o arhitec- 
tură romantică de exemplu, aceasta nu se dezvăluie decît în 
arhipelagul britanic în prima jumătate a secolului, cu castelele 
pseudomedievale ale lui John Nash (1752-1835), cu închisoarea 
Newgate a lui George Dance (1741-1825), puternic inspirate 
din gravurile lui Piranese, dar mai ales un „neo-gotic“ de factură 
mai puțin academică decît cel din Franţa din aceeaşi epocă şi 
care îi are drept maeștri pe Pugin şi pe George Street, arhitect 
al bisericii Saint Phillip şi Saint James de la Oxford şi a Curţii 
regale de Justiţie de la Londra. 

Romantismul muzical s-a manifestat mai ales în Germania 
şi în Franţa, cu toate că în Franţa marile glorii ale „şcolii roman- 
tice“, Chopin şi Liszt sînt de origine poloneză (este drept că 
după tată Chopin este francez) şi respectiv ungară, singurul 
muzician romantic de valoare, de origine autentic hexagonală 
fiind Berlioz, despre care se ştie că a fost mult timp mai bine 
înţeles în străinătate decît în propria sa ţară. El va trebuie să 
aştepte succesul Troienilor din 1848 pentru a obţine o consa- 

crare naţională tîrzie, pe care nu i-au adus-o nici marele premiu 
de la Roma şi Simfonia fantastică din 1830 (care l-a entuzias- 
mat pe Liszt), nici primele sale două opere, Benvenuto Cellini 
din 1838 şi Damnatiunea lui Faust din 1846. 

În prima jumătate a secolului, muzica germană este, din 
contră, dominată de inspiraţia şi estetica romantică. Deşi clasică 
încă, în formă, mai ales în primele compoziţii (sonatele pentru 
pian Patetica, 1798; Clar de lunci, 1801 şi prima simfonie, 
1799), imensa operă a lui Ludwig van Beethoven (1770-1827) 
deschide prin lirismul său un drum pe care se vor angaja după 
el austriacul Franz Schubert (mort la 31 de ani, in 1828, după 
ce a compus o operă considerabilă, cuprinzind 9 simfonii şi 
600 de lieduri), Carl Maria von Weber, originar din Holstein, 
unde s-a născut în 1786 (mort la Londra în 1826), adevăratul 
creator al operei romantice germane (Freischiitz, 1821 şi Obe- 
ron, 1826, care îmbină prin mijloacele teatrului liric misterul 
naturii și fantasticul vechilor legende germanice, pregătind 
explozia wagneriană de la mijlocul secolului) şi Robert 
Schumann, născut în 1810 la Zwickau şi mort, singur şi nebun, 
în 1856. Patru destine tragice, căroa li se adaugă şi cel al altei 
mari figuri a muzicii germane a timpului, Felix Mendelssohn 
(născut la Hamburg în 1809), mort la 38 de ani, a cărui operă 
rămîne însă mai mult clasică şi mai putin angajată în exprimarea 
emoțiilor si sentimentelor personale decît cele ale contempo- 
ranilor săi. 

Cit despre pictura romantică, aceasta isi împarte influ- 
ența între Anglia şi Franţa, între subiectele de inspirație literară 
(Funeraliile lui Atala de Girodet), istorică (Moartea lui 
Sardanapal de Delacroix, 1827), evenimente contemporane 
(Bonaparte la Arcole de Gros, 1799), chiar şi fapte diverse 
(Pluta Meduzei de Gericault, 1819). Scoala franceză, care pune 
accent pe culoare, pe inspiraţia „barocă“ şi pe patetismul situa- 
țiilor, rămîne clasică în reprezentarea formelor şi în evocarea 
naturii, omniprezentă la peisagişti, cînd prin grija de a reda 
lumea vizibilă şi de a smulge timpului momentul efemer al 
emotiei estetice — aşa cum o fac, în Franța, Corot şi „Școala de 

la Barbizon“, şi în Anglia, Constable — cînd proiectind în rea- 
litate viziunea interioară (ca Turner) şi reducînd la maximum 
elementele figurative. 

Adevărat incendiu cultural la scara a cel puţin două gene- 
rații europene, ieşit din vetre de cultură multiple şi alimentind 
pînă la sfîrşitul secolului resurgente pline de patos, romantis- 
mul este, după imaginea lăsată de epocă care l-a văzut născîn- 
du-se şi dezvoltindu-se, bogat în contradicții profunde. Rind 
pe rînd (uneori simultan) reactionar şi revoluţionar, el nu con- 
testă clasicismul decît în aspectele sale rigide, în ceea ce este 
exterior naturii şi omului şi pentru că a degenerat în „acade- 
mism'“. Aceasta nu înseamnă că este duşmanul ordinii, dacă 
această ordine este firească şi nu constituie o frina în calea 
imaginaţiei $1 creativităţii. „Haosul este forma, ordinea este 
esenţa“, scrie Hugo. Iar Delacroix precizează în Jurnalul său: 
„Nu-mi place pictura rezonabilă: Trebuic ca spiritul meu, care 
este ca o ciornă, să se zbată, să se lupte, să încerce într-o sută 
de moduri înainte de a atinge scopul, care este pentru mine o 
necesitate ce mă atita™. 

Introvertit ca Werther al lui Goethe sau ca eroul din Con- 
fesiunea unui copil al secolului (Musset), angoasat de o epocă 
care nu este una a căutării fericirii, ci a unei dureri de a trăi ce 
este resimțită mai mult la modul afectat decît sincer sau dureros, 
romanticul nu scapă pînă la urmă de nemulțumirea sa decît 
angajindu-se într-o acţiune care trebuie să fie ieşită din comun 
şi care să servească şi unei „cauze drepte“ De aici evoluţia 
unei generaţii care, născută odată cu secolul, îşi va însuşi rind 
pe rînd nostalgiile Vechiului Regim, apoi speranţele de liber- 
tate şi de dreptate socială care hrănesc idealurile liberale şi 
utopiile primilor gînditori socialişti. Mai putin de treizeci de 
ani separă Elegiile şi Meditatiile lamartiniene de aceste ver- 
suri scrise în plină framintare de poctul devenit persoană publi- 
că şi pe care îl tulbură profund evenimentele din 1848: 

„Fericit cel ce poate cînta în timp ce Roma ardc, 

De nu are sufletul şi lira şi ochii lui Nero“. 

În sfîrşit, o ultimă contradicţie a acestui curent care a 
revoluţionat Europa: pe de o parte transnationalitatea sa evi- 
dentă, pe de altă parte înclinația sa de a exprima cu vehementa 
sentimentele de identitate naţională. Pe de o parte artiştii, scrii- 
torii, muzicienii romantici se fac apostolii epopeii şi geniului 
naţional cu operele lui Weber, cu muzica lui Chopin şi Liszt, 
inspirată de muzica populară poloneză şi maghiară, cu pictura 
de inspiraţie militară care alimentează în Franţa legenda napo- 
Jeoniană, cu cîntecele belicoase ce apar de o parte şi de alta a 
Rhinului în timpul crizei din 1840 (Rinul german de Becker, 
la care Musset răspunde prin faimoasele versuri: „Dacă-i al 
vostru Rhinul german/ Spălaţi-vă în el livreaua (...)./ În ziua 
impartelii/ citi corbi sta-vor pe vulturul muribund?“). Pe de 
alta parte, in sens contrar, dintr-un capat in celalalt al Europei 
se creează o solidaritate între primii „intelectuali“ şi artişti 
„angajaţi“ ai epocii contemporane şi luptătorii pentru libertate 
din Grecia — unde Byron îşi găseşte moartea în 1824 — sau din 
Polonia, dar şi între artiştii-voiajori veniţi din toate colțurile 
continentului pentru a-şi împrospăta inspiraţia $1 a-şi desavirsi 
tehnica in contact cu peisajele, ruinele $i modelele străine (ita- 
liene, spaniole, franceze) sau chiar pentru a-și găsi un public. 
Amalgamul cultural, cosmopolitismul mediilor consumatoare 
de artă (saloanele pariziene şi londoneze, curțile prinților pro- 
tectori ai artelor din Italia şi din Germania etc.), modurile de 
influențare sînt atît de accentuate încît există tendinţa de a se 
constitui, ca pe timpul despotilor luminati, sau a se reconstitui 
sub o altă formă, o „republică a artelor şi literelor“, care trans- 
cende frontierele statale şi care contribuie la schitarea unei 
identități europene. 

Mari călători, emigranţi, exilați politic sau pur şi simplu 
creatori necunoscuţi în propriile lor ţări, giganţi ai culturii, 
cum ar fi Byron, Hugo, Berlioz, Mendelssohn (pe care englezii 
îl consideră una din gloriile lor naţionale, alături de Haendel), 
Chopin, Rossini, Donizetti, Delacroix (care va sta un timp la 
Londra citindu-i în original pe Walter Scott şi pe Shakespeare), 

scot în evidenţă o transnationalitate care, în concepţia oameni- 
lor din 1848 nu este defel incompatibilă cu sentimentul national, 
dimpotrivă, şi care, aşa cum am avut deja ocazia să o constatăm, 
reprezintă una dintre constantele istoriei culturale a Europei. 


Partea a Il-a 
(1848-1918) 


APARIȚIA NATIONALITATILOR SI 
INFRUNTAREA DINTRE 
NATIONALISME 


Capitolul 5 


NAPOLEON AL III-LEA ŞI EUROPA 
NATIONALITATILOR 


E Napoleon al III-lea se va strădui să distrugă Europarreată de Congre- 
sul de la Viena şi va încuraja înființarea unei Europe a naționalităților, 
al cărei arbitru va dori să devină. 


BE! profită de ocazia care ii este oferită în 1854 de a se alia cu Anglia 
impotriva țarului, care tocmai atacase Turcia. Victoria franco-britanică 
din războiul Crimeii, apoi organizarea la Paris a unei conferințe euro- 
pene care să pună capăt conflictului fac din el cheia de boltă a politicii 
europene. 


B £/joacă, de asemenea, un rol esenţial în realizarea unității italiene, 
organizată de Cavour, prim-ministrul regelui Piemontului şi Sardiniei. 
Aliat cu Piemontul împotriva Austriei, garant al ordinii stabilite în 1815, 
Napoleon al III-lea o învinge pe aceasta din urmă în tim pul războiului 
din Italia, in 1859. El îşi dă apoi girul la anexarea de către piemontezi 
a ducatelor din Italia centrală, apoi la cucerirea regatului celor Două 
Sicilii şi a statelor papale (exceptind Latium). În sfirsit, intervine în 
războiul austro- prusac din 1866 pentru ca Venetia să fie cedată Italiei. 
Dar se opune intrării trupelor italiene în Roma, unde o garnizoană 
franceză îl apără pe papă. 


E În Germania, unificarea realizată rapid între 1864 şi 1871 este opera 
cancelarului Bismarck. Acesta vrea să unifice Germania prin forță şi 
numai în avantajul Prusiei. Si reuşeşte prin trei războaie succesive: 
războiul ducatelor împotriva Danemarcei, războiul împotriva Austriei 

şi, în sfirşit, războiul împotriva Franței, care îi permite să adune în 
jurul Prusiei toate statele germane. Înfrîngerea Franţei în 1870-1871 
pecetluieste în același timp căderea Imperiului francez şi naşterea 
Imperiului german, proclamat la Versailles de învingători, şi duce la 
anexarea Alsaciei şi a nordului Lorenei de către noul imperiu. 


@ invinsă de Prusia, Austria acceptă in 1867 compromisul care 
instaurează dualismul şi face din Ungaria un stat independent. Dar 
refuză să accepte acelaşi proces si pentru cehi. Slavii din nord şi din 
sud, românii, italienii constituie de acum înainte tot atitea forțe care 


tind spre dezintegrarea Dublei Monarhii. 


Învingător al mişcării sociale care va culmina în zilele 
din iunie, partidul Ordinii din Franţa a profitat fără măsură de 
victoria sa. Politica clericală, „aranjarea sufragiului universal“, 
reprimarea opoziţiei „montaniarde“ îl vor face în cîteva luni 
nepopular şi, odată cu el, şi republica conservatoare pe care o 
reprezintă şi care a avut ambiția să se ofere drept model Europei 
națiunilor. Dezbinările, nehotarirea sa politica în privinţa viito- 
rului unei republici pe care numerosii săi susținători monarhisti 
o privesc cu repulsie, îl vor face pe deasupra $i vulnerabil. 

Preşedinte al Republicii din decembrie 1848, Ludovic 
Napoleon Bonaparte exploatează cu abilitate această situaţie. 
Ambitios dar ascuns, el şi-a datorat alegerea faptului că şefii 
Partidului Ordinii erau convinşi că lipsa de importanţă îl va 
transforma într-o jucărie în mîinile lor. La adăpostul acestei 
iluzii, învingătorii din iunie nu-şi dau seama că printulprese- 
dinte îi lasă să se compromită în ochii opiniei publice, fără să 
ia asupra sa răspunderea măsurilor nepopulare pe care însă le 
aprobă în secret, dar la care are grijă să nu sc facă părtaş. 

Telul său este la început modest. Constituţia din 1848 
interzicind realegerea sa, el se gîndeşte să-şi facă un număr de 
partizani care, la momentul oportun, să-l ajute să modifice arti- 
colul nefast. De aceea el se prezintă membrilor partidului ordi- 
nii ca un zid de apărare împotriva revoluţiei sociale, oamenilor 
de afaceri ca un apărător al intereselor lor şi garant al prosperi- 
tatii, muncitorilor ca un reformator preocupat de soarta lor 

(dar ţinut în friu de Adunarea conservatoare), iar militarilor ca 
urmașul lui Napoleon cel Mare. Transformările şi numirile abil 
operate în aparatul administrativ, banii distribuiți cu dărnicie, 
desele tumee ale printului-presedinte în provincie şi numeroa- 
sele parade militare fac ca în curînd „partidul de la palatul 
Elysee“ s4 poata conta pe sprijinul unei mari majorități a opiniei 
publice şi a cadrelor. 

În momentul în care, în iulie 1851, Adunarea refuză ca 
preşedintele să se prezinte la alegeri în anul următor, ea semnea- 
ză condamnarea la moarte a republicii. Dezbinările din sînul 
ei nu-i permit nici măcar să dejoace ultimele siretlicuri ale 
şefului executivului. Ea îşi desavirseste procesul de autocom- 
promitere prin refuzul de a aboli limitarea sufragiului universal, 
introdusă prin legea din mai 1850, abolire cerută de Ludovic 
Napoleon. 

În noaptea de 1 spre 2 decembrie 1851, partidul de la 
Elysée (Morny, Fleury, Saint-Amaud) dă lovitura de stat care 
dizolvă Adunarea şi îi arestează pe şefii republicani. Nu mai 
există nici o rezistenţă care să apere regimul. Citiva deputaţi 
montaniarzi se străduiesc în zadar să mobilizeze cîteva trupe 
anemice care ridică mai multe baricade în suburbia Saint- 
Antoine, unde unul dintre ei, Baudin, îşi şi găseşte moartea. 
Dar masele muncitoreşti nu reacționează, obligate să apere o 
republică care împuşcase o mulțime de muncitori în 1848 şi 
manifestînd mai degrabă o oarecare simpatie pentru un preşe- 
dinte al cărui prim act politic după înlăturarea Adunării este 
acela de a restabili sufragiul universal. Rezistenţa este însă 
mai puternică în provincie unde micile insurectii care apar la 
Nièvre, în Allier şi în sud-est sînt totuşi repede înfrînte, avînd 
drept principal efect aderarea clerului şi a numeroşi conserva- 
tori la noul regim. 

Pe 21 şi pe 22 decembrie, mai mult de 7 milioane de 
francezi din cei 10 milioane de participanţi la vot, aprobă prin 
plebiscit lovitura de stat, iar trei săptămîni mai tîrziu este adop- 
tată o Constituţie cu caracter prezidenţial, care face din preşe- 
dintele Republicii un adevărat suveran. Va fi suficient ca în 

noiembrie 1852 cuvîntul preşedinte al Republicii să fie înlocuit 
cu cel de împărat al francezilor — modificare aprobată cu 
7 824 000 de voturi, cu 253 000 de voturi împotrivă şi cu 2 mi- 
lioane de abţineri — pentru ca această schimbare să convină 
perfect noului regim. 


Napoleon al III-lea şi principiul 
naționalităților 


Personalitate ciudată, captivantă din multe puncte de 
vedere dar greu de definit, considerind secretul drept principiu 
de guvernare, împăratul Napoleon al III-lea şi-a intrigat con- 
temporanii şi a sfidat analiza istoricilor. În acelaşi timp idealist, 
rece şi calculat, generos şi machiavelic, cultivat şi mereu des- 
chis spre cunoaştere dar deseori incapatinat în opțiuni, persona- 
litatea sa este atît de greu de înțeles încît ajungi să te întrebi 
dacă întreaga sa politică nu a fost făcută din porniri contradic- 
torii care au dus la o oarecare coerenţă a acțiunii. 

Crescut de mama sa, regina Hortensia (fiica Josefinei $1 
soţie a lui Ludovic de Olanda, fratele lui Napoleon I) exclusiv 
în cultul unchiului său, noul împărat isi caută inspiraţia politica 
în Memorialul de la Sfinta-Elena, fără să observe distanţa care 
exista între politica reală a ilustrului său predecesor şi justifica- 
rea a posteriori pe care acesta din urmă o oferea în aceste Memo- 
rii generaţiilor viitoare. El crede, spre exemplu, că găseşte for- 
mularea și legitimitatea „principiului naționalităților“ într-un 
pasaj cum e cel ce urmează: 

„Una dintre cele mai mari griji ale mele a fost aglomera- 
rea, concentrarea popoarelor de pe acelaşi spaţiu geografic, 
care au fost divizate de revoluții şi de politică (...). Aş fi vrut 
să fac din aceste popoare o singură unitate națională (...). Primul 
suveran care, profitînd de primul mare conflict, va imbratisa 
cu sinceritate cauza popoarelor, va ajunge în fruntea întregii 
Europe“. 

Mostenitorul fostului stăpîn al Europei vrea să devină 
tocmai acest suveran „eliberator“ şi unificator. Trecutul său îl 
predispune de altfel la realizarea unei politici a naționalităților, 
al cărei obiectiv nedeclarat este de a darima „edificiul“ clădit 
în 1815. Proscris, ca toţi membrii familiei imperiale, Napoleon 
al III-lea asemuieşte cauza personală cu cea a popoarelor opri- 
mate de învingătorii lui Napoleon I. Distrugerea tratatelor din 
1815 va constitui scopul constant al întregii sale politici exteme 
şi este clar că acest scop este aprobat de marea majoritate a 
francezilor. 

Dar gindirea politică a lui Napoleon al III-lea trece din- 
colo de acest aspect pur „revizionist“. Simpatia sa pentru po- 
poarele asuprite este reală. În timpul exilului a trăit în Germania 
şi a asistat la mişcările revoluţionare din anii 1820. În Italia se 
pare că a făcut parte din mişcarea Carbonarilor şi cu siguranță 
a participat împreună cu fratele său la revolta din Romagna 
împotriva lui Grigore al XVI-lea, între 1830-1831. 

Acest „european“, care vorbeşte curent patru limbi şi 
cunoaşte continentul nostru mai bine decît majoritatea oameni- 
lor politici ai vremii sale, doreşte independenţa popoarelor. Și 
mai doreşte chiar şi fericirea acestora. Intemnitat in 1840 în 
fortul Ham, în urma unei tentative de rebeliune militară împo- 
triva monarhiei din Iulie, scrie o broşură, Eradicarea pau peri- 
tafii, care dovedeşte eforturile sale de reflexie socială. Se gin- 
deşte oare să ia conducerea unei cruciade a libertăţii, preludiul 
sau pretextul recuceririi Imperiului napoleonian? Cu siguranţă 
că nu. Spre deosebire de unchiul său, Ludovic. Napoleon nu 
este un cuceritor. Nu a declarat înainte de instaurarea sa pe tro- 
nul imperial că „Imperiul înseamnă pace“? 

Dar dorinţa de a zdruncina ordinea Sfintei Alianțe, nece- 
sitatea de a oferi francezilor nişte compensaţii pentru lipsa vieții 
politice din timpul primilor ani ai imperiului, în sfîrşit, grija 
de a reda Franţei „frontierele sale fireşti“ îl vor impinge să în- 
multeasca intervențiile militare. Cel putin trăieşte cu speranţa 
ca odată popoarele eliberate, să pună bazele unei Europe pe li- 
bera adeziune a locuitorilor săi. 

În realitate, Napoleon al III-lea visează la un echilibru 
european asigurat de un sistem de congrese, care ar permite să 
rezolve pe cale pacifistă problemele care s-ar putea ivi între 
diverse popoare. El nu speră să capete alt avantaj personal 
decît gloria de a fi instaurat pacea europeană. El exprimă acest 
lucru într-o declaraţie citită în fata Senatului, în 1863: 

„Doresc din tot sufletul meu să vină o zi cînd marile pro- 
bleme care dezbină guvernele şi popoarele vor putea fi rezol- 
vate în deplină pace printr-un tribunal european (...). Această 
mare aspirație care a fost odinioară o utopie nu ar putea deveni 
mîine o realitate?“ 

Aplicarea integrală a principiului naționalităților îl va 
duce cel mult la revendicarea pentru Franţa a cîtorva teritorii 
limitrofe, pierdute în 1815, ca Nisa și Savoia. În fapt, educaţia 
sa cosmopolită a făcut ca moştenitorul Vulturului să fie primul 
om de stat care a gîndit ca un european, primul care a înțeles 
că Europa nu putea să se fundamenteze decît depăşind politica 
strict naționalistă şi că organizarea sa era strîns legată de renun- 
tarea într-o oarecare măsură la interesele marilor „actori“ inter- 
naţionali. În numeroase rînduri, el îşi va dovedi sinceritatea și 
generozitatea în acest sens. 

Dar oamenii cu care se confruntă, cei ca Bismarck şi 
Cavour, sînt reci şi realisti şi se gîndesc în primul rind la realiza- 
rea telurilor lor unificatoare şi la interesul popoarelor lor. Aceștia 
nu au ce face cu utopiile împăratului. Astfel, ei se vor folosi de 
el cînd vor avea nevoie pentru a-şi atinge scopurile şi apoi îl 
vor părăsi sau se vor întoarce împotriva lui. Conştient că a fost 
păcălit, Napoleon al III-lea se inspaiminta de faptul că a sacri- 
ficat interesul propriei sale ţări pentru cel al „naţiunilor“ şi 
încearcă să dea înapoi cerind pentru Franţa despăgubiri, dar 
este prea tîrziu. Această derizorie „politică a bacşişurilor“ de 
care va face haz cancelarul prusac îl va discredita pe împărat 
în Europa şi îl va duce la eșecurile dezastruoase de la sfirşitul 
domniei. 

Cu toate acestea, în primii ani ai imperiului, Ludovic 
Napoleon se dedică cu totul proiectelor sale, iar cei care vor 

suporta consecințele vor fi susținătorii absolutismului euro- 
pean, mai întîi Rusia, apoi Austria. 


Impăratul împotriva ţarului 


La originea primului conflict extern în care Franţa lui 
Napoleon al III-lea este angajată se află problema orientală. 
Această problemă se pune încă de la începutul secolului în 
urma decăderii Imperiului turc şi a poziţiei radical opuse a 
Marii Britanii şi a Rusiei în ceea ce priveşte viitorul teritoriilor 
otomane. De la independenţa Greciei, ţarul nu se gîndeşte decît 
la nimicirea imperiului, devenit „bolnavul Europei“. Scopul 
său este de a-şi asigura protectoratul asupra popoarelor slave 
şi ortodoxe din Balcani, ceea ce i-ar permite să domine. cea 
mai mare parte a peninsulei. Pe lîngă aceasta, el doreşte mai 
ales să pună mina pe strimtori pentru a putea să aibă ieşire în 
Mediterana, ceea ce rușii urmăresc încă de pe timpul lui Petru 
cel Mare. Obiectivul englezilor este simplu. El constă în prote- 
jarea „drumului Indiilor“ prin Orientul Apropiat, interzicîndu-i 
ţarului să domine strimtorile şi să pătrundă cu flota sa in Medi- 
terana orientală. 

Franţa nu intervine decît accidental în acest conflict. În 
1853, profitînd de preferința sultanului pentru călugări latini 
protejați de Franţa în defavoarea celor greci susținuți de tar, 
călugării care păzeau „Locurile Sfinte“, guvernul de la 
Petersburg adresează sultanului un ultimatum prin care îi or- 
dona să accepte protectoratul rusesc. La refuzul acestuia, ţarul 
îşi trimite trupele în provinciile românești ale Imperiului oto- 
man. 

Neputînd accepta acest eşec politic cu consecinţe grave 
pentru ea, Anglia se hotărăşte să intervină şi, fără nici o dificul- 
tate, îl atrage şi pe Napoleon al III-lea în expediţia militară. 
Desigur că Franţa nu are nici un interes imediat să intre în 
război împotriva Rusiei. Dar Napoleon al III-lea vede în această 

acţiune un triplu avantaj. El consideră că aceasta îi oferă, cu 
cheltuieli puţine, gloria militară de care regimul său are nevoie 
pentru a se consolida.Apoi, îi permite să rupă izolarea diploma- 
tică care a urmat după proclamarea imperiului şi care a trezit 
suveranilor europeni amintirea neplăcută a lui Napoleon I şi a 
politicii sale expansioniste. În sfîrşit, aceasta constituie mijlocul 
de a diminua influența uneia dintre puterile care protejează 
ordinea restaurată în 1815. 

Simptomul care dovedește noua stare de spirit europeană 
este acela că în 1815 Cavour, care tocmai fusese numit preşe- 
dinte al consiliului în regatul Piemontului și Sardiniei, se aliază 
cu Regatul Unit şi cu Franţa şi trimite un corp de armată în 
Rusia. O nouă linie de alianţe pare să se deseneze în Europa, 
în jurul Franţei imperiale. 

Distrugerea flotei otomane de către ruşi îl scoate pe 
sultan din cursă chiar de la începutul jocului. Soarta strimtorilor 
şi problema controlului Mediteranei orientale se hotărăşte deci 
fără el. 

După ce ruşii părăsesc principatele române, episodul 
principal al războiului se situează în Crimeea, unde trupele 
aliate debarcă în septembrie 1854 şi asediază Sevastopolul. 
Apărat cu îndirjire de ruşi, oraşul va rezista timp de un an 
înainte de fi cucerit de trupele franco-britanice. Desigur, în 
timpul asediului au avut loc cîteva bătălii distrugătoare, dar 
cele mai grele pierderi de vieţi omeneşti se datorează mai ales 
condiţiilor de igienă lamentabile care au provocat în rîndurile 
asediatorilor şi asediatilor înspăimîntătoare epidemii de tifos 
şi holeră. 

Căderea Sevastopolului în septembrie 1855, urmată ime- 
diat de moartea ţarului Nicolae I îl fac pe succesorul acestuia, 
Nicolae al II-lea, să accepte tratativele. Rolul Austriei în solu- 
tionarea conflictului este hotărîtor. Uitind serviciul facut de 
Rusia în timpul revoluţiei ungare şi temîndu-se de dominaţia 
țarului asupra populațiilor slave din Balcani, aceasta refuză 
să-l susțină pe Nicolae I şi se înţelege cu adversarii lui asupra 
condiţiilor de pace care vor fi impuse la Petersburg. 

Punindu-si în practică ideile sale asupra organizării 
Europei, Napoleon al III-lea îi convoacă pe beligeranti şi alte 
cîteva puteri continentale (Austria şi Prusia) la Congresul de 
la Paris, care se tine între 25 februarie şi 8 aprilie 1856. Prezidat 
de Walewski, ministrul francez al Afacerilor străine, acest 
congres apare în ochii Europei drept revanşa Congresului de 
la Viena şi începutul distrugerii în mod legitimist şi de comun 
acord a înfăptuirilor realizate de acesta. Marea Britanie obține 
ce-şi dorea, garantînd cu ajutorul celorlalte puteri integritatea 
Imperiului otoman, în timp ce Austria, datorită abilului său 
joc politic, capătă un avantaj considerabil: libera navigaţie spre 
gurile Dunării, a cărei securitate este asigurată de două comisii 
inter-nationale. 

In principiu Franta nu obtine din interventia sa atit de 
costisitoare din punct de vedere financiar şi uman decît avantaje 
morale: în principal recunoaşterea implicită a dreptului de 
protecţie asupra creștinilor din Imperiul turcesc. În realitate, 
Napoleon al III-lea a obținut prin acest conflict două avantaje 
esenţiale pentru continuarea politicii sale europene. 

Mai întîi a obținut ruperea frontului puterilor absolutiste. 
Abandonată de Austria în timpul războiului împotriva anglo- 
francezilor, Rusia se apropie de acum înainte de Franţa. Ea nu 
va interveni atunci cînd, intrată în conflict cu Franţa, Austria 
va pierde o mare parte din teritoriile 'sale italiene. Rusia va 
inaugura, cu Alexandru al II-lea, o politică în acelaşi timp fran- 
cofilă şi liberală, pînă cînd revolta poloneză din 1863 şi simpatia 
împăratului pentru națiunea poloneză o va determina să renunțe 
la ea. 

Pe de altă parte, Congresul de la Paris pune pentru prima 
dată în mod oficial în Europa problema naționalităților. Aliat 
cu învingătorii, Piemontul aduce în faţa adunării reprezentan- 
tilor marilor puteri problema supunerii Italiei de către Imperiul 
Habsburgilor, spre marea indignare a delegatului austriac. În 
sfîrşit, tratatul semnat la sfîrşitul întîlnirii prevede autonomia 
celor două principate române, Moldova şi Valahia, care vor 
trebui fiecare să-şi aleagă cîte un domnitor’. Sprijinite de 

Napoleon al III-lea, cele două principate aleg un singur dom- 
nitor, Alexandru Ioan Cuza, nobil român care îşi petrecuse tine- 
rețea în Franţa. În ciuda ostilitatii puterilor europene (Austria 
şi Anglia), națiunea română triumfă deci datorită protecției fran- 
ceze. Aceasta nu se dezminte, protejindu-l pe Cuza în tentative- 
le sale de unificare politică şi salvînd unitatea românilor dupa 
moartea acestuia, în 1866°, prin recomandarea ca print al 
României pe Carol de Hohenzollern, membru al familiei re- 
gale din Prusia. 

Venirea lui Napoleon al III-lea semnifică deci începutul 
aplicării la scară europeană a politicii naţionale. De acum 
înainte, impulsul este dat. Învinşii din 1848 încep din nou să 
spere în distrugerea ordinii Vechiului Regim restaurat. Punînd 
în fata delegaților marilor- puteri problema iatliană, Cavour 
tocmai dovedeşte că acest congres nu este decît prima etapă a 
„dărîmării“ tratatelor de la Viena din 1815, în timp ce împăratul 
francezilor, anuntind cu această ocazie nașterea fiului său, de- 
clară: „ÎL voi creşte în spiritul ideii că națiunile nu trebuie să 
fie egoiste $1 că pacea Europei depinde de prosperitatea fiecă- 
reia dintre ele“. 


Naşterea regatului Italiei 


„Piemontul nu încheie pacea cuAustria, ci face un armis- 
titiu care va dura zece ani“. În aceşti termeni se exprimă contele 
Balbo, unul din doctrinarii unităţii italiene, imediat după înfrîn- 
gerea de la Novare şi abdicarea lui Carol Albert. Acesta este 
sentimentul general al piemontezilor şi acesta este împărtăşit 
şi de noul lor suveran, Victor Emmanuel al II-lea. Cu răbdare, 
cel ce va fi supranumit „regele cavaler“ îşi va pregăti tara pentru 
o nouă cruciadă de unificare, trăgînd invataminte din eşecurile 
din 1848 şi 1849. 

Aceste eşecuri nu i-au descurajat pe patriotii italieni, cu 
toate că ideile lor despre modul de realizare a unității peninsulei 

sînt diferite. Pentru discipolii abatelui Gioberti, aceasta ar trebui 
să capete forma unei federații prezidată de papă. Pentru şeful 
acestui curent neoguelf, supremația exercitată de Franţa asupra 
Europei a dus la un divorţ între religie şi politică, divorț ce 
poartă în germene declinul bisericii şi este necesar ca acesta 
să fie înlocuit cu un „primat moral şi politic al italienilor“, 
care va duce la o reconciliere. 

Un al doilea curent, de inspiraţie liberală, îl are ca promo- 
tor pe Massimo d’Azeglio şi mica echipă de pe lîngă ziarul J/ 
Rissorgimento, creat de Cavour în 1847 la Torino. Acesta cores- 
punde aspirațiilor burgheziei industriale şi comerciale din nord 
şi vede într-o Italie unificată şi guvernată de o monarhie con- 
stitutionala singura modalitate de a satisface şi sentimentele 
sale patriotice ca şi interesele sale economice. Mai bine zis, 
acest curent se leagă foarte mult de modelul creat de Franţa 
din Secolul Luminilor şi de principiile Revoluţiei din '89. 

În sfîrşit, mai există un curent democratic şi republican, 
care se identifică cu proiectul idealist $1 romantic al lui Mazzini 
şi al tinerilor revoluționari care s-au adunat în sînul mişcării 
„Tînăra Italie“. Avînd o audienţă destul de largă în rîndurile 
burgheziei mici şi mijlocii, aceasta va furniza grosul batalioane- 
lor de luptători ai revoluţiei italiene: voluntarii bandelor garibal- 
diste sau revoluționarii din Milano, din Venetia şi din Roma. 
Aceştia cer crearea unei republici unitare, fondată pe sprijinul 
„poporului“, asupra căreia au o viziune foarte idealistă. Pentru 
a reuşi să antreneze poporul, începînd din 1820 ei şi-au înmulțit 
comploturile şi încercările de insurecție, fără să ajungă să mobi- 
lizeze clasele populare, mai ales la sate, unde țărănimea în an- 
samblu rămîne legată de dinastiile existente şi de elitele tradi- 
tionale. 

In timpul evenimentelor din 1848-1849 au fost incercate 
două din aceste soluţii propuse pentru rezolvarea problemei 
italiene: cea a moderatilor cu caracter federalist şi cea demo- 
cratică, preconizată de adepții lui Mazzini. Ambele au eşuat, 
dar aceste eşecuri sînt pline de învățăminte pentru viitor. Pro- 
gramul federalist se baza pe ipoteza că problema independenţei 

şi unității naţionale putea fi rezolvată printr-un acord între 
prinți. Dar acest acord s-a dovedit a fi imposibil din cauza con- 
flictului de interese dintre aceştia. Programul lui Mazzini se 
baza pe ideca că forţele revoluționare ieşite din rîndul poporu- 
lui ar fi suficiente pentru a înlătura dominația austriacă. Dar, 
în ciuda unei rezistenţe indirjite şi a unor sacrificii cumplite, 
din cauza lipsei de organizare, acestea nu au reuşit să ducă 
lupta pînă la capăt. Din acest dublu eşec pare să decurgă con- 
cluzia că, de acum înainte, este necesar sprijinul unei forte 
capabilă să se impună prinților şi să organizeze masele populare. 

Acesta este contextul în care se va impune cu încetul 
„soluţia piemonteză“. Revoluţia din 1848 a eliberat într-adevăr 
acea forță capabilă să aducă în jurul ei forțele nationale pentru 
a-i alunga pe austrieci. Gestul nebunesc al lui Carol Albert din 
1849 a înlăturat cu brutalitate îndoielile şi ranchiunele provo- 
cate de ezitările sale anterioare. Reluînd războiul împotriva 
Austriei, sacrificîndu-şi coroana, acceptînd exilul, el apare ca 
un martir al cauzei naţionale şi oferă Casei de Savoia rolul de 
conducător al Italiei. Tînărul său succesor, Victor Emmanuel 
al II-lea va fi destul de inteligent pentru a profita de şansa care 
i se oferă. În ciuda presiunilor austriece, el menţine Constituţia 
dată de tatăl său (i/ Statuto) şi va permite astfel dinastiei să 
apară ca o campioană a aspirațiilor liberale şi naţionale ale 
întregii Italii. 

Victor Emmanuel este susţinut în această acţiune de 
Camillo Benso, conte de Cavour, fost director al ziarului Z 
Rissorgimento, unul dintre cei mai înflăcărați susținători ai 
hotărîrii noului suveran de a păstra constituția liberală a 
Piemontului. Ministru al agriculturii în cabinetul prezidate 
ď’ Azeglio, apoi prim-ministru în 1852, acest mare proprietar, 
originar prin mamă dintr-un mediu protestant genovez, care 
i-a format spiritul liberal, a făcut turul Europei înainte de a se 
stabili pe domeniul său piemontez şi de a introduce aici tehnici 
moderne care i-au sporit averea in mod considerabil. El nu are 
decît 42 de ani în momentul cînd ajunge la conducerea guvernu- 

lui, sprijinit de centru-dreapta, care îi apreciază anticlerica- 
lismul moderat. 

În mod metodic, Cavour va mobiliza ţara pentru a fi 
gata cînd va veni ceasul revanşei de la Custozza şi de la Novare. 
Pregătirea materială: generalul La Marmora măreşte puterea 
militară a regatului sard, pune bazele arsenalului din La Spezia, 
aproape de Genova, şi fortifică răscrucea strategică aAlexandriei. 
Urmează pregătirea economică: se oferă Piemontului mijloacele 
necesare înfruntării conflictului inevitabil cuAustria. Agricultura 
se dezvoltă sub auspiciile inovatorului metodelor agronomice, 
care este Cavour. Sînt semnate tratate de liber schimb cu statele 
vecine. Tara este dotată cu o reţea feroviară foarte densă, in 
timp ce portul Genova primeşte echipament modem. 

În sfîrşit, pregătirea morală. Constituţia liberală reprezintă 
un element care îi atrage pe toți patrioţii din peninsulă, supuşi 
ai unor regimuri reacționare, şi care îşi găsesc tot mai des refu- 
giul în capitala piemonteză. Pe de altă parte, sub influenţa lui 
Cavour, politica regatului capătă un aspect hotarit anticlerical. 
Influenţa Bisericii asupra statului este limitată. Numeroase 
mănăstiri sînt închise, ceea ce nu displace celor care reproşează 
clerului că a jucat un rol esenţial în victoria reacţiunii din 1849. 

Această pregătire morală are o importanţă ce nu trebuie 
neglijată. Ea face din Torino polul de atracție a tuturor partizani- 
lor unificării. De altfel, Cavour merge mult mai departe. El il 
încurajează pe sicilianul La Farina să înfiinţeze o „Societate 
națională“, al cărei program se rezumă între cuvinte: „Indepen- 
denta - Unitate - Casa de Savoia“. Ramificatiile Societăţii se 
întind în toată Italia şi, la momentul oportun, aceasta va fumiza 
cadrele necesare Casei de Savoia pentru a prelua conducerea 
Italiei. Clandestină în toate statele exceptind Piemontul, ea 
trezeşte entuziasmul partizanilor unificării în măsura în care 
întruchipează voinţa lui Victor Emmanuel de a realiza unifica- 
rea țării. 

Treptat, „soluţia piemonteză“ cîştigă adepţi. Cîteva săp- 
tămîni înainte de a muri, Daniele Manin îi scria regelui Victor 
Emmanuel: „realizaţi Italia — şi eu şi toţi republicanii patrioți 

sîntem ai voştri şi cu voi“. Conştientă de eşecul curentului de- 
mocratic, o mare parte a micii burghezii acceptă să se alieze 
cu monarhia de Savoia, acceptind prețul ce trebuie să-l plă- 
tească pentru realizarea aspirațiilor sale patriotice, în timp ce 
Gioberti optează şi el pentru această cale care sfarima ultimele 
vise ale lui Mazzini. Torino, spre care se îndreaptă emigranții 
politici veniti din celelalte state ale peninsulei, devine din acest 
moment centrul unei idei unitariste care isi găseşte o audiență 
tot mai mare în restul Italiei. 

În această ţară, în care unificarea lingvistică este departe 
de a fi realizată, şi în care italiana nu este încă limba curentă şi 
culturală a elitei — marea parte a Italiei transalpine foloseşte 
un dialect neolatin care diferă mult de la o regiune la alta — 
ideile patriotice sînt difuzate adesea prin intermediul teatrului 
liric. Se ştie care a fost în acest sens influenţa lui Verdi. Fiul 
unui hangiu din ţinutul Parmei, el a avut drept mediu al copilă- 
riei şi adolescenţei o regiune care, după Congresul de la Viena, 
a cunoscut în mod nemijlocit dominaţia străină. Ducatul de 
Parma a fost oferit în 1815 unei prințese austriece, fosta împără- 
teasă Maria Luiza, care îi va acorda de altfel tînărului Verdi o 
bursă ce îi va permite să meargă să-și termine studiile muzi- 
cale la Milano, alt oraş dominat de austrieci. Devenit „profe- 
sor de muzică“ şi autor de opere, Verdi are de abia 30 de ani 
cînd prezintă la Scala din Milano prima sa operă „patriotică“, 
Nabucco, a cărei temă principală este captivitatea poporului 
evreu aflat sub jugul Babilonului. Premiera (9 martie 1842) 
este un triumf. În actul al III-lea, cînd corul evreilor, care isi 
plinge pe malul Eufratului tara ocupata, intoneaza celebrul va 
pensiero, publicul de la Scala se ridică în picioare pentru a 
aplauda viitorul imn de libertate al patriotilor italieni, iar repre- 
zentatia se termină cu strigăte de „Libertate pentru Italia“. 
Aluzia este suficient de transparentă pentru ca tînărul muzician 
să aibă imediat dificultăţi cu cenzura austriacă, dar renumele 
lui Verdi se raspindeste în toată Italia şi chiar în toată Europa, 
după 1848 acesta devenind notorietate internațională şi, prin 
semnificaţia emblematică, egalul lui Victor Hugo. În cursul 

deceniului ulterior eşecului din 1848-1849, numele său devine 
un fel de simbol al patriei italiene şi în curînd al unificării sub 
egida monarhiei piemonteze, „Viva V.E.R.D.1.“ înscris pe toate 
zidurile oraşelor din Italia insemnind Vittorio-Emmannuele Re 
d'Italia. 

Toată această pregătire ar fi fost zadarnică dacă nu s-ar 
fi găsit un mijloc de a alunga din Italia trupele şi administrația 
străină. Unul din marile merite ale lui Cavour este acela de a fi 
înţeles că, în condiţiile raportului de forte din Europa, Piemon- 
tul, chiar modernizat şi reorganizat, chiar susținut de un-număr 
tot mai mare de locuitori ai peninsulei, era incapabil să învingă 
formidabila putere austriacă numai prin propriile sale forte. 
Altfel spus, orgolioasa formulă din 1848, Italia fară da sé, 
risca să nu fie decît o amăgire care putea să ducă la cele mai 
grave deceptii. Înainte de a realiza unificarea, Italia trebuie 
scoasă din starea de dependenţă fata de Austria, şi Cavour crede 
că pentru aceasta poate să conteze pe împăratul francezilor. 

Alegerea lui Napolcon al III-lea nu este defel întîmplă- 
toare. Toţi îl ştiu interesat de soarta naţiunilor. Din timpul sede- 
rii sale în Italia cu ocazia exilului, se ştia că îşi insusise revendi- 
cările liberale pentru că luptase alături de patrioţi împotriva 
absolutismului pontifical. Venirea la preşedinţia republicii, apoi 
pe tronul imperial, a trezit mari speranţe. 

Dar Cavour ştie că lîngă împărat există susținători de 
temut ai neinterventiei în Italia. Aceştia sînt catolicii de care 
Napoleon al III-lea a fost mîndru după lovitura de stat, dar care 
se tem ca o repunere în discuţie a statu-quo-ului italian să nu 
fie fatală pentru statele papale. Mai este împărăteasa Eugenia, 
care provoacă milă şi lacrimi, şi mai sînt oamenii de afaceri 
care se tem de efectele unei politici aventuroase şi, în sfîrşit, 
reprezentanții guvernului pentru care un eventual ajutor dat 
patriotilor şi „revoluţionarilor“ italieni ar însemna o gravă 
lovitură dată politici interne franceze. 

Este adevărat că prim-ministrul piemontez nu duce lipsă 
de sprijinitori în anturajul lui Napoleon al III-lea. Unchiul său, 
Jérôme, copiii acestuia, prințul Napoleon şi prinţesa Mathilda, 

îl împing pe împărat să acţioneze, ca şi favorita oficială, fru- 
moasa contesă de Castiglione. Totuşi, aceste influenţe contrare 
au tendinţa să se anuleze reciproc şi să-l menţină pe Napoleon 
într-o atitudine de tergiversare nefavorabilă acţiunii. Desigur, 
împăratul este hotărît „să facă ceva pentru Italia“, dar nu se 
ştie exact ce anume. 

Atentatul lui Orsini din 14 ianuarie 1858 grăbeşte eveni- 
mentele. Împreună cu doi tovarăşi, atraşi ca şi el de adepţii lui 
Mazzini spre terorism, patriotul romaniol încearcă să îl asasineze 
pe Napoleon al III-lea, pe care îl acuză de trădare pentru că a 
răsturnat republica franceză şi pentru că politica sa diplomatică 
pare că menajează interesele austriece în detrimentul ideii uni- 
tariste italiene. Condamnat la moarte, înainte de a fi executat, 
el adresează împăratului o scrisoare în care declară: 

„Implor pe Maiestatea Voastră să redea Italiei indepen- 
denta pe care fiii ei au pierdut-o în 1849 din vina francezilor 
(...). Maiestatea Voastră să-şi amintească că italienii, printre 
care se afla şi tatăl meu, şi-au vărsat cu bucurie sîngele pentru 
Napoleon cel Mare, peste tot acolo unde el i-a condus, să-şi 
amintească că atîta timp cît Italia nu va fi independentă liniştea 
Europei şi cea a Maiestăţii Voastre nu va fi decît o himeră; 
Maiestatea Voastră să nu respingă dorința supremă a unui pa- 
triot aflat pe treptele eşafodului, să-mi elibereze patria şi bine- 
cuvintarea a 25 de milioane de cetățeni vă va însoți peste pos- 
teritate“. 

Împotriva tuturor aşteptărilor, Napoleon este impresionat 
şi publică scrisoarea în „Monitor“. Acesta este un semn că nu 
este lăsat Cavour în voia soartei. De acum înainte, trimişii se- 
creti nu încetează să circule între Paris şi Torino şi pînă la urmă 
împăratul îl invită pe prim-ministrul piemontez la Plombieres, 
în munţii Vosgi, unde se află pentru o cură de ape minerale. 
Această întrevedere din 21 iulie 1858 nu ne este cunoscută 
decît din relatarea lui Cavour. Napoleon al III-lea îi promite 
200 000 de oameni pentru a-i alunga pe austrieci din peninsulă, 
anexarea la Piemont a Lombardiei şi a Veneţiei, care îl va plasa 
pe Victor Emmanuel în fruntea unui mare regat al Italiei de 

nord, iar restul Italiei va fi împărțit între trei state (statul papal, 
regatul Italiei centrale, regatul Neapolelui) grupate împreună 
cu primul într-o Confederație italiană prezidată de papă. În 
schimbul serviciilor sale, Franţa va primi Nisa şi Savoia. În 
sfîrşit, se mai plănuieşte şi un proiect de căsătorie între prințul 
Napoleon, verișor al împăratului, şi prinţesa Clotilda, fiica lui 
Victor Emmanuel. 

Acest acord este departe de a-l entuziasma în totalitate 
pe Cavour. În afară de aversiunea pioasei Clotilda la gîndul 
căsătoriei cu acest bărbat, care este portdrapelul anticlericalis- 
mului francez, clauzele politice sînt putin satisfăcătoare. Unifi- 
carea se face mai mult în avantajul suveranului pontif decît în 
cel al regelui Piemontului. În afară de asta, intrarea în vigoare 
a acordului este condiționată de o agresiune austriacă, ceea ce 
pare a fi destul de problematic. El se mulțumește totuşi cu 
această înţelegere secretă, care asigură țării sale ajutorul militar 
al Franţei, hotarita să-şi încalce promisiunile deîndată ce s-ar 
ivi Ocazia. 

La începutul lui 1859, iminenta războiului nu mai lasă 
loc de îndoială. Împăratul îşi declară ambasadorului Hiibner 
regretul că relaţiile dintre Franţa şi Austria nu mai sînt „aşa de 
bune ca în trecut“. La 30 ianuarie se celebrează căsătoria 
prinţului Napoleon cu fiica lui Victor Emmanuel al II-lea. În 
discursul său, acesta din urmă declară că îi vine preu să rămînă 
nepăsător „la strigătele de deznădejde care îi ajung la urechi 
din toate colţurile Italiei“. Provocările se înmulțesc, ca de 
exemplu inaugurarea la Torino a unui monument închinat glo- 
riei armatei piemonteze, ridicat cu ajutorul donațiilor făcute 
de locuitorii oraşului Milano, supuşi ai Imperiului habsburgic. 

Piemontul şi Austria ordonă mobilizarea generală. Spe- 
riat de punerea în mişcare a mecanismului pe care l-a declan- 
şat, împăratul încearcă să oprească derularea evenimentelor, 
propunînd un congres european destinat să rezolve problema 
italiană. Austria nu-i lasă timp să-şi realizeze proiectul. Difi- 
cultatile interne nu-i permit să menţină mult timp pe picior de 
război o armată numeroasă. Ea decide deci să repete împo- 

triva Piemontului operaţia care a reuşit în 1849 şi, la 12 aprilie 
1859, începe ostilitățile după ce a trimis la Torino un ultimatum 
prin care dădea piemontezilor un răgaz de trei zile pentru a-şi 
pregăti armata în vederea păcii. 

Casus belli evocat de acordul de la Plombiere şi de trata- 
tul franco-sard din 26 ianuarie 1856 producindu-se, în ciuda 
împotrivirii îndîrjite manifestate de opinia conservatoare şi la 
Curte, Napoleon al III-lea hotărăşte să-şi trimită armata dincolo 
de Alpi. Negocierile rămîn mult timp secrete, oamenii lui Niel 
şi ai lui Canrobert trec în mare dezordine prin trecătorile Mont- 
Cenis şi Mont-Genévre. Nici un plan nu a fost fixat. Generalii 
îşi caută trupele. Proviziile şi echipamentul lipsesc, ceea ce 
nu-l împiedică pe împărat, care, debarcat la Genova a preluat 
comanda generală a armatei, să declare solemn că intră în război 
pentru a „reda libertatea Italiei pînă la marea Adriatică“. Italie- 
nii nu vor uita această promisiune, care înseamnă pentru ei 
sfîrşitul dominaţiei austriece. 

În ciuda acestui început de campanie complet improvi- 
zat, războiul începe în condiții mai degrabă favorabile pentru 
armata franceză. Într-adevăr, austriecii sînt şi mai puţin pregătiţi 
decît duşmanii lor şi dispun de trupe formate în majoritate din 
slavi, care manifestă puţină înflăcărare războinică în lupta 
împotriva unui adversar ale cărui revendicări le împărtăşesc. 
Șeful lor, mareșalul Giulay, este lipsit de spirit de iniţiativă şi 
nu ştie să exploateze scurta perioadă de timp în care 60 000 de 
piemontezi se găsesc singuri în faţa celor 150 000 de soldaţi ai 
armatei austriece. După luptele de la Montebello (20 mai) şi 
de la Palestro (30-31 mai), unde Victor Emmanuel este numit 
de zuavi caporal, o mare bătălie se angajează pe 4 iunie 1859 
la Magenta, al cărei final, mult timp nesigur, este în cele din 
urmă favorabil franco-sarzilor căroa li se deschide calea spre 
Lombardia. Patru zile mai tîrziu, Napoleon al III-lea şi Victor 
Emmanuel isi fac intrarea în oraşul Milano, aclamati nebuneste 
de mulțime. 

La 24 iunie, o a doua bătălie de anvergură pune fata în 
fata armatele a trei puteri beligerante, pe un front de 20 de kilo- 
metri, în jurul colinei de la Solferino. Aceasta se termină 
printr-un măcel îngrozitor, care zdruncină hotărîrea împăratu- 
lui, victorios totuşi, şi pare să marcheze începutul unui război 
lung şi costisitor. Napoleon al III-lea propune brusc generalilor 
austrieci un armistițiu, care, semnat pe 9 iulie la Villafranca, 
se transformă peste trei zile în preliminariile unui tratat de pace. 
Și aceasta spre marea indignare a italienilor care nu înţeleg 
acest act de renunțare a învingătorului şi care se simt tradati 
de hotărîrea imperială. 

În realitate, Napoleon al III-lea are motive urgente de a 
opri conflictul. În afară de faptul că a fost efectiv zdruncinat la 
vederea măcelului de la Solferino, nu-i lipsesc motivele de 
îngrijorare. Este adevărat că armata franceză a obținut la început 
niște victorii, dar în condiţii atît de riscante se pune întrebarea 
cum se va descurca în fata fortaretelor de temut ale „cadrilateru- 
lui“. Pe lîngă asta, intrarea francezilor în Italia de nord a dat 
semnalul unor razmerite în centrul peninsulei şi chiar în statele 
papale. De asemenea, catolicii de dincolo de Alpi se agită şi ei 
şi cer împăratului să pună capăt aventurii şi să restabilească în 
Italia ordinea pe care el însuşi a tulburat-o. 

În sfîrşit, Prusia, care se bucură în secret de problemele 
Austriei, pare că vrea să profite de ocazia oferită pentru a lua 
în mâinile sale destinele Germaniei. Glorificînd germanismul 
ridiculizat de francezi, aceasta mobilizează şase corpuri de ar- 
mată în Renania şi propune Dietei de la Frankfurt o intervenţie 
comună a tuturor germanilor dincolo de Rhin. 

Preliminariile de la Villafranca, confirmate curînd de 
tratatul de la Ziirich, restabilesc pacea în condiţii mult diferite 
de cele pe care Cavour le considera deja nesatisfăcătoare după 
întrevederea de la Plombiéres. Austria îi remite Franţei 
Lombardia, iar aceasta o retrocedează Piemontului, dar Veneţia 
rămîne austriacă. Prinții din Italia centrală $1 papa vor fi repusi 
în drepturi. În sfîrşit, Congresul european trebuie să se întru- 
nească pentru a hotărî viitorul Italiei şi marile direcții ale acor- 

dului care îi vor fi supuse spre examinare sînt deja fixate: se 
revine la ideea unei Confederații italiene, a cărei preşedinţie 
va fi asigurată de suveranul pontif. 

Italia „liberă pînă la MareaAdriatică“ este departe. Pen- 
tru că nu şi-a ținut promisiunea, Napoleon al III-lea părăseşte 
Italia învingător, dar condamnat public de către patrioți. Asa 
de mare este furia transalpinilor încît nici nu mai are curajul 
să ceară Nisa şi Savoia ca recompensă pentru serviciile sale. 
Cavour, nebun de durere, demisionează. Intervenţia directă a 
împăratului a luat sfîrşit. Se pare că, încă o dată, unitatea italiană 
este aminata sine die. În realitate, ea de-abia începe. 

Ca efect, situaţia Piemontului este mai puţin disperată 
decît pare la prima vedere. Încă de la intrarea francezilor în 
Italia, membrii „Societăţii naţionale“ au trecut la acţiune. Ei 
au provocat şi condus mişcări populare, au alungat autoritățile 
instalate în Parma, in Modena, în Toscana şi pe teritoriul ponti- 
fical din Romagna și au constituit guverne conduse de „dicta- 
tori“ care cer cu toţii anexarea acestor provincii la Piemont. 
Armistițiul de la Villafranca le hotărăşte soarta în fapt. Aceste 
guverne vor trebui să dispară, iar suveranii legitimi să-şi reia 
în primire statele. Eforturile lui Cavour, care continuă să actio- 
neze pe ascuns, vor consista deci în a pune Europa în fata faptu- 
lui împlinit şi în a dovedi împăratului francezilor forța senti- 
mentului naţional italian. 

Provinciile răsculate se întrunesc în „Provinciile regale 
ale Emiliei“. Ele îşi vor alege imediat Adunări constituante 
care, în unanimitate, cer alipirea lor la Piemont, şi între timp îl 
aleg ca regent pe prințul de Carignan, membru al familiei de 
Savoia. Totul depinde în fapt de atitudinea lui Napoleon al 
III-lea, Austria fiind incapabilă să intervină, în timp ce Anglia 
tinde să fie mai degrabă de partea orașului Torino. Capitala 
piemonteză nu-şi permite însă să încalce voinţa împăratului, 
ale cărei victorii recente au făcut din el arbitrul Italiei. Din 
nou, emisarii iau drumul Parisului pentru a-l convinge pe 
Napoleon al III-lea să-şi dea acordul pentru unificarea Italiei 
de nord sub egida suveranului piemontez. 

Dar pentru împărat, nodul problemei este în regiunea 
Romagna. Indiferent de soarta ducilor din Italia centrală, el nu 
poate să ignore faptul că a da undă verde Piemontului pentru 
ca acesta să anexeze teritoriile pontificale înseamnă să trezească 
pe loc ostilitatea catolicilor francezi, fideli susținători ai tronului 
imperial. La Curte, cele două partide se ciocnesc din nou. 

Pînă la urmă, dorinţa de a se face popular în Italia şi de 
a-i oferi lui Victor Emmanuel o compensație pentru nerealiza- 
rea unei alianţe care ar fi dus la anexarea Veneţiei, este mai 
puternică. Pe 22 decembric 1859, ziaristul La Guerronniere, 
director al Librăriei imperiale, cunoscut ca purtător de cuvînt 
oficios al împăratului, publică o broşură intitulată Papa si con- 
gresul. Vorbind despre eventuala dezmembrare a teritoriului 
pontifical, autorul subliniază faptul că orice pierdere a puterii 
pamintesti nu poate fi decît benefică puterii spirituale a pontifu- 
lui: „Cu cit teritoriul va fi mai mic, cu atît suveranul va fi mai 
mare“. Aceasta înseamnă că se dă mina liberă Piemontului, 
care putea anexa Italia centrală. ,, Nemuritoare brosura!“, strigă 
Cavour, care acceptă pe loc să reia friiele puterii. „Îl iert pe 
împărat pentru pacea de la Villafranca, căci tocmai a făcut 
Italiei un serviciu mai mare decît victoria de la Solferino“. Ime- 
diat încep negocierile franco-piemonteze. Nu se mai vorbeşte 
de nici un congres, întrucît papa anunţă printr-o enciclică 
refuzul său categoric de a consimti la dezmembrarea statelor 
sale, faţă de care nu se consideră suveran, ci depozitar. 

În primăvara lui 1860, plebiscitele votează pentru alipi- 
rea la Piemont a Toscanei, Parmei, Modenei şi a Romagnei. 
Napoleon al III-lea isi primeşte „bacşişul“: Nisa şi Savoia. De 
acum înainte sîntem „complici“, declară Cavour trimisului 
francez. Pentru a desăvîrşi unitatea italiană nu mai rămîne decît 
ca, aprobată tacit de francezi, Italia să pună iar Europa în fata 
unor fapte împlinite. 

În fapt, pentru a termina acţiunea de unificare, monarhiei 
piemonteze îi rămîne să alunge trei suverani instalați solid pe 
tronurile lor: regele Neapolelui, papa şi împăratul Austriei, stă- 
pîn al Veneţiei. Trebuie deci să se recurgă la arme şi nu este si- 

gur că puterile europene, în frunte cu Imperiul francez, vor 
accepta să susţină un stat războinc. 

Acţiunea lui Giuseppe Garibaldi, fost general al Republi- 
cii romane, îl va scoate pe Cavour din încurcătură. După eşecul 
din 1848, ,,condotierul“ din Nisa a dus o existenţă aventuroasă 
pe toate continentele. Începînd din 1859, el revine în Italia 
pentru a lupta în rîndurile piemontezilor, împotriva austriecilor. 
În primăvara lui 1860, încurajat de emigranții sicilieni, cum ar 
fi Crispi, şi profitînd de complicitatea tacită a lui Cavour, el 
recrutează o mică armată de voluntari numită „Cei o mie“ (în 
realitate formată din ceva mai mult de 1 200 de oameni), pe 
cate o îmbracă cu cămăși roşii şi o adună la Genova. Organiza- 
rea acestei trupe, căreia compania maritimă Rubattino îi oferă 
două nave, este aşa de putin camuflată încît Europa este tulbu- 
rată. Oficial, guvernul piemontez neagă existenţa acesteia, dar 
Cavour îl încurajează în secret pe generalul republican. 

La 11 mai, ,,camasile roşii“ debarca la Marsala, în Sicilia, 
iar amiralul piemontez trimis în urmărirea lor a facut tot posi- 
bilul pentru a nu-i prinde. În timp ce Cavour îşi exprimă sus şi 
tare regretele, Garibaldi infringe trupele neputinciosului Francisc 
al II-lea, pune mîna pe Palermo şi se proclamă dictator al 
Siciliei în numele lui Victor Emmanuel. Trei luni mai tîrziu, 
trecînd prin strîmtoarea Messina, „dictatorul“ ajunge pe con- 
tinent. Abandonat de toți, Francisc al II-lea se refugiază in 
Gaéte, în timp ce, la 6 septembrie, Garibaldi îşi face intrarea 
în Neapole, devenind „dictator al celor Două Sicilii“. 

Proportiile victoriei sale nu-l neliniştesc pe Cavour. Fără 
îndoială, fidelitatea şefului „Celor o mie“ nu poate fi pusă la 
îndoială. „La sfîrşitul misiunii mele, declarase el, voi depune 
la picioarele Maiestatii Voastre autoritatea pe care împrejurările 
mi-au conferit-o şi voi fi fericit să vă fiu supus pînă la sfîrşitul 
vieţii“. Ori Garibaldi nu era omul care să-şi retragă cuvîntul. 
Dar care este exact sfîrşitul „misiunii“ sale? Influențat de 
adepţii lui Mazzini, care îl înconjoară, el intenţionează să amine 
anexarea celor Două Sicilii la Piemont şi să-şi continue mersul 
victorios pînă la Roma, de unde îl va alunga pe papă și apoi îl 

va proclama pe Victor Emmanuel rege al Italiei. Cavour nu-l 
poate lăsa să facă acest lucru. El ştie foarte bine că Napoleon 
al III-lea, chiar dacă este gata să tolereze dezmembrarea statelor 
pontificale, nu va consimti niciodată să-l vadă pe suveranul pontif 
expulzat din propria-i capitală. Si împăratul are un mijloc 
eficace de a se opune acţiunii lui Garibaldi. Începînd din 1849, 
o garnizoană franceză veghează la Roma asupra securităţii lui 
Pius al IX-lea. 

Un marş al lui Garibaldi asupra cetăţii eterne ar însemna, 
nu încape nici o îndoială, o ciocnire cu gamizoana franceză, 
deci sfirşitul alianţei cu Napoleon al III-lea, care rămîne baza 
politicii cavouriene. Omul de stat piemontez trebuie să se opună 
cu orice pret acţiunii lui Garibaldi. Printr-o manevră de o mare 
abilitate, el va reuşi să profite de această situație periculoasă 
şi să zădărnicească proiectele lui Garibaldi. 

Folosindu-se de acesta din urmă ca de o sperietoare, 
Cavour trimite la Napoleon al III-lea emisari însărcinaţi să-l 
convingă pe împărat de pericolul pe care l-ar reprezenta pentru 
papalitate un stat napolitan condus de şeful „cămăşilor roşii“. 
Numai intrarea trupelor piemonteze în statele pontificale poate 
împiedica o înfruntare fatală la intrarea în Roma. Aceasta le-ar 
permite apoi să ocupe regatul Neapolelui şi să zdrobească 
trupele garibaldiste. Desigur, această intervenţie nu s-ar putea 
face fără prejudicii pentru trorriul Sfîntului Petru. Victor Emmanuel 
ar anexa teritoriile nordice şi orientale ale statului pontifical, 
regiunile Italiei centrale şi Umbria, dar italienii se angajează 
solemn fata de Napoleon al III-lea să respecte Roma şi Latium. 

Aflat în vizită în teritoriile recent anexate ale Savoiei, 
împăratul primeşte pe 27 august la Chambery, doi trimişi pie- 
montezi care îi prezintă soluţia ticluită de Cavour. Nu se 
cunoaşte din această întrevedere secretă decît procesul-verbal 
făcut de cei doi emisari italieni. Împăratul le-ar fi răspuns: 
„Faceţi ce vreţi, numai faceti-o repede!“. După care, în timp 
ce întreaga Europă priveşte cu neliniște sau cu interes eveni- 
mentele din Italia, Napoleon al III-lea, care era aşteptat la Paris, 

pleacă din Savoia în Corsica, apoi din Corsica în Algeria, 
lăsîndu-şi diplomaţii in mare încurcătură, fără nici o dispoziţie. 
Piemontezii au mînă liberă. 

Ce forte ar putea folosi papalitatea împotriva lui Victor 
Emmanuel? Revolutionari italieni l-au convins pe Pius al 
IX-lea că puterea spirituală nu este suficientă pentru a proteja 
tronul pontifical de emergenta curentului nationalist. De aceea, 
el l-a autorizat pe Mons. de Merode, prelat belgian, membru 
al Curiei, să formeze un corp de voluntari, „zuavii pontificali“. 
Efectiv, din toată Europa au alergat catolicii cei mai intransi- 
genţi, susținători ai ordinii din 1815. Armata pontificală este 
un adevărat catalog al familiilor nobile din Europa catolică. 
Nobilimea austriacă deţine un loc important, iar Franța de vest 
este reprezentată cu cinste. Guvernul imperial, care întreține 
la Roma o gamizoană însărcinată să-l apere pe papă, se declară 
surprins de această recrutare masivă. Dar Pius al [X-lea şi secre- 
tarul său de stat, cardinalul Antonelli, îl consideră pe Napoleon 
al III-lea principalul vinovat de declanşarea mişcării naţionale 
italiene şi, în consecință, de jefuirea papei. Ei nu-i iartă faptul 
că, prin brosura Papa si congresul, a dat semnalul anexării re- 
giunii Romagna şi a acceptat în felul acesta ca „patrimoniul 
Sfîntului Petru“ să fie distrus. 

Astfel, în ciuda trupelor imperiale la Roma, aceştia nu 
scapă nici un prilej să-şi exprime neîncrederea în Napoleon al 
III-lea. De aceea ei apelează la un fost general din armata din 
Africa să preia comanda zuavilor pontificali. Lamoriciére, con- 
vertit tîrziu la catolicismul militant, a fost scos de imperiu din 
cadrul armatei din cauza fidelității sale fata de republică. Pus 
în fruntea gloate: strălucite, dar indisciplinate, care este legiu- 
nea pontificală, acesta încearcă să se opună invaziei piemonteze. 
La 18 septembrie 1860, la Castelfidardo, soldații lu: Victor 
Emmanuel, în cîteva zeci de minute, zdrobesc trupele lui 
Lamoriciere. Italia centrală şi Umbria odată ocupate, armata 
piemonteză intră în statul napolitan. La 26 octombrie, salutat 
de Gartbaldi, Victor Emmanuel al II-lea îşi face intrarea trium- 
fală în Neapole. 

În zilele care urmează, plebiscitele organizate în Sicilia, 
în Italia de sud, de centru şi în Umbria, confirmă dorinţa locuito- 
rilor acestor regiuni de a se uni cu Piemontul. Bătălia aproape 
simbolică de la Castelfidardo a făcut din Italia, considerată 
pînă atunci de Europa drept o „expresie geografică“, o adeva- 
rată realitate politică. 

În ianuarie 1861, Cavour organizează alegeri generale. 
Pe 23 martie, reprezentanţii celor 22 de milioane de italieni îl 
proclamă pe Victor-Emmanuel „rege al Italiei“. Cîteva săptă- 
mini mai tîrziu, epuizat de eforturile făcute, Cavour moare 
murmurînd: „Italia s-a înfăptuit...“. Pentru a fi desăvîrşită, 
Italiei îi mai lipsesc Venetia, rămasă sub stăpînirea Austriei, 
împotriva căreia un nou război pare imposibil, şi Roma, prote- 
jată de Napoleon al III-lea, aflat la apogeul domniei sale. 


Inevitabila problemă romană 


Odată cu primele mişcări de independenţă, începe să se 
pună şi „problema romană“, născută din concentrarea în aceeaşi 
persoană a puterii lumeşti, de principe italian, şi a puterii spiri- 
tuale, de şef al catolicismului. Intervenţia lui Napoleon al III-lea 
nu face decît să complice şi mai mult lucrurile. Partizan al 
independenţei şi unității italiene, împăratul acceptă ca Piemontul 
să micşoreze încetul cu încetul statele pontificale. Sef al unui 
stat în care predomină catolicii carc, mai ales, l-au susținut 
pînă acum cu fidelitate, el nu se resemnează totuşi să-l vadă 
pe Pius al IX-lea deposedat de teritoriile sale, cu atît mai mult 
cu cît între cei doi bărbaţi există şi legături personale: papa 
este naşul principelui imperial. 

Broşura Papa şi congresul şi întrevederea de la Chambery 
pe de o parte, menţinerea garnizoanei franceze la Roma pe de 
altă parte, ilustrează această atitudine contradictorie. Italienii 
consideră că problema romană rămîne în suspans, dar suscepti- 
bilitatea lor naţională este iritată de dovada de neîncredere pe 

care o constituie în ochii lor garnizoana franceză de la Roma. 
În ceea ce-l priveşte pe Napoleon al III-lea, conştient de impasul 
în care a intrat, el caută un mijloc de a-şi retrage trupele fără a 
trezi furia catolicilor francezi şi fără să provoace noi atacuri 
ale episcopilor (unul dintre aceştia, Mons. Pius, tocmai l-a com- 
parat cu Pilat). 

În mod paradoxal, acţiunea lui Garibaldi face ca această 
problemă să evolueze. După ce Piemontul anexează statul 
napolitan, şeful „cămăşilor roşii“ se retrage în insula Caprera. 
Dar impaşul roman îl determină pe Rattazzi, succesorul lui 
Cavour, să apeleze la el pentru a relua tentativa din 1861. Încu- 
rajat de ministru, Garibaldi debarcă în Sicilia, înrolează volun- 
tari în vederea unui marş asupra Romei şi trece în Calabria 
afirmindu-si hotărîrea de a nu se opri decît în capitala pontificală. 

Reacţia lui Napoleon al III-lea este atît de brutală încît 
guvernului italian 1 se face frică şi hotărăşte să oprească armata 
garibaldistă. După o luptă de cîteva minute, aceasta este împrăş- 
tiată la Aspromonte (29 august 1862), în timp ce şeful ei este 
rănit şi luat prizonier. Între Franţa şi Italia se angajează imediat 
negocieri care duc la semnarea „Convenţiei din septembrie“ 
(1864). Napoleon al III-lea isi retrage trupele din Roma, iar in 
schimb Victor Emmanuel se angajeaza sa respecte teritoriul 
pontifical. El oferă de altfel împăratului și Europei o garantie 
a bunei sale intenţii, stabilindu-si capitala la Florenţa, ceea ce 
pare să însemne renunţarea definitivă la cetatea eternă. 

Imediat, Napoleon al III-lea, mereu preocupat de populari- 
tatea sa în peninsulă şi în rîndul minorităţilor supuse unui jug 
străin, caută un mod de a oferi Italiei o compensație. Războiul 
austro-prusac care este pe punctul de a izbucni îi va oferi ocazia 
pe care o caută. Înainte de a se angaja în războiul împotriva 
Vienei, Bismarck vrea să se asigure de neutralitatea franceză, 
iar împăratul i-o garantează cu condiția să accepte alianța 
Italiei, căreia îi oferă Venctia în caz de victorie. 

Cit despre Austria, aceasta se teme ca Franţa să nu treacă 
de partea Prusiei. Napoleon al III-lea îi promite şi acesteia neu- 
tralitatea, dar pune aceeaşi condiţie ca lui Bismarck, numai că 

Austria va fi despăgubită prin anexarea Sileziei. Astfel, dato- 
rita intervenţiei lui Napoleon al III-lea, Italia se vede angajată 
într-o partidă războinică din care oricum va ieşi în avantaj. 

Dar dacă războiul este complet nefavorabil Austriei în 
confruntarea ei cu Prusia, Italiei nu-i sînt rezervate decît deceptii 
şi umilinte. Batuti la Custozza (pe 24 iunie 1866) şi pe mare la 
Lissa (20 iulie), italienii nu sint salvati de o intoarcere in forta 
a Habsburgilor decît datorită victoriei prusace de la Sadova (3 
iulie). Dar, în timpul elaborării tratatului de pace, Bismarck 
nu face nimic pentru nefericitii lui aliați. Este necesară interven- 
tia personală a lui Napoleon al III-lea pentru ca Austria să cedeze 
Veneţia Franţei, care o retrocedează imediat Italiei. 

Această anexiune nesperată face să treacă pe primul plan 
problema Romei ca oraş capitală. Or, începînd din 1866, a 
pune problema romană înseamnă a te ciocni de Napoleon al 
III-lea, hotărît să se opună oricărei acţiuni împotriva a ceea ce 
a mai rămas din puterea pontificală paminteasca. Astfel, dupa 
ce a fost, în 1859, sufletul unităţii italiene, după ce a aprobat 
tacit unirea Italiei centrale cu Italia de sud, după ce a jucat ro- 
lul de mijlocitor în recuperarea Veneţiei, împăratul apare acum 
ca principalul obstacol în desăvîrşirea procesului de unificare, 
la inițierea căruia a contribuit din plin. 

Desigur, Convenţia din septembrie pare să-l fi dezlegat 
de orice responsabilitate directă în salvarea patrimoniului 
Sfintului Petru, dar Garibaldi va distruge încă o dată fragilul 
echilibru diplomatic realizat astfel. Abia au părăsit Roma ulti- 
mele trupe franceze, aplicînd astfel prevederile Convenţiei, că 
fostul dictator al celor Două Sicilii îşi adună voluntarii în vede- 
rea ultimei expediţii împotriva „cuibului de vipere“. Eforturile 
saleprovoacă o insurecție la Roma, în octombrie 1867. Guver- 
nul italian nu reacționează decît anemic la acţiunea lui Garibaldi, 
care, pe drept cuvînt, se poate sprijini pe ajutorul unei mari 
majorităţi a italienilor. 

Sub presiunea catolicilor francezi, Napoleon al III-lea 
este nevoit să intervină. O divizie franceză, comandată de gene- 

ralul de Failly, debarcă la Civitavecchia şi opreşte bandele gari- 
baldiste chiar la porțile Romei, la Mentana, pe 3 noiembrie 
1867. În Italia indignarea este mare şi peste tot se declară: 
„Mentana a ucis Magenta“. Astfel se produce ciocnirea între 
francezi şi italieni, pe care Cavour şi succesorii săi şi-au dat 
toată silinta să o evite încă din 1860. 

În timp ce Victor Emmanuel declară: „este una dintre 
cele mai mari dureri pe care le-am încercat în viata“, francezii 
îşi continuă gafele. Generalul Failly, referindu-se la folosirea 
noii puşti chassepot în bătălia de la Mentana, telegrafiaza la 
Paris: „puştile chassepot au făcut minuni“. Interpelat de Thiers 
în parlament, ministrul de stat Rouher defineşte poziţia franceză 
în termeni atît de categorici încît provoacă vii reacţii în 
peninsulă şi îl îngrijorează chiar şi pe împărat. 

„Declarăm în numele guvernului francez: Italia nu va 
pune mîna niciodată pe Roma. Franţa nu va suporta niciodată 
această acţiune violentă împotriva onoarei sale şi a catolicis- 
mului. În ziua în care va vrea să invadeze statele pontificale, 
Italia se va lovi de Franţa în drumul său spre Roma“. 

Problema romană rămîne pînă în 1870 piatra de încercare 
a relaţiilor franco-italiene. În momentul în care, după Sadova, 
eventualitatea unui război franco-prusac pare să se apropie, 
toate încercările de a se realiza o alianţă între Roma şi Paris se 
lovesc de refuzul francezilor de a renunţa la protejarea „patri- 
moniului Sfîntului Petru“. Iar printr-o extraordinară ironie a 
soartei, căderea celui de-al II-lea imperiu, care a jucat un rol 
atît de important în primele etape ale unificării italicne, va fi 
cea care va permite desăvîrşirea acesteia. 

Într-adevăr, după înfrîngerea Franţei la Sedan, garnizoa- 
na reinstalată după bătălia de la Mentana trebuie să părăsească 
Roma. La 20 septembrie, după un simulacru de bătălie, trupele 
italiene ocupă oraşul şi, în timp ce Victor Emmanuel se insta- 
lează în palatul Quirinal, un plebiscit hotărăşte anexarea Romei 
la regatul Italiei. 

Prusia unifică Germania 


Modificarea hărții Europei prin crearea regatului Italiei 
este contemporană cu modificări şi mai importante pentru echi- 
librul continentului, modificări care intervin în țările germanice, 
miza rivalității austro-prusace. 

După „retragerea de la Olmiitz“ şi cşecul tentativelor 
prusace, se pare că proiectul unificării Germaniei a fost prea 
mult timp lăsat la o parte. În realitate, eşecul din 1850 nu a 
făcut să dispară aspiraţiile naţionale de dincolo de Rhin. Austria 
este conştientă de acest lucru şi întreaga sa politică de după 
Olmiitz are drept scop să capteze acest curent unificator. 

Ea dispune de un atu forte: Confederaţia germanică şi 
Dieta acesteia, reinstaurată în 1850, a cărei preşedinţie o deţine. 
Nu-i rămîne deci decît să-şi accentueze influenţa asupra acesteia 
ŞI să facă din ea instrumentul politicii austriece în Germania. 
Astfel, Austria nu mai neglijează nimic pentru a transforma 
această adunare de reprezentanţi lipsiţi de putere într-o „curea 
de transmisie“ a iniţiativelor Vienei. 

Cu toate acestca, toate eforturile salc sînt zadarnice în 
fata calmei hotărîri a delegatului prusac în Dietă, Otto von 
Bismarck, foarte decis să saboteze toate acţiunile austriece. El 
este acela care, pentru a cîştiga încrederea ţarului, face în aşa 
fel încît Dieta împiedică Austria să intervină în războiul din 
Crimeea alături de aliați. După ce a încercat să profite de curen- 
tul nationalist care începe să se manifeste după infringerile 
austriece în Italia, tot el reuşeşte să evite pînă la urmă un război 
împotriva Franţei, conştient că acesta ar aduce avantaje mai 
ales Habsburgilor. 

În timp ce Austria se vede astfel împiedicată în toate 
întreprinderile sale, Prusia continuă să se consolideze. În 1845, 
în ciuda opoziţiei Vienei, ea reuşeşte să reînnoiască uniunea 
vamală cu statele germane (Zollverein) şi chiar să o extindă 
continuind să excludă Austria. Datorită teritoriilor rhenane, ea 
beneficiază din plin de dezvoltarea industrială din Europa de 

nord şi de vest de la mijlocul secolului al XIX-lea. Regiunile 
Ruhr şi Sarr fac din statul prusac al doilea producător de căr- 
bune din lume. Căile ferate se dezvoltă. Primele mari societăți 
industriale îşi fac apariţia: Krupp în Ruhr, Oppenfeld în Silezia. 
Revoluţia industrială şi dezvoltarea siderurgiei, care ajung mai 
greu în regiunile de dincolo de Elba şi încă mai putin în Austria, 
răstoarnă echilibrul de forte în favoarea Hohenzollernilor. 

Cu toate că aceste transformări importante sînt însoțite 
de o ascensiune în forță a burgheziei, aceasta nu va prelua 
conducerea mișcării de unificare aşa cum a făcut-o burghezia 
italiană. Aici, înfrîngerea burgheziei liberale in viltoarea de la 
mijlocul secolului a lăsat cale liberă forțelor conservatoare pe 
care se sprijină dinastia prusacă, iar Hohenzollernii se gîndesc 
mai mult să-şi crească prestigiul şi puterea regatului decît să 
satisfacă aspiraţiile patriotilor germani. Cînd Frederic Wilhelm 
al IV-lea a refuzat coroana imperială pc care i-o ofereau burghe- 
zii liberali din parlamentul de la Frankfurt, el şi-a exprimat clar 
părerea pe care şi-o făcuse despre Imperiul german: 

„Ce! a strigat el prietenului său, baronul de Bunsen, 
această zdreanta, această vechitură de coroană, făcută din lut 
ŞI din noroi, ar vrea să fie acceptată de un rege legitim, mai 
mult, de un rege al Prusici care a cunoscut binecuvintarea de a 
purta nu cea mai veche, ci cea mai nobilă dintre coroanele 
regale (...). Eu v-o spun clar: dacă trebuie să fie dată încă o 
dată coroana multiseculară a naţiunii germane (...), atunci 
numai eu şi egalii mei o vor da“. 

Aceste idei, care sînt ale unui reprezentant al Vechiului 
Regim, vor fi preluate de succesorul său, Wilhelm I, un soldat 
brutal şi autoritar, susținător fanatic al gloriei statului, şi vor 
corespunde întocmai concepţiilor prințului Otto von Bismarck, 
pe care noul suveran îl numeşte cancelar în 1862. 

Ironia istoriei vrea ca în momentul cînd pe tronul prusac 
se instalează cel care fusese numit, prințul mitraliilor“ în 1848, 
liberalii, partizani ai extinderii autorității parlamentare şi ai 
reluării unei politici unitariste, obțin majoritatea în Landtag. 
Regele, care nu are în cap decît o singură idee, să mărească 


156 SERGE BERSTEIN, PIERRE MILZA 


efectivele armatei prelungind durata serviciului militar la trei 
ani Şi să înmulțească numărul ofițerilor, se loveşte tot timpul 
de adunare, care îi refuză creditele necesare şi cere reducerea 
serviciului militar la doi ani. Sfătuit de ministrul de război, 
von Roon, pentru a stopa rezistența Landtagului, regele îl chea- 
mă pe Bismarck, devenit din 1859 ambasador la Sankt-Petersburg 
şi apoi la Paris. 

Născut în 1815, anul Congresului dc la Viena, acest re- 
prezentant al nobilimii pomerane este foarte cunoscut în 
Europa. După o carieră administrativă care nu se potriveşte cu 
caracterul său independent, el se retrage pe mqsiile sale, unde 
duce o viata de nobil de tara austriac. În 1847, deputat în Landtag, 
Bismarck se arată a fi unul dintre cei mai violenti reacţionari 
şi îl încurajează permanent pe rege, care îl surprinde prin lipsa 
de curaj, de a se opune hotărît Revoluţiei. 

Ostil oricărei mişcări bazate pe concepţii novatoare, el 
se bucură de eşecul mişcării unitariste şi de „retragerea de la 
Olmiitz“. Membru activ al ,,Camarilei“, este numit curînd dele- 
gat al Prusiei în cadrul Dietei de la Frankfurt. Atitudinea sa 
antiaustriacă îl face să se remarce, dar devine repede atît de 
incomod încît este numit ambasador. 

În momentul în care criza internă prusacă atinge punctul 
culminant, prietenia lui van Roon şi reputația sa de om de stat 
autoritar şi transant îl ajută să devină cancelar. Imediat ce reu- 
şeşte să treacă peste opoziţia din Landtag, Bismarck impune 
într-un mod dictatorial legea celor trei ani de serviciu militar, 
percepe impozitele prin decrete şi face ca legea bugetului să 
fie votată de Camera nobililor. În timpul guvernării sale, Consti- 
tutia din 1850 devine o caricatură, în timp ce liberalii prusaci, 
formează în Landtag o majoritate inutilă. 

De asemenea, adeziunea populară nu are nici un rol în 
planurile lu: Bismarck. Desigur, unitatea germană îi este dragă, 
dar cu condiţia să nu fie rezultatul unei mișcări ca cea a Parla- 
mentului de la Frankfurt. Nimic nu i se pare mai demn de ură 
decît „dezonoranta democraţie“. Unitatea, dacă trebuie să se 
realizeze, ea trebuie să se facă, după părerea sa, „nu prin dis- 
cursuri, nici prin hotărîrea majorităţii, ci prin foc şi sabie“. În 

afară de aceasta, unitatea nu-l interesează decît în cazul în care 
ea contribuie la creşterea puterii prusace. Aceste idei sînt foarte 
departe de ceea ce gîndeşte un Napoleon al III-lea sau un 
Cavour. Plebiscitul care va consimti unificarea Italiei nu-şi 
găseşte locul în Germania lui Bismarck! 

Acest politician lucid şi fără scrupule nu ignoră faptul 
că unitatea germană nu se poate realiza sub egida Prusiei decît 
dacă aceasta obține neutralitatea marilor puteri. El a învăţat în 
Dietă că indispensabila condiție prealabilă este paralizarea 
oricărei iniţiative austriece. Încă de la venirea sa la putere, 
experienţa diplomatică îl va călăuzi în acţiunile sale. 

În 1863 izbucneşte o nouă revoltă poloneză. Țarul 
Alexandru al II-lea recurge la o represiune energică. În acest 
moment de efervescenţă a naționalităților, întreaga Europă este 
indignată. Numai Bismarck îl asigură pe tar de aprobarea sa şi 
îi propune chiar sprijinul său pentru a-i zdrobi pe răsculați. 
Printr-o altă mişcare abilă, cancelarul prusac se declară de acord 
cu propunerea lui Napoleon al III-lea de a organiza un congres 
european fără nici o consecinţă concretă, dar tocmai bun de 
a-l impresiona pe împăratul francezilor, despre care Bismarck 
declara in 1855: „i se supraestimează inteligența, ţinîndu-se 
cont de sufletul său“. 

Sigur pe el atît în Est cit şi în Vest, cel ce va fi numit în 
curînd „cancelarul de fier“, poate acum să se opună din nou 
iniţiativelor austriece de a reorganiza Confederaţia germanică. 

În 1863, împăratul Francisc Iosif convoacă la Frankfurt 
un congres al prinților germani, al cărui scop este de a restruc- 
tura funcţionarea Confederaţiei. Wilhelm I, plin de respect fata 
de împărat, intenţionează să participe şi el, dar Bismarck, in 
cursul unei scene de o extremă violență, reuşeşte să-l convingă 
să renunţe la planul său, amenintindu-! cu demisia. Absența 
Prusiei lipseşte congresul de însuşi scopul său. Bismarck a sa- 
botat astfel încă o dată tentativa de a realiza „Germania Mare“. 
Complexa „problemă a ducatelor“ îi va permite totodată să 
extindă teritoriul prusac şi să determine Austria să intre într-un 
angrenaj ale cărui resorturi le va putea folosi la momentul opor- 
tun pentru marea răfuială cu Viena. 

Regele Danemarcei posedă cu titlu de proprietate 
personală, trei ducate în sudul peninsulei Iutlanda: Schleswig, 
Holstein şi Lauenburg. Toate trei sînt populate de germani, cu 
excepţia ducatului Schleswig. În plus, celelalte două fac parte 
din Confederaţia germanică. Încercările suveranului danez, 
Frederic al VII-lea, de a uni Schleswigul cu restul statelor sale 
au intensificat problema naționalităților în ducate. 

Folosind drept pretext un eventual conflict succesorial 
la moartea regelui Danemarcei, Bismarck reuşeşte să atragă 
Austria într-un război la sfîrşitul căruia statul scandinav renunţă 
la cele trei ducate. După care, fără să se preocupe de marile 
puteri, cancelarul discută cu guvernul de la Viena despre succe- 
siune. Discuţie dificilă, întreruptă de amenințări, care se termină 
prin Convenţia de la Gastein din 1865. Austria anexează 
Holsteinul, iar Prusia păstrează ducatele Schleswig şi 
Lauenburg. În plus, ea îşi rezervă administrarea portului Kiel 
din Holstein, cu dreptul de a construi un canal care să lege 
Baltica de. Marea Nordului. 

Rezultatele arată clar că Austria a fost păcălită fără jenă 
de către Bismarck. Din intervenţia sa, ea nu s-a ales decît cu 
un teritoriu aflat departe de frontierele salc, imposibil de apărat 
din moment ce este încadrat de două provincii prusace, lipsit 
de ieşirea la mare care constituia avantajul strategic. În afară 
de asta, luînd parte la un război de cucerire şi dispretuind 
drepturile prinților germani, ea s-a rupt de Dietă. În sfîrşit, 
Holsteinul devine o sursă a conflictelor pe care Bismarck o va 
folosi în momentul pe care îl va considera oportun. Războiul 
ducatelor apare astfel ca o etapă importantă în politica cance- 
larului prusac, politică ce constă in a exclude Austria dintr-o 
Germanie „în care nu este loc pentru doi“. 

A duce cu ajutorul Imperiului habsburgic un război vic- 
torios împotriva Danemarcei era una, a elimina Austria, care 
era o mare putere germanică, era o acţiune de o cu totul altă 
anvergură. Bismarck nu-şi putea permite să-şi angajeze tara 
fără o pregătire diplomatică: esentialul era să se asigure că 
nici unul din principalii „actori“ europeni nu va apărea în mod 
neaşteptat pentru a interveni în conflict. 

Pentru motive care au fost examinate, Bismarck ştia că 
putea conta pe binevoitoarea neutralitate a Rusiei, iar de Anglia 
nu trebuia să se teamă. În ultimă instanţă totul depinde de 
Napoleon al III-lea, singurul suveran european destul de puter- 
nic ca să facă balanţa să se încline într-o parte sau în cealaltă. 
Or, Bismarck ştie că există în anturajul împăratului opinii care 
îl împing spre o apropiere de Austria. Aşa. încît, în septembrie 
1865, el se hotărăşte să meargă să-l întîlnească pe Napoleon al 
III-lea, care, bolnav, se odihneşte la Biaritz. 

Din această întrevedere, secretă ca întotdeauna, se ştie 
foarte puţin. Se poate bănui cel puţin că Bismarck, care îşi 
studiase mult timp interlocutorul, a ştiut „să-i meargă la suflet“, 
promitindu-i că populaţiile anexate vor fi consultate şi lăsîndu-l 
să spere că, în caz de victorie, el lua Austriei Veneţia. Cînd can- 
celarul părăseşte Biaritzul, el pleacă cu convingerea că Napoleon 
al III-lea nu va interveni. El îşi închipuie că i-a trezit interesul 
promitindu-i „vagi compensații“. de-a lungul Rhinului. Alianța 
cu Italia se încheie în aprilie 1866. Din acest moment, Bismarck 
poate fi sigur că nu va fi deranjat în explicaţia pe care o va avea 
cu Austria. 

Între timp, ministrul von Roon a reorganizat armata pru- 
sacă cu ajutorul şefului de stat major von Moltke. Dotată cu o 
puşcă modernă, folosind mijloace de comunicaţie de ultimă 
oră — telegraful, calea ferată — animată de un puternic spirit de 
ofensivă şi de solidaritate, aceasta este gata să devină instru- 
mentul politicii lui Bismarck. Mai rămîne ca regele să fie con- 
vins să înceapă războiul şi să găsească pretextul de a-l declanşa. 
Dar nu asta îl deranjează pe Bismarck. În februarie 1866, în 
ciuda opoziţiei Kronprinzului, partizan al unei alianţe a popoa- 
relor germanice, cancelarul îl convinge pe Wilhelm I să aleagă 
războiul. Pentru a-l linişti pe acesta şi a-și asigura neutralitatea 
prinților din Germania meridională, în aprilie 1866 el propune 
convocareaunui Parlament german, ales prin sufragiu universal. 

Vestea cade ca un trăsnet. Venind de la un om care repre- 
zinta spiritul reactionar prusac, ea arată că Prusia este gata să 
treacă Rubiconul şi să provoace pe fata Austria, în fata căreia 

bătuse în retragere în 1850. Propunerea se tărăgănează însă, 
căci suveranii din Germania de sud se tem de metodele şi de 
ambițiile lui Bismarck. În mod deliberat, Prusia caută un motiv 
de ruptură şi de aceea adresează permanent guvernului de la 
Viena reprosuri legate de administrarea Holsteinului, acuzîndu-l 
chiar că întreţine aici o atmosferă revoluţionară. Exasperată, 
Austria apelează la arbitrajul Dietei. Pentru Bismarck apare 
marele risc de a-şi pierde imaginea în fata Germaniei. 

În atmosfera tensionată pe care a creat-o in mod intentio- 
nat, singura soluţie posibilă este mersul înainte: la 7 iunie, tru- 
pele prusace invadează Holsteinul, iar Bismarck propune o 
restaurare a Confederaţiei germanice care să excludă Austria. 
În afară de statele Germaniei de nord, majoritatea Dietei este 
de partea Austriei, şi la 11 iunie ia hotărîrea să ordone mobiliza- 
rea generală împotriva Prusiei. Patru zile mai tîrziu, Bismarck 
declară Confederaţia dizolvată. În războiul care începe, rezulta- 
tul nu poate fi decît unul: ori Prusia unifică Germania sub tutela 
sa, ori va fi eliminată. 

Conflictul este marcat de fulgerătoarele victorii prusace. 
În timp ce armatele austriece îi bat pe italieni pe uscat şi pe 
mare, Prusia învinge contingentele pe care încearcă să le arunce 
împotriva ei micii prinți aliaţi ai Austriei. Rind pe rînd, Saxonia, 
Hanovra, Bavaria sînt scoase din joc. 

În acest timp, principalul corp de armată austriac care 
înfruntă Prusia îşi pierde forțele în manevre lente şi lungi, sub 
comanda nehotaritului Ludovic de Benedek. Convins că va fi 
înfrînt chiar înainte de a lupta, comandantul şef austriac bom- 
bardează Viena cu mesaje în care recomandă să se încheie pacea 
pentru a evita o catastrofă ireparabilă. Aceasta se produce totuşi 
pe 3 iulie 1866, la Sadowa, în Boemia. Zdrobite de armata pru- 
sacă, trupele austriece se împrăștie în dezordine, lăsînd liber 
drumul spre Viena. Lui Francisc Iosif nu-i mai rămîne decît să 
accepte condiţiile învingătorului. Acestea sînt de altfel mode- 
rate: Bismarck se mulțumește cu eliminarea statului habsburgic 
din viitoarea Germanie unită, dar nu vrea să o transforme 
într-un duşman neîmpăcat prin dezmembrarea pe care o doreşte 
Wilhelm I. 

Un alt principiu de bază al politicii europene îl determina 
pe Bismarck să meargă pe calea acordurilor. Austria a apelat 
la Franţa ca mediator, iar ministrul Afacerilor străine, Drouin 
de Lhuyis este partizanul unei mobilizări care ar putea salva 
Austria şi ar opri ambițiile prusace. Cancelarul joacă deci cartea 
moderatiei. El acceptă medierea franceză, este de acord cu 
cererea lui Napoleon al III-ea de a respecta independenţa state- 
lor din Germania de sud şi promite chiar împăratului o „recom- 
pensă“ viitoare. 

Pacea de la Praga consfinteste victoria prusacă, modifi- 
cata de intervenția Franței. Confederația germanică este dizol- 
vată. Austria, exclusă din Germania, este puţin afectată în pose- 
siunile sale. Ea cedează Prusiei ducatul de Holstein, care nu 
prezintă pentru ea decit un mic interes şi dă Veneţia Franţei 
care, am văzut deja, o retrocedează imediat Italiei. În Germania 
de nord autoritatea Prusiei nu este contestată. Noile teritorii 
anexate (Hanovra, Hesse-Kassel, Nassau, Frankfurt) îi sporesc 
populaţia cu 4 milioane de locuitori. 

Celelalte state germane din nord formează cu statul 
Hohenzollernilor o Confederație avînd organisme federale. 
Statele din Germania de sud, rămase independente datorită 
intervenţiei franceze, semnează cu marca putere din nord acor- 
duri care stipulează că în caz de război, armatele acestora vor 
intra sub comanda regelui Prusiei si isi trimit delegaţi într-un 
„parlament vamal“ din Zollverein, reprezentînd un nou punct 
de reper pe drumul realizării unității germane. 

Din acest moment, politica „cancelarului de fier“ este 
bine definită. El are nevoie de un război national pentru a pune 
definitiv Germania sub autoritatea prusacă, ideal fiind ca acest 
război national să fie îndreptat împotriva Franţei, devenită ,,dus- 
manul ereditar“ şi principalul obstacol în calea desavirsiri 
unificării. Timp de patru ani, abilul Bismarck îşi va urmări cu 
răbdare scopul, păcălindu-l pe Napoleon al III-lea, inmultind 
capcanele şi aducînd diplomaţia franceză, căzută în ridicol, la 
exasperare. 

Sigur de promisiunile lui Bismarck după semnarea păcii, 
Napoleon al III-lea isi cere „recompensa“. El este presat de 
opinia publică franceză, neliniştită de apariția la granița hexago- 
nului a unui stat puternic şi ambițios, $i indignata să-l vadă pe 
împărat preocupat mai mult de soarta naţiunilor decît de pro- 
priul interes naţional. 

Napoleon al III-lea cere mai întîi malul stîng al Rhinului, 
împreună cu teritoriile care se află sub autoritatea Hessenului 
şi a Bavariei. Bismarck comunică această cerere statelor res- 
pective în aşa fel încît să discrediteze Franţa în ochii statelor 
din Germania de sud, care credeau că pot să conteze pe această 
putere pentru a zădărnici planurile lui Bismarck şi care nu au 
altă soluţie decît să se apropie de Prusia pentru a se opune 
ambițiilor franceze. 

Încurajat de Bismarck, împăratul pune la punct un pro- 
iect de anexare a Belgiei şi a Luxemburgului. Cancelarul cere 
ambasadorului Franţei o copie a proiectului, pe care îl ignoră 
apoi intenționat, dar păstrează cu grijă documentul de care va 
şti să facă uy în 1870 pentru a îndepărta orice veleitate de 
alianță între Franţa şi Anglia. 

În sfîrşit, cînd, in 1867, Napoleon al III-lea cumpără 
marele ducat de Luxemburg de la proprietarul acestuia, regele 
Țărilor de Jos, Bismarck aţiţă Reichstagul, care protestează 
atît de vehement împotriva acestei anexiuni a unui teritoriu 
„germanic“, încît la Londra se organizează o conferinţă. Marele 
ducat este declarat independent şi neutru, dar diplomaţia fran- 
ceză trebuie să înghită încă o umilință usturătoare. 

Din acel moment este clar că ostilitatea franco-prusacă 
nu poate să sfirseasca decît printr-un război. În timp ce Franţa 
caută zadarnic să încheie alianţe si rcalizcază o reformă mili- 
tară, problemele din Spania vor servi drept dctonator al conflic- 
tului. În septembrie 1868, regina Isabela a II-a este izgonită de 
revoluţie. Tronul fiind vacant, generalul Prim, ministru de răz- 

boi, se gîndeşte să-l ofere prinţului Leopold de Hohenzollern, 
vărul lui Wilhelm I. După o oarecare ezitare, acesta, convins 
de Bismarck, sfîrşeşte prin a accepta propunerea făcută. 

Guri indiscrete răspîndesc vestea, care explodează la 
Paris ca un trăsnet, pe 2 iulie 1870. În faţa unui plan care tre- 
zeşte amintirea îndepărtată a imperiului lui Carol Quintul, opi- 
nia se mobilizează şi opoziția se dezlantuie. Ducele de Gramont, 
ministrul afacerilor externe, declară în fata deputaților: „Dacă 
candidatura Hohenzollernilor nu este retrasă, susținuți de 
sprijinul dumneavoastră, domnilor, şi de cel al naţiunii, vom 
şti să ne facem datoria fără ezitare şi fără slăbiciune“. La 
intervenţiile personale ale lui Napoleon al III-lea şi ale diploma- 
tilor francezi se adaugă presiunile ţarului, ale reginei Victoria, 
ale regelui Belgiei, aşa încît Wilhelm I, speriat, retrage candida- 
tura rudei sale, iar Bismarck, care îşi vede distrusă țesătura sa 
machiavelică, se declară gata să-şi dea demisia. 

Gafele diplomaţiei franceze îi vor permite totuşi să treacă 
peste acest eşec. În loc să se mulțumească cu „fericirea nemai- 
pomenită“ pe care a produs-o demersul său, ducele de Gramont 
vrea să profite de avantajul său. Astfel, el îl însărcinează pe 
ambasadorul de la Berlin, Benedetti, să ceară regelui Prysiei, 
care se găseşte în acel moment la Ems pentru o cură de ape, 
promisiunea că o astfel de candidatură nu va mai avea loc. 
Wilhelm I, considerînd problema încheiată, refuză să-şi ia vreun 
angajament şi îl concediază în mod politicos. Apoi îl înştiinţea- 
ză pe Bismarck printr-o telegramă despre evenimentele care 
au avutloc. Cancelarul prusac îşi dă seama imediat de avantajul 
pe care îl poate avea folosind această depeşă. Fără să-i schimbe 
sensul, el o rezumă în aşa fel încît cererea franceză devine o 
obrăznicie, iar răspunsul regelui un umilitor refuz de a-l primi 
pe ambasador. 

Aşa cum prevăzuse Bismarck, „depeşa de la Ems“ are 
asupra „taurului francez efectul unei mantale roşii“. De o parte 
şi de cealaltă a Rhinului, opinia este exacerbată. În Germania, 
statele din nord, ca şi cele din sud, se simt insultate, şi un val 
de gallofobie se abate asupra ţării. În Franţa, unde ducele de 

Gramont se consideră „ofensat“, au loc pe bulevarde manifes- 
taţii populare, cu strigăte de „La Berlin!“. Convins de superiori- 
tatea armatei franceze — maresalul Leboeuf, ministrul de război, 
tocmai declarase: „nu lipseşte nici măcar un nasture de jam- 
bieră“ —, pe 19 iulie 1870 guvernul imperial declară război 
Prusiei, în ciuda eforturilor cîtorva opozanți, ca Thiers şi 
Gambetta. 

Rapidul dezastru militar francez uimeste Europa. Franta 
tocmai se aruncase in mod deliberat intr-un conflict pentru 
care nu era pregatita. Ea este izolata diplomatic de statele ger- 
mane, pe care greşelile conducătorilor săi le-a unit. Ea este 
nepregătită din punct de vedere militar, neavînd decît o armată 
cu un efectiv pe jumătate fata de cel aliniat de Prusia, conducă- 
tori mediocri, fornlați doar în războaiele coloniale şi total inca- 
pabili să-şi organizeze acţiunile. Împăratul, care conduce el 
însuşi operaţiile, este bolnav, epuizat fizic şi complet descurajat 
de inspaimintatoarea dezordine pe care o constată. 

Într-o lună, de pe 2 august pe 4 septembrie, imperiul 
dispare în vijelie. Alsacia şi Lorena sînt ocupate după primele 
bătălii de la frontiere. Maresalul Bazaine se lasă asediat în 
Metz împreună cu cea mai bună armată franceză. Mac Mahon 
şi împăratul încearcă atunci o manevră pentru a elibera oraşul 
Metz, dar ei acţionează atît de încet încît lasă timp germanilor 
să încercuiască la Sedan ultima armată franceză. Aceasta capi- 
tulează pe 2 septembrie, lăsînd Franţa fără apărare militară, 
iar împăratul făcut prizonier. 

Regimul nu poate supraviețui catastrofei. Pe 3 septem- 
brie vestea ajunge la Paris. Pe data de 4, manifestatiile populare 
răstoarnă imperiul. Republica este proclamată la Hotel de Ville, 
şi un guvern al Apărării naționale se însărcinează să organizeze 
rezistența, spre marea surpriză a lui Bismarck, care credea 
Franţa zdrobită definitiv. 

În timp ce Parisul, încercuit de prusaci, este supus din 
19 septembrie unui asediu teribil, ministrul de interne Léon 
Gambetta, care a părăsit capitala în balon pentru a ajunge la 
Tours, face minuni pentru a organiza o nouă armată. În cîteva 


166 SERGE BERSTEIN, PIERRE MILZA 


săptămîni, 60 000 de oameni sînt înarmați, echipați şi trimişi 
împotriva inamicului. Dar, în ciuda hotărîrii de care dau dovadă 
aceşti luptători improvizati, toate operaţiile eşuează. 

În acest timp, guvernul Apărării naţionale a mobilizat 
pe toți locuitorii capitalei încercuite. Garda națională participă 
alături de soldaţii armatei regulate la apărarea oraşului. Se în- 
cearcă cîteva ieşiri care, însă, nu se soldează decît cu importante 
pierderi de vieţi omeneşti. Pînă la urmă, agitația revoluționară 
şi infringerile armatelor din provincie determină guvernul Apă- 
rării naționale, care se teme de o mişcare populară, să înceapă, 
de la sfîrşitul lunii ianuarie, tratativele de pace cu cancelarul 
prusac, în momentul în care acesta se pregăteşte să culeagă 
roadele strategiei sale unitariste. 

Exact aşa cum sperase Bismarck, războiul împotriva 
Franţei a pecetluit unitatea germanilor. În entuziasmul provocat 
de victoria de la Sedan, trei state: Saxa, marele ducat al Badenu- 
lui şi regatul Wiirtenberg, aderă la Confederaţia Germaniei de 
nord. Fără îndoială, cei mai importanți prinți din Germania de 
sud, regele Bavariei, Ludovic al II-lea, se hotărăsc cu greu să 
facă acest pas. De altfel, populația de aici, în majoritate catolică, 
nu este defel încîntată să se integrezc într-o uniune germană 
dominată de protestanți. Dar este oare posibil ca Bavaria să-şi 
păstreze statutul de stat german independent dacă Prusia: domi- 
na restul Germaniei? Bismarck îi propune lui Ludovic al II-lea 
o alternativă fără nici un echivoc: Bavaria acceptă să intre în 
Confederație, ori, ca şi Austria, va fi exclus din Zollverein. 
Neavind nici mijloacele, nici forța de a impune poporului său 
să accepte consecințele acestei „carantine“, Ludovic al II-lea 
trebuie să se resemneze şi să accepte prima soluție în schimbul 
promisiunii unei mari autonomii interne. 

Nu mai rămîne decît ca imperiul să fie proclamat. Cere- 
monia care face din Wilhelm I (personal mult mai legat de 
titlul său de rege al Prusiei) primul dintre „Împărații germani“, 
are loc în Galeria oglinzilor din castelul de la Versailles, pe 18 
ianuarie 1871, zi care coincide cu cea de-a 170-a aniversare a 
încoronării primului rege al Prusiei la Königsberg. Ea mar- 

chează, împreună cu nașterea unui puternic stat, care va avea 
un cuvînt decisiv în destinul Europei, şi o cotitură a istoriei 
acestei parti a lumii. 

Ea marchează în acelaşi timp triumful concepției natio- 
nale, care se bazează mai mult pe forță decît pe adeziunea 
populară. Dovadă este tratatul de la Frankfurt, semnat pe 10 
mai 1871, care impune Franţei o pace draconica, care îi 1a, im- 
potriva dorinţei populaţiei respective, Alsacia şi nordul Lorenei, 
considerate de învingători ca făcînd parte din națiunea ger- 
manică. Născută din dorinţa vie a unui popor, mişcarea unita- 
ristă germană a fost, în fapt, realizată prin conjugarea voinței 
unui singur om, Bismarck (ale cărui concepţii sînt acelea ale 
unui aristocrat al Vechiului Regim, pentru care contează în 
primul rînd grandoarea dinastiei domnitoare) și forţa unei ar- 
mate, cea prusacă, victorioasă pe rînd în războaiele împotriva 
danezilor, a austriecilor şi a francezilor. Sîntem foarte departe 
de ideile generoase, cu toate că nu lipsite de reticente, formulate 
la începutul domniei lui Napoleon al III-lea, care exprimau în 
mare parte un cosmopolitism european moștenit din Epoca 
luminilor. Mergînd pe urmele mișcărilor naţionale, se profilea- 
ză deja spectrul unui naționalism exclusivist şi cuceritor, care 
este în acelaşi timp produsul dar şi negarea principiului însuşi 
şi care nu va intirzia să ridice unul împotriva altuia popoarele 
batrinului continent. 


Primele fisuri ale Imperiului austriac 


În timp ce unificarea politică a Italiei și Germaniei se 
realiza pe etape, Habsburgii sînt presati din interior de minorită- 
tile nationale care acționează ca nişte forte centrifuge şi îi îm- 
ping spre dezmembrare. 

Imediat după Revoluţia din 1848, Austria apărea totuşi 
ca marea învingătoare a acestei perturbări care zguduise o parte 
a Europei. Nu numai că reuşise să înăbușe pc teritoriul său 

revendicările ungare şi slave, dar, mai mult, acţiunea sa a deter- 
minat în Europa centrală şi în Italia victoria forţelor conserva- 
toare. În realitate, politica reacționară şi absolutistă centra- 
lizatoare dusă de prim-ministrii lui Franz Iosef, prinţul 
Schwarzenberg, apoi Bach, nu face decît să mascheze în mod 
provizoriu problemele grave cu care se confruntă imperiul. 

Cea mai gravă este in mod incontestabil cea a naţionalită- 
tilor, căci ea ameninţă însăşi supraviețuirea imperiului. Certat 
cu Rusia de la războiul din Crimeea, Francisc Iosif trebuia să 
ia în considerare ostilitatea ţarului, care apare în ochii multora 
dintre supuşii săi drept protectorul popoarelor slave din impe- 
riu. Printre aceştia, slavii din nordnu au uitat Comitetul national 
ceh din 1848, adevărat act de recunoaştere a identităţii lor. 
Slavii din sud, locuitori ai unor provincii mai puţin evoluate 
din punct de vedere economic şi unde încep să-şi facă apariția 
elite naţionale mai omogene decît în regiunile pe cale de indus- 
trializare din nord, sînt totuși sensibilizati de existenţa alături 
de ei a teritoriilor autonome sau a statelor independente apărute 
prin destrămarea Imperiului otoman. Mulţi dintre ei privesc 
spre mica Serbie autonomă, creată în sudul Dunării după înfăp- 
tuirea independenţei greceşti. 

Constituirea după războiul din Crimeea a unei Românii, 
formată din fostele principate turceşti Moldova şi Țara 
Românească, trezeşte speranţa românilor din Transilvania, in- 
clusă în Imperiul habsburgic. Dar cea mai puternică dintre 
aceste forte centrifuge rămîne, ca şi în 1848, dorinţa de autono- 
mie a maghiarilor, dintre toate popoarele unitare ale imperiului 
cei mai bine organizaţi şi cei mai conştienţi de identitatea lor 
etnică şi culturală. 

Un ansamblu de împrejurări favorabile permit totuşi 
Habsburgilor să menţină aceeaşi structură statală, acest mozaic 
de popoare şi în primul rînd rivalitatile şi ura care ridică majori- 
tatea acestor naţionalităţi pe unele împotriva celorlalte. Francisc 
Iosif, împăratul Austriei, dar potrivit tradiţiei şi regele Boemiei 
şi Ungariei, reprezintă legătura vie dintre diferitele părți ale 
imperiului său. Concepţia sa centralizatoare îl face să ignore 

aceste ultime două titluri care, odată cu evoluţia sentimentelor 
şi ideilor, nu puteau decît să accentueze particularismele şi să 
nu se prevaleze decît de primul. În acelaşi timp, el practică o 
politică de germanizare bazată pe administraţie (funcţionarii 
germani au fost trimişi în toate provinciile imperiului), pe învă- 
famint, pe armată şi pe Biserica catolică (concordatul din 1855 
acordîndu-i acesteia avantaje considerabile). 

Deci, imperiul restaurat în 1849 se sprijină pe forţă şi în 
acelaşi timp pe rolul unificator pe care şi-l asumă dinastia. Cu 
toate acestea, mişcările din 1848 au arătat ambiguitatea funda- 
mentală a politicii duse de Habsburgi. Putere în care domină 
un popor de limbă germanică, imperiul austriac doreşte să joace 
în Germania rolul principal pe care i-l conferă tradiţia şi pe 
care l-a confirmat acţiunea sa de restaurare din 1848-1849. 
Stat multinational în sînul căruia popoarele alogene sînt majori- 
tatea, el nu poate să renun'e fără să se oblige singur la a controla 
Europa centrală şi pe slavii din nord şi din sud. 

Această ambiguitate a devenit vizibilă în timpul încercării 
de unificare a Parlamentului de la Frankfurt, căci a fost cauza 
eşecului acestuia din urmă şi motivul care i-a făcut pe majori- 
tatea delegaților să excludă Austria pentru a realiza Germania. 
Ori, după evenimentele din 1848, această excludere nu se poate 
face decît printr-o înfrîngere militară a Austriei, iar coeziunea 
imperiului nu este suficient de mare pentru a rezista unei astfel 
de infringeri. Se înţelege deci, că în aceste condiţii, menţinerea 
unui statu-quo este pentru imperiu o chestiune de viata şi de 
moarte şi că decepţiile succesive înregistrate în fata Franţei 
napoleoniene, apoi în fata Prusiei lui Wilhelm I au facut mai 
necesară ca niciodată reconsiderarea raporturilor pe care Viena 
le întreținea cu etniile minoritare. 

Exclusă din Reich-ul pe cale de constituire, Austria tre- 
buie să-şi orienteze în mod deschis politica spre popoarele slave 
ale imperiului. Înlocuită de Prusia în lumea germanică, nu-i 
rămîne decît, asa cum a sfătuit-o Bismarck, „să-şi deplaseze 
centrul spre est“, să se îndrepte spre sud, să profite de dezmem- 
brarea Imperiului otoman, avînd grijă să împiedice propria sa 
dezmembrare. 

Or, raportul de forte este astfel incit aceasta atitudine 
nu este posibilă decît cu condiţia să se înțeleagă cu una dintre 
minorități, chiar cu riscul de a le nemultumi pe celelalte. Politica 
lui Beust, fost ministru al regelui de Saxa, devenit şeful diplo- 
matiei austriece şi care visează o revansa fata de Prusia, încearcă 
să asigure liniştea interna a imperiului şi îl determina pe Francisc 
Iosif să se pună de acord cu reprezentanţii minorităţii celei 
mai puternice: ungurii, îngrijoraţi şi ei de framintarile slavilor. 

Din această situaţie rezultă „Compromisul“ din 1867, 
semnat de Beust şi de Deak, şeful minorităţii liberale din Dieta 
ungară, care stabileşte o formulă originală de asociere între 
Austria şi Ungaria. Prima devine Cisleithania, care cuprinde 
Boemia, Moravia, Galiţia, Bucovina, Slovenia şi Dalmatia, a 
doua ia numele de Transleithania (hotarul dintre ele fiind format 
de rîul Leitha, afluent al Dunării) şi cuprinde pe lîngă teritoriul 
maghiar, Transilvania, Slovacia şi Croaţia. Pentru a marca dife- 
renta dintre cele două naționalități dominante ale imperiului, 
Francisc Iosif şi împărăteasa Elisabeta sînt încoronați rege şi 
respectiv regină a Ungariei în iunie 1867. Finanţele, diplomația, 
ministerul de război şi marina rămîn comune. 

Națiunea ungară, care fusese zdrobită în 1848-1849, este 
deci marea beneficiară a reformei din 1867. Dintr-o dată, slavii 
din imperiu au sentimentul că acordul s-a realizat împotriva 
lor. „Prizonieri“ ai austriecilor sau ai ungurilor, ei se arată ostili 
unui compromis din care ei sînt excluşi. Beust i-ar fi spus lui 
Deak: ,,paziti-va hoardele, noi le vom păzi pe ale noastre“. 

După 1867, problema majoră din Cisleithania este cea 
creată de minoritatea cehă. Esecul din 1848 i-a discreditat pe 
moderatii din Comitetul National. De acum înainte, grupul cel 
mai dinamic este cel al partidului „Tinerii cehi“, pe care îl 
conduce un profesor universitar din Praga, Tomas Masaryk. 
Orice propagandă fiindu-le interzisă, „Tinerii cehi“ îşi răs- 
pîndesc ideile prin intermediul grupărilor literare şi al societăţii 
de gimnastică Sokol. Ei cer o autonomie ca aceea pe care o au 
ungurii, scotind în evidență faptul că drepturile lor istorice nu 

sînt mai mici decît ale acestora, iar coroana Sfintului Wenceslas 
nu este mai puţin importantă decît cea a Sfîntului Ștefan. 

Francisc Iosif se gîndeşte un moment la o „soluţie trialis- 
tă“ pentru imperiu. Dar se loveşte de Dubla opoziţie a ungurilor, 
care se tem că exemplul ceh va contamina populaţiile slave 
din Transleithania, şi a burgheziei germane din Boemia, care 
se teme să nu se vadă redusă la statutul de ,,hiloti ai cehilor“. 
Împăratul anulează deci ordonanța care instaura trialismul in 
aceste state şi astfel se rupe definitiv de minoritatea cehă, ai 
cărei reprezentanți refuză de acum înainte sediul din Reichrat 
de la Viena şi nu văd altă soluţie decît distrugerea imperiului. 

Probleme identice apar şi în Transleithania, agravate de 
intransigenta ungurilor. Aceştia sînt mai hotariti decît austriecii 
în chestiunea naționalităților şi în teritoriile pe care sînt stăpîni 
pornesc o acţiune de maghiarizare intensivă a popoarelor mino- 
ritare. Numai Croaţiei i se recunoaşte o aparenţă de identitate 
confirmată prin crearea unei Diete, a unei universităţi la Zagreb 
şi prin autorizaţia de a folosi limba croată în actele adminis- 
trative. 

Izolati de celelalte popoare slave de frontiera din 1867, 
slovacii nu văd altă soluţie pentru a scăpa de maghiarizare 
decît apropierea de cei mai apropiaţi vecini, cehii, universitatea 
din Praga devenind pentru cei mai cultivați dintre ei centrul 
menţinerii identităţii lor nationale. Separate de religie — primii 
sînt ortodocşi, ceilalți sînt catolici — şi de evoiutia istorică, 
aceste două popoare privesc spre micul regat independent al 
Serbiei şi visează să se unească formînd o Serbie mare, care ar 
deveni regatul slavilor din sud sau „Iugoslavia“. Altfel spus, 
s-ar repeta în Balcani fenomenul care a făcut Piemontul să rea- 
lizeze în jurul lui unificarea Italiei. 

Cînd, în 1908, guvernul de la Viena anexează provinciile 
slave Bosnia și Herţegovina, exasperarea slavilor atinge punctul 
culminant. La Belgrad, capitala Serbiei, se formează societăţi 
secrete, dintre care cea mai celebră este „Mîna neagră“. Ele 
sînt obligate să recurgă la acţiuni violente pentru a obține auto- 

nomia supușilor sîrbi din imperiu. Rolul lor va fi esențial in 
desfăşurarea procesului care va duce la primul conflict mondial. 

Compromisul din 1867, care a arătat că monarhia aus- 
triacă putea să cedeze în fata unor acțiuni tenace şi hotărite, şi 
că forțele sale nu-i permiteau să reprime la nesfirsit o mişcare 
națională, nu a făcut decît să încurajeze celelalte minorități 
nationale ale imperiului să încerce să obțină aceleaşi avantaje 
ca şi ungurii. De aici începe dezagregarea imperiului Habsbur- 
gilor. De acum înainte, forțele centrifuge vor creşte continuu 
$1 vor exercita presiuni asupra guvernului de la Viena. 

În ceea ce-l priveşte, împăratul Francisc Iosif isi da silin- 
ta să frineze acţiunile forțelor destructive, cînd folosind în inte- 
rior posibilitățile eventuale ale compromisului, cînd încercînd 
să dirijeze spre exterior energia supușilor săi, practicind in acest 
sens o politică externă avînd drept scop, prin ceea ce s-a numit 
Drang nach Osten (marşul spre est), controlul peninsulei bal- 
canice. 

Ciocnirea dintre revendicările naţionale ale slavilor şi 
naționalismul austriac, umilit de Franţa în timpul campaniei 
din Italia (1859), de Prusia în 1866 şi de unguri prin compro- 
misul din 1867, face ca imperiul habsburgilor şi regiunile sale 
meridionale să devină principala zonă de tensiune din Europa 
de la sfîrşitul secolului al XIX-lea. 


Capitolul 6 


EUROPA LUI BISMARCK 


E Din 1871 pind în 1890, Europa trece prin epoca bismarckiană. Om al 
Vechiului Regim, cancelarul Bismarck nu are altă ambiţie decit să men- 
tind un statu-quo euro pean avantajos de acum înainte pentru Germania, 
şi nici o altă perspectivă decit aceea a echilibrului european. 


B in această viziune, grija sa principală este să interzică Franţei să-şi 
găsească aliaţi care ar putea să o ajute să-şi pregătească revanşa de 
care se teme. Folosind rind pe rind concilierea şi amenințarea, el îşi dă 
silinta să o facă să-şi schimbe hotărîrea de a se arunca într-o aventură 
care ar putea repune in discuţie unificarea Germaniei. Dar, în primul 
rînd, el va căuta prin acțiuni diplomatice să găsească mijlocul de a 
impiedica Franţa să-şi ia revanşa: el va elabora sisteme de alianțe desti- 
nate să o împiedice pe aceasta din urmă să-și găsească parteneri. 


B Prima concretizare a acestei politici este Antanta celor Trei Împărați, 
încheiată în 1872 cu Austria si Rusia. Dar această primă strategie se 
poticneşte de ambițiile opuse ale celor doi aliați ai săi, care caută şi 
unul şi celălalt să domine Balcanii. 


B Al doilea plan bismarckian este mult mai complex. Bazat pe alianţa 
cu Austria (Dubla Alianţă), încheiată în 1879, acesta se dezvoltă în 
două direcţii: pe de o parte, spre Rusia, care de frica izolării, în 1881 
acceptă să refacă Antanta celor Trei Împărați, pe de altă parte spre 
Italia, rivală a Franţei în Tunisia si care, în 1882, aderă la alianţă dind 
naştere Triplei Alianțe. 

E Sistemul lui Bismarck atinge în sfirşit apogeul în 1887. La reînnoirea 
Triplei Alianțe se adaugă încă două: una care uneşte Anglia cu Italia 
pentru menținerea unui statu-quo în Mediterana (împotriva Franţei şi 
Rusiei), cealaltă este un tratat secret semnat de Germania şi Rusia prin 
care acestea se angajau să se sprijine reciproc. 


E Complexitatea acestui sistem de alianțe şi contradicţiile pe care acestea 
le contin condamnă Germania la un statu-quo. Această politică nu putea 
să-i convină multă vreme noului împărat, Wilhelm al II-lea, dornic să-şi 
lanseze fara într-o politică la scară mondială. Acesta este motivul evicțiu- 


nii lui Bismarck în 1890. 


Cu toate că de la căderea lui Napoleon I nu a mai avut 
loc vreo conflagrație internațională comparabilă cu războaiele 
Revoluţiei şi Imperiului şi că perioda care a urmat a lăsat în 
memoria europenilor amintirea a ceea ce Henry Kissinger va 
numi „o structură stabilă de pace“, în 1871 mare lucru nu mai 
rămîne din Europa căreia Congresul de la Viena i-a trasat fron- 
tierele, iar Sfinta Alianţă i-a stabilit conţinutul. Peste tot, mişca- 
rea naţională a distrus echilibrul din 1815. 

Germania s-a constituit „prin fier şi sînge“ sub egida 
Prusiei, iar Italia prin aderarea popoarelor din peninsulă la ,,so- 
lutia piemonteză“. În imperiul habsburgilor, Ungaria a obţinut 
recunoaşterea identităţii sale, iar rezistența minorităţii slave la 
acţiunile de germanizare şi de maghiarizare întreprinse de 
Viena şi de Budapesta arată că, fără îndoială, Compromisul 
din 1867 nu este decît o etapă pe calea emancipării popoarelor 
supuse. 

În alte parti ale Europei, revendicările nationale, chiar 
dacă sînt reprimate şi înăbușite, joacă un rol esenţial. Popoarele 
din Balcani, rămase sub dominaţia sultanului, nu aşteaptă decît 
ocazia să-şi realizeze dorinţa lor de independenţă. În imperiul 
țarilor, chiar dacă multe popoare alogene (mai ales în Asia 
centrală şi orientală) nu se gîndesc să conteste dominaţia ruseas- 
că, finlandezii, balticii, dar mai ales polonezii suportă cu greu 
stăpînirea străină în momentul în care nationalitatile se afirmă 
în diverse zone ale continentului. Aceasta cu atît mai mult cu 

cît, după insurecția poloneză din 1863, reprimată cu cruzime 
de generalul Muraviev, guvernul țarist a aplicat în aceste tari o 
politică de rusificare intensă, impunind peste tot limba rusă şi 
religia ortodoxă. 

Pînă şi Regatul Unit al Marii Britanii, cu dureroasa sa 
„chestiune irlandeză“, se confruntă cu problema naționalităților. 
O mişcare autonomistă din ce în ce mai puternică şi mai vio- 
lentă față de dominaţia engleză, cere pentru această insulă, in 
care majoritatea populaţiei vorbeşte o limbă (gaelica) şi practică 
o religie (catolicismul) diferite de cele din Marea Britanie, 
dreptul de a se administra singură (Home Rule), cerere pe care 
majoritatea oamenilor politici britanici o resping cu oroare. 

Celelalte state ale Europei de vest, unificate mai demult, 
nu sînt nici ele scutite de protestul naționalităților, fie că acesta 
îmbracă aspectul unei opoziții mocnite, ca în Belgia, între fla- 
manzi $i valoni, fie a unei agitatii sporadice, cum este separatis- 
mul basc şi catalan în Spania. În sfîrşit, trebuie menţionat că 
într-un context la început pacifist, uniunea realizată în 1814 
între Norvegia (pînă atunci alipită Danemarcei) şi Suedia lui 
Bernadotte, se va dizolva în 1905, fiecare dintre cele două ţări 
luindu-si de acum înainte destinul în propriile miin1. | 

În această Europă din ultimele decenii ale secolului, în 
care minoritățile etnice nu încetează să se afirme, orgoliul natio- 
nal se transformă în „naționalism“, fiecare tara tinzind să-şi 
afişeze superioritatea în fata celorlalte şi dorind să triumfe pro- 
priile-i valori şi interese egoiste. Dacă Regatul Unit găseşte 
un derivat pentru tendinţele sale dominatoare în expansiunea 
colonială şi priveşte cu dispreţ „valurile“ ce agită continentul, 
istoria Europei la sfîrşitul secolului al XIX-lea este marcată 
de două antagonisme fundamentale. 

Primul este antagonismul franco-german. Apărut în miş- 
carea de stînga, hrănit cu amintirile glorioase ale „Marii Na- 
țiuni“'şi cu spiritul generos şi mesianic al personalităților de la 
1848, apoi împins spre dreapta în curentul anilor ’80, nationalis- 
mul francez nu iartă Germaniei victoria din 1870, însoțită de 
anexarea Alsaciei şi Lorenei şi doreşte să-şi ia revanşa care ar 

permite Franţei să recucerească provinciile pierdute. Manifes- 
tările acestui spirit revanşard sînt numeroase şi se produc în 
toate domeniile vieţii cotidiene ale francezilor, începînd cu 
primele clase ale şcolii primare, unde se prezintă hărţi ale 
Alsaciei şi Lorenei încadrate în chenare negre, pînă la festivită- 
tile patriotice care punctează comemorarile unor mari momente 
ale istoriei naţionale (spre exemplu, 14 iulie). Formulată sau 
nu, ideea revanşei rămîne prezentă în sufletul multor francezi. 
Acestei germanofobii latente, susceptibilă de a da naştere la 
accese bruşte de agresivitate, îi corespunde dc altfel. dincolo 
de Rhin, o ostilitate tot atît de violentă fata de vecina occidentală. 

Al doilea antagonism este cel dintre Rusia şi Austria. 
Înlăturată din Germania, aceasta din urmă şi-a îndreptat atenţia 
spre spațiul balcanic, încurajată din răsputeri pe această cale 
de Bismarck. Drang nach Osten presupune totodată mentine- 
rea in imperiu a popoarelor slave şi anexarea teritoriilor balca- 
nice supuse încă sultanului şi populate cu creştini ortodocşi. 
Aceasta înseamnă contracararea ambițiilor ţarului, a cărui poli- 
tică de un secol încoace constă în a pindi moştenirea „omului 
bolnav“, pentru a nu-şi extinde influența în regiune şi a pătrunde 
în „mările calde“ deschise întregul an navigației $i comerțului 
maritim. 

Or, ţarul are un mijloc de a exercita presiuni eticace 
asupra Imperiului habsburgic, erijindu-sc în protector firesc al 
popoarelor slave, care îşi revendică autonomia. Din acest punct 
de vederc, un instrument foarte util de acţiune şi de propagandă 
îi este oferit de micul regat al Serbiei, populat de slavi ortodocşi 
ŞI care, de frica Austriei $1 a dominaţiei turceşti, s-a plasat sub 
aripa ocrotitoare a Rusici. Cum el constituie pentru sîrbii $1 
croații din Imperiul austro-ungar un punct de atractic compara- 
bil cu Piemontul din Italia preunitaristă, țarul poate, prin inter- 
mediul acestora, să-şi exercite influenţa destabilizatoare chiar 
în interiorul dublei monarhii. 

Bismarck, arbitrul Europei 


Tratatul de la Frankfurt a consfințit dominația Germaniei 
asupra Europei continentale. Bismarck, care a provocat în mod 
deliberat războiul împotriva Franţei pentru că i se părea necesar 
desavirsirti unității, se arată de acum înainte satisfăcut şi timp 
de două decenii îşi va folosi uriasa-i energie pentru menţinerea 
unui sfatu-quo convenabil pentru tara sa. S-au numit „sisteme 
bismarckiene“ reţelele de alianțe pe care cancelarul s-a străduit 
să le realizeze după 1871 în scopul dc a izola Franţa şi de a 
distruge orice velcitate de revanșă din partea acesteia. Acestea 
sînt într-adevăr opera sa şi corespund viziunii sale „prusace“ 
ŞI ,,pamintesti“ despre rolul international al Germaniei, cit şi 
unei concepţii despre acţiunea diplomatică care aparţine, sub 
multe aspecte, Vechiului Regim. 

Această concepție se bazează în primul rind pe principiul 
acordului dintre naţiunile curopenc, adică pe ideca că marile 
puteri trebuie să se înțeleagă între cle pentru a menţine un cchili- 
bru şi să respecte raportul de forte. Desigur, Bismarck nu susține 
acest principiu decit în măsura în care îi serveşte propriilor 
obiective. Unitatea germană este ea însăşi o lezare profundă a 
statu-quo-ului şi a echilibrului european. Deci, mai ales după 
1871 cînd unitatea reich-ului este realizată, el se manifesta ca 
un susținător înflăcărat al noţiunii de echilibru şi de „acord“ 
între națiuni. 

În aceeaşi perspectivă, cancelarul german consideră că 
remodelarea anumitor parti ale Europei trebuic să se facă, atunci 
cînd nu poate fi evitată, în interesul marilor state şi fără să se 
țină cont în nici un fel de revendicările popoarelor mai mici 
(cf. atitudinii sale față de bulgari în timpul Congresului de la 
Berlin, pg. 149-150). Or, pentru el, interesele puterilor sînt 
înainte de toate cele ale dinastuilor care le guvernează. Sistemul 
pe care îl reprezintă este deci, cel putin sub aspectul formei, 
un sistem al Vechiului Regim, bazat pe principiul unirii suvera- 
nilor legitimi şi al solidarităţii contrarevolutionarc. 

Acesta este mai ales un sistem continental. Acest mare 
senior funciar, pentru care, în ciuda mişcărilor existente, esenţa 
forței germane rezidă în provinciile rurale şi aristocratice din 
est, intenţionează să asigure hegemonia sau cel puţin suprema- 
ţia germană asupra continentului, lăsînd Angliei supremația 
asupra mărilor şi a teritoriilor de dincolo de ocean. El întoarce 
spatele în mod deliberat acţiunii de colonizare care, consideră 
el, îndepărtează Germania de adevăratul tel. Va trebui să apară 
un puternic curent de opinie, mai ales în cercurile de afaceri 
din Bremen şi Hamburg, pentru ca Bismarck să se resemneze 
$1 să-şi dea acordul unor initiative, cel mai adesea patriculare, 
care vor sfîrşi prin instalarea germanilor în sud-vestul Africii 
(în 1884), apoi în Togo şi în Camerun. Dar in general, împotriva 
voinţei sale, el preferă să încurajeze planurile coloniale ale 
adversarilor săi virtuali, ale Franţei de exemplu, pe care speră 
în acest fel să o facă să uite ideea revanşei. 

În sfîrşit, Bismarck este preocupat înainte de toate de 
măreţia prusacă. După cum s-a văzut, concepţia despre unitate 
a acestui campion al autoritarismului şi al reacţiunii era foarte 
îndepărtată de sentimentul național de inspirație liberală şi revo- 
lutionara. De îndată ce Germania s-a constituit într-un stat uni- 
tar sub conducerea Hohenzollernilor, ceea ce contează pentru 
el este mai putin reunirea într-o singură națiune a popoarelor 
de limbă germanică, ci mai ales să asigure Prusiei puterea şi 
dinastiei gloria. Altfel spus, el se opune pangermanistilor care, 
dimpotrivă, predică un nationalism cuceritor şi doresc să reali- 
zeze unitatea „poporului german“ „Sistemul“ său este deci, 
în esenţă, defensiv şi conservator. 

Astfel, imediat după victoria din 1871, el nu manifestă 
nici o dorință de a continua expansiunea teritoriului german. 
Pur şi simplu el este convins că anexarea Alsaciei şi a Lorenei, 
făcînd din Franţa duşmanul de neîmpăcat al ţării sale, face 
inevitabil un război de revanşă. Personal potrivnic acestei ane- 
Xări, el nu consimte decît la insistenţele statului major. Atunci 
cînd răul s-a făcut, nu există altă posibilitate decît pregătirea 
în vederea confruntării cu republica vecină, încercînd să amîne 

scadenta cit mai mult posibil printr-o politică care urmăreşte 
izolarea acesteia din urmă. 

La început, Bismarck se arată conciliant fata de Franţa, 
în măsura în care el aprobă înțelepciunea şi cumpătarea lui 
Thiers. El nu ezită chiar să elibereze prizonieri de război atunci 
cînd acesta îi cere ca să lupte împotriva insurgenților Comunei. 
Apoi el acceptă, în 1872, plata anticipată a celor 5 miliarde de 
franci despăgubiri de război şi în schimb aprobă evacuarea 
treptată a teritoriilor ocupate. Dar căderea lui Thiers îl face 
bănuitor. Politica „Ordinii morale“ inaugurată de mareşalul 
Mac-Mahon îl enervează din două motive. Mai întîi pentru că 
pare să conducă la o restauratie monarhică care, după părerea 
lui, riscă să facă din Franţa un stat puternic, capabil curînd de 
a-şi recuceri provinciile pierdute. Apoi, pentru că la ora cînd 
el îşi începe politica de Kulturkampf împotrva Romei şi a Bise- 
ricii catolice, el suportă cu greu să-şi vadă vecina ducînd o 
politică deschis clericală şi favorabilă papalității. 

Cînd episcopii francezi şi ziarul ultramontan L 'Univers 
protestează împotriva violenţelor comise de Biserica de dincolo 
de Rhin, cancelarul se preface că vede aici începutul unei poli- 
tici comune a statelor catolice — Franţa şi Austro-Ungaria — în- 
dreptată împotriva Germaniei şi a Italiei şi amenință să por- 
ncască imediat un război împotriva Franţei. Ministrul de exter- 
ne Decazes trebuie să le ceară reginei Victoria şi ţarului să fie 
garanţii intenţiilor pacifiste ale guvernului francez, pentru a 
dezarma astfel ostilitatea Berlinului. 

Peste cîteva luni izbucneste o nouă criză. Bismarck este 
alarmat de mărirea numărului de cadre din armata franceză, 
hotarita prin legea din 1875. El dirijează o vastă campanie de 
presă destinată să popularizeze în Germania perspectiva unui 
război preventiv. Din nou Decazes solicită intervenţia Angliei 
şi Rusiei, puţin dispuse, şi una şi cealaltă, să vadă Reich-ul 
instaurîndu-şi hegemonia pe continent în urma unui nou con- 
flict victorios cu Franţa, iar Bismarck, domic mai ales să-i 
inspaiminte pe francezi pentru a evita o repunere în discuţie a 
statu-quo-ului existent, nu mai insistă. 

De altfel, el s-a grăbit să capete asigurări diplomatice in 
Europa. El ştie că Anglia cste putin dornică să se amestece în 
conflictele continentale și că Italia este paralizată de problemele 
sale inteme şi luptă cu enormele dificultăţi ale unificării econo- 
mice, politice şi culturale. Trebuie deci să sc asigure de buna- 
voința vecinilor celor mai apropiaţi, Austro-Ungaria și Rusia, 
care, şi una şi cealaltă, pot ti atrase dc o alianță cu Franţa; 
prima pentru a-şi lua revanșa pentru 1866, a doua de frica ascen- 
siunii rapide a Germaniei. Dar cum să apropii două state ale 
căror interese sînt atît de vizibil divergente? Aceasta va încerca 
să facă Bismarck folosindu-se de sperietoarea revoluționară, 
în care nici el nu prea crede, şi realizînd sistemul de alianţe pe 
care îl propune celor doi parteneri ai săi, bazindu-se pe unirea 
puterilor „tradiționale“ şi a suveranilor legitimi. 

În felul acesta sc constituie „Antanta celor trei împărați“, 
prima formă a „sistemului“ bismarckian. În 1872, în timpul 
marilor manevre de la Berlin, cancelarul aranjează o întîlnire 
între Wilhelm I, Francisc Iosif şi Alexandru al II-lea, în timpul 
căreia sînt puse bazele cooperării lor diplomatice. Urmează 
apoi o serie de convenţii între celc trei puteri. Cea din 6 iunie 
1873, între Rusia şi Germania, stabileşte ca în cazul unui atac 
împotriva unuia dintre cele două imperii, celălalt va interveni 
imediat cu 200 000 de oameni. Semnat în aceeaşi zi, un acord 
austro-rus prevedea consultări între cele două tari în cazul agre- 
siunii din partea unei a treia puteri sau în cazul unor divergențe 
de interese între elc. Pe 22 octombrie, Wilhelm I se alătură 
acestui acord. În 1874, Italia aderă la rîndul ei la Antantă, aşa 
încîtizolarea Franţei pe continent parc să fie aproape completă. 
În realitate, această alianţă, în care doi dintre parteneri se pri- 
vesc cu neîncredere din cauza intereselor lor în Balcani, este 
doar o simplă faţadă. Începînd din 1875, Bismarck se neliniş- 
teşte de intervenţia Rusiei pentru a-l convinge să renunţe la un 
război preventiv împotriva Franţei. Dar mai ales criza balcanică 
din 1875-1878 va fi cea care va provoca prăbuşirea sistemului. 

În august 1875, populaţiile slave din provinciile turceşti 
din Bosnia şi Herţegovina, copleşite de impozite, afectate de 

grave dificultăți economice și terorizate de agenţii ruşi şi aus- 
trieci, se revoltă împotriva autorităţii otomanc. Foarte repede, 
mișcarea se întinde și ajunge în teritoriile bulgare. care tocmai 
obtinusera autonomia religioasă. Pentru a evita intervenţia 
puterilor europene, sultanul Abdul-Aziz sc declară dispus să 
adopte nişte reforme. dar o revoluţie de palat îl alungă de pe 
tron. 

Succesorul său, Abdul-Hamid, adoptă imediat o acţiune 
de forță împotriva răsculaților, trimitind în Bulgaria 10.000 de 
mercenari (,,bas-buzucii“) care se dedau celor mai mari atroci- 
tăţi şi masacrează mai multe zeci de mii de persoane. Întreaga 
Europă este indignată de „ororile din Bulgaria“ denuntate de 
bătrînul lider liberal Gladstonc, dar guvernele nu sînt dispuse 
să intervină, influențate de retinerile cabinetului conservator 
britanic, condus de Disraeli şi ostil oricărui proicct de dezmem- 
brare a Imperiului otoman. Numai Muntenegrul şi Serbia sar 
în ajutorul slavilor oprimati şi declară război sultanului în iunie 
1876. Este o luptă inegală: în ciuda sprijinului dat de voluntarii 
ruși, sîrbii sînt învinşi repede de turci, care se îndreaptă spre 
Belgrad. 

O conferință a ambasadorilor, organizată la Constantinapole 
în decembrie 1876 sub egida regatului Unit, înccarcă să obţină 
de la sultan reforme fundamentale ca $1 promisiunea unei 
autonomii administrative pentru bosniaci şi pentru bulgari. 
Manevrele diluate ale lui Abdul-Hamid o fac să eşueze lăsînd 
drum liber celor două puteri direct interesate de criza balcanică: 
Rusia, hotarita să intervină singură, şi AustroUngaria, care 
semnează cu aceasta din urmă, în ianuarie 1877, o convenţie 
care îi asigură pe ruşi de menţinerea neutralității austriece în 
schimbul Bosniei-Herţegovina. Pe 24 aprilie, ţarul declară raz- 
boi sultanului. 

În cîteva luni, în ciuda unei slabe pregătiri militare, trupe- 
le ruseşti îi alungă pe turci din Bulgaria, cuceresc Adrianopolul 
şi ajung pînă la periferiile Constantinopolului, obligîndu-l pe 
Abdul-Hamid să accepte o pace a leului. Tratatul de la San-Stefano 
(5 martie 1878) consfinteste independenţa totală a României, 

a Serbiei şi a Muntenegrului, ultimele două state marindu-si 
teritoriile, în timp ce România trebuie să cedeze ruşilor fertila 
Basarabie de sud în schimbul mlăştinoasei Dobroge. Țarul mai 
anexează o parte aAmmeniei turceşti, în timp ce Austro-Ungaria 
primeşte, aşa cum se prevăzuse, administrarea Bosniei- 
Herţegovina. În sfîrşit, punctul esenţial al tratatului hotărăşte 
constituirea „Bulgariei Mari“, cuprinsă între Marea Egee şi 
Dunăre şi între Albania şi Marea Neagră. Acest principat auto- 
nom este, potrivit termenilor tratatului, vasal si tributar al Porții 
şi condus de un prinţ de la Rusia. Toate acestea duc la crearea 
în Balcani a unui mare stat slav, protejat de tar, şi la consfintirea 
dominaţiei ruşilor asupra peninsulei. 

Imediat, Londra şi Viena protestează vehement. Guver- 
nul lui Francisc Iosif este indignat văzînd călcate în picioare 
acordurile care prevedeau cedarea celor două provincii, Bosnia 
şi Herţegovina, şi constituirea a două principate separate, cel 
al Bulgariei şi al Rumeliei. Disraeli se teme să nu-i vadă pe ruşi 
pătrunzînd în Marea Egee prin intermediul Bulgariei vasale şi 
amenintind astfel calea spre Indii. De aceea el îi recheamă pe 
rezervişti, în timp ce Austria se declară gata să înceapă ostili- 
tatile împotriva Rusiei dacă aceasta refuză principiul revizuirii. 

Pentru a feri Europa de un conflict care ar fi fost fatal 
sistemului de alianţe pe care l-a realizat atît de greu, Bismarck 
se oferă ca mediator între puterile implicate. La congresul inter- 
național convocat la Berlin în iunie-iulie 1878, lui îi revine ro- 
lul principal; alegerea capitalei germane ca sediu al reuniunii 
si a cancelarului drept preşedinte dovedeşte autoritatea dobin- 
dita începînd din 1871 de cel ce se vrea „mijlocitorul corect“ 
şi arbitrul echilibrului european. 

Unica sa grijă fiind păstrarea păcii şi menţinerea unui 
minim acord între aliaţii săi austrieci şi ruşi, el se preocupă 
mai puţin ca niciodată de dorința popoarelor şi de interesele 
actorilor secundari. El tratează cu cel mai mare dispreţ pe dele- 
gatil turci, cărora le declară că „nu se vine la congres pentru a 
discuta“, şi pe cei balcanici, ale căror aspirații spre identitate 
şi independenţă vrea să le ignore. „lată că au trecut două zile, 

declară el, de cînd marea adunare discută chestiunea bulgară. 
Este o onoare la care bulgarii nici nu se aşteptau.“ 

Timp de o lună, Bismarck domină cu toată prestanta sa 
dezbaterile confuze pe care se străduieşte să le conducă cu 
mina forte, trezind admiraţia colegilor săi, începînd cu primul 
secretar francez al congresului, contele de Mouy, care descrie 
astfel acţiunea cancelarului-preşedinte: 

„Aş îndrăzni să spun că nu a fost niciodată mai el însuşi 
decît în acest fotoliu din care trebuia să tina în frîu cu o perseve- 
renta severă pretenţiile nestapinite şi discuţiile furtunoase, să 
inspire încredere printr-o bunăvoință prevenitoare, în sfîrşit, 
să-şi urmeze propriile-i planuri părînd numai că dă curs voinţei 
colective“. 

Bismarck isi asumă cu atît mai mare plăcere rolul de 
arbitru cu cît Germania nu are nimic de cîştigat din chestiunile 
în litigiu, iar reprezentantul ei doreşte sincer să se ajungă la o 
înţelegere. Dar victoria Rusiei fusese completă şi rezultatele 
obținute prea spectaculoase pentru ca congresul de la Berlin 
să nu apară, după spusele ţarului, ca o „coaliţie a Europei împo- 
triva Rusiei, sub conducerea prinţului de Bismarck“. 

În realitate, actul final al congresului modifică complet 
clauzele tratatului de la San Stefano şi este mai putin favotabil 
revendicărilor slave. Dacă Rusia păstrează Basarabia şi partea 
sa din Armenia turcească, dacă României 1 se confirmă anexa- 
rea Dobrogei, Serbia şi Muntenegru îşi păstrează independenţa 
dar teritoriile lor sînt mult micşorate. Bulgaria este însă împăr- 
țită în trei teritorii: o Bulgarie autonomă la nord, un principat 
al Rumeliei sub suzeranitate turcească în centru, şi partea meri- 
dională (Tracia), care, avînd ieşire la Marea Egee, îi rămîne 
sultanului. 

Austriei 1 se încredinţează în schimb administrarea 
Bosniei-Hertegovina, pe care le va anexa în 1908, ca şi districtul 
(Sangeac) musulman din Novibazar, care separă Serbia de 
Muntenegru. Cît despre Anglia, în afară de faptul că a reuşit să 
îndepărteze amenințarea ruscască din Mediterana orientală şi 
de pe ruta spre Indii prin canalul Suez, ea primeşte de la Turcia 
o bază strategică de primă importanţă: insula Cipru. 

Congresul de la Berlin are consecinţe importante pentru 
viitorul politic european. Imperiul otoman a suportat un nou 
regres iar principiul integrității sale, atît de drag lui Palmerston 
şi succesorilor săi, a fost serios zdruncinat, fără însă ca această 
condamnare tacită a „omului bolnav“ să aducă vreun profit 
minorităților naţionale aflate sub jugul sultanului. Marile puteri 
au modificat harta Balcanilor spre propriul lor profit, fără să 
se preocupe de liberul arbitru al popoarelor. Altfel spus, princi- 
piile pe care s-a bazat restaurarea Europei Vechiului Regim în 
1815 au prevalat la Berlin. 

Problema rivalitati austro-rusesti in Balcani nu a fost 
rezolvata de acest congres. Ea s-a agravat chiar prin inmultirea 
micilor state supuse alc uneia sau celeilalte dintre cele două 
puteri care îşi dispută dominaţia peninsulei. Chestiunea orientală 
rămîne deci în suspensie şi va rămîne asa pînă în 1914, provo- 
cînd crize din ce în cc mai dese şi mai grave, pina la criza finală 
din care va izbucni primul război mondial. 

Consecința majoră a congresului a fost mai ales aceea 
că, în ciuda prudentei lui Bismarck, Rusia este marea nemultu- 
mită. Furios că a trebuit să cedeze în fata Europei coalizate, 
țarul învinuieşte nu numai Austro-Ungaria si Anglia, a căror 
atitudine a fost la urma urmei conformă cu interesele lor. El îl 
învinuieşte şi pe Bismarck pentru că a favorizat dubla monarhie 
şi consideră drept „moartă“ Antanta celor trei împărați, baza a 
ceea ce s-a numit „primul sistem bismarckian“ Accasta este, 
aşa cum va spune mai tîrziu cancelarul german, „cea mai gravă 
greşeală a vieții mele“ 


Tripla Alianţă 


După criza orientală şi congresul de la Berlin, nici nu 
mai poate fi vorba de o reţea de alianţe în care să stea alături 
împăratul Austriei şi ţarul Rusiei. Reactia acestuia din urmă 
este atît de hotarita încît Bismarck se teme ca acesta să nu 

încerce să se apropie de Franţa, ceea ce ar ruina definitiv siste- 
mul său diplomatic. De aceea, dînd o mare importanţă relaţiilor 
sale cu Viena, el va încerca în același timp să înlăture cu tact 
pericolul unei alianțe franco-rusesti. 

El încearcă mai întîi să normalizeze raporturile cu Franţa 
sau cel putin să le facă mai putin încordate. Căderea generalului 
Mac-Mahon în 1879 şi obținerea republicii de către republicani 
îl liniştesc. Nu că ar simţi cea mai mică simpatie pentru sistemul 
politic care a înlocuit cel de-al II -lea imperiu, dar este convins 
că Germania nu are de ce se teme de un regim prin esenţă ne- 
putincios. În plus, în timpul congresului de la Berlin, el i-a în- 
curajat din răsputeri pe diplomaţii francezi să înceapă cuceri- 
rea Tunisiei, sperind în felul acesta să distragă atenţia nationa- 
lismului francez de la vreo intenţie revanşardă. Asistăm deci 
la o relativă destindere a raporturilor dintre cei doi beligeranți. 

Aceasta nu-l împiedică însă pe cancelar să vegheze la 
menţinerea izolării Franţei, ceea ce presupune un sistem diplo- 
matic cu Imperiul austro-ungar. În virtutea tradiţiei şi din prietenie 
pentru tar, Wilhelm I ar fi preferat o alianţă cu Rusia. Conside- 
rînd multprea fiabilă realizarea în centrul Europei a unui bloc 
al puterilor germanice, Bismarck a trebuit să amenințe din nou 
că va părăsi funcția de cancelar pentru a avea cîştig de cauză. 
La 7 octombrie 1879 este semnat tratatul cu Viena care pune 
bazele Dublei Alianțe. Ministrul austriac, Andrassy, nedorind 
să participe la un eventual război franco-german, obține clauza 
ca această alianță să fie exclusiv defensivă şi îndreptată împotriva 
Imperiului țarist. 

În mod paradoxal, rezultatul acestei alianţe este apropie- 
rea Rusiei de puterile germanice. Alexandru al II-lea se simte 
izolat in Europa. De la revolta poloneză din 1863, adoptind cu 
hotarire o poziţie absolutistă, el respinge o aprop:ere cu Franța 
republicană, căreia îi reproşează, în afară de regimul politic, 
ospitalitatea fata de exilații politici care complotează împotriva 
Imperiului țarist. | 

Impresionat de forţa blocului austro-german, el caută 
să 1 se alipească. Guvernul lui Francisc Iosif nu este defel entu- 

ziasmat dar sfîrşeşte prin a ceda şi, pe 18 iunie 1881, este sem- 
nat un nou tratat al „celor Trei Împărați“, care stipulează că în 
cazul în care una dintre cele trei puteri ar fi atacată de o a patra 
putere, celelalte două ar păstra o binevoitoare neutralitate. În 
plus, Austria şi Rusia se angajează să nu modifice în mod unila- 
teral statu-quo-ul existent în Balcani. Bismarck îşi asigură astfel 
neutralitatea ţarului în eventualitatea unui război cu Franța. 

În anul următor, al „doilea sistem bismarckian“ se extin- 
de prin aderarea Italiei, unde, în perioada „Ordinii morale“, 
toată lumea se teme că prezenţa la Roma a guvernului regal va 
fi repusă în discuţie. Cu abilitate, Bismarck i-a făcut pe italieni 
să întrevadă posibilitatea unei instalări definitive în Tunisia, 
în timp ce îi împinge pe francezi să intervină în regență, ceea 
ce şi fac în 1881, provocînd în Italia o violentă reacţie de galofo- 
bie. Aşa încît, guvernul de la Roma, în căutarea unei alianţe 
care să-l apere în viitor de un asemenea afront, îşi întoarce 
privirile spre Berlin, hotărît să lase pe planul doi revendicările 
sale iredentiste (dupa 1870, Trento şi Triestrămîn sub ocupaţie 
austriacă). 

Bismarck se lasă mai întîi rugat, întrebîndu-se ce se poate 
face cu această „potaie care îi latră la picioare“. Pînă la urmă 
el acceptă alianţa cu Italia şi, pe 20 mai 1822, este semnat tra- 
tatul Triplei Alianțe. Dispoziţiile acestui act strict defensiv sînt 
complexe. El stipulează că în cazul în care Italia ar fi atacata 
de Franţa, celelalte două puteri semnatare i-ar acorda asistenţă. 
Dacă războiul ar izbucni în urma unei agresiuni provocate în 
mod indirect de Franţa împotriva Germaniei, Italia ar trebui să 
intervină alături de aceasta din urmă. În schimb, ea nu ar trebui 
să acorde ajutor Austro-Ungariei decît dacă aceasta ar fi atacată 
în acelaşi timp de Rusia şi de Franţa. 

Cu Tripla Alianţă şi cu „Antanta celor trei Împărați“, 
Bismarck a pus deci la punct o reţea complexă de alianţe care 
menţine Franţa izolată şi asigură Reichului neutralitatea tuturor 
marilor puteri europene în cazul în care acesta ar trebui să 
ducă un nou război în vest. Timp de cîţiva ani, acest sistem 

funcționează aproape perfect, cu atît mai mult cu cît Franţa, 
preocupată de cuceririle sale coloniale, intră în conflict cu Anglia 
în Egipt şi în Africa. Evenimentele din 1866-1877, care tre- 
zesc ostilitățile austro-ruseşti din zona balcanică, îl vor deter- 
mina pe cancelar să-şi aranjeze dispozitivul de alianţe. 


Apogeul sistemului bismarckist 


Profitind de avantajele create de Congresul de la Berlin, 
la începutul anilor 1880, Austro-Ungaria elaborează o politică 
de apropiere faţă de puterile pe care Rusia le consideră clientele 
sale tradiționale: Serbia şi România semnează cu ea, în 1881 
şi respectiv in 1883, acorduri ale căror clauze rămîn secrete, 
dar care îngrijorează suficient guvernul țarist. În Bulgaria, unde 
Rusia a crezut că îşi va impune cu uşurinţă protectoratul, pare 
să triumfe tot influenţa austriacă, odată cu alegerea din iunie 
1887 a lui Ferdinand de Saxa-Coburg drept suvern al acestei 
tări riverane Mării Negre şi care, cu doi înainte, anexase Rumelia. 
Aceste eşecuri înregistrate de guvernul de la Petersburg fac din 
nou să pară perimată Antanta celor Trei Împărați. Nici nu se 
mai pune problema ca Bismarck să menţină în aceeaşi alianță 
două puteri care, prin intermediul unor mici ţări, se înfruntă 
de acum deschis pe scena balcanică. 

În acelaşi timp, cancelarul german întîmpină noi dificul- 
tăţi cu Franţa. În ianuarie 1886, generalul Boulanger a devenit 
ministru de război. Militar cu mare prestanta $1 demagog dibaci, 
el apare ca un om al revanşei şi trezește în Franţa tendinţe ger- 
manofobe care de la începutul deceniului par să se fi potolit 
putin. Neliniştit de acest val de nationalism (sau prefacindu-se 
că este), Bismarck hotărăşte mărirea efectivelor armatei. „Cu 
republica lor, declară el, francezii sînt la capătul neînțelegerilor. 
Pentru a ieşi din încurcătură ei sc vor lansa într-un război“. 

În aprilie 1887, un incident la început nu prea grav, se 
transforma într-o criză gravă $i pare că va duce la izbucnirea 

conflictului. Un comisar al poliției franceze, în post la Pagny- 
sur-Moselle, agent de contraspionaj, Schnaebele, este arestat 
la frontieră în momentul cînd este chemat de colegul său 
german pentru motive de serviciu. Acest episod al luptei din- 
tre serviciile secrete, în care Bismarck nu are nici un amestec, 
provoacă în Franța o emoție profundă. Boulanger vorbeşte de 
mobilizare. Sîngele rece al preşedintelui republicii, Jules Grevy, 
şi al ministrului de externe, Flourens, care reuşesc să convingă 
Consiliul de miniştri să respingă accastă măsură care putea 
declanşa războiul, și atitudinea conciliantă a lui Bismarck, per- 
mit să se evite dezastrul. Cu toate acestea, chiar dacă republi- 
canii reuşesc să-l îndepărteze din guvem pe „generalul Revanşă“, 
concepțiile lui Boulanger se vor transforma curînd într-o mișcare 
de opinie, motiv de unire a tuturor celor ce se opun republicii 
parlamentare şi care devine creuzetul tuturor promisiunilor na- 
tionaliste. Bismarck care, fără îndoială, nu a avut niciodată in- 
tentia de a declanşa împotriva Franţei un război preventiv, dar 
a profitat de tensiunea provocată de afacerea Schnaebele pen- 
tru a obține de la Reichstag o intensificare a efortului militar, 
se foloseşte de acest pericol potenţial pentru a încerca să-şi 
consolideze alianțele şi elaborează un al treilea „sistem“ care 
marchează apogeul acțiunilor sale internationale. 

Nevoia în care se găseşte cancelarul de a consolida re- 
teaua prieteniilor germane il determină să ofere Italiei, în mo- 
mentul în care se pune problema reînnoirii Triplei Alianțe, un 
număr de avantaje pe care i le refuzase cu dispreţ cu cîţiva ani 
mai devreme cînd guvernul de la Roma i le solicitase. Constient 
de interesul pe care tara sa îl trezeşte acum aliaţilor, contele 
Robilant, ministrul italian de externe, îşi măreşte pretenţiile şi 
obține în schimbul reînnoirii tratatului, garanţia sta/u-quo-ului 
în Mediterana îndreptat împotriva unor eventuale presiuni 
franceze în Tripolitania $1 promisiunea unei compensaţii în 
cazul în care Austria ar obţine noi avantaje în Balcani. 

Tnpla Alianţă capătă astfel un caracter ofensiv îndreptat 
impotriva Franţei. Cu toate acestea, criza franco-germana poto- 
lindu-se, Bismarck considera foarte mari angajamentele pe care 

a trebuit să şi le asume fata de Italia. De aceea el face eforturi 
să le împartă cu o altă putere şi înlesneşte în acest scop negocieri 
anglo-italiene care duc la acordul din februarie 1887, prin care 
cele două tari îşi afirmă dorinţa de a menţine un statu-quo me- 
diteranean, incluzînd şi Marea Egee şi Marea Neagră. Aceste 
acorduri sînt deci îndreptate atît împotriva politicii balcanice 
a Rusiei, cît şi împotriva Franţei, regatul Unit ajungînd în acest 
mod să se asocieze indirect la Tripla Alianţă. 

Dar Bismarck consideră că opera sa este neterminată 
atît timp cît nu a îndepărtat riscul unei alianţe franco-ruse. Tim- 
pul presează, căci Antanta celor trei Împărați expiră în iunie 
1878, iar ţarul, nemulțumit de succesele austriece în Balcani 
îşi manifestă intenția de a se retrage. Acest lucru este cu atît 
mai grav cu cît, pentru prima dată, propunerile franceze îşi gă- 
sesc ecou în Rusia pe lîngă reprezentanții mişcării panslaviste. 
Totuşi, cu toate că noul ţar, Alexandru al III-lea, realizează că 
alianța cu Germania nu i-a fost pina acum de mare ajutor în 
realizarea telurilor sale balcanice, el simte încă o mare neincre- 
dere fata de regimul republican şi nu trece peste părerile minis- 
trului său de externe, germanofilul Giers, care sfirşeşte prin 
a-l convinge să semneze, în iunie 1887, un tratat cu Germania, 
aşa-zis de ,,contra-asigurare“: el asigură Austria de neutralitatea 
Rusiei în cazul unui război împotriva Franţei. În schimb Reichul 
promite ţarului sprijinul său diplomatic în problema bulgară 
şi în cea a Strimtorilor, ceea ce nu este defel compatibil cu 
alianţa austro-germană. 

Încheierea acestui ultim act diplomatic marchează apo- 
geul sistemului lui Bismarck. Legata de Austro-Ungaria și Italia 
printr-o alianță defensivă potrivit legii, aflată în contact cu 
Anglia şi cu Rusia, Germania se află mai mult ca niciodată în 
centrul scenei europene. Niciodată Franţa nu a fost mai izolată 
ca în vara lui 1877, cînd triumfă diplomaţia cancelarului de 
fier. 

În realitate, sistemul este mai putin solid decît pare. El 
se bazează pe caracterul strict secret al contractului de contra- 
asigurare $1 depinde deci de o simplă indiscretie. Or, la Berlin 

există destui diplomați care critică complexitatea şi fisurile 
edificiului, scotindu-i în evidenţă contradicţiile. Atita timp cit 
domneşte Wilhelm I, care îşi păstrează încrederea în fauritorul 
unităţii germane, Bismarck poate continua să „jongleze cu cinci 
bile dintre care două sînt mereu în aer“. Dar cînd Wilhelm al 
II-lea se urcă pe tron în iunie 1888, el se arată sensibil la criticile 
care-i sînt adresate cancelarului şi politicii externe a acestuia. 

Neînţelegerea dintre cei doi bărbaţi se agravează din 
motive care nu mai ţin de antagonismul concepţiilor lor diplo- 
matice, iar în martie 1890 izbucneşte un conflict din cauza re- 
înnoirii tratatului de contraasigurare. Bismarck îşi dă demisia 
şi, spre marea lui surpriză, Kaiserul i-o acceptă. Îndepărtat de 
la putere, el nu-i poate împiedica pe succesorii lui să ducă o 
politică opusă celei pe care o dusese el fata de Rusia, în scopul 
de a o împiedica să facă o alianţă cu Franţa. Refuzind să reinno- 
iască tratatul care leagă Germania de Imperiul rus, Wilhelm al 
II-lea concepe pentru Germania ambiţii mari, care sînt acelea 
ale unei Weltpolitik. De aceea el nu ezită să dea prima lovitură 
sistemului de alianţe continentale urzit cu răbdare de batrinul 
cancelar şi în care Reichul a trebuit să joace, timp de douăzeci 
de ani, rolul de arbitru şi de putere dominantă în Europa. 


Capitolul 7 


SOCIETATILE EUROPENE ÎN 
A DOUA JUMĂTATE A SECOLULUI 
AL XIX-LEA 


E {na doua jumătate a secolului al XIX-lea, în partea de nord-vest a 
continentului se dezvoltă capitalismul industrial. Dar tinde să apară o 
prăpastie între Europa industrială a „calului putere “ si Europa arhaică 
a „calului de tracțiune“ din est si din sud. 

Pe teritoriile industrializate se operează o modificare a hărților în favoa- 
rea Germaniei şi în detrimentul Regatului Unit. În sfîrşit, crizele economice 
şi mai ales marea depresiune din anii 1873-1875 repun în discuţie dog- 
mele capitalismului liberal din cauza concentrării sau a protectionisgu- 
lui care denaturează condiţiile concurenței. 


E Acest apogeu economic este însoțit de întîietatea europeană în lumea 
epocii. Aceasta din urmă este marcată de triumful imperialismului euro- 
pean. Emigratia europeană duce la constituirea unor vaste im perti colo- 
niale şi la răspîndirea dincolo de mări a limbilor, a tehnicii, a religiilor 
şi a modelelor instituționale şi culturale ale bătrînului continent. Intiieta- 
tea ştiinţifică şi tehnică a europenilor. bogăția capitalurilor lor investite 
în străinătate le asigură influenţa politică asupra planetei. 


@ Nemaifiind îngrădită, datorită liniilor ferate, a alfabetizării sau a 
serviciului militar, lumea rurulă cunoaşte o îmbunătăţire lentă a condiții- 
lor de locuit, a tehnicilor utilizate, a modului de viață, dar isi pierde 
trăsăturile specifice şi înce pe să adopte modelele urbane. 


B O altă evoluție importantă: urbanizarea şi industrializarea provoacă 
o creştere rapidă a păturii muncitorilor. Condiţiile sale de viata evoluează 

datorită bunăstării generale şi luptelor muncitorești. Acestea sint realiza- 
rea sidicalismului în plină dezvoltare şi a socialismului, care cunoaşte 
la sfîrşitul secolului pătrunderea concepțiilor marxiste. 


@ Dar gruparea socială care cîştigă în urma evoluției economice este 
burghezia, corp heteroclit, care, de la clasele dominante, care controlea- 
ză băncile şi industria, pind la „clasele mijlocii, a căror eterogenitate 


devine o regulă, tinde să-și unifice modul de viață. 


De la mijlocul secolului al XIX-lea pînă în 1914, Europa 
cunoaşte o perioadă de apogeu care ia sfîrşit într-un mod tragic 
odată cu primul conflict mondial. Prin vitalitatea demografică, 
prin puterea industrială şi financiară, prin influenţa civilizaţiei 
intelectuale şi artistice, prin progresul tehnologic şi ştiinţific, 
ea domină direct sau indirect cea mai mare parte a teritoriilor 
descoperite şi a spaţiilor maritime. Sigură pe ea, convinsă de 
superioritatea modelelor politice şi culturale pe care le-a creat, 
ea îşi înscrie supremaţia într-o filosofie a istoriei care se sprijină 
cînd pe concepte rasiste, inspirate de darwinism, cînd pe ideea 
misiunii cjvilizatoare a omului alb. 

În timp ce îşi impun astfel restului lumii modul de viaţă 
şi de gîndire şi îşi făuresc imense imperii coloniale răspîndite 
pe cele cinci continente, statele europene transpun la scară pla- 
netară şi conflictele de interese care le fac de secole să se înfrunte. 
Ciocnirile imperialiste dintre marile puteri intensifică înclina- 
tile războinice pe care le hrănesc ambițiile acestora şi dorinţa 
de independență a popoarelor aflate sub jug străin. Şi aceasta 
într-un moment în care, într-un context de criză morală şi cultu- 
rală legată de framintarile de la sfîrşitul secolului, sentimentul 
național se transformă în nationalism și sfirseste într-o dorinţă 
de putere sau în atitudini „defensive“, purtătoare ale germenilor 
războiului. Cînd acesta va izbucni în 1914, principalele puteri 
europene se vor angaja într-un adevărat conflict sinucigaş. 

Din cauză că nu au ştiut să menţină între ele un minimum 
de înțelegere şi de echilibru, fie în spiritul principiilor lui 
Napoleon al III-lea, sau în cele ale lui Bismarck, ele se scufundă 
în istoria propriului lor declin. 

Dezvoltarea capitalismului industrial 


Între 1850 şi 1914, industrializarea Europei se accelerea- 
ză şi curpinde noi spaţii continentale. Producţia industrială, 
care creşte de la 3 la 4% anual, devine de şapte ori mai mare în 
această perioadă în care totuşi, importanţa sa în raport cu restul 
lumii se reduce (62% din producția mondială în 1870, 44% în 
1913). Această creştere formidabilă se datorează în acelaşi timp 
continuării progreselor înregistrate de industriile cheie în prima 
jumătate a secolului si dezvoltării noilor industrii $i energii. 

Sectoarele cheie ale primei revoluţii industriale îşi păs- 
trează într-adevăr rolul lor de stimulare. Textilele isi păstrează 
un loc deosebit, capacităţile de producţie mărindu-se în ritm 
cu inovațiile tehnice, cu mecanizarea şi cu puternica creştere 
demografică. Chiar dacă primul loc este ocupat de Regatul Unit, 
începînd cu ultimele decenii ale secolului al XIX-lea, acesta 
trebuie să înfrunte concurenţa altor tari producătoare. Numai 
în Europa, regiuni precum cea din Ivanovo (Manchesterul ru- 
sesc), cunoscută în industria bumbacului, sau ce a Milanului 
în domeniul mătăsii, intră în competiţie cu regiunile traditio- 
nale ale acestor industrii, mari consumatoare de mînă de lucru. 

Siderurgia face un imens salt înainte odată cu perfectio- 
narea procedeelor care permit transformarea fontei în oţel — 
convertizorul Bessemer în 1856, furnalul Martin-Siemens în 
1864 — şi cu rolul stimulator al industriilor feroviare, al con- 
structiilor navale şi al arhitecturii metalice. La răscrucea dintre 
cele două secole, în timp ce se desăvirşeşte fixarea marilor 
zone de producţie care folosesc cărbunele şi fienul (ținutul negru 
galez, Midland, Ruhr, Silezia, Lorena, bazinele de huilă din 
nord/ Pas-de-Calais şi din Borinage/ Belgia, regiunile Donetu- 
lui şi din Krivoi-Rog/ Ucraina etc.), metalurgia grea tinde să 
devină indicatorul cel mai sigur al activităţii şi puterii econo- 
mice. În 1913, statele industrializate din Europa produc aproxi- 
mativ două treimi din cele 78,5 milioane de tone de fier şi din 
cele 76,5 milioane de tone de oțel produse in lume, dar locul 

întîi este deţinut de acum înainte de Statele Unite (31,4 şi 31,8 
milioane de tone), înaintea Germaniei (16,7 şi 16,3), a Angliei 
(10,4 şi 9) şi a Franţei (5,3 şi 3,5). 

În sfîrşit, cărbunele, principala sursă de energie datorită 
maşinii cu aburi, rămîne baza puterii cconomice a Europei. 
„Huila, spunea Friederich Siemens, este măsura tuturor lucruri- 
lor“ şi permite într-adevăr, împreună cu oţelul, să se stabilească 
o ierarhie reală între puterile industriale. În 1913, din cele 1 200 
de milioane de tone extrase în întreaga lume (în 1850, 90 
milioane de tone, iar în 1880, 300 de milioane), Anglia produce 
300 milioane de tone (în 1870, 100 de milioane), Germania 
aproape 200 de milioane (de şase ori mai mult ca în 1870), 
Franţa 40 de milioane, Rusia 33 de milioane, Belgia şi Austria 
respectiv 22 de milioane şi 17 milioane. Dar şi in acest sector 
Statele Unite domină cu o producţie de 517 milioane de tone 
(33 in 1870): 

Pe lîngă aceste trei sectoare cheie ale dezvoltării indus- 
triale, începînd din 1880, ştafeta cste preluată de industriile 
noi, rezultat al realizărilor obținute din 1850 de cercetarea stiin- 
tifica şi tehnică. Astfel, în cîteva decenii, chimia trece de la 
etapa laboratorului secret şi oarecum indoielnic, la aceea a pro- 
ducției de masă. Ea este revolutionata de o serie de descoperiri 
ştiinţifice care dau naştere chimiei organice $1 permit fabricarea 
în cantităţi mari a unor produse de bază, ca soda (procedeul 
Solvay) şi acidul sulfuric. Chimia este folosită de acum înainte 
pentru fabricarea fibrelor artificiale (mătasca artificală), a colo- 
rantilor de sinteză, a îngrășămintelor, a căror folosire masivă 
va schimba în anumite regiuni economia rurală, a produselor 
care înlocuiesc lemnul şi bagaua (celuloidul), a explozivelor 
(dinamita). Ea stă la originea industriei farmaceutice şi a indus- 
triei frigorifice (francezul Charles Tellier realizează congelarea 
artificială cu ajutorul eterului metilic şi a clorurii de calciu 
care permite navei Le Frigorifique, în 1876, să facă prima sa 
calatorie dus-intors spre America de Sud cu o incarcatura de 
came), a industriei fotografice şi cinematografice. Întreaga 
Europă industrializată participă la această revoluţie a chimiei, 

dar Germania este cea care domină acest sector atît din punct 
de vedere al producției, cît şi al exportului. 

Electricitatea este poate principala inovație a celei de-a 
doua jumătăţi a secolului, atît ca sursă de energie folosită pentru 
a acţiona motoarele, cît şi ca metodă de iluminat care va înlocui 
curînd gazul şi lampa cu petrol. Dacă inventarea lămpi incan- 
descente în 1879 se datorează americanului Edison (o primă 
rețea urbană funcţionează la New York începînd din 1882), 
europenii sînt cei care fac pasul hotărîtor în industria electrici- 
tatu: belgianul Gramme perfectioneaza primul dinam în 1869, 
lar francezii Bergés şi Deprez inventează procedeele de captare 
a energiei apei (,,huila albă“) şi de transportare la distanță a 
curentului elctric obținut astfel. De acum, în numeroase regiuni 
muntoase se vor construi uzine electrochimice şi electrometa- 
lurgice care, în Franţa, în Italia, in Germania de sud, in Elveţia, 
relansează în parte activitatea acestor regiuni şi dau naştere 
unor ramuri industriale (oţeluri speciale, aluminiu). 

În sfîrşit, născută din progresele mecanicii si din utiliza- 
rea unei noi surse de energic, petrolul, industria de automobile 
se dezvoltă la începutul secolului al XX-lea în mai multe ţări 
europene, mai ales în Italia şi în Franţa, unde se prodac în 
1913, 45 000 şi respectiv 25 000 de autovehiculc. La această 
dată, acest mijloc de transport, zgomotos şi nu prea confortabil, 
constituie încă, în Europa, un produs de lux, adevărat simbol 
al burgheziei înstărite și progresiste, în timp ce de cealaltă parte 
a Atlanticului, primii paşi ai standardizării permit deja pieţei 
americane să înghită o producție de 500 000 de vehicule pe 
an. 

La baza acestei dezvoltări fără precedent a activităților 
industriale de pe bătrînul continent se află un anumit număr 
de condiţii, dintre care unele sînt deja prezente în prima jumătate 
a secolului şi constituie în acelaşi timp cauzele şi efectele trans- 
formărilor care au fost prezentate. 

Revolutionarea transporturilor și a mijloacelor de comu- 
nicare permite totodată scurtarea distanțelor, micşorarea cos- 
turilor şi, în consecinţă, creşterea afluenţei de mărfuri şi de că- 

lători, ceea ce stimulează sectoarele metalurgiei, mineritului 
sia lucrărilor publice. Aceste fenomene se produc în navigația 
maritimă odată cu înlocuirea treptată a vaporului cu pînze cu 
,stemerul“ care leagă Europa de celelalte parti ale lumii într-un 
timp de două sau de trei ori mai scurt, iar preţul navlului se 
reduce de 10-12 ori între 1860 şi 1910. Acelaşi lucru se petrece 
şi în transporturile feroviare, a căror rețea europeană depăşeşte 
cei 40 000 de kilometri de la început şi ajunge în ajunul războiu- 
lui la 330 000 de kilometri. În urma unei investiţii fără prece- 
dent — 9 miliarde de livre numai în Regatul Unit pînă în 1905 
— în cea mai mare parte a Europei sînt construite reţele dense 
care leagă între ele marile zone industriale, dar şi regiuni pînă 
acum izolate. Progresele tehnice realizate în ceea ce priveşte 
puterea şi caracterul mobil (invenția burghiului permite luarea 
curbelor accentuate), frinarea, construirea infrastructurilor, 
semnalizarea, fac ca pînă la sfîrşitul secolului trenurile să poată 
atinge viteze medii de 75 de kilometri pe oră pentru călători şi 
de 60 km pe oră pentru mărfuri pînă la 2 000 de tone, asta în- 
semnind de 400 de ori capacitatea unei diligente cu o viteză de 
zece ori mai mică. În sfîrşit, marile străpungeri alpine — tunelu- 
rile Semmering în 1854, Saint-Gothard şi Simplon in 1882 şi 
respectiv 1906 — uşurează schimburile comerciale între Europa 
de nord şi Mediterană. 

Această revoluţie a transporturilor care o influenţează 
şi o amplifică pe cea a mijloacelor de transmitere a informaţiilor 
şi a gîndirii la distanţe foarte mari (telegraful electric care folo- 
seşte alfabetul Morse, apoi telefonul şi telefonia fără fir) este 
o condiţie fundamentală a modernizării economice a țărilor 
europene. Ea permite punerea în valoare a unor resurse pînă 
atunci inaccesibile, specializarea regiunilor și deschiderea lor 
spre lume, desfacerea produselor în toate punctele cardinale 
la preţuri relativ mici. Ea favorizează schimburile comerciale 
intraeuropene şi cu restul lumii şi în acelaşi timp concură la 
transformări radicale din structurile financiare capitaliste. 

Punerea în practică a inovaţiilor din sectoarele indus- 
triale cheie şi din transporturi a cerut mobilizarea unor cantităţi 

enorme de capital, în timp ce intensificarea fără precedent a 
schimbu-rilor internaționale (care au crescut de 30 de ori într-un 
secol) presupunea o creștere tot atît de spectaculoasă a masei 
monetare în circulaţie. Începînd din 1850, această cerință a 
fost parţial acoperită de sosirea metalelor preţioase extrase din 
minele din California, din Canada, apoi din Alaska, din Australia 
şi din Africa de Sud, deprecierea argintului în raport cu aurul 
determinînd marile puteri să-l prefere pe ultimul pentru a plăti 
în cont schimburile internationale introducînd astfel monome- 
talismul în aur. Anglia a ales acest drum încă din 1816, Germania 
din 1873 urmată de țările scandinave apoi de Franţa (1876), 
de Italia si de Elveţia (1878), de Belgia, de Austro-Ungaria 
(1892) şi de Rusia în 1897. 

S-a dovedit foarte repede totuşi, că circulația monedei 
metalice nu era suficientă pentru a acoperi nevoile comerțului 
international şi că întreprinderile familiale erau prea mici pentru 
a poseda capitalurile necesare cumpărării $i întreţinerii maşini- 
lor moderne. De aici a rezultat, în afară de extinderea monedei 
fiduciare (formată din bilete de bancă convertibile în cecuri, o 
dezvoltare considerabilă a creditului, banii disponibili fiind 
manevrati prin bănci şi împrumuturi pe termen lung industria- 
şilor şi oamenilor de afaceri care aveau nevoie de ei pentru 
investiţii. Şi aici Anglia a fost deschizătoare de drumuri, auto- 
rizînd, la începutul deceniului 1830, constituirea băncilor ca 
societăţi pe acţiuni (Joint-Stock Bancks). Franţa, şi apoi 
Germania, o imită după 1850, dotindu-se cu instituţii de credit 
care nu întîrzie să se diferentieze în bănci comerciale, care 
lucrează cu capitaluri proprii, fac speculaţii şi controlează direct 
întreprinderile industriale şi comerciale, şi în bănci cu depozit, 
care primesc bani de la particulari, gestionează valorile lor 
mobiliare, le acordă credite garantate cu bunuri comerciale. 
Completind ansamblul sistemului, o bancă centrală controlează 
în fiecare stat emisiunea monedei naţionale. 

În a doua jumătate a secolului, în principalele tari indus- 
trializate se constituie astfel puternice organisme bancare care, 

de la o zi la alta, joacă un rol tot mai determinant în economia 
capitalistă. Marile bănci private din Londra, Big Five — National 
and Provincial Westminster, Midland, Lloyds, Barclays —, cele 
din Franţa — Comptoir d’Escompte din Paris (1848), Société 
Générale (1864), Banque de Paris (1859), Crédit Lyonnais 
(1863) —, băncile din Germania — cei patru „D“: Deutsche Bank, 
Diskonto, Dresdner Bank, Darmstddter Bank — îşi angajează 
propriile capitaluri sau pe cele ale depunătorilor in imprumutun 
pe termen lung, în sectoarele cele mai dinamice ale economiei, 
contribuie la delimitarea adevaratilor poli economici şi geogra- 
fici ai dezvoltării, sustinind regiunile cele mai apte pentru o 
puternică înflorire industrială (Ruhr, bazinul huilei franco-bel- 
gian, Lancashire etc.) şi se implică imediat în întreprinderi la 
mari distanţe care vor constitui una din bazele imperialismului 
european. 

De la începutul anilor 1880, bursele de valori mobiliare 
au şi ele rolul de a stimula dezvoltarea capitalismului modern: 
aici se schimbă acţiuni şi obligaţiuni care furnizează întreprin- 
derilor capital şi bani pe termen lung. În Europa, cele mai im- 
portante îşi au sediul la Paris, Londra, Berlin şi Frankfurt. 


Contrastele Europei industrializate 


Marea dezvoltare a producţiei şi a schimburilor comer- 
ciale, care este specifică celei de-a doua jumătăţi a secolului 
al XIX-lea, nu sc manifestă cu aceeaşi intensitate pe tot spațiul 
european. Diferenţele observate în cursul perioadei precedente 
între nord şi sud, între regiunile occidentale care au ti ecut devre- 
me prin revoluţia industrială şi zonele continentale din centru 
ŞI est, care îşi păstrează trăsăturile arhaice ale unei economii 
prin excelenţă rurală, sînt departe de a fi dispărut chiar dacă 
nu s-au adincit. Altfel spus, diferenţa clasică dintre Europa 
„calului de tracţiune“ şi Europa „calului putere“, în linii mari, 
rămîne în continuare valabilă. Privită în detaliu, chiar dacă a 

doua continuă să se extindă în detrimentul celei dintii, nici 
una nici cealaltă nu reuşesc să formeze ansambluri omogene. 
În est şi în nord şi alte state se angajează cu paşi mici în procesul 
de modernizare, in timp ce ierarhia marilor puteri industriale 
din Europa de nord-vest tinde să se modifice. 

Austro-Ungaria şi Italia, care se încadrează în prima ca- 
tegorie, prezintă caracteristici asemănătoare. La sfîrşitul secolu- 
lui al XIX-lea, industrializarea se limitează aici la zone bine 
delimitate: triunghiul Torino-Genova-Milano, extremele mun- 
toase ale Boemiei şi regiunea Vienei. În cele două tari, moderni- 
zarea economica.a fost frinata de reprezentanţii marii proprie- 
tati funciare care se opun oricărei reforme agrare, se supără pe 
investițiile industriale şi consideră în majoritate că menţinerea 
privilegiilor proprii şi a liniştii sociale sînt garantate de durabili- 
tatea structurilor tradiţionale. În Italia, unde adoptarea în 1887 
a unui protectionism sever paralizează eforturile de modernizare, 
insuficiența capitalurilor nationale face imperios apelul la in- 
vestiţii externe — franceze în prima etapă, germane mai tîrziu 
—, ceea ce plasează anumite sectoare economice sub control 
financiar străin. 

Acelaşi lucru se întîmplă şi în Rusia, unde industrializa- 
rea, începută în anii 1880, estc departe de a fi desăvirşită în 
ajunul războiului. La această dată, pămîntul rămîne principala 
sursă de venituri mari $1 foloseşte mai mult de 80% din populația 
activă. Fără îndoială, producția agricolă este importantă din 
punct de vedere cantitativ (22 milioane dc tone de grîu, 10 
milioane de tone dc sfeclă, 85% din recolta mondială de in) şi 
duce la exporturi masive (45% din grîu, 25% din cartofi), dar 
randamentele rămîn extrem de mici din cauza slabei mecani- 
Zări, a folosirii insuficiente a îngrășămintelor şi a organizării 
sociale a satelor. Producția depinde doar de masa săracă de 
mujici, supuşi, chiar după abolirea iobăgiei din 1861, marilor 
proprietari sau legilor comunității sătești (mir). Puţini dintre 
aceştia reuşesc să devină proprietarii pămîntului pe care îl lu- 
crează. 

În ciuda progreselor realizate în cursul primelor trei de- 
cenii dinaintea primului război mondial, industria nu reuşeşte 

să ştirbească rezistenţa forţelor tradiţionale, ci se constituie 
doar în „insule“ răspîndite pe imensul teritoriu al imperiului. 
Uralul, care rămîne teritoriul vechilor familii de industriaşi 
care nu furnizează decît o pătrime din cantitatea de fontă, marea 
regiune siderurgică a Donetului din Ucraina, industriile de pre- 
lucrare din regiunea Moscovei, Ivanovo, capitala industriei tex- 
tile, Sankt-Petersburg cu filaturile sale de bumbac şi uzina 
Putilov, care produce material feroviar şi armament greu şi, în 
sfîrşit, regiunea petrolieră Baku (30% din producţia mondială 
în 1913). 

Privită global, producţia industrială a Rusiei se plasează 
mult în urma celorlalte puteri industriale. Echipamentul său 
este încă mediocru, mai ales în domeniul transporturilor. Dru- 
murile sînt în stare proastă, reţeaua de căi ferate insuficientă 
(70 000 de km, dintre care 5 000 Transsiberianul). Industria mai 
ales depinde în prea mare măsură de capital străin (francez, 
german, englez, belgian), investit în primul rînd în ramurile 
cele mai moderne şi cele mai rentabile, neglijind sectoarele 
putin productive dar utile vieţii cotidiene a naţiunii. O mare 
parte a profiturilor, scoase din ţară sub formă de dividende, nu 
mai este reinvestită în circuitul economic naţional. 

În Europa de vest, există tendința de extindere a procesu- 
lui de industrializare care, după ce s-a extins în Anglia şi sud- 
estul Franței, ajunge şi în ţările scandinave (mai ales în Suedia), 
în Elveţia şi Spania septentrională şi totodată de reimpartire a 
zonelor de influenţă între marile puteri industriale: Regatul 
Unit, Germania şi Franţa. 

Marea noutate față de perioada precedentă este spectacu- 
loasa dezvoltare a economiei germane. Desigur, industrializa- 
rea este anterioară unificării, dar aceasta din urmă favorizează 
accelerarea fenomenului prin crearea unei mari pieţe de desfa- 
cere care a luat locul Zol/verein-ului şi care s-a pus la adăpost 
de concurenţa străină prin adoptarea în 1879 a unor tarife de 
protecţie foarte mari. Din acest moment, avînd o monedă solidă 
(marca, adoptată în 1873), Reichul poate să-şi folosească imen- 
sele atuuri: resurse naturale din abundență, mai ales potasa 

din Alsacia şi cărbunele din regiunea Ruhr, care permite, între 
1880 şi 1913, triplarea producţiei germane de huilă (de la 59 
la 190 milioane de tone), o puternică creştere demografică care, 
în ciuda masivei emigrări spre Lumea Nouă, face ca populaţia 
să crească de la 41 la 65 de milioane de locuitori între 1871 şi 
1914, La toate acestea se adaugă dinamismul intreprinzatorilor, 
cum ar fi Krupp şi Thyssen în siderurgie, Siemens şi Rathenau 
în industria electrică, Bayer în chimie etc., o disciplină socială 
bazată pe un naționalism intens şi existenţa unei clase conducă- 
toare unite, în sînul căreia patronii industriaşi şi marii proprietari 
funciari sînt de acord să promoveze progresul economic. Să 
nu uităm nici rolul jucat de un stat autoritar care se străduieşte 
să rezolve conflictele interne printr-o legislație socială avansată 
cit şi prin recurgerea la forță, şi care dotează tara cu mijloace 
de comunicaţie foarte eficace: o reţea feroviară care, de la 
20 000 de km în 1870 se extinde la 61 000 de km în 1914, căi 
navigabile, dintre care cea mai importantă este Mittelland Kanal, 
amenajarea portului Hamburg etc. 

De altfel, începînd din 1890, se asistă la o adevărată 
explozie a industriei germane. Producția de oţel, la aceasta 
dată de 3 milioane de tone, trece în 1914 la 17 milioane de tone, 
în timp ce în domeniile construcţiilor de maşini, chimiei şi in- 
dustriilor electrice, Germania se instalează pe primul loc între 
puterile europene, luînd-o înaintea Regatului Unit pe ansam- 
blul producţiei industriale şi supunînd comerțul britanic unei 
concurente foarte puternice. 

In realitate, aceasta „izbucnire“ a puterii industriale a 
Germaniei are drept corolar declinul de moment al economiei 
engleze. La mijlocul secolului, Marea Britanie s-a considerat 
destul de puternică pentru a lăsa să învingă concepţiile sale 
asupra liberului schimb și pentru a desființa treptat toate piedi- 
cile care îngreuiau accesul la piaţa insulară. La această dată ea 
dispunea de un avans tehnologic şi de un sistem de producţie 
atît de bine pus la punct încît nu prea avea de ce să se teamă de 
concurenţa străină. Or, în ultimul deceniu al secolului şi mai 
ales începînd cu 1900, maşina economică britanică dă semne 

de oboseală, consecinţă a însăşi vechimii sale. Siguri pe ei în 
urma succeselor acumulate pînă atunci, industriaşii britanici 
au lăsat echipamentele tehnice să se învechească şi au neglijat 
puţin investiţiile în industriile noi. În plus, nivelul mare al sala- 
riilor apasă asupra costurilor de producţie. Astfel, exporturile 
devin vulnerabile la concurența germană, reducînd numărul 
pieţelor de desfacere şi provocind dezechilibrul balanței comer- 
ciale. În ciuda atuurilor, care rămîn considerabile, producţia 
de cărbune (290 milioane de tone în 1914, din care 100 de 
milioane exportate), puterea maritimă, locul prioritar al Londrei 
în domeniul financiar, excedentul balanței de plăţi datorat ex- 
portunilor „invizibile“ (veniturile din investiţiile din străinătate, 
asigurări, navlu maritim), iscusinta britanică în domenii ca in- 
dustria bumbacului şi construcțiilor navale, sfîrşitul epocii vic- 
toriene este marcat de o încetinire vizibilă a creşterii industriale 
care scade sub 2% pe an. 

Între aceşti doi poli principali ai Europei industrializate, 
Franţa îşi păstrează poziţia de putere intermediară. Bogată dato- 
rita agriculturii pe cale de modernizare lentă şi care, în 1913, 
foloseşte încă 40% din populaţia activă, posedind bogate zăcă- 
minte de minereu de fier şi multe cascade, dar relativ săracă în 
cărbune comparativ cu cele două partenere principale, ea cu- 
noaste fără îndoială o lipsă de mina de lucru care se datorează 
stagnării demografice, dar dispune în schimb dc capitaluri nu- 
meroase care, plasate în parte în străinătate, îi permit ca şi în 
cazul Angliei, să compenseze deficitul balanței sale comerciale. 
Pe de altă parte, la răscrucea dintre cele două secole, industria 
franceză pare să cunoască un nou avint odată cu dezvoltarea 
hidroelectricitati şi modernizarea metalurgiei (oţeluri speciale, 
aluminiu) în văile alpine, cit şi cu avintul noilor ramuri indus- 
triale ca cea a construcţiei de automobile, aeronautică, construc- 
toare de maşini, cinematografiei, ale căror procese dovedesc 
adaptarea la condiţiile noii revoluţii industriale. 

Dificultăţi si restructurări ale 
capitalismului european 


Dezvoltarea economică a Europei s-a produs într-un mod 
inegal, într-o alternanță de etape de prosperitate şi perioade de 
recesiune prelungită, marcate şi unele şi celelalte, la intervale 
de aproximativ zece ani (1857, 1867, 1873, 1882-84 etc.), de 
crize de scurtă durată, provocate de invadarea pieţelor cu mărfun, 
de o speculație bancară excesivă sau de lipsa de capital. Aceste 
crize încep în general printr-un crah bursier urmat de dificultăți 
în sectorul bancar, apoi se extind şi în industrie şi în agricultură. 
Ele se manifestă în majoritatea ţărilor capitaliste printr-o scăde- 
re a preţurilor, înmulțirea falimentelor şi creşterea şomajului. 
Un nou avint intervine în momentul în care întreprinderile cele 
mai şubrede au dispărut şi cînd economia se poate reface pe 
baze sănătoase. 

Din 1850 pînă în 1873, echipamentul feroviar şi abun- 
denta monetară favorizează o prosperitate economică care se 
manifestă printr-o creştere permanentă a preţurilor, mărirea 
profiturilor şi o puternică creştere a cererii, aceasta fiind stimu- 
lată la rîndul ei de creşterea salariilor. Grava criză care se de- 
clanseaza în 1873 ca urmare a speculațiilor riscante cu valori 
ale căilor ferate austriece şi cu valorile mobiliare şi imobiliare 
germane, înainte de a cuprinde întreaga Europă şi întreaga lume 
industrializată provoacă o depresiune care va dura pînă în 1895 
sub efectele conjugate ale diminuării productici de aur, a difi- 
cultatilor agricole provocate de concurenţa unor ţări nou apă- 
rute pe piaţă şi a trecerii care se operează în sectorul industrial 
de la o epocă tehnologică la alta (de la cea a căii ferate şi a 
cărbunelui la cea a electricităţii, a petrolului si a noilor industrii). 
Prosperitatea reapare în 1896 şi va dura pina la război, stimulată 
de noua explozie a aurului (din Africa de Sud şi Australia), 
formînd fundalul celui de-al treilea val al industrializării Europei 
capitaliste. 

Între timp, întreprinderile s-au restructurat în aşa fel încât 
să poată depăşi dificultățile de moment şi să prevină noile crize, 
în timp ce autorităţile publice interveneau pentru a diminua 
efectele recesiunii. Concentrarea pe orizontală şi pe verticală 
se accelerează dînd naştere unor mari unități economice care 
leagă capitalul industrial de cel bancar şi care sfirşesc prin a se 
transforma în adevărate imperii economice. În Franţa, unde 
concentrarea de capital este încă relativ modestă, în 1914 vreo 
zece societăți își împart între ele domeniul siderurgic, nouă pe 
cel al huilei şi cinci pe cel al chimiei. În Germania însă, fenome- 
nul a luat o amploare formidabilă odată cu crearea unor între- 
prinderi gigantice, numite Konzern, care, ca şi firma Krupp 
din metalurgie (80 000 de muncitori), controlează o mare parte 
din ramurile legate de acest sector (minerit, siderurgie, con- 
structi de maşini etc.). 

Pe de altă parte, marile întreprinderi încheie între ele 
acorduri de „cartel“, adică înțelegeri care vizează organizarea 
pieţelor, împărţirea acestora, pastrindu-si în același timp inde- 
pendenta. În Germania, in 1914, există mai mult de 350 aseme- 
nea întreprinderi care controlează mai ales extracția de cărbune 
şi siderurgia. Jocul liberei concurente, baza capitalismului jibe- 
ral, este blocat de aceste practici, aşa cum pe plan internaţional 
este blocat de întoarcerea la protectionism, generalizat dupa 
1880 la scară continentală din cauza adevăratelor „războaie 
vamale“ dintre statele europene. La răscrucea dintre cele două 
secole, numai Anglia rămîne credincioasă practicii liberului 
schimb. 

În sfîrşit, pentru a asigura pieţe de desfacere întreprinde- 
rilor pe care le patronează, statele favorizează cuceririle colo- 
niale ca şi pătrunderea capitalurilor naționale în ţările slab dez- 
voltate din punct de vedere economic sau politic ca Rusia, China, 
statele latino-americane sau Imperiul otoman. Astfel, modifi- 
cîndu-şi structurile în sensul concentrării de capital și al limitării 
concurenţei, sistemul capitalist devine purtătorul tendinţelor 
naționaliste şi imperialiste care vor modifica în mod primejdios 
climatul relațiilor internaţionale. 

Europenii în afara Europei 


La apogeul dezvoltării sale, după 1870, Europa intră 
într-o etapă de expansiune dincolo de mări, ale cărei cauze, 
numeroase şi complexe, nu pot fi amintite aici decît succint. 
Fără nici o îndoială, această perioadă de cuceriri a istoriei sale 
este direct legată de aspectul national. Totodată, constringerile, 
motivațiile, gîndurile, sentimentele pe care le manifestă față 
de popoarele supuse scot în evidenţă din partea statelor coloni- 
zatoare intenții şi atitudini care, într-un anume fel, fac din actiu- 
nea imperialistă un ingredient al identității europene. 

Interesele materiale au jucat în mod incontestabil un rol 
determinant. Revolutiile industriale din secolul al XIX-lea au 
făcut să crească nevoile Europei de metale prețioase şi de materi 
prime: cupru şi alte metale neferoase, bumbac mai ales, devenit 
deficitar odată cu războiul american de secesiune şi. fumizat 
în cantități importante mai ales de Egipt, aflat sub dominație 
engleză din 1882. Pe de altă parte, odată cu reaparitia generală 
a protecţionismului, țările exportatoare speră că coloniile vor 
putea înghiți produsele metropolei. 

Acelaşi lucru se petrece cu capitalurile ale căror profituri 
sînt mai mari dincolo de mări decît pe batrinul continent dato- 
de afaceri; bancherilor, depunătorilor, minele, echipamentele 
feroviare şi portuare, marile canale transoceanice — Suez, termi- 
nat în 1869, Panama deschis navigaţiei în ajunul primului con- 
flict mondial — vastele plantaţii de hevea, de cafea, de palmieri 
de ulei etc. În principiu, această penetrare financiară putea să 
se realizeze fără să fie necesară anexarea sau ocuparea forţată 
a teritoriilor vizate. Totodată, dorinţa de a se opune încercărilor 
de colonizare ale unei puteri a făcut ca unele tari europene 
să-şi instaureze dominaţia în mod direct, aşa cum a procedat 
Franţa în Tunisia, transformată în 1881 în „protectorat“ datorită 
dorinţei anumitor medii franceze (diplomaţi, oameni politici 
dar şi oameni de afaceri) de a zădărnici ambițiile economice 

ale Italiei. De asemenea, Bismarck a hotărît în 1884 să intervină 
în Camerun la cererea. unei mari familii de negustori din 
Hamburg, familia W6rmann, interesată să o ia înaintea concu- 
rentilor săi britanici şi francezi. 

Dacă acţiunile unor mici grupuri interesate, apropiate 
de guvernanti, au o astfel de importanţă, aceasta se explică 
prin faptul că scopurile acestora coincid cu cele ale puterii, 
preocupată în mod mai direct decît acestea de interesul național. 
Într-o epocă în care acesta din urmă se măsoară în putere şi 
prestigiu, a dori edificarea unor vaste imperii coloniale repre- 
zinta un mod de a spori forțele vitale ale națiunii, furnizindu-1 
soldaţi, puncte strategice pentru flotă şi produse de bază pentru 
industrie. În competiţia sălbatică care caracterizează sfîrşitul 
secolului al XIX-lea, un rol esențial l-au jucat preocupările 
strategice ale europenilor. 

În toate țările colonizatoare, oamenii politici şi grupurile 
de presiune imperialiste au găsit sprijin pe lîngă puternicele 
curente de opinie care îşi au obirsia în marele val nationalist 
de la sfîrşitul secolului al XIX-lea. Într-adevăr, pentru multi 
dintre europeni, cucerirea colonială este un mod de afirmare a 
puterii şi geniului poporului căruia le aparțin şi de a daifriu 
liber dorinţei lor de putere. În Franţa de exemplu, politica unui 
Jules Ferry îşi găseşte o pîrghie solidă în numeroşi francezi 
care doresc să şteargă umilirea din 1871 şi să găsească o moda- 
litate de a-şi lua revanşa în fata Germaniei. Dar în Marea Britanie 
mai ales, expansiunea dincolo de mări, prezentată cu entuziasm 
de un scriitor ca Rudyard Kipling, devine modul de exprimare 
a geniului unei rase, o „luptă pe viata“ în care trebuie să triumfe 
poporul cel mai puternic şi mai întreprinzător. 

Considerind civilizația lor superioară tuturor celorlalte, 
europenii ered că au o „misiune“ de îndeplinit pe lîngă popoarele 
colonizate şi aceasta este de a le aduce „progresul“, formulă 
vagă în careintra binefacerile reale sau presupuse ale modernis- 
mului, ideile şi moravurile europene, ca şi principiile religiei 
creştine. Această idee a „poverii omului alb“ nu poate fi bănuită 
de gînduri politice ascunse, dar permite susținătorilor colonizării 

de a dormi cu conştiinţa împăcată şi de a-şi justifica uneori 
acțiunile de spoliere şi jaf. 

De altfel, opinia publică nu aprobă în unanimitate cuceri- 
rile coloniale. În Anglia, liberalul Gladstone se opune „imperia- 
listului“ Disraeli, iar în Franţa, naționaliștii de dreapta si de 
stînga îi reproşează lui Jules Ferry şi „partidului colonial“ că 
sustrage tara de la adevărata sa misiune, aceea de a recuceri 
provinciile pierdute. La începutul secolului al XX-lea , aceştia 
vor fi înlocuiţi de socialişti, care se vor diviza şi ei puţin mai 
tîrziu după modul în care vor privi legitimitatea sau ilegitimita- 
tea acţiunii imperialiste. În Italia de exemplu, aceasta se întîmplă 
în timpul cuceririi regiunii Tripoli, între 1911-1912. 

Foarte adesea, acţiunea guvernelor a fost precedată de 
inițiative individuale care reflectă marele dinamism european. 
Setea de a cunoaşte, inerentă progresului ştiinţific, ca şi gustul 
pentru aventură şi exotism au hrănit la numeroşi europeni pasiu- 
nea pentru descoperirea şi explorarea unor lumi necunoscute. 
Impulsionati de numeroasele societăţi de geografie, care se 
dezvoltă începînd cu jumătatea secolului, marinari şi explora- 
tori brăzdează mările şi continentele în căutarea unor pămînturi 
neexplorate in care înfig drapelul ţării lor şi toate acestea in 
nişte condiţii foarte grele, în ciuda dezvoltării mijloacelor de 
transport. Către 1850, plecînd din Londra, din Anvers sau din 
Bordeaux, mai sînt încă necesare mai mult de două luni pentru 
a ajunge în China sau în Australia. Perfecţionarea marilor coră- 
bii cu pinze (clippers) şi a vapoarelor cu aburi tinde să reducă 
serios acest timp, dar pe uscat intensificarea circulației mărfuri- 
lor rămîne încă extrem de înceată. Traversarea Africii din est 
spre vest poate dura mai multi ani, iar călătoria este foarte peri- 
culoasă. 

Explorarea şi tipul de om care o practică s-au modificat 
mult de-a lungul deceniilor. Aventurierul solitar de la început 
tinde să fie înlocuit la mijlocul secolului cu omul de ştiinţă 
sau exploratorul dezinteresat din punct de vedere material. Pri- 
mei categorii le aparțin oameni ca germanul Barth (Niger, Ciad) 
şi francezii René Caillié (Tombuktu), Duveyrier (Algeria de 

sud, Fezzan) şi Mouhot (Siam). Din a doua categorie face parte 
britanicul Livingstone, veritabil prototip al acestui gen de explo- 
ratori, căruia îi datorăm descoperirea cursului fluviului Zambezi 
şi a lacurilor Nyassa şi Tanganika. Provenind dintr-o familie 
săracă, după ce a studiat medicina, teologia, latina şi greaca, 
exercitind totodată meseria de muncitor torcător, în 1849, el 
apucă drumul Africii ecuatoriale pentru a-i îngriji şi a-i converti 
la creştinism pe indigeni. Găsit de Stanley in octombrie 1871, 
după ce 1 se pierduse urma, Livingstone va muri doi ani mai tir- 
ziu în inima continentului negru. Americanul Henry Stanley 
reprezintă imaginea celei de-a doua categorii, cea a explora- 
torilor oameni de afaceri, mai putin idealişti, dar indrazneti, 
eficienţi şi pricepuţi în a pune de acord propriile lor profituri 
cu cele ale comanditarilor săi. 

Misionarii creştini — protestanți şi catolici — au jucat şi 
ei un rol esenţial. Sustinuti de un puternic curent de opinie, 
acţiunile lor au la început un caracter exclusiv religios şi umani- 
tar. Ei trebuiau să evanghelizeze populaţia indigenă şi să o 
apere de abuzurile negustorilor şi ale comerțului cu sclavi. Dar 
instalarea misiunilor facilitează pătrunderea civilizaţiei euro- 
pene şi deseori, nevoite să protejeze această populaţie, statele 
colonizatoare recurg la intervenţii militare şi în anumite regiuni 
impun în mod direct sau indirect controlul metropolei. 

În numeroase teritorii, mai ales în cele care vor forma 
Africa britanică, dar şi în Asia şi Oceania, primele contacte cu 
autohtonii au fost stabilite de negustori. Încă din primele decenii 
ale secolului al XIX-lea, comerţul cu sclavi a fost înlocuit cu 
cel cu gumă din Senegal, cu ulei de palmier din Nigeria etc., 
ceea ce îi determină pe comercianţi să se aventureze în interio- 
rul acestor tari pentru a obţine profituri serioase, oferind indige- 
nilor în schimbul unor mărfuri rare, produserealizate în Europa 
pe care aceştia din urmă le apreciau de secole: alcool, arme, 
ţesături, obiecte mici din sticlă etc. 

Marinarii $i ofiţerii din trupele coloniale se află şi ei la 
originea acţiunilor de colonizare a căror iniţiativă au luat-o fie 
ca exploratori ai unor zone necunoscute (Savorgnan de Brazza 

în Congo, Francis Garnier în Tonkin), fie ca „pacificatori“ ai 
regiunilor învecinate cu teritoriile colonizate. $1 în acest caz, 
ca şi în cazul misionarilor și al negustorilor, conducătorii poli- 
tici se vor hotări să recurgă la intervenţii militare anexînd sau 
controlind doar regiunile descoperite, fie pentru a profita de 
pe urma acţiunilor acestor întreprinzători, fie pentru a-i apăra 
de reacţiile populațiilor autohtone. 


Europa şi fenomenul migraţiei 


Revoluţia demografică prin care trece Europa începînd 
cu sfîrşitul secolului al XVIII-lea constituie un puternic factor 
de expansiune şi de difuzare a culturii, ideilor şi moravurilor 
sale. Populaţia bătrînului continent continuă să crească într-un 
ritm constant în timpul celei de-a doua jumătăţi a secolului al 
XIX-lea, intretinind valurile de migraţie din ce in ce mai inten- 
se, din care cea mai mare parte se îndreaptă spre noile teritorii 
descoperite. 

Cauzele acestei cresteri care, la sfirsitul secolului incepe 
sa dea semne de oboseala, au ramas neschimbate inca din pe- 
rioada precedentă. Cauza principală este în continuare scăderea 
mortalităţii care se manifestă şi în Europa meridională sijorien- 
tală, pînă atunci neconfruntată cu acest fenomen, şi continuă 
să persiste, deşi în mai mică măsură, in Europa de vest. Şi aceasta 
datorită ameliorării generale a condiţiilor de igienă, de locuit 
şi de alimentaţie, cît şi progreselor ştiinţei şi ale practicilor 
medicale. Introducerea metodei cxperimentale în medicină, 
realizată de Claude Bernard, descoperirile lui Pasteur, aplica- 
rea vaccinării în lupta împotriva antraxului şi a turbării (Pasteur), 
a difteriei (Roux), a tuberculozei (germanul Koch), progresele 
realizate în chirurgie datorate mai ales generalizării antisepsiei, 
în epidemiologie, în ginecologie şi pediatrie, în oftalmologie 
etc., duc la reducerea mortalităţii, la creşterea duratei de viata 
de la 40 de ani in 1840 la mai mult de 50 de ani în 1914 în ta- 

rile industrializate ale Europei de vest, şi de la 30 la 40 de ani 
în societățile dominant rurale din Europa de est. 

În această parte a continentului, creşterea populaţiei este 
mai rapidă, natalitatea raminind aici ridicată, în timp ce în zonele 
industrializate de mai mult timp începe să mai slăbească din 
motive bine cunoscute care tin de transformările sociale şi de 
mentalitate: urbanizare, teama de divizare agrară la sate, dorința 
de promovare şi aspiraţia la un nivel de trai mai ridicat care îi 
face pe reprezentanţii claselor mijlocii să-şi reducă moştenitorii, 
noul rol atribuit copilului în colectivitate dar mai ales diminua- 
rea practicii religioase. Această evoluţie este mai accentuată 
în Franţa, unde, după 1880, rata creșterii populaţiei scade la 
2,9%, în timp ce în Italia se menţine încă la 13%, în Germania 
13,7% şi în Marea Britanie 14,6%. | 

În ansamblu, excedentul numărului de naşteri fata de 
cel al deceselor are ca efect o nouă sporire a populaţiei europene 
care, în ciuda valurilor tot mai mari de emigrație spre teritoriile 
de dincolo de mări, creşte de la 274 milioane de locuitori în 
1850 la 400 de milioane în 1900 şi la 450 de milioane în ajunul 
războiului. La această dată, europenii, care la începutul secolu- 
lui reprezentau o cincime din populația globului, formează mai 
mult de un sfert din numărul acesteia, iar densitatea în Europa 
este dublă fata de cea din Asia și de zece ori mai mare decît in 
Africa şi în America. Aceasta arată puterea pe care o are conti- 
nentul european şi rezervele demografice de care dispune. 

Această creştere a populaţiei europene nu are peste tot 
aceleași efecte. În țările industrializate din Europa de nord-vest 
aceasta continuă să alimenteze puternicele valuri de emigrație 
internă între zonele rurale intens populate, dar cu mici posibili- 
tati de a oferi locuri de muncă convenabile, şi regiunile urbane 
în plină dezvoltare, în care industria şi serviciile oferă noilor 
Acest fenomen este valabil şi pentru emigrația externa, asa 
cum o ilustrează exemplul Marii Britanii şi al Germaniei, şi 
una şi cealaltă mari exportatoare de mînă de lucru şi importa- 
toare de muncitori necalificaţi, folosiţi la munci grele si prost 

plătite. O tara ca Franţa, a cărei populaţie se inmulteste mult 
mai mult decît cea a ţărilor vecine şi de unde puţine persoane 
se expatriază, trebuie şi ea să apeleze, spre sfîrşitul perioadei, 
la imigranţi veniți mai ales din Germania, din Belgia, din Elveția 
şi în principal din Italia. În ajunul războiului, din cei 1 200 000 
de străini care şi-au ales ca domiciliu hexagonul, aproape 
450 000 sînt transalpini. În sfîrşit, în ţările din Europa centrală, 
orientală şi mediteraneană, unde industria, încă într-o fază 
incipientă sau inexistentă, nu poate absorbi excedentul de mînă 
de lucru, nu există o altă ieşire pentru populaţia săracă şi fără 
ocupație decît emigrarea în ţările de dincolo de mări. 

Numărul europenilor care au părăsit batrinul continent 
între 1871 şi 1915 este evaluat la 36 de milioane, la care trebuie 
adăugate 5 sau 6 milioane de ruşi care au trecut Uralul pentru 
a se instala în vastele întinderi ale Siberiei şi Asiei centrale. 
Nu toți emigrează definitiv: doar 70% dintre emigranții brita- 
nici şi 55% dintre italieni se instalează definitiv în ţările de 
dincolo de mări. Ceilalţi se întorc acasă după o şedere mai 
scurtă sau mai lungă în tara în care au emigrat. Se poate estima 
că în total, în cursul perioadei pe care o studiem, 30 de milioane 
de persoane au optat pentru expatrierea definitivă. 

Motivele acestei „hemoragii umane“ sînt în primul rînd 
economice. La scara nivelului de trai nu neapărat cei mai săraci 
părăsesc tara, ci cei mai curajoşi şi cei mai optimişti. În schimb, 
din punct de vedere statistic şi al repartizării teritoriale, regiu- 
nile cele mai sărace ale „Europei calului de tracţiune“, în care 
predomină încă economia rurală şi structurile sociale tradiţio- 
nale, sînt cele care, la sfirşitul secolului, fumizează cel mai 
mare număr de emigranţi. Totuşi, pînă în 1890, ţările aflate pe 
calea industrializării rapide, ca Statele Unite, Germania, statele 
scandinave, cunosc şi ele valuri masive de emigrare care se 
explicăprin consecinţele negative ale creşterii economice, prin 
gravitatea unor crize economice şi dezvoltarea maşinismului, 
cauze ale unui veritabil şomaj „tehnologic“. 

Factorii politici şi religioşi au jucat un rol mai puţin 
important decît în secolul al XVIII-lea, exceptind poate evreii 

din Imperiul țarist care emigrează în Statele Unite pentru a 
scăpa de pogromuri. Au mai existat şi deportările, ca cea a 
revoluționarilor din iunie 1848 în Algeria, dar acestea sînt rare, 
iar dizidenții politici, liberali, democrați, socialişti, anarhiști, 
care fug de represiunea regimurilor autoritare, se îndreaptă 
mai ales către Franţa, Anglia sau Elveţia. 

În sfîrşit, trebuie să se ţină cont de mobilurile psihologice 
care influenţează opțiunile individuale: dorinţa de a reuşi, gus- 
tul de aventură, influenţa exercitată asupra unor sate întregi de 
mici nuclee de rude sau prieteni instalați în aceeași zonă, mitul 
„pămîntului fagaduintei“ folosit de companiile de navigaţie 
care obțin profituri uriaşe din transportul călătorilor săraci care 
pot fi înghesuiți ca vitele în calele vapoarelor. 

În perioada dintre începutul secolului şi primul război 
mondial, aproape toate popoarele Europei se confruntă într-un 
moment sau altul, în proporții diferite cu migraţia spre țările 
de dincolo de mări. Anglia marchează debutul acestei mişcări 
şi furnizează numărul cel mai mare de persoane: circa 17 
milioane între 1825 şi 1914. Pînă în 1880 aceştia reprezintă 
50% din emigrația europeană, mai tîrziu între 20 si 30%, ţările 
gazdă fiind în proporţie de mai mult de 95% de cultură 
anglo-saxonă: în jurul anilor 1870-1880, 65% din emigranţi 
pleacă în Statele Unite, în Canada 15%, în Australia 11%, în 
Africa de Sud 5%. Nemţii încep să emigreze la mijlocul secolu- 
lui, fenomenul începînd să se accentueze puternic în cursul 
anilor 1880-1885, perioadă marcată de mari probleme econo- 
mice. În total, mai mult de 6 milioane părăsesc Germania şi se 
îndreaptă cu prioritate spre Statele Unite, Argentina şi Brazilia. 
Emigratia în masă a italienilor începe către 1850-1860 şi atinge 
10 milioane de persoane. Piemontezii, toscanii, locuitorii fostu- 
lui regat lombardo-venetian pleacă de preferinţă în ţările vecine 
(Franţa, Elveţia, Austria), în schimb meridionalii părăsesc 
Europa dar se întorc în cele mai multe cazuri spre sfirşitul 
vieții. Principalele direcții ale emigrației italiene sînt Statele 
Unite, Argentina, Brazilia, Uruguay, Canada şi Ţările Maghrebu- 
lui (mai ales Tunisia). 

Imperiul austro-ungar furnizează între 4 şi 5 milioane 
de emigranți (polonezi, unguri, slavi din sud), în valuri anuale 
care depăşesc după 1900 200 000 de persoane. Aceştia se duc 
mai ales în Statele Unite ca şi cele cîteva sute de mii de scandi- 
navi, al căror ritm de expatriere este cam acelaşi cu cel al emi- 
gratiei germane, in timp ce 3-4 milioane de spanioli care emi- 
grează între 1850 şi 1914 (cu o oarecare intensificare spre sfirsi- 
tul perioadei) iau în majoritate drumul Americii Latine. Statele 
balcanice ca România, statele Europei de sud ca Portugalia și 
Grecia, indivizi şi grupuri provenind din Imperiul otoman (ar- 
menii, împotriva cărora s-a iniţiat un adevărat genocid între 
1895 şi 1896, apoi între 1915 şi 1916) furnizează şi ele emigra- 
tiei europene contingente importante de indivizi. In sfirsit, in 
ceea ce-i priveşte pe supușii Imperiului țarist, se semnalează 
între 8 şi 9 milioane de emigranţi dintre care, în perioada luată 
în studiu, 5 sau 6 milioane se îndreaptă spre marile spaţii ne- 
populate situate în estul Uralilor. Restul, ucrainieni, baltici, 
polonezi, evrei, începînd din 1890-1900, iau drumul Americii 
de Nord. 

Această imensă diaspora’ a populațiilor europene, dintre 
care unele, ca irlandezii şi portughezii rămîn aproape pe jumătate 
împărțiți între patria de origine şi Lumea nouă, are drept conse- 
cinta transferarea pe vaste regiuni ale globului a modului de 
viata şi de gîndire a europenilor ca şi a civilizaţiei acestora. 
Emigratia contribuie deci la o adevărată dominație planetară 
în această perioadă de popoarele batrinului continent. 


Europa în centrul lumii 


Superioritatea europeană în lume, la începutul secolului 
al XX-lea se poate interpreta pe o planisferă, în termenii domi- 
natiei teritoriale. Este adevărat că în a doua jumătate a secolului 
al XIX-lea s-au constituit vaste imperii coloniale. Acestea cu- 
prind teritorii ocupate de europeni cu mult timp înainte, ţări 

rămase pînă atunci independente sau care şi-au dobindit o auto- 
nomie aproape totală, ca şi spaţii imense descoperite de explo- 
ratori. În cîteva decenii s-a realizat astfel o adevărată împărţire 
a planetei. 

Cel mai întins şi cel mai populat dintre aceste imperii 
(30 de milioane de km?, mai mult de 400 de milioane de locui- 
tori) este cel controlat de britanici, care le serveşte drept mijloc 
de propagare a civilizației lor. Acesta include şi mari colonii 
cu populaţie albă, Canada, Australia, Noua Zeelandă, Africa 
de Sud, transformate rind pe rînd în „dominioane“, adică terito- 
rii avînd o guvernare proprie şi o largă autonomie administra- 
tivă, dar şi numeroase colonii de exploatare a materiilor prime, 
răspîndite pe toate continentele. India, a cărei regina a devenit 
regina Victoria în 1877, este „piesa principală“ a acestui vast 
imperiu. Britanicii își menţin aici autoritatea învrăjbind pe 
prinți şi comunităţile religioase şi îşi fundamentează politica 
externă pe controlul asupra rutelor care duc spre India. 

Cu 11 milioane de km? şi cu 48 milioane de locuitori, 
Imperiul francez se situează pe locul doi. Stapina a numeroase 
insule şi stabilimente comerciale împrăștiate între India, America 
şi Oceania, Franța deţine două blocuri teritoriale compacte: 
unul în Africa, format din țările Maghrebului şi din vastele 
teritorii ale A fricii franceze de vest (A.O.F.) şi ale Africii franceze 
de est (A.E.F.), celălalt în Extremul Orient, constituit în 1887 
din Uniunea indo-chineză. Pentru a administra aceste vaste 
teritorii aflate sub autoritatea sa, Franţa practică fie regimul 
protectoratului (Tunisia, Maroc), cu un rezident general care 
supraveghează suveranii şi guvernele locale, fie regimul admi- 
nistratiei directe, aplicat în colonii cu ajutorul reprezentanţilor 
indigeni, a căror putere rămîne de altfel foarte limitată. 

Dacă exceptăm Rusia ţaristă, care şi-a extins dominaţia 
asupra unei mari părți a Asiei dar ale cărei posesiuni coloniale 
prelungesc oarecum teritoriile metropolitane, celelalte state eu- 
ropene colonizatoare deţin domenii mai reduse, care fac totuşi 
ca unele dintre ele să poată figura printre puterile mijlocii. Ta- 
rile de Jos mai păstrează din prestigiosul lor trecut imperial 

importante teritorii în Indonezia și numeroase stabilimente co- 
merciale, formînd un total de 2 milioane de km? cu 18 milioane 
de locuitori. Belgia, Spania, Portugalia, Italia, ca şi Germania, 
dețin posesiuni în Africa. Apărută tîrziu la această împărțire a 
lumii, în ajunul războiului, Germania posedă totuși „al treilea 
imperiu din ţările de dincolo de mări“, cu o întindere de 3 
milioane de km? şi cu 16 milioane de locuitori. 

Acolo unde se mențin mari imperii, şubrede din punct 
de vedere militar şi pe cale de descompunere politică dar moste- 
nind o civilizaţie foarte veche şi prestigioasă, europenii nu şi-au 
stabilit o dominație directă ci s-au mulțumit să-şi extindă in- 
fluenta economică $1 financiară, baza unui imperialism tot atît 
de sever, generator de tensiuni între puterile care îl practică. 
Acesta este cazul Chinei, aflată teoretic sub autoritatea atotpu- 
termică a dinastiei manciuriene, dar care, în ultima parte a seco- 
lului al XIX-lea, cade pradă marilor puteri. Împărţită în zone 
de influență, aceasta trebuie să acorde europenilor concesiona- 
rea căilor ferate, a porturilor, cît şi închirierea unor teritorii. 
Imperiul otoman nu este supus unei dezmembrări atît de mari, 
dar germanii, francezii şi britanicii îşi dispută concesionările, 
domeniile de investiţii, pieţele, zonele de influenţă şi de propa- 
gare a culturii. 

Europa doreşte într-adevăr să devină pentru restul lumii 
un „model“ cultural. A duse de imigranţi sau de coloni, uneltele, 
hainele, ansamblul condiţiilor de locuit, drumurile, calea ferată 
ca şi armele au devenit puternice mijloace de propagare a influen- 
tei europene. Nici unul dintre acestea nu a jucat un rol atît de 
important ca limba. După ce ţările de colonizare iberică şi-au 
dobindit independenţa, spaniola şi portugheza (în Brazilia) 
cuceresc spaţiul latino-american din Mexic pînă în Tara de Foc. 
Mentinindu-se în Haiti şi în insula Mauritius, franceza cîştigă 
teren în Canada, în Africa de nord şi în Africa neagră, în Siria, 
în Liban si chiar în Extremul Orient datorită şcolilor deschise 
de misionarii catolici, iar mai tîrziu de misiunile laice. Cu toate 
acestea, engleza este cea care înregistrează progresul cel mai 
spectaculos. 

Devenită limbă oficială a fostelor colonii cu populaţie 
britanică (Statele Unite şi dominioanele), aceasta permite 
popoarelor din India, care vorbesc idiomuri extrem de variate, 
să se înțeleagă între ele. La sfîrşitul secolului al XIX-lea mai 
ales, devine limba internațională a afacerilor şi domină toate 
rutele maritime, în timp ce franceza rămîne instrumentul de 
comunicare al diplomaților, al savanților şi al oamenilor de 
litere. Astfel, reprezentanţii claselor conducătoare din nume- 
roase tari extraeuropene (America Latină, India, Japonia, Impe- 
riul turcesc etc.) îşi trimit frecvent fiii să studieze la Paris sau 
în colegiile şi universitățile din Regatul Unit. 

În sfîrşit, metropolele practică în colonii o politică de 
şcolarizare în scopul formării cadrelor subalterne. Aceasta însă 
nu vizează decît o minoritate redusă de copii indigeni (de la 3 
la 6% în coloniile franceze, 8% în Algeria, în India în 1914 
există 5 milioane de copii scolarizati), dar contribuie în mare 
măsură la difuzarea limbii şi a gîndirii europene. 

Europa îşi exportă idealurile şi modelele instituționale 
şi culturale. Ideile liberaie, democrația, instituțiile reprezenta- 
tive au triumfat în America de Nord şi în dominioane şi atrag 
o parte a elitei în țările înapoiate din punct de vedere economic, 
in America Latină, în India şi chiar în China. Tînărul Mao Tse 
Dong l-a citit pe Rousseau, pe Montesquieu şi pe Tolstoi! Ideea 
de progres, încrederea în puterea suverană a rațiunii şi a ştiinţei, 
baza pozitivismului şi scientismului care domina atunci gîndi- 
rea occidentală, într-un cuvînt întreaga moştenire a filosofiei 
iluministe se răspîndeşte în rîndul claselor înstărite ale societati- 
lor extraeuropene şi vor constitui de altfel fermentul primelor 
mişcări naționale de eliberare. 

La sfîrşitul secolului, în ţările de dincolo de mări se dez- 
voltă şi alte curente de origine europeană: socialismul de tip 
englez în dominioane, sindicalismul revoluționar şi anarhismul 
în Statele Unite, diferitele variante de naționalism aproape peste 
tot, inclusiv în Japonia, unde capătă un caracter vădit agresiv. 
Europa este mîndră de dominaţia sa intelectuală şi considera 
că a dus civilizaţia în lume. În manualele şcolare ale epocii, 

copilul francez învață că Europa este „regina lumii“, iar copilul 
algerian sau cel anamit că strămoșii săi sînt galii! Acest europo- 
centrism, acest dispreţ mai mult sau mai putin manifest fata 
de alte civilizaţii, nu-i împiedică pe europeni să jefuiască frec- 
vent bogățiile artistice ale țărilor în care pătrund pentru a-şi 
gamisi muzeele sau colecţiile particulare. 

În sfîrşit, emigrația şi colonizarea sînt secondate de un 
imens efort de evanghelizare a populațiilor extraeuropene. În 
mod frecvent, Biblia şi crucea preced drapelele, iar guvernele 
țărilor imperialiste găsesc în protejarea misiunilor un argument 
care să justifice intervențiile militare. Totodată, acţiunile misio- 
nare nu sînt numai simple alibiun pentru cuceririle şi infiltrarile 
economice. Sentimentele umanitare, spiritul de cruciadă, cre- 
dinta în superioritatea civilizației creştine, renasterea religioasă 
din Europa, creşterea numărului celor „chemați“ sînt tot atîtea 
aspecte care explică amploarea fenomenului. 

În America latină, în America de Nord şi în coloniile cu 
populație albă, extinderea creştinismului nu este decît consecința 
valului de emigrație care transformă aceste regiuni într-o pre- 
lungire a Europei. În alte parti ca Africa şi Asia, dezvoltarea sa 
este opera congregatuilor specializate (Preoţii albi, iezuiții, laza- 
riştii etc.) sau a nenumăratelor societăți misionare protestante. 
Acţiunea socială îndeplinită de cei 16 000 de misionari catolici 
şi de cei 8 000 de misionari protestanți este foarte importantă. 
Spitale, dispensare, şcoli construite şi întreținute de călugării 
europeni au făcut în mod incontestabil să scadă mortalitatea şi 
analfabetismul în regiuni deosebit de sărace, în care această 
activitate a favorizat în plus şi pătrunderea influenţei europene. 
Și aceasta fără să modifice repartiția marilor zone religioase 
existente in lume. În 1914, în Africa existau 2 milioane de 
catolici şi 1,5 milioane de protestanți, iar în China doar un mi- 
lion de creştini la 350 de milioane de chinezi şi în Japonia 
160 000 de creştini la 50 de milioane de japonezi. 

Hegemonia europeană se afirmă şi în domeniul ştiinţific, 
punct de desavirsire a unei evoluţii care a început cu trei secole 
în urmă. Chiar dacă cercetarea rămîne o mare aventură indivi- 

duală, oamenii de ştiinţă sînt din cc în ce mai putin izolaţi da- 
torită dezvoltării societăților ştiinţifice, care, la sfîrşitul secolu- 
lui, se înmulțesc şi se specializează, a marilor reviste de audien- 
ta internațională, a congreselor care reunesc periodic elita cerce- 
tătorilor (de chimie, începînd din 1860, de medicină, începînd 
din 1867) şi datorită laboratoarelor universitare. Dotate cu in- 
stalatii moderne, conduse de echipe de renume mondial, univer- 
sitatile germane se plasează pe primul loc, mai ales în domeniul 
chimiei, astronomiei şi fiziologiei. Marea Britanie şi Franţa, 
unde universitățile nu primesc studenți în facultăţile stiinti- 
fice decît începînd din 1877, se află oarecum în intirziere, ceea 
ce nu le împiedică să obțină rezultate spectaculoase în mate- 
matică, fizică, medicină şi psihologie. 

În afară de Statele Unite care încep să furnizeze un număr 
important de oameni de ştiinţă, țările europene, şi mai ales cele 
de nord-vest, adună aproape pe toţi savanții de renume mon- 
dial. Astfel, din celc 62 de premii Nobel acordate între 1901 şi 
1914, 59 le-au primit curopenii: 19 germani, 12 francezi, 6 
britanici, 5 necrlandezii, 4 suedezi, 3 italieni etc. Unii dintre 
aceşti cercetători vor contribui cu realizări considerabile la 
progresul ştiinţei. Estc cazul francezului Louis Pasteur, ale cărui 
lucrări, continuate de cei doi compatrioți ai săi, Richet şi Roux 
şi de germanul Koch, revoluționează lupta împotriva bolilor 
contagioase, a chimistilor Berthelot şi Liebig, a fizicienilor 
Maxwell, Hertz, Rontgen, Pierre $1 Marie Curic, a matemati- 
cienilor Jordan şi Henri Poincaré. 

Cercetarea aplicata duce la descoperiri care vor schimba 
existenţa şi cadrul de viata al europenilor şi al altor locuitori ai 
planetei: dezvoltarea electricităţii, a termodinamicii, a chimiei 
organice etc. Stiinta pare să nu cunoască limite. Bazată pe o 
concepţie mecanicistă despre univers, ea răspunde la două preo- 
cupări majore ale epocii: stăpînirea naturii şi a lumii, ceea ce 
satisface dorinţa de putere a europenilor şi oferirea unui progres 
continuu umanităţii. Cu toate acestea, la sfirsitul secolului, 


această concepţie „scientistă“ este combătută de lucrările mate- 

maticienilor (Einstein), ale fizicienilor (soţii Curie, Lorentz), 
ale chimistilor (Rutheford, Bohr), care demonstrează că univer- 
sul nu se supune legilor rigide si sigure ale lui Copernic şi 
Newton şi că ştiinţa nu este scutită de incertitudini. $1 aici ca 
şi înalte domenii, această repunere în discuţie a ştiinţei şi filoso- 
fiei pozitiviste este opera europenilor. 

Pina în 1914, principalele inovaţii tehnice vin tot din 
Europa, chiar dacă exploatarea lor industrială şi utilizarea lor 
în viaţa cotidiană progresează cel mai rapid în Statele Unite. 
Aşa cum am văzut, electricitatea intră în epoca industrială dato- 
rita europenilor. Tot europeană este şi inventarea şi perfectiona- 
rea telegrafiei fără fir (Hertz, Branly, Marconi), a cinematogra- 
fiei (frații Lumiere), ca şi primele succese ale automobilului 
şi ale aviației. Aceste cuceriri tehnice şi schimbările pe care 
ele le aduc în viaţa de toate zilele nu se limitează la Europa şi 
la ţările de dincolo de mări, cum sînt Canada, Statele Unite, 
Australia, ci se asistă la o raspindire a aspectelor materiale ale 
civilizației occidentale pe toate continentele. Colonii, călătorii, 
negustorii aduc cu ei obiecte fabricate în uzinele de pe batrinul 
continent, a căror utilizare se răspîndeşte pe teritoriile noi dës- 
coperite, modificînd condiţiile de locuit, obiceiurile alimentare 
şi vestimentare, mijloacele de transport și de comunicație. Ingi- 
neri şi tehnicieni europeni construiesc în țările colonizate sau 
dependente economic de puterile industriale, drumuri, căi ferate, 
instalații portuare, reţele telegrafice sau telefonice care ușurează 
exploatarea acestor teritorii, dar care contribuie în acelaşi timp 
la uniformizarea şi europenizarea condițiilor de viata. 

Detinatori a aproximativ 60% din aurul monetarizat din 
lume (din care 14% in Franta, 10,6% in Germania, 9,5% in 
Anglia) pînă în 1914, europenii joacă rolul de bancheri ai pla- 
netei. Banii care nu sînt tezaurizati sau investiţi în dezvoltarea 
economii lor naționale le permit să facă plasamente profitabile 
fie în celelalte ţări ale Europei, mai ales în tari pe cale de dez- 
voltare ca Rusia, fie pe alte continente. Pe primul loc se situează 
britanicii cu o investiție care reprezintă în 1914 echivalentul a 
95 de miliarde de franci-aur, dintre care 47% în Imperiu, 41% 


228 SERGE BERSTEIN, PIERRE MILZA 


repartizați aproape în părți egale în cele două Americi şi nu- 
mai 8% în Europa. Franţa se află pe locul doi cu 45 de miliarde, 
reprezentînd mai mult de o treime din avutia sa mobiliară, repar- 
tizati putin diferit: 27,5 miliarde în Rusia, 6 miliarde în America 
Latină, două în America de Nord, 9,3 în Africa şi numai 4 mi- 
liarde în colonii. Capitalurile germane (29 de miliarde franci- 
aur) sînt şi ele plasate în Europa, mai ales în Imperiul Austro- 
Ungar, în America Latină şi Statele Unite. 

Numai aceste trei tari concentrează trei sferturi din inves- 
titiile externe, restul apartinind olandezilor, belgienilor, elvetie- 
nilor şi austriecilor. În total, valoarea investiţiilor realizate de 
europeni în lume se evaluează la 200 de miliarde (90% din 
capitalurile exportate, americanii detinind doar 8%), iar din 
această sumă globală, 120 de miliarde au foat plasate în afara 
bătrînului continent. 

Investiţiile din străinătate consolidează puterea econo- 
mică a Europei, în primul rîndpentru că ele furnizează venituri 
importante țărilor exportatoare de capital. Regatul Unit, a cărui 
balanţă comercială este deficitară cu mai mult de 3 miliarde 
de franci, în 1913 compensează din plin acest handicap datorită 
veniturilor provenite din capitalurile plasate în exterior: mai 
mult de 5 miliarde, în timp ce Franţa, al cărei deficit comercial 
este de 1,5 miliarde dar nu cîştigă din investiţiile externe decît 
1,8 miliarde. Dar numai marile state capitaliste contribuie. la 
punerea în valoare a noilor tari, ceea ce constituie pentru ele o 
sursă de noi profituri. Datorită capitalurilor lor, acestea contro- 
leaza principalele mijloace de transport şi sursele de aprovizio- 
nare cu materii prime. Britanicii, care au construit în India şi 
în Canada mai mult de 100 000 de km de cale ferată, dețin 
90% din reţeaua ferată argentiniană, 80% din cea braziliană, 
ceea ce le permite să livreze în aceste țări material feroviar şi 
chiar cărbune, să obțină mari concesionări de terenuri, să con- 
troleze creşterea animalelor, plantațiile de cafea, extracția mi- 
nieră etc. 

Germanii sînt interseati şi ei de căile ferate din America 
latină şi mai ales din Imperiul otoman prin marea afacere a 

căii ferate Bagdad, care leagă Berlinul de Golful Persic prin 
Constantinopole: 4000 de km de cale ferată construiți cu capita- 
luri majoritar germane, echipați cu material german, avînd de 
o parte şi de alta un culoar de 30 de km pe teritoriul căruia toate 
concesiunile miniere sînt acordate Germaniei. Franţa are inte- 
rese în căile ferate siriene şi chineze, în porturile otomane si 
marocane, în marile canale transoceanice etc. 

Această pătrundere economică este însoțită de o lărgire 
a influenţei politice a ţărilor europene exportatoare de capital. 
Împrumuturile acordate guvernelor din China, din Imperiul 
otoman, din Maroc etc., le permite să impună acestora orientări 
politice care reprezintă preludiul unei dominatii unilaterale (bri- 
tanicii în Egipt în 1882, francezii în Maroc în 1911), sau a unei 
împărțiri în zone de influență, aşa cum s-a întîmplat în China 
unde Rusia, Anglia, Franţa şi Germania îşi împart la începutul 
secolului al XX-lea imense zone de investiţii şi de activitate 
economică. Aceste practici imperialiste sînt însoțite de mari 
rivalități între grupările financiare concurente, susținute de gu- 
vernele respective şi care extind în lumea întreagă cîmpul de 
tensiuni dintre principalele puteri ale Europei. 


Mutatiile şi lipsa de dinamism 
din mediul rural 


Accelerarea procesului de industrializare a statelor din 
vestul şi nord-vestul Europei, deja avansate din punct de vedere 
ECONOMIC, ŞI caracterul încă limitat al extinderii acestui proces 
în noi regiuni continentale, fac ca în a doua jumătate a secolului 
diferenţele între Europa „calului de tracțiune“ şi cea a „calului 
putere“ să aibă mai degrabă tendinţa să se adinceasca, aceste 
diferenţe în dezvoltare avînd drept corolar o repartizare foarte 
inegală a schimbărilor operate de revoluţia industrială în struc- 
turile societăților europene, în modul de viata si în mentalitatile 
populațiilor acestora. 

Ultimul sfert al secolului marchează o schimbare în exis- 
tenta şi mentalitatea populațiilor rurale din Europa de vest, 
pînă atunci putin afectate de mutaţiile primei revoluţii industria- 
le. Dezvoltarea căilor ferate, răspîndirea presei şi a invatamintu- 
lui primar, serviciul militar care pune în contact pe tinerii săteni 
cu alte orizonturi şi cu alte medii, migrațiile temporare avînd 
ca scop căutarea de lucru, supun satele unor influenţe noi. Ali- 
mentatia $i condițiile de locuit continuă să se amelioreze încet, 
ca şi uneltele, odată cu folosirea generalizată a plugului perfec- 
tionat, a semănătorii mecanice, a secerătorii, a maşinii de treie- 
rat cu aburi etc. 

În toate ţările Europei de vest, dar şi în Germania, în Italia 
de nord şi din regiunile industrializate din Imperiul habsbur- 
gic, dezvoltarea mijloacelor de comunicaţie atenucază dife- 
rentele regionale şi întăreşte unitatea şi coeziunea naţională, 
dar în acelaşi timp facc cultura rurală (dansuri, cîntece, costu- 
me, practici sociale şi obiceiuri festive) să dea înapoi în fata 
modei, a modului de viata si de gîndire ale marilor oraşe. Noi 
„notabili“ (medici, notari, învățători, ţărani imbogatiti care tră- 
iesc din veniturile aduse de pămînturile proprii, ca acel don 
Calogero, a cărui fiică sc căsătoreşte cu nepotul prinţului Salina 
din Ghepardul lui G.T. di Lampedusa) iau locul foştilor stăpîni 
şi convertesc încet încet populaţia rurală la modul de a gîndi al 
burgheziei. În ajunul primului război mondial, cea mai mare 
parte a țărănimii franceze devine astfel aliată a Republicii şi 
constituie chiar sprijinul cel mai solid al regimului. 

Cu toate acestea, progresele apar rapid doar în regiunile 
cu o agricultură specializată sau care se ocupă de creşterea 
intensivă a animalelor — marelc grinar din Bazinul parizian 
sau din Anglia de sud-est, regiunile viticole orientate spre pro- 
ductia de calitate, zonele specializate în sfeclă din Europa de 
nord, regiunile cu păşuni întinse, orientate spre producția de 
lapte, cum sînt Normandia sau Olanda — iar diferenţele pot fi 
considerabile între aceste zonc privilegiate şi regiunile cu poli- 
culturi şi cu creștere tradițională a animalelor care ocupă cea 

mai mare parte a spatiului agricol vest-european. Chiar in Franta 
şi încă într-o regiune care nu se numără printre cele mai defavo- 
rizate, malnutritia tinerilor din mediul rural este departe de a 
fi, la începutul secolului, un fenomen pe cale de disparitic, asa 
cum o dovedesc aceste rînduri extrase dintr-un raport adresat 
în 1904 consiliului general din Niévre de inspectorul însărcinat 
cu sănătatea populaţiei: 

„Pe o scîndură aşezată de-a lungul pereţilor, un şir de 
saci şi de coşuri. Mă uit înăuntru: peste tot piinc neagră, in 
acest sac şase nuci, în altul, mai încolo, o scrumbic, ici şi colo 
o bucată de carne rece, în schimb, peste tot, obișnuita grapiau, 
plăcintă de hrişcă, destul de bună caldă, dar grea şi indigestă 
rece. lar aceşti bieti copii, plecati pe întuneric şi prin zăpadă la 
ora 6.30 dimineaţa, au mers pe nişte drumuri imposibile; unii 
au mers pe jos 7 km, iar la ora 4 seara ci pleacă spre cascle lor 
după ce douăsprezece ore nu au mîncat decît piine neagră sau 
grapiau.“ 

Condiţiile din mediul rural rămîn deci destul de grele, 
chiar în regiunile în care industrializarea este totuși un fenomen 
relativ vechi, mai ales în regiunile din centrul, din vestul şi din 
sudul Franţei, în zoncle muntoase şi izolate ale Scoției şi din 
Tara Galilor, în sudul Belgiei şi al Germaniei, unde sărăcia 
duce la un intens curent de emigrare către oraş. Consecința 
este o trezire a conştiinţei care determină anumite pături ale 
taranimii — zilieri, dar şi mici arendaşi sau mici proprietari — 
să se organizeze în sindicate sau să adere la socialism, aşa 
cum au procedat viticultorii din sudul Franţei şi muncitorii 
agricoli din Emilia Romagna sau din Toscana. 

Pe de altă parte, trebuie consemnat faptul că, chiar in 
regiunile bogate sau în rîndul păturilor înstărite din mediul 
rural vest-european, prosperitatea țărănimii se datorează adesea 
unei adevărate exploatări a femeii, care trebuie să-şi asume 
îngrijirea copiilor, sarcinile gospodărești şi o mare parte a mun- 
cilor agricole, dar şi a adolescenților care trebuie să muncească 
de la 12-13 ani. 

În ţările mai puţin industrializate, ca Rusia, cea mai mare 
parte a Imperiului austro-ungar, țările din Balcani şi Europa 
mediteraneeană, structurile arhaice nu dispar decît foarte încet, 
iar suprapopularea mediului rural nu face decît să agraveze 
situația țărănimii. Aceasta nu profită de schimbările care se 
produc decît datorită exodului rural şi a emigrării în alte tari, 
fenomene care reduc excedentul de populaţie al satelor, iar 
prin intermediul unei parti a emigranților care se întorc, favori- 
zează introducerea de capital şi pătrunderea ideilor şi tehnicilor 
noi. Dar în general, soarta ţăranilor rămîne precară. 

In Rusia, abolirea iobăgiei în 1861 a eliberat „mujicii“ 
fără însă să le atribuie proprietatea pămîntului, loturile şi arenzile 
aferente trebuind să fie răscumpărate, aşa încît majoritatea lor 
este silită să se mulțumească cu petece mici de pămînt, insufi- 
ciente pentru a asigura existenţa familiilor lor. În 1900, 60% 
din țărani sînt consideraţi oficial săraci, ceea ce nu-i face să 
ceară altceva decît o redistribuire a paminturilor. Sărăcia poate 
cu siguranţă să provoace în sate reacții violente, dar acestea 
sînt în principal îndreptate împotriva marilor proprietari sau 
împotriva acelor „mijici“ şi nu vizează în nici un fel răsturnarea 
regimului țarist. Asa se întîmplă şi în Italia, unde duritatea 
condițiilor impuse de latifundiari fermierilor şi arendasilor, 
sărăcia crescîndă a lucrătorilor agricoli (braccianti) — ancheta 
agrară din 1884 stabileşte că multi dintre ei abia rezistă să 
lucreze 150 de zile pe an — şi efectele de moment ale crizei 
agrare de la sfîrşitul secolului provoacă totuşi mişcări ţărăneşti 
scurte, dar violente, care afectează mai ales satele din sud (miş- 
carea cu tendinţe anarhice a „fasciei muncitorilor“ din Sicilia, 
între 1892-1894) şi pe acele din cîmpia fluviului Pô. În aceste 
două tari, ca şi în statele habsburgice unde mişcările revendica- 
tive din mediul rural pot alimenta aspiraţiile autonomiste ale 
minorităţilor etnice, țărănimea constituie deci, mai puţin decît 
în Europa occidentală, un element de ordine şi de stabilitate. 

Urbanizarea şi ameliorarea 
condiției muncitorilor 


Relativul imobilism al satelor contrastează cu creşterea 
fără precedent a populaţiei urbane care caracterizează a doua 
jumătate a secolului al XIX-lea. Astfel, dacă în 1815, mai puţin 
de 2% din europeni locuiau în aproximativ douăzeci de oraşe 
care depăşeau 100 000 de locuitori, la sfîrşitul secolului se re- 
cenzează 6 aglomeratii urbane cu un milion de locuitori, 55 cu 
mai mult de 250 000 şi 180 cu mai mult de 100 000, pe an- 
samblu acestea reprezentînd la această dată, 15% din populaţia 
bătrînului continent. 40% din francezi trăiesc acum în localități 
a căror populație depăşeşte 2000 de suflete, faţă de 15% la 
căderea Imperiului, iar în timpul acestei perioade de puternică 
creştere demografică, populaţia Parisului a trecut de la 700 000 
de locuitori la 2 900 000 (4 milioane cu tot cu suburbiile), cea 
a Marsiliei şi a Lyonului de la 100 000 la 550 000 şi respectiv 
500 000 de locuitori. 

Dezvoltarea urbană este totuşi mai putin spectaculoasă 
în hexagon decît în alte tari europene, ca Italia de exemplu şi 
mai ales Regatul Unit şi Germania unde, în ajunul primului 
război mondial se recenzează aproximativ cincizeci de aglome- 
rații urbane care depăşesc 100 000 de locuitori. 

Această explozie urbană s-a produs în mod diferit, ade- 
sea anarhic. Au apărut oraşe noi care s-au dezvoltat în regiuni 
industriale — mine de cărbuni, bazine cu minereu de fier, acolo 
unde nu fuseseră decît nişte sate mici, ca în Longwy în Lorena, 
la Cardiff în Tara Galilor, la Terni în Italia centrală sau la Ivanovo, 
Manchesterul rusesc. În marile metropole ca Londra şi Paris, 
afluxul emigranților din interiorul ţării a provocat extinderea 
considerabilă a periferiei urbane şi o aglomerare fără precedent 
a cartierelor centrale aşa încît politicile de amena jare urbană 
au încercat să atenueze efectele dezastruoase ale acestora asupra 
sănătăţii fizice şi morale a indivizilor şi asupra stabilității ordinii 
sociale. Marile lucrări realizate de baronul Hausmann în Parisul 

celui de-al II-lea Imperiu și lucrările de degajare şi de recon- 
structie efectuate în oraşe ca Berlin, Viena, Londra, Milano, 
Roma, în cursul ultimelor două decenii ale secolului au la bază 
aceeaşi strategie care îmbină pe un fond de agitație speculativă 
preocupările ,,igieniste“ şi pe cele pentru securitatea publică. 

Este adevărat că în contextul economic care caracteri- 
zează ultimul sfert de secol, clasele muncitoare care formează 
cele mai numeroase batalioane de noi citadini apar încă în ochii 
unei bune părți a păturilor conducătoare drept „clase pericu- 
loase“. Cu toate acestea, situația muncitorilor se ameliorează 
destul de mult în această perioadă şi aceasta sub dublul efect 
al îmbogăţirii generale a societăţilor europene şi al luptei duse 
de muncitorii înşişi: 

Pe de o parte, autoritatea de stat impune diversc restricții 
„capitalismului sălbatic“, limitind mai ales timpul de lucru pen- 
tru femei şi copii. În Germania, o lege din 1891 reduce timpul 
de lucru la 11 ore pentru femei şi la 10 ore pentru adolescenţi. În 
Franţa, legea din 1900 interzice dreptul la lucru pentru copii 
mai mici de 13 ani şi reduce la 10 ore întrerupte de o pauză de 
o oră timpul de lucru pentru femei si pentru tinerii sub 18 ani. În 
ambele tari, în 1905, se ia hotărîrea ca minorii să nu mai lucre- 
ze mai mult de 8 ore. În Rusia, în 1906, durata zilei de lucru 
este fixată la 10 ore, dar legea este prost aplicată, iar in tari ca 
Italia sau Spania, nici o lege nu se opune exploatării intense a 
muncitorilor. 

Pe de altă parte, salariul real (tinind cont de costul vieţii) 
creşte în cursul acestei perioade cu aproximativ 25 sau 30%. 
Aceasta are drept consecinţă o vizibilă ameliorare a alimentaţiei 
(se mănîncă mai multă pîine albă, carne, zahăr, unt şi se consu- 
mă mai puţine legume care contin feculă) şi a condiţiilor de 
locuit, deşi numeroase familii muncitoreşti continuă să trăiască 
în locuinţe insalubre, plătesc chirii mari şi atunci cînd sînt afec- 
tate de şomaj sau de boli sînt amenințate cu evacuarea. 

Patronatul şi autoritatea dc stat îşi unesc forțele pentru 
a reduce riscul tulburărilor sociale, primii adoptind o politică 

de protecţie orientată în primul rînd către construirea de locuinţe 
sociale şi de oraşe muncitoreşti (mai ales în jurul bazinelor de 
huilă din nord şi din Pasul Calais, a întreprinderilor siderurgice 
din Ruhr, a fabricilor de automobile şi de cauciucuri Fiat la 
Torino, Michelin la Clermond-Ferrand), ceilalţi punînd la punct 
o legislaţie socială, deosebit de progresistă în Germania, unde 
Bismarck cere adoptarea unor legi care să permită crearea asi- 
gurani de boală (1883), a asigurării de accidente (doar în sarcina 
patronilor, 1884) şi a asigurării de invaliditate şi batrinete 
(1889). Acest sistem de protecție socială extins încă din timpul 
domniei lui Wilhelm al II-lea, face din Reich un model imitat 
de Austro-Ungaria din 1890. Anglia îl adopta peste 20 de ani: 
asigurarea de batrinete acordată după 70 de ani datează din 
1908, iar National Insurance Act, care îi protejează pe munci- 
tori împotriva riscurilor de îmbolnăvire, de invaliditate şi de 
şomaj este adoptată în 1911. În sfîrşit, în Franţa, trebuie să se 
aştepte pînă în 1910 pentru a se aplica un sistem de pensii pen- 
tru muncitori, finanţate de cotizaţiile acestora, de patroni şi de 
subventiile acordate de stat. 

Chiar dacă în ansamblu situaţia muncitorilor s-a îmbună- 
tatit, diferenţele rămîn totuşi foarte mari de la o ţară la alta, de 
la o regiune la alta, de la o meserie la alta. La Londra, o confec- 
tionera care lucrează la domiciliu cîştigă de patru ori mai putin 
decît un muncitor angajat într-o mare întreprindere industrială. 
În Franţa, în 1911, dacă un muncitor tipograf, un tîmplar de 
mobile de abanos sau un zidar parizian cîştigă 0,80 sau chiar 1 
franc pe oră, în provincic, omologii lor pentru o muncă identică 
nu cîştigă decît 0,40 sau 0,50 franci, un croitor sau un pantofar 
între 0,40 si 0,50 franci, un tesator între 25 şi 30 de centime. 
Peste tot, salariul femeilor rămîne inferior celui plătit bărbaţilor, 
lar creşterea nivelului de trai al muncitorilor este mult mai 
scăzut decît profiturile patronale, în medic, de patru ori mai 
mari între 1850 si 1870 şi de două ori mai mari între 1880 şi 
1914. 

O bună parte din cuceririle sociale obținute de muncitori 
sînt consecinţa unor acțiuni duse în același timp pe teren sindi- 
cal şi politic. Începînd din anii 1880-1890, mişcarea muncito- 
rească constituie într-adevăr o forță de care clasele conducatoa- 
re trebuie să tina cont, cu toate că din punct de vedere ideologic 
nu este încă omogenă şi nici unanimă în ce priveşte mijloacele 
ce trebuie să le folosească pentru a-şi realiza interesele. Două 
întrebări se ridică în principal în faţa organizațiilor sindicale. 
Ar trebui acestea să acționeze pentru o transformare progresivă 
a raporturilor sociale sau să vizeze exproprierea brutală a bur- 
gheziei? Apoi, acţiunea lor ar trebui să fie independentă, diferită 
de a partidelor sau dimpotrivă, ar trebui să fie subordonată 
obiectivelor politice stabilite de conducătorii socialişti? În func- 
tie de răspunsul dat la aceste două întrebări, în Europa de la 
sfîrşitul secolului al XIX-lea se pot distinge două „modele“. 

Modelul britanic îmbină reformismul şi legătura directă 
cu o organizație politică dominată de sindicate. Acestea şi-au 
făcut apariția în Marea Britanie încă de la începutul celei de-a 
doua jumătăţi a secolului, la început într-o formă improvizată, 
fără vreun proiect conceput dinainte împreună cu sindicatele 
pe meserii (craft union), apoi sub forma acelor new model 
unions care adună muncitori apartinind diferitelor ramuri ale 
industriei şi comerțului, dar care cer primilor aderenti o forma- 
tie profesională completa şi o cotizatie ridicată, sumele per- 
cepute permitind acestora să funcționeze în acelaşi timp ca 
grupări de apărare dar şi ca societate de ajutor reciproc. În 
1868, la inițiativa burselor de muncă din Manchester şi din 
Salford, se constituie Trade Union Congress (TUC) care, în 
1871, este recunoscut legal si care, de acum inainte, asigura 
un minimum de unitate şi de coordonare in interiorul unei mis- 
cări ce îşi păstrează pînă în 1880 caracteristicile sale de început. 
În concluzie, membrii primei forme de sindicalism britanic 
sînt reprezentați de o adevărată aristocrație muncitorească, mîn- 
dra de priceperea şi de prerogativele sale. Pastrind mentalitatile 

artizanatului traditional, aceasta este putin receptiva la ideile 
revoluţionare şi urmărește în principal să-şi îmbunătăţească 
situația materială şi poziția în societate. 

Începînd din 1887 se constituie noi unions, favorizate 
de răspîndirea ideilor socialiste. De această dată, ele adună 
muncitori necalificaţi (docheri, lucrători la întreprinderi de gaze 
etc.), se mulţumesc cu cotizatii modeste şi folosesc în mod 
energic greva drept mijloc de luptă. Stimulate de această con- 
curenta, vechilewnions se deschid şi ele muncitorilor fără califi- 
care $1 conferă acțiunii lor un caracter mai radical şi mai politic. 
Sub influenţa lui Keir Hardie, lider al puternicei federaţii a 
minerilor (TUC), care numără la sfîrşitul secolului patru milioa- 
ne de membri, acestea acceptă ideea de a participa în mod 
direct la crearea unui mare partid muncitoresc. Acesta va fi 
Labour Party, fondat în 1906, unde, în Comitetul său executiv, 
din cei 13 membri, 9 sînt reprezentanţii acestor trade unions. 
Asistăm deci la o politizare a sindicalismului britanic într-un 
sens reformist şi la apariția unui model a cărui influenţă se ex- 
tinde nu numai în ţările anglo-saxone, ci şi în statele scandina- 
ve. Toate acestea fac ca în ajunul războiului în Marea Britanie 
să se dezvolte un curent revoluţionar animat de Tom Mann şi 
Ben Tillet; conducători ai sindicatului docherilor. 

În Germania, sindicalismul a cunoscut un început dificil, 
dar foarte devreme a căpătat un caracter politic clar. Primele 
organizaţii structurate s-au dezvoltat la începutul deceniului 
1860, mai întîi în Saxa, apoi în alte state germane, şi se bazează 
pe vechile practici asociative (breslele medievale) rămase încă 
în vigoare în anumite profesii. Casele de ajutor reciproc ale 
minerilor se bucurau de o recunoaștere legală, iar în Prusia, o 
lege din 1854 i-a obligat pe muncitorii din mină să adere la 
aceste organizaţii care îi asociau încă pe patroni şi pe muncitori, 

După realizarea unificării, care extinde legislația prusacă 
pe întreg teritoriul Reich-ului, mişcarea sindicală se dezvoltă 
în strînsă legătură cu social-democratia. Grupate in 1875 in 
mişcarea „sindicatelor libere“, organizaţiile muncitoreşti de- 
pind în majoritate de Partidul Socialist şi îşi duc lupta într-o 

perspectivă unitară care asociază scopurilor economice pe ter- 
men scurt şi un plan politic vizînd cucerirea puterii şi transfor- 
marea societății. Primele urmăresc un compromis cu clasele 
conducătoare, ceea ce corespunde tendinţelor reformiste, majo- 
ritare în social-democratia germană, iar al doilea ilustrează in- 
tentia liderilor sindicali de a păstra o oarecare distanţă fata de 
partidul socialist. În 1905, în ciuda opoziţiei aripii de stînga a 
partidului, aceştia reuşesc să-şi impună independenţa, iar în 
anul următor ei înlătură definitiv ideea de grevă generală. 

Grupati în „Uniunea generală“ pe care o conduce Karl 
Legien, „sindicatele libere“ numără în 1914 mai mult de 2,5 
milioane de muncitori şi dispun de un aparat administrativ 
puternic: 15 000 de salariaţi permanenți, mai multe ziare, sute 
de cooperative, case de şomaj, birouri de plasare etc. În total, 
în Germania există împreună cu sindicatele creştine mai mult 
de 4 milioane de sindicalişti, afiliati la organizaţii care, chiar 
dacă şi-au pierdut caracterul revoluționar şi de acum înainte 
favorizează integrarea maselor în societate (acestea sînt bine- 
înțeles naționaliste şi imperialiste), constituie totuşi grupuri 
de presiune extrem de eficace. „Modelul“ german are o puternică 
influență asupra mişcării muncitoreşti austro-ungare şi în spe- 
cial asupra celei din Europa de est. 

În Franţa, unde legea din 1864 a înlăturat interdicţia care 
obstructiona ,,uniunile“ muncitoreşti, la căderea imperiului 
muncitorii au constituit „camere sindicale“ care s-au dezvoltat 
mai ales în cadrul unor profesii cu vechi tradiţii de organizare 
şi dispunînd de cadrepregătite pentru această sarcină (tipografi, 
croitori, pălărieri). Ca şi în Anglia, o elită muncitorească formată 
din persoane apartinind „vechilor meserii“ şi apropiată prin 
mentalitate de artizanatul tradițional formcază prima generaţie 
a sindicalismului. În marea sa majoritate, aceasta este mai sensi- 
bilă la tezele prudhoniene şi anarhiste decît la învăţăturile mar- 
xismului. 

Înfrângerea Comunei şi represiunea care marchează înce- 
puturile celei de-a III-a Republici au avut ca rezultat „decapita- 
rea“ pe lungă durată a mișcării muncitoreşti franceze, majorita- 
tea apartinind „ordinului moral” care domină Adunarea natio- 

nală opunîndu-se în numele „libertății muncii“ constituirii unor 
veritabile sindicate. Cu toate acestea, numeroase camere sindi- 
cale care au apărut la sfîrşitul celui de-al II-lea Imperiu se or- 
ganizeaza în aceleaşi sectoare profesionale, adoptind in majori- 
tate o atitudine moderată în conflictele de muncă. 

Pînă la unmă autorizate de legea Waldeck-Rousseau din 
1884, organizaţiile muncitoreşti s-au constituit în jurul a doi 
poli: Bursele de muncă, organizaţii care grupează sindicatele 
pe plan local, conduse de Fernand Pelloutier, şi federatiile natio- 
nale ale sindicatelor. In 1895 este creată Confederaţia Generală 
a Muncii (CGT) care, treptat, va aduna sub impulsul lui Victor 
Griffuelhes majoritatea sindicatelor, apoi a Burselor de muncă. 
Originalitatea Confederaţiei franceze constă mai întîi în faptul 
că aceasta a fost puternic influenţată de curentul anarhist. Con- 
vinsi de inutilitatea atentatelor teroriste pe care le-au organizat 
între 1891-1894, numeroşi militanti anarhişti s-au hotărît în 
final să intre în sindicate pentru a le da acestora o orientare re- 
volutionara. 

Cealaltă trăsătură specifica a modelului sindicalist fran- 
cez, care îşi va găsi corespondente în ţările latine, Italia şi Spania, 
constă în dorinţa de a rămîne independent fata de organizațiile 
politice. Această hotărîrc este luată de către aproape majoritatea 
delegaților la Congresul de la Amiens, din octombrie 1906. În 
acelaşi timp, Charta de la Amiens defineşte o strategic ofensivă 
care are drept tel preluarea puterii de către sindicate, cu ajutorul 
grevei generale. Această conceptie provoaca între 1906 şi 1909, 
greve şi înfruntări violente, urmate de arestarea principalilor 
lideri ai CGT-ului. După eşecul acestor mişcări, această organi- 
zatie care, în 1914, nu are mai mult de un milion de membri, 
se orientează împreună cu Leon Jouhaux către poziții mai refor- 
miste. 

Paralel cu avintul sindicalismului sau în strînsă legătură 
cu acesta, în Europa se dezvoltă diferite curente care sînt influen- 
tate de socialism şi de internationalism. In 1864, la Londra, 
s-a constituit oficial o Asociaţie Internaţională a Muncitorilor. 
Apărută în mediile emigrației politice, ideea unei ,,internatio- 
nale“ a popoarelor a dus în cursul deceniilor precedente la dife- 

rite tentative care au rămas însă fără urmări: „Iînăra Europă“ 
a lui Mazzini în 1834, Asociaţia Democratică fondată la 
Bruxelles în 1853, Asociaţia Internaţională constituită în 1856 
în jurul micilor grupuri de „chartişti“ şi de socialişti francezi, 
germani şi polonezi. 

Cu ocazia Expoziţiei Universale de la Londra din 1862, 
muncitori din diferite țări au luat contact unii cu alţii, iar în 
iulie 1863, un miting i-a reunit în capitala britanică pe reprezen- 
tant principalelor sindicate londoneze şi pe mai multi munci- 
tori francezi, printre care lucrătorii în bronzTolain şi Perrachon: 
din această reuniune a rezultat un proiect de colaborare care 
se va concretiza în anul următor în timpul mitingului de la 
Saint-Martin Hall (29 septembrie 1864). Franco-engleză în eta- 
pa sa de formare, AIT (1) are în primul său comitet douăzeci şi 
unu de britanici şi nouă francezi, dar şi zece germani, şase 
italieni, doi polonezi şi doi elveţieni. 

Foarte curînd, „Prima Internaţională“ s-a dezmembrat 
din cauza unor curente antagonice. Englezii, care constituie 
grupul naţional cel mai important şi care a văzut în crearea In- 
ternationalei mai ales un mijloc de frinare a imigrației mîinii 
de lucru străine, deci lipsirea patronatului de un instrument de 
presiune asupra nivelului salariilor, se îndepărtează destul de 
repede de organizaţie, lăsînd cîmp liber „continentalilor“. 
Aceştia, la rîndul lor, sînt împărţiţi între marxişti şi proudho- 
nieni apolitici. Marx însuşi, atunci exilat la Londra, a jucat un 
rol minor în constituirea AIT, desi influenţa sa asupra instante- 
lor conducătoare ale organizației creşte rapid, iar începînd din 
1868 din rîndurile acesteia se desprinde o majoritate marxistă. 

De acum încolo, în timp ce sub impulsul AIT numeroase 
secţii se dezvoltă în Belgia şi în Franţa, Spania, Italia şi 
Germania, rămase pînă atunci in expectativă, sînt supuse şi 
ele influenţei acesteia, ca şi Ţările de Jos, Danemarca, Elveţia 
şi Austria. 

Cu un efectiv puternic de mai multe sute de mii de mem- 
bri în 1870, Internaționala este condusă de un Consiliu Gene- 
ral care îşi are sediul la Londra şi convoacă congrese anuale. 

În fiecare ţară ea este reprezentată de un birou national. Inter- 
naționala părea deci să fie destinată unui rol considerabil în 
structurarea socialismului european şi aceasta în favoarea co- 
lectivismului marxist. Numai că, disputa dintre discipolii lui 
Marx şi cei ai lui Bakunin care izbucneşte chiar în sînul aces- 
teia, nu intirzie să-i provoace dezmembrarea. Transferata la 
New York, ea dispare în iulie 1876. 

Creşterea populaţiei muncitoreşti, efectele marii depre- 
siuni economice din anii 1873-1895, democratizarea marilor 
state industrializate care a dus la recunoaşterea sindicatelor şi 
a permis dezvoltarea partidelor muncitoreşti, reprezintă tot 
atîtea condiţii favorabile avintului pe care îl ia mişcarea socia- 
listă din Europa, în cursul ultimelor decenii ale secolului al 
XIX-lea. Marx le ceruse muncitorilor să constituie „mari parti- 
de de clasă“. Muncitorii germani sînt cei care, în acest domeniu, 
vor fi deschizători de drum. Reconstituită după căderea lui 
Bismarck prin congresele de la Halle (1890) şi de la Erfurt 
(1891), social-democratia germană devine în cîţiva ani şi 
rămîne pînă în 1914, primul partid socialist european, cel care 
dă tonul socialismului mondial. Dispunînd de mai multe zeci 
de ziare, dintre care Vorwdrts, care are 800 000 de abonaţi, 
acesta numără 1 700 000 de membri. Progresele sale electorale 
au fost rapide. De la 40 în 1893, numărul deputaţilor socialişti 
a crescut la 56 în 1898, apoi la 80 în 1903 şi la 110 în 1912. În 
timpul acestor ultime alegeri, social-democratia a obținut 
4 250 000 de voturi, reprezentînd 35% din voturile exprimate, 
ceea ce o face să devină primul partid din Germania. 

În Franţa, socialiștii sînt mult mai divizați. Marxistii, 
grupaţi în jurul lui Jules Guesde, militează în cadrul „Partidului 
Muncitoresc din Franţa“, a cărui influenţă şi efective sînt departe 
de a le egala pe cele ale social-democraţiei germane. Ei se lo- 
vesc de altfel de concurenţa altor formații mai mult sau mai 
putin minoritare: Partidul Socialist Revoluționar cu tendinţe 
blanchiste, „Partidul Socialist Muncitoresc Revoluționar“ al 
cărui şef, Allemande, este împreună cu Benoit Malon singurul 
muncitor autentic prezent în „statele majore“ ale socialismului 

francez, partizanii lui Paul Brousse care îşi spun „posibilişti“ 
pentru că pun accentul pe revendicări imediate şi „posibile“, 
Pînă la urmă, in 1905, toate aceste grupări se unesc pentru a 
forma Partidul Socialist Unificat, secțiune franceză a Internatio- 
nalei muncitorești (SFIO), ai cărei lideri principali sînt J. Jaurés 
şi Guesde. De acum înainte şi socialiștii francezi înregistrează 
progrese electorale remarcabile. Ei au în 1906 52 de deputaţi, 
în 1910, 74, în 1914, 103, şi aceasta în ciuda faptului că efecti- 
vele partidului rămîn modeste (nu mai mult de 75 000 de mem- 
bri în ajunul războiului). 

Socialismul cîştigă teren şi în Marea Britanic, unde, la 
alegerile legislative din 1910, Partidul Laburist obţine 40 de 
locuri în Parlament, în Italia, unde PSI, fondat în 1892, are 59 
de deputaţi aleşi în 1913, şi în Rusia, unde din 1848 există un 
Partid Muncitoresc Social-Democrat Rus care, începînd din 
1906 este reprezentat în Dumă. Partide socialiste au fost fondate 
si în Spania, Belgia, Suedia, Austria etc., iar în 1889, toate aceste 
mişcări se regrupează în sînul Internaționalei a II-a, care în 
1896 hotărăşte excluderea anarhiştilor, dar nu reuşeşte să impu- 
na diferitelor secţii nationale o adevărată coeziune ideologică. 

Într-adevăr, pînă în 1914, mișcarea socialistă europeană 
cunoaşte dezbinări profunde: între reformisti şi revoluționari, 
marxişti si anarhiști, partizani şi adversari ai grevei generale 
în cazul unui război european. 

„Revizionismul“ îşi găseşte în Germania terenul său de 
predilecție şi în Eduard Bernstein, funcționar de bancă exilat 
la Londra unde devine prietenul lui Marx şi al lui Engels, teore- 
ticianul său. În Premisele socialismului, publicată în 1899, 
Bernstein critică tezele marxiste asupra agravării crizelor eco- 
nomice şi a „pauperizării crescînde a maselor“. El ajunge la 
concluzia că pentru a-şi asuma puterea clasa muncitoare nu 
este destul de maturizată. De aceea ea trebuie să-şi abandoneze 
obiectivele revoluţionare şi să dezvolte democrația folosind 
sufragiul universal. Astfel, pe cale legală, socialismul se va in- 
staura în mod progresiv, Bernstein definindu-l ca suprimarea 
celor mai brutale forme de exploatare, ameliorarea raporturilor 

dintre individ şi societate, posibilitatea ca muncitorul „aflat 
încă în condiţia de proletar să acceadă la cea de burghez“. 

Curentul marxist „ortodox“ se împarte şi cl într-o tendință 
reformistă, care consideră că puterea poate fi cucerită prin ale- 
geri, şi o aripă revoluţionară, care refuză această politică şi ar 
vrea să facă din partidele socialiste avangarda clasei muncitoare. 
În Germania, discipolii doctrinei marxiste pure, grupaţi în jurul 
lui Karl Kautsky, se opun revizioniştilor, fără să poată să-l 
împiedice pe Bernstein şi pe prietenii acestuia să cîştige teren 
în sînul partidului. Poziţiile lor sînt de altfel destul de moderate. 
La sfîrşitul perioadei, asistăm la dezvoltarea unui curent de 
extremă stînga, animat de Karl Liebknccht şi de Roza 
Luxemburg. În Rusia, social-democratii sînt divizați după con- 
gresele de la Bruxelles (1903) în două tendințe antagoniste. 
„Bolşevicii“ (majoritari), grupaţi în jurul lui Lenin, vor să facă 
din partid o grupare organizată şi disciplinată, capabilă la mo- 
mentul oportun să conducă clasa muncitoare spre revoluţie şi 
spre dictatura proletariatului. „Menşevicii“ (minoritari) ar vrea 
să organizeze o mişcare de masă, deschisă tuturor tendințelor 
şi dispusă să se alieze cu burghezia liberală pe timpul lungii 
perioade de transformare care va conduce Rusia spre etapa 
prerevolutinara. 

În Franţa, în sînul SFIO, coexistă mai multe tendinţe. 
Opuşi „guesdiştilor“, cei mai apropiați de marxismul ortodox, 
se află „reformiştii““, insurectionalisti1 ca Gustave Hervé, dar 
mai ales tendinţa reprezentată de Jaurés, care domină partidul 
după congresul de la Toulouse (1907) şi care se străduieşte să 
realizeze o sinteză între diferitele „familii“ ale socialismului. 
Considerînd explicația marxistă insuficientă, Jaurés crede că 
statul nu trebuie „distrus“ ci „cucerit“ din interior, prin progre- 
sele democratice şi prin educarea maselor. În sfîrşit, în Italia, 
elementele revoluţionare sînt cele care domină în 1912, iar 
toți cei care, într-un fel sau altul, sînt suspectaţi că doresc să 
pactizeze cu burghezia, sînt excluşi din partid, unii pentru că, 
aşa cum au făcut Treves şi Turati, au susținut politica colonialistă 
a guvernului în timpul războiului din Libia, alţii pentru că au 
aderat la masonerie. 

Mişcarea anarhistă a continuat în acelaşi timp să joace 
un rol defel neglijabil în ansamblul curentelor socialiste euro- 
pene. Pînă în 1900, acţiunea teroristă, „propaganda prin actiu- 
ne“ este cea prin care se manifestă. Înlăturaţi din Internaţională, 
reduşi la mici grupuri minoritare, anarhiştii se izolează de miş- 
carea muncitorească. Anii 1890 sînt marcați în întreaga Europă 
de numeroase atentate individuale, îndreptate în primul rînd 
împotriva suveranilor şi şefilor de state: preşedintele Republicii 
Sadi Camot, ucis la Lyon în iunie 1894 de Sante Caserio, regele 
Italiei, Umberto I, omorit la Monza in august 1900 de Gaetano 
Bresci, împărăteasa Austriei, Elisabeta, înjunghiată la Geneva 
în septembrie 1898 de un alt anarhist italian, Luccheni etc. 
Paralel, se menţine un curent socialist anarhist, nonterorist, 
care, în țări ca Spania şi mai ales Italia (cu Cafiero şi Malatesta) 
influenţează puternic mişcarea muncitorească. 

În ultimii ani ai secolului al XIX-lea, partizanii „propa- 
gandei prin acţiune“ îşi dau seama de inutilitatea atitudinii lor. 
Meditind la vorbele lui Kropotkin, „un edificiu construit pe 
secole de istorie nu se distruge cu cîteva kilograme de dina- 
mită“, ei renunţă la acţiunea clandestină şi se străduiesc să re- 
înnoade contactul cu masele prin intermediul sindicalismului 
revoluţionar, cerînd pentru mişcarea lor independenţa totală 
fata de orice doctrină. 

În sfîrşit, în fata agravării primejdiilor care caracterizează 
deceniul 1905-1914, socialiștii europeni se întreabă ce atitudine 
să adopte în eventualitatea unui conflict între statele capitaliste. 
Vor fi ei oare capabili să oprească maşina de război prin declan- 
şarea grevei generale? Nici la Stuttgart în 1907, nici la Basel 
în 1912, delegaţii Internationale a II-a nu vor reuşi să cadă de 
acord asupra acestei chestiuni, cele mai mari reticente venind 
din partea social-democratiei germane, puternic impregnată 
de nationalism şi contrară a tot ce, frinind efortul de mobilizare 
al Reichului, ar putea contribui la victoria Rusiei ţariste, consi- 
derată conducătoarea reacţiunii europene. O nelinişte profundă 
domneşte deci în Internaţională în ajunul războiului. 

Astfel, în 1914, socialismul european ca şi mişcarea sin- 
dicală prezintă slăbiciuni care tin în primul rind de lipsa de 
coeziune doctrinară şi de permeabilitatea sa la ideile naționaliste 
şi imperialiste. Cu toate acestea, atît socialismul cît şi sindicalis- 
mul constituie o forţă considerabilă care a contribuit la ame- 
liorarea condiţiei muncitorilor. 


Burghezia triumfătoare şi 
„noile pături sociale“ 


În timp ce, pe toată durata celei de-a doua jumătăţi a 
secolului, în întreaga Europă se produce un declin lent al nobili- 
mii funciare, burghezia continuă să se afirme ca o categorie 
socială în plină ascensiune. Promovind egalitatea civilă, Revo- 
lutia franceză a plasat-o, pe o mare parte a continentului, pe 
acelaşi plan cu nobilimea. Prosperitatea anilor 1850-1870 o 
transformă în majoritatea ţărilor industrializate în clasă domi- 
nanta. 

Monopolizind puterea în Franţa celui de-al II-lea Imperiu, 
impartind-o cu nobilimea în Anglia, sau aspirind să i se asocieze 
în Germania lui Bismarck, marea burghezie formată din înalții 
notabili şi oameni de afaceri continuă să-şi mărească baza eco- 
nomică si, datorită condiţiilor de viata, este putin diferită de 
nobilimea bogată, cu care, de altfel, se aliază adesea prin căsăto- 
rie. Reprezentanţii ei posedă locuinţe luxoase în oraşe şi castele 
la tara, caleşti şi servitori numeroşi. Ei tin saloane la Paris, la 
Londra, la Roma şi în marile oraşe de provincie. Călătoresc 
peste tot şi se întîmplă chiar să se instaleze pentru un timp în- 
delungat în ţări străine (Roma, Venetia, Florenţa), unde se for- 
mează o colonie numeroasă de europeni bogaţi, mai ales bri- 
tanici. Lacurile elevetiene, staţiunile climaterice şi Coasta de 
Azur atrag o elită bogată care, la sfîrşitul secolului, devine 
clientela obişnuită a expresurilor transcontinentale, a vagoane- 
lor de dormit şi a hotelurilor de lux cu nume ilustre, Excelsior 

la Neapole, hotel Quisanana la Capri, Westminster la Nisa etc., 
în timp ce, pentru o clientelă mai numeroasă, care cuprinde şi 
burghezia mijlocie, se dezvoltă plajele la modă de pe coastele 
Mării Mînecii şi ale Atlanticului: Deauville, Cabourg, Dinard, 
La Baule, Biarritz. 

În urma marilor dinastii burgheze se situează păturile 
burgheziei, care, în Franţa, sînt numite /a bonne bourgeoisie 
şi care au echivalent în toate ţările din Europa industrializată. 
Acestea sînt formate din şefi de întreprinderi şi de companii 
comerciale de mai mică anvergură, profesori universitari şi 
profesii liberale: medici, notari, publicişti. Atrase de serviciile 
publice, aceste pături burgheze furnizează înaltelor structuri 
de stat şi lumii politice un personal motivat şi competent din 
rîndurile căruia apar personalități ilustre: francezii Cailloux, 
Waldeck-Rousseau şi Poincaré, italienii Crispi şi Giolitti, ger- 
manul Bethmann-Hollweg, britanicul Joseph Chamberlain etc. 

Marii notabili si /a bonne bourgeoisie formează împreu- 
nă o elită. Aceasta îşi înzestrează fiicele, îşi trimite fiii la liceu 
(în Anglia în colegii selecte), apoi în universităţi sau în „școli 
înalte“. Frecventează cu asiduitate biserica sau templul, practică 
„bunele maniere“ al căror cod este diferit de la o ţară la alta (în 
Franţa, copiii sînt învățați că în timp ce se mănîncă trebuie să-și 
țină mîinile pe masă, în schimb în Anglia sînt învăţaţi exact 
contrariul!). Face paradă de „virtuțile burgheze“: prudenta, 
spiritul de economie, corectitudinea în muncă, o anumită seve- 
ritate morală care nu este lipsită de ipocrizie şi care, în a doua 
jumătate a secolului, mai slăbeşte, mai ales într-o ţară ca Franţa, 
unde numeroşi reprezentanţi ai burgheziei pariziene gustă din 
plin, sub cel de-al II-lea Imperiu, din deliciile „petrecerii impe- 
riale“ sau frecventează cercul noctambul al actritelor de renume 
(Hortense Schneider) şi al demimondenelor. 

Între burghezia propriu-zisă şi clasele populare se află 
„clasele de mijloc“, lume heteroclită aflată într-o dezvoltare 
rapidă. Este greu să se facă o delimitare precisă a acesteia, 
căci chiar dacă este diferită de lumea muncitorilor şi a ţăranilor, 
ca şi de păturile „superioare“ ale societăţii, această deosebire 

se datorează mai putin veniturilor reprezentanţilor săi şi mai 
mult meseriei exercitate de aceştia. modului lor de viata, dar 
mai ales refuzului ostentativ de a fi asimilați „proletarilor“. 

Dintre milioanele de indivizi care formează această ne- 
buloasă socială din Europa în curs de industrializare, puţini 
sînt „burghezi“. Cel putin, ceilalți se străduiesc să pară, să devi- 
na burghezi, facindu-si familiile să pătrundă în această clasă 
printr-un efort perseverent de ascensiune, în care intră acumula- 
rea de capital, strategiile matrimoniale vizind creşterea venituri- 
lor şi bunurilor, dar mai ales ascensiunea copiilor lor în ierarhia 
straturilor sociale, în sfîrşit, educaţia care rămîne mult timp, 
la nivelul învățămîntului secundar şi superior, un monopol al 
burgheziei. 

Originile acestei categorii sociale sînt extrem de variate. 
Există întîi o mică burghezie rurală, care este putin diferită de 
țărănime. Chiar bogat fiind, agricultorul care continuă să-şi 
facă meseria rămîne un om al pămîntului. Poate să comande o 
legiune de valeti şi de zilieri, să posede un domeniu important 
şi mai multe case, să-l facă pe fiul său preot sau învăţător sau 
subofițer de carieră, să-şi mărite fata cu un mic notabil, el va 
continua să rămînă un țăran. În schimb, dacă isi arendează 
domeniul unui fermier ca să sc instaleze în oraş şi să trăiască 
din veniturile aduse de pămînturile sale, devine un renticr, deci 
un mic burghez, pentru unii o primă etapă a unci ascensiuni 
sociale care îl poate conduce pe fostul ţăran parvenit spre îmbo- 
gatire, spre onoruri, spre respectul interesat al aristocraților 
autentici în căutarea unei nurori cu o zestre mare care să le 
„redea strălucirea blazonului“ 

Dar aceste categorii intermediare s-au înmulțit în toată 
Europa industrializată, mai ales odată cu dezvoltarea oraşelor 
şi cu perfecționarea mecanismelor economice şi administrative. 
Unele dintre ele mai sînt încă, la începutul secolului al XX-lea, 
o copie după modelul traditional al artizanatului şi al prăvălii, 
dar diferențele de venituri, de localizare gcogratica şi de poziţie 
socială, legate de anumite profesii, fac astfel ca această denu- 
mire (clase de mijloc) să ascundă realităţi foarte variate. Între 

un mic patron care își desfăşoară activitatea într-o ramură 
industrială „nobilă“ (mobilier scump, tipografie) şi un patron 
de cafenea instalat într-un cartier popular, distanţa socială este 
tot atît de mare ca între un morar bogat şi un modest băcan de 
țară. 

„Claselor mijlocii“ le mai aparţin nişte categorii sociale 
care şi-au mărit volumul şi importanța odată cu mutaţiile provo- 
cate de revoluția industrială, cu concentrarea capitalurilor şi 
cu dezvoltarea statelor moderne: funcționari modesti (institu- 
tori, funcționari de poştă, funcționari ai administraţiei centrale, 
subofiter1), lucrători comerciali şi angajaţi în domeniul servicii- 
lor (bănci, asigurări, căi ferate, iluminat public, serviciu de 
drumuri etc.), maiştri în industrie, tehnicieni etc. La aceştia se 
adaugă masa de mici rentieri, defel neglijabilă într-o epocă în 
care moneda cunoaşte o stabilitate remarcabilă şi în care este 
încăposibil să se trăiască din economii sau din veniturile obţinute 
dintr-o mică moştenire. 

Cu toate acestea, numai un număr mic de reprezentanţi 
ai acestor categorii sociale intermediare îşi pot permite să 
„trăiască în stil burghez“. Aceasta presupune un minim de venit 
şi în acelaşi timp o „educaţie“ care nu este numai intelectuală, 
ci tine de învăţarea unui cod social care vizează mai putin pro- 
movarea meritelor personale ale indivizilor şi mai mult reparti- 
zarea lor pe clase (colegiile engleze şi anumite instituţii reli- 
gioase de pe continent fac o oarecare excepţie de la regulă). 

În general, membrii claselor mijlocii nu se deosebesc 
de muncitorii cei mai bine plătiți decît printr-o alimentaţie mai 
bună (exceptind situaţia cînd trebuie să facă economii la mînca- 
re pentru „a-şi ţine rangul“, aşa cum este cazul lucrătorilor co- 
merciali) şi prin condiţiile de locuit, ceva mai mult timp liber 
şi printr-o grijă permanentă de diferenţiere care se manifestă 
în modul de a se îmbrăca, de a vorbi, de a-şi mobila casa şi în 
practicile educative împrumutate de la „înalta societate“. Pentru 
fete de exemplu, lecțiile de pian tind să devină o adevărată 
„dovadă de îmburghezire“. 

Peste tot, clasele mijlocii se îndreaptă spre politică şi 
tind să conteste dominaţia elitelor conducătoare. În ţările cu 
democrație parlamentară, în care, în ultimele decenii ale secolu- 
lui, alianţa burgheziei cu „noile pături sociale“ se realizează 
fără dificultăţi, problema se rezolvă cu uşurinţă. În marea lor 
majoritate, reprezentanții categoriilor intermediare se îndreaptă 
către formaţiile care întruchipează idealurile democratice şi 
progresiste: în Franţa Partidul Radical iar în Regatul Unit aripa 
de stînga a Partidului Liberal. 

În schimb, în țările de curînd industrializate, ca Germania, 
Austro-Ungaria, Rusia sau Italia, în care nu există o veritabilă 
tradiţie liberală, clasele mijlocii au adesea tendinţa să se orienteze 
spre formaţii extremiste, optind pentru o repunere în discuţie 
radicală a organizări politice şi sociale. Din rîndurile acestora 
se recrutează militant şi reprezentanţii social-democratiei ger- 
mane şi ruseşti, anumiţi lideri anarhişti sau sindicalişti revolu- 
tionari din ţările Europei mediteraneene, precum şi o parte a 
membrilor organizaţiilor naționaliste. 

Aceste tendinţe contestatare iau amploare la sfîrşitul 
secolului al XIX-lea, în rîndurile categoriilor amenințate de 
concentrarea de capital şi de marile mutatii ale erei industriale: 
artizani, lucrători ai „vechilor meserii“, mici proprietari, inte- 
lectuali declasati şi alţii, care, din cauza modernizării, se află 
în pericol de a fi expropriati sau proletarizati. Căutînd să com- 
penseze dificultăţile materiale şi marginalizarea, numeroşi re- 
prezentanti ai acestor categorii sociale cred că vor găsi un 
mijloc de a scăpa de greutăţi în patima sovina şi într-un proiect 
imperialist autoritar, imbratisat şi de o parte a burgheziei, care 
nu se mai regăseşte în liberalism şi în idealurile Europei din 
Secolul luminilor. 


Capitolul 8 


MODELE POLITICE, RELIGIOASE ŞI 
CULTURALE EUROPENE ÎN A DOUA 
JUMĂTATE A SECOLULUI 
AL XIX-LEA 


E in Europa ultimului sfert al secolului al XIX-lea, se confruntă două 
modele politice: unul liberal şi unul autoritar. Primul domină Europa 
de nord-vest şi se extinde în Europa de nord. Europa de est (Rusia), 
Europa centrală (Germania) şi cea de sud (Austro-Ungaria şi Italia) 
rămin în schimb fidele, cu mici diferenţe, modelului autoritar. 


€ Religiile cele mai importante se află într-o situaţie defensivă. In fata 
atacurilor anticlericalismului, ale pozitivismului, ale scientismului, 
acestea iau atitudini contradictorii: în sînul lor iau naștere în același 
timp un curent modernist, care doreşte o adaptare la condiţiile unei 
lumi noi, şi un curent traditionalist, care se repliază asupra respectării 
stricte a dogmelor. Dar, după 1890, pozitivismul si încrederea sa in ştiinţă 
sînt tulburate de cercetările ştiinţifice care repun în discuţie certitudinile 
stabilite pind atunci. 


@ Exceptind domeniul muzical, în care rămîn lucrări de referință, ro- 
mantismul este înlocuit cu forme de expresie liberală şi artistică conforme 
cu ideile pozitiviste care domină întreaga societate: realismul, naturalis- 
mul devin forme de expresie dominante, în timp ce gustul pentru perfec- 
fiunea formei triumfă odată cu parnasienii. 


B Odată cu rediscutarea unor certitudini $i cu criza pozitivismului de 
la sfîrşitul secolului, rațiunea mi mai este unicul punct de referință şi 

lasă locul impresiei şi simbolurilor în domeniul poeziei, al picturii şi al 
muzicii. Respingerea valorilor stabilite deja în societate duce la refugiul 
în tradiție (pămîntul şi morții, armata), în noțiunile de „elită“, „rasă“, 
„religie“ sau în investigația abstractului, cea care, în pictură, va duce 
la apariția cubismului. 


@ De la „Modern Style“, de care se pătrund artele decorative, la 
strictetea stilului functional, îşi face apariţia o artă a oraşului. În sînul 
acestui univers urban, cultura populară tradițională dispare, lăsînd locul 
unei culturi de masă, care se bazează pe consum, ale cărei prime manifes- 
tari — cîntecul po pular, music-hall-ul, balurile publice — preced cinemato- 
graful şi sportul, care vor deveni şi ele, la rindul lor, un mod de petrecere 


a timpului liber. 


Transformările economice şi sociale pe care le cunoaşte 
Europa în a doua jumătate a secolului al XIX-lea nu au modifi- 
cat numai cadrul şi condiţiile de viata ale locuitorilor săi. Aces- 
tea au produs răsturnări profunde de ordin politic, intelectual, 
religios $1 cultural. 


Europa liberală, Europa autoritară 


O privire aruncată pe harta politică a Europei la răscrucea 
dintre secolele al XIX-lea şi al XX-lea ne dezvăluie un adevărat 
mozaic de regimuri politice. Numai Franţa (după interludiul 
celui de-al II-lea Imperiu), Portugalia (în 1910) şi Elveţia (stat 
federal şi tepublican din 1815) sînt republici. În rest, peste tot 
monarhia isi păstrează poziţiile sau cucereşte altele noi odată 
cu constituirea statelor apărute în urma emancipării nationalita- 
tilor (Grecia, Belgia, România, Bulgaria, Serbia, Norvegia). 

Diferenţa dintre regimurile liberale, care respectă liberta- 
tile individului şi egalitatea cetăţenilor în fata legii, şi regimurile 
reacționare nu depinde de forma republicană sau monarhică şi 
de limitele care i se impun. Or, tendinţa care pare să se impună 
la sfirşitul secolului al XIX-lea este cea care evoluează spre 
democraţie. 

În majoritatea ţărilor în care a triumfat revoluţia indus- 
trială, burghezia a instaurat regimuri liberale în care puterea, 
în esenţă, aparţine adunărilor alese care garantează prin lege 
libertăţile cetăţenilor. Aceste regimuri, la început controlate 
de o minoritate formată din cetăţeni „activi“, adică cei care 
plătesc un.cens ridicat, îşi extind încet-încet baza socială, acor- 
dînd drept de vot unor parti tot mai numeroase ale populaţiei. 
Doar Elveţia practică democraţia directă, poporul fiind consul- 
tat prin referendum, proiectul sprijinit de un grup de cetăţeni 
putînd fi supus direct aprobării acestuia. În alte parti, democrati- 
zarea vieţii politice se face treptat, prin introducerea pe etape 
a sufragiului universal, adoptat în Franţa în 1848, apoi în 1875, 
în Danemarca în 1849, în Germania în 1871 (doar pentru alege- 
rile în Reichstag), în Grecia în 1864, în Elveţia în 1874, în 
Bulgaria în 1879, în Serbia în 1888, în Spania în 1890, în Belgia 
în 1893, în Norvegia în 1897. Pînă la război, femeile nu au 
drept de vot, exceptind Norvegia şi Danemarca, ca de altfel şi 
alte categorii ale populaţiei. În Anglia de exemplu, chiar după 
marea reformă din 1884-1885, care adoptă sufragiul „aproape 
universal“, nu au drepturi civile, în afară de femei, al căror 
protest este exprimat prin mişcarea „sufragetelor“, fiii care 
locuiesc la părinţi, servitorii şi cetățenii nevoiaşi. 

Progresul democraţiei merge mînă în mînă cu exercitarea 
libertăţii de exprimare şi de informare, deci cu un regim liberal 
al presei, cu dreptul recunoscut al cetăţenilor de a se asocia şi 
de a-şi practica fără piedici religia pe care şi-au ales-o, cu dez- 
voltarea partidelor politice, al căror rol esenţial este să atragă 
voturi, dar care, la sfîrşitul secolului, încep să aibă o organizare 
structurată foarte diferită de la o ţară la alta. Pe de altă parte, 
acest progres este însoțit de măsuri luate de adunări în scopul 
de a corecta efectele inegalitatilor sociale sau cel putin de a 
ameliora soarta celor mai defavorizati: de exemplu, limitarea 
timpului de lucru, reglementarea condițiilor de munca pentru 
femei şi copii, elaborarea sistemului de asigurări de boală, asi- 
guran de şomaj etc. 

Prima tara care şi-a desăvîrşit revoluţia industrială, 
Regatul Unit, este primul stat european care a devenit un model 
al democraţiei liberale. Cu toate acestea, pînă la sfîrșitul prime- 
lor trei decenii ale secolului, limitarea puterii regale şi adoptarea 
unui adevărat regim parlamentar (către 1830 s-a instaurat deja 
obiceiul caun prim-ministru ales din rîndurile majorităţii parla- 
mentare să-şi exercite puterea cu ajutorul unui cabinet pe care 
el îl desemnează şi care este răspunzător în fata Parlamentului) 
nu este însoțită nici de o extindere a dreptului de vot, nici de o 
limitare efectivă a autorității aristocrației. 

Camera Lorzilor rămîne fieful marii nobilimi (castă des- 
chisă, este adevărat, pe care regele o poate mări şi reînnoi nu- 
mind citi Lorzi doreşte) şi îşi păstrează privilegiul de a putea 
respinge orice text de lege votat de Camera Comunelor. Aceasta 
din urmă este şi ea dominată de aristocrație, datorită unui sistem 
electoral care privilegiază „comitatele“ şi ,,tirgurile“ din regiu- 
nile rurale şi care creează condiţii clientelismului şi corupției. 
Acelaşi lucru se întîmplă şi cu puterea locală, Lordul locote- 
nent, primul magistrat al comitatului, ales de suveran, numeşte 
Sheriff-ul (şeful poliției), judecătorul de pace şi administratorii 
din rîndurile micii nobilimi rurale (gentry), foarte legată de 
establishment. 

Structurarea vieţii politice britanice în jurul a două partide 
între care se stabileşte treptat o alternanță în conducerea treburi- 
lor de stat — partidul tory, apărător al prerogativei regale şi al 
conservatorismului politic şi social. şi fostul partid whig, apă- 
rător al drepturilor Parlamentului şi devenit, sub numele de 
Partidul Liberal, promotor al schimbării — va avea ca efect o 
consolidare a procesului de reformă. Din 1832, o primă refor- 
mă electorală pune capăt abuzurilor celor mai strigătoare la 
cer. Pentru a dezamorsa un val de tensiune şi agitaţie populară, 
Parlamentul desființează un anumit număr de locuri apartinind 
„tîrgurilor decăzute“ (părăsite de locuitorii lor şi în care nu mai 
existau decît cîţiva alegători care votau conform directivelor 
seniorului local) şi le distribuie regiunilor industriale şi mari- 
lor orașe, în timp ce generalizarea „liberalizării“ (permitind 

accesul la vot) face ca numărul alegătorilor să crească de la 
400 000 la 800 000. 

În 1867, conservatorul Disraeli le-o ia înainte liberalilor 
şi extinde legea din 1832 potrivit aceloraşi principii de redistri- 
buire a locurilor şi de reducere a liberalizării. Pentru prima 
dată, cei ce nu sînt proprietari au dreptul să voteze, corpul elec- 
toral ajungînd la 2 milioane cuprinzînd şi totalitatea păturilor 
burgheze şi categoriile cele mai înstărite din mediul muncito- 
resc. Unii contemporani vorbesc cu această ocazie despre „un 
salt în întuneric“. 

Pasii hotărîtori sînt făcuţi de liberalul Gladstone. Pentru 
a lupta împotriva corupţiei, acesta introduce în 1872 scrutinul 
secret, iar în 1874 controlul folosirii banilor în campaniile elec- 
torale. Mai ales, marea reformă din 1884-1885 creează noi 
circumscripții care nu tin cont decît de numărul de locuitori şi 
extinde încă o dată liberalizarea votului, făcînd ca numărul de 
alegători să crească la 5 500 000 de persoane. 

Democratizarea dreptului de vot este însoţită de o redis- 
tribuire a puterii între trei organisme instituționale de bază. 
Mai întîi, cu toate că nici un text de lege nu stabileşte regimul 
parlamentar, suveranii renunţă treptat la numirea miniştrilor 
şi la impunerea unei anumite politici. Fiind permanent infor- 
mati de hotărîrile luate şi exercitind uneori o influenţă indirectă, 
aceştia trebuie să cedeze puterea prim-ministrului. 

În acelaşi timp, Camera Lorzilor trebuie să accepte 
supremația Camerei Comunelor. La începutul secolului, o gravă 
criză face ca cele două adunări să intre în conflict. Scoaterea 
Camerei Lorzilor din bugetul pe 1908-1909 (care introducea 
noi impozite pentru cei bogaţi) pune britanicilor o problemă 
constituţională de fond: se poate oare ca un grup de privilegiați 
numiți de rege să poată pune piedici voinţei națiunii, reprezentată 
de Camera Comunelor? Pentru a permite poporului să arbitreze 
conflictul, guvernul dizolvă Camera Comunelor şi obține în 
două rînduri o majoritate favorabilă ideilor sale. Astfel, 
dezaprobati de naţiune, Lorzii trebuie să accepte Parliament 
Act, care le diminuează considerabil prerogativele. De acum 

înainte, ei nu vor mai avea dreptul să se opună unei legi finan- 
clare şi, timp de mai mult de doi ani, ei nu-şi vor mai putea 
exercita dreptul de veto în nici un proiect de lege. Camera 
Comunelor, care votează legile şi bugetul şi care controlează 
guvernul ales din rîndurile majorității, este de acum înainte 
instituția fundamentală a Regatului Unit. 

„Modelul britanic“ care, la sfîrşitul secolului al XIX-lea, 
tinde să se raspindeasca în Europa de nord şi în afara Europei, 
în teritoriile cărora se şi acordă, pe etape, dreptul la un „guvern 
responsabil“ apoi independenţa, nu se defineşte numai prin 
extinderea progresivă a dreptului de vot şi prin adoptarea unui 
regim parlamentar consolidat de bipartidism. El se bazează şi 
pe o largă acordare a libertăţilor publice, în special libertatea 
presei, şi pe o puternică descentralizare administrativă şi politică. 
La care se adaugă, la începutul secolului al XX-lea , fără să 
fie repuse în discuţie principiile fundamentale ale liberalismu- 
lui, o dorinţă de refomă bazată pe ideea că este de datoria statu- 
lui, garant al interesului general, să pedepsească abuzurile cele 
mai grave ale regimului liberei întreprinderi şi al iniţiativei 
private. 

Celălalt model politic oferit societăţii europene pe cale 
de industrializare şi de modernizare este cel al Franţei republi- 
cane. Proclamată în septembrie 1870, după dezastrul de la 
Sedan, a IIl-a Republică a apărut timp de aproape un deceniu 
ca un regim provizoriu, „anticameră“ a unei monarhii restaurate 
şi convertită definitiv la principiul parlamentarist. Constituţia 
din 1875 a instaurat astfel un sistem politic care, odată ipoteza 
monarhistă înlăturată, putea foarte bine să evolueze către prezi- 
dentialism dar şi către un parlamentarism absolut, ajungînd 
pînă la urmă la ceea ce se va numi „dictatura Camerelor“. După 
criza din 16 mai 1877, alegătorii au fost cei care au ales între 
cele două tendinţe, votînd pentru republica parlamentară şi 
aceasta doar pentru motive de circumstanta, legate de personali- 
tatea şi de opiniile personale (regaliste) ale primului preşedinte 
al celei de-a III-a Republici, mareșalul Mac-Mahon, motive ca- 
re, mai tîrziu, vor influenţa viitorul regimului. 

După demisia lui Mac-Mahon în 1879, succesorul său 
la preşedinţia Republicii, Jules Grevy, s-a angajat să nu intre 
niciodată în conflict cu majoritatea din Cameră, altfel spus, 
să-i lase inițiativa politică $1 să admită că aceasta era cea care 
sugera politica guvernamentală. Această interpretare a legii 
constituţionale din 1875 a făcut să cadă în desuetudine mijloa- 
cele de care dispunea şeful statului în raporturile sale cu aduna- 
rea aleasă prin sufragiu universal: dreptul de dizolvare şi cel 
de a cere rediscutarea legilor. Doar Jean-Casimir Périer va în- 
cerca, în 1894, să reacționeze împotriva efectelor „Constituţiei 
Grévy“, dar, dîndu-şi seama de neputinta sa, după cîteva luni 
petrecute la Elysée, el va trebui să renunţe la funcţia sa. După 
el, toți succesorii săi vor accepta să se limiteze la un rol de pu- 
ră reprezentare, lăsînd preşedintelui Consiliului grija de a con- 
duce politica guvernamentală. 

Este clar că făcînd ca existenţa şi acţiunea guvernelor 
să depindă de o majoritate parlamentară fluctuantă, neamenin- 
ata de dizolvare dar reprezentînd suveranitatea naţiunii, regi- 
mul născut din practica constituţională inaugurată de Jules 
Grevy şi accentuată de mica reformă din 1884, care suprima 
mai ales inamovibilitatea senatorilor, condamna echipele mi- 
nisteriale la instabilitate şi la o relativă politică de expectativă. 
Din 1875 pina în 1915, cea de-a III-a Republică avea să schimbe 
52 de guverne, printre care multe nu s-au preocupat decît de 
propria supraviețuire, evitind orice măsură care ar fi putut să 
trezească susceptibilitatea vreunei facțiuni a majorităţii rezul- 
tate din urne. 

În aceste condiţii, cum se poate vorbi de un „model“ 
republican perceput ca atare de majoritatea francezilor $1 de 
unele popoare europene? Pentru că, dincolo de avatarurile par- 
lamentare şi de ,,crizele“ guvernamentale care punctează vic- 
toria celei de-a III-a Republici pînă la primul conflict mon- 
dial, regimul instaurat de legile constituționale din 1875 a servit 
drept cadru şi instrument democratizării societăţii franceze şi 
consolidării cetăţeneşti: libertatea de întrunire, libertatea presei, 
asigurată de legile din 30 iunie şi 29 iulie 1881, libertatea de 

asociere şi libertăţile municipale instituite sau consolidate prin 
legile din 22 martie şi 25 aprilie 1884. Pentru că, chiar dacă se 
înfruntă în anumite chestiuni, oportuniştii şi radicalii care s-au 
succedat la conducerea treburilor statului, au avut în comun 
dorinţa de a face să progreseze structurile sociale pe calea trasată 
de marii înaintaşi ai perioadei revoluționare. Fideli idealurilor 
progresiste concepute de filosofia iluministă şi răspîndite de 
revoluție, şi unii şi ceilalți s-au străduit să împace imperativele 
libertății cu cele ale aspiratiei generale către egalitatea sanselor 
fiecăruia şi cu promovarea socială, al cărei vector a fost invata- 
mintul public (laic, gratuit şi obligatoriu) instituit de legile din 
1881-1882. Pentru că, atacată din dreapta de partizanii reinstau- 
rării Vechiului Regim sau de susținătorii cezarismului plebiscitar, 
iar din stînga de adepţii revoluţiei sociale, an de an, Republica 
s-a menținut pe linia de mijloc între aceste două tendinţe extreme. 

Ea a rezistat atacurilor repetate ale adversarilor săi: reac- 
ționarii din timpul celor două mari crize provocate de generalul 
Boulanger şi de afacerea Dreyfus, revoluționarii cu atentatele 
lor anarhiste din anii 1890, apoi cu accesul sindicalist revolutio- 
nar de la începutul secolului al XX-lea : primilor le-a acordat 
o legislaţie socială, este adevărat, încă „timidă“ față de cea din 
Regatul Unit sau din Germania. Ea s-a sprijinit mai ales pe 
marea masă a claselor mijlocii şi a țărănimii, care corespund 
proiectului său social bazat pe o democraţie de mici proprietari, 
stăpîni pe mijloacele lor de producţie, „elitismului“ său republi- 
can şi mesianismului său optimist, lipsit de complexe. Si este 
adevărat că pentru mulți dintre reprezentanţii burgheziei mici 
şi mijlocii, ca şi pentru o parte a elitei muncitorești din țările 
în care, la sfîrşitul secolului, iau avînt efectele revoluţiei indus- 
triale, modelul democratic francez tinde să o ia înaintea altor 
forme de organizare politică şi socială. Asa se întîmplă în tari 
ca Italia, Spania de nord, regiunile industrializate ale Imperiului 
habsburgic, Serbia sau România, în timp ce modelul britanic, 
care cucereşte Europa de nord, îşi găseşte partizani în rîndurile 
burgheziei din statele dependente de Marea Britanie, cum sînt 
Portugalia şi Grecia. În aceste două cazuri structurile socio- 

economice încă arhaice a acestor tari oferă o bază prea fragilă 
şi neînsemnată pentru ca parlamentarismul să funcţioneze aici 
în condiţii satisfăcătoare. 

Pe de altă parte, fie că este inspirat de Anglia sau de 
Franţa, la începutul secolului al XX-lea, modelul liberal-demo- 
cratic cunoaşte oarecare dificultăţi. Acesta pare a fi insuficient 
adaptat la pătrunderea bruscă a maselor în jocul politic. Chiar 
în ţările în care clasele conducătoare au ştiut de la început să 
sepună de acord cu acestea prin intermediul extinderii dreptului 
de vot, accesul la învățămîntul primar şi oferirea unei legislații 
sociale vizînd corectarea efectelor negative ale liberalismului, 
conducerea treburilor statului rămîne în mîinile unei oligarhii 
financiare sau intelectuale care monopolizează posturile de 
conducere şi care acceptă cu greutate pătrunderea noilor pături 
sociale. Rezultă de aici o modificare a practicilor politice, mai 
ales odată cu apariția marilor „partide de masă“ şi repunerea 
în discuţie, atît la stînga cît şi la dreapta, a bazelor democraţiei 
liberale. 

Fata de democratiile liberale din Europa de nord-vest, 
marile imperii autocrate, care isi împart estul şi centrul conti- 
nentului, nu-şi modifică decît foarte încet structurile politice 
tradiţionale. Aşa se întîmplă în Imperiul rus, în care tentativa 
de a evolua spre un liberalism în stil occidental, tentativă între- 
prinsă la începutul deceniului 1860 de tarulAlexandru al II-lea, 
s-a soldat pînă la urmă cu un eşec. După ce a abolit iobăgia in 
1861 şi a adoptat o serie de reforme privind justiţia, armata, 
instructia publică, crearea adunărilor locale (zemstvos), 
Alexandru al II-lea s-a hotărît, în urma revoltei din Polonia 
din 1863-1864, să revină la o politică autoritară, ceea ce provoa- 
că, ca o reacţie, opoziţia viguroasă a tineretului intelectual con- 
vertit la nihilism şi la acţiunea violentă. Asa încît, domnia taru- 
lui „reformator“ care, hărțuit de terorişti, a fost pînă la urmă 
asasinat în 1881, a luat sfîrşit în represiune. 

În timpul lui Alexandru al III-lea, suveran autoritar şi 
limitat, represiunea se abate asupra organizațiilor anarhiste, 
aproape desfiinţate in 1887, apoi asupra liberalilor şi intelectua- 

lilor. Presa este redusă la tăcere, universităţile sînt atent supra- 
vegheate. În acelaşi timp, este continuată si amplificată politica 
de rusificare a popoarelor alogene. Măsurile adoptate în acest 
scop îi vizează în primul rînd pe evrei, supuşi celor mai grave 
jigniri, înlăturați din anumite profesii, chiar jefuiti şi masacrați 
în timpul „pogromurilor““ încurajate de putere, dar acestea sînt 
îndreptate şi împotriva populațiilor baltice, mai ales împotriva 
polonezilor, cărora Îi se impune limba rusă şi religia ortodoxă. 

Cu toate acestea, opoziţia fata de regim se intensifică 
sub domnia lui Nicolae al II-lea (1894-1917). Burghezia, încă 
putin numeroasă, dar care profită de avintul economic, doreşte 
o liberalizare a regimului care i-ar permite să joace un rol politic 
şi să ofere Rusiei instituţii după modelul occidental. Multi din- 
tre reprezentanţii ei, aflaţi sub egida istoricului Miliukov, for- 
mează baza Partidului Constitutional-Democrat (KD), ai cărui 
membri sînt recrutați dintre profesori universitari, avocaţi, me- 
dici, proprietari de paminturi aleşi de zemstvos, în care aceştia 
îşi fac educaţia politică. 

Totuşi, această opoziţie liberală este copleșită de partizanii 
unei schimbări mai radicale: socialiştii-revoluţionari, mosteni- 
tori ai nihilismului, care, ostili industrializării, îşi exercită influ- 
enta asupra lumii rurale, şi social-democraţii patrunsi de ideile 
marxiste şi care se sprijină pe o clasă muncitoare puţin nume- 
roasă, dar puternic concentrată. 

Revoluția din 1905 marchează o cotitură în istoria Impe- 
riului țarist. Favorizată de marile greve care se înmulţesc în 
primii ani ai secolului şi de nefericitul război împotriva Japoniei, 
mişcarea revoluţionară pare să triumfe după evenimentele 
tragice din „duminica roşie“ (pe 22 ianuarie 1906, mulțimea 
flămîndă manifestă în faţa Palatului de Iarnă din Sankt 
Petersburg, purtînd icoane şi portrete ale ţarului, cînd anmata 
deschide focul, omorînd vreo mie de persoane) şi urmate de 
revolta din interiorul flotei (cuirasatul Patemkin) de o grevă 
generală din luna octombrie. Dar ţarul cedează si aprobă, 
împreună cu libertățile fundamentale, o adunare legislativă, 
„Duma“, aleasă prin sufragiu restrîns. Începe atunci o expe- 

riență noua, inițiată de Nicolae al II-lea şi de ministrul său, 
Stolîpin. Acesta din urmă doreşte să dezvolte o clasă de ţărani 
bogaţi, care să devină un sprijin al regimului, pentru a evita 
orice tulburare politică. Ţarul nu aplică reformele decît cu multă 
reţinere şi dizolvă Duma cînd aceasta este prea neascultătoare. 
Stolîpin este asasinat în 1911, iar regimul, neadaptat încă noilor 
condiţii economice, se loveşte de o opoziţie din ce în ce mai 
numeroasă şi combativă, chiar dacă numeroşi revoluționari 
trebuie să ia drumul exilului public pentru a scăpa de poliția 
secretă. 

În Imperiul austro-ungar, în cursul primilor ani ai secolu- 
lui al XX-lea , regimul cunoaşte o evoluţie liberală cu mult 
mai accentuată. În Cisleithania (dominată de Austria), constrîns 
să negocieze între revendicări contradictorii, guvernul lui 
Francisc Iosif este nevoit să aprobe un număr de reforme demo- 
cratice pentru a nu ceda în fata pretențiilor la independenţă ale 
diferitelor naționalități. Dispoziţiile concordatului din 1855 pri- 
vind căsătoria şi învățămîntul sînt abolite. Biserica pierde con- 
trolul asupra stării civile şi a școlilor, în timp ce este dată o 
lege care stabileşte învățămîntul elementar laic şi obligatoriu. 
Sînt adoptate şi reforme sociale: asigurări de boală şi de acci- 
dente de muncă, limitarea zilei de lucru etc. În sfirşit, dreptul 
de vot este extins pe etape, pînă la legea sufragiului universal 
din 1906, care conţine totuşi o împărțire în circumscripţii ce 
favorizează elementul german. 

În Transleithania* (Ungaria), nobilimea intenţionează 
să-şi păstreze monopolul puterii şi se opune asocierii cu minori- 
tăţile nationale si cu păturile populare. În 1905, socialiştii orga- 
nizează manifestații violente pentru a obţine sufragiul univer- 
sal. Împăratul se foloseşte de această revendicare ca de un mijloc 
de presiune pentru a obliga aristocrația să renunţe la pretenția 
de a-şi crea o armată naţională. Pînă la urmă, în 1913, o reformă 
electorală extinde puţin sistemul cenzitar, ccea ce nu este sufi- 
cient ca partea ungară a imperiului să devină a democraţie. În 
ansamblu, în ajunul primului război mondial, statul habsburgic 
îşi păstrează caracterul autocrat, mult mai accentuat decît cel 
al Imperiului german. 


ISTORIA EUROPEI 263 


În Germania, regimul conceput de Bismarck şi instaurat 
imediat după proclamarea imperiului, se bazează pe o serie de 
compromisuri. Pe de o parte, între aspirațiile naționale ale poporu- 
lui german şi tendinţele conservatoare ale clasei conducătoare. 
În această privinţă, „cancelarul de fier“ îşi dă osteneala să men- 
țină balanţa în echilibru între interesele marilor proprietari (jun- 
keri) şi cele ale burgheziei de afaceri. Pe de altă parte, com- 
promisul între monarhia absolută, moştenitoare a despotismului 
luminat din secolul al XVIII-lea şi liberalismului la care aspiră 
categoriile sociale, al căror progres depinde de industrializare, 
compromis rezolvat prin înfiinţarea unei Camere aleasă prin 
sufragiu universal (Reichstag) nu pentru a guverna, ci pentru 
a permite tuturor grupărilor să se manifeste (conservatorii care 
reprezintă interesele junkerilor, national-liberalii pe cele ale 
burgheziei industriale şi comerciale, Centrul pe cele ale minori- 
tatu catolice). 

Nu poate fi vorba de un adevărat regim parlamentar din 
momentul în care cancelarul joacă rolul de prim-ministru şi al 
imperiului şi al Prusiei, iar membrii cabinetului nu răspund 
decît în fata împăratului. Detinator al puterii executive, aceasta 
din urmă comandă armata, promulgă legi, declară război şi 
poate dizolva Reichstag-ul. În sfîrşit, un alt compromis între 
tendințele unitariste şi tradițiile particulariste. Prusia îşi impune 
autoritatea Germaniei, dar fiecare stat (şi sînt 25) îşi are guver- 
nul propriu, suveran în domeniul finanţelor locale, al justiţiei, 
al învățămîntului, şi propria adunare aleasă, Landtag, ca şi o 
reprezentare în înalta Camera, Bundesrat, care votează legile 
şi elaborează bugetul votat apoi de Reichstag. 

Una peste alta, acest sistem politic federal rămîne foarte 
departe de regimul parlamentar. El suferă de o prea mare com- 
plexitate şi de încălecarea diverselor instituţii, ca şi de insufi- 
cienta reţelelor federale şi de incapacitatea guvernului central 
de a impune sufragiul universal în toate landurile, dar mai ales 
în Prusia. 

Atita timp cît ocupă funcţiile de cancelar al Reich-ului, 
Bismarck reuşeşte, de bine de rău, să navigheze printre aceste 

tendințe contrarii şi să guverneze sprijinindu-se rînd pe rînd, 
cînd pe conservatori şi liberali împotriva centrului catolic în 
timpul Kulturkampf-ului, cînd pe centrul catolic şi pe conserva- 
tori împotriva liberalilor, pentru a obține după 1878 acceptarea 
întoarcerii la protectionism. Aceste majorități fluctuante îl sus- 
tin în lupta pe care el a intreprins-o pentru a pune la punct ele- 
mentele care ameninţă unitatea Reich-ului: minorităţi neger- 
mane care sînt supuse, mai ales în Alsacia-Lorrena şi în Polonia, 
unei intense politici de germanizare, catolici cărora cancelarul 
le reproşează că sînt ostili hegemoniei prusace şi că susțin dreptu- 
rile statelor şi ale minorităților naționale, în sfirşit, socialişti 
împotriva cărora el încearcă la început să utilizeze forţa, interzi- 
cîndu-le orice manifestaţie publică şi desfiintindu-le asociaţiile 
şi ziarele, înainte de a încerca să-i integreze prin măsuri sociale 
îndrăzneţe. 

După retragerea forțată a lui Bismarck în 1890, împăratul 
Wilhelm al II-lea se străduieşte să restaureze caracterul autocra- 
tic al regimului, alegindu-si cancelarii dintre personalități şter- 
se, precum Caprivi şi Hohenlohe, sau concediindu-i fără ezitare 
cînd este în dezacord cu ei, aşa cum a procedat în 1909 cu 
prințul von Bülow. De acum înainte, se pune cu tot mai multă 
acuitate, problema raporturilor între executiv şi parlament. Can- 
celarii încearcă, la fel ca şi Bismarck, să se sprijine pe majorită- 
tile de coaliție (conservatori + nationalisti-liberali + Zentrum, 
dar acesta din urmă trece uneori în opoziţie), fără să se instaureze 
însă un regim parlamentar autentic. Împăratul nu ţine cont de 
voturile Reichstag-ului decît cînd acestea corespund obiective- 
lor sale. Rezultă de aici un imobilism endemic si o opoziție 
crescîndă fata de regim, care continuă să se polarizeze în jurul 
problemei modului de a alege Landtagul prusac (votul pe clase 
sociale). În 1909 se constituie un cartel anticonservator, care 
reunește pe membrii micii burghezii şi organizează manifestații. 
La alegerile din 1912, opoziţia învinge blocul guvernamental, 
social-democratii obţinînd, numai ei, aproape o treime din locu- 
rile de deputaţi. Constient de pericol, cancelarul Berthmann- 
Hollweg vrea să încurajeze reformele, dar se loveşte de ostilita- 

tea conservatorilor, majoritari în Landtagul din Prusia, şi de 
retinerile lui Wilhelm al II-lea. Neputind să realizeze o pre- 
schimbare instituţională completă, Germania se găseşte în 1914 
în pragul unei grave crize. 

În Italia, Constituţia acordată Piemontului în 1848 (Sta- 
tuto) şi extinsă în 1861 în întreg regatul, deschidea calea spre 
o evoluţie care putea să capete foarte bine o direcţie autoritară, 
dar şi una liberală. Şef al executivului, suveranul se bucură de 
prerogative foarte mari. El convoacă şi dizolvă Camerele și 
poate, cînd doreşte, să legifereze prin decrete. Legislativul este 
împărțit între o Cameră a deputaţilor, aleasă de cetăţenii care 
au cel putin 25 de ani şi care plătesc un cens de minim 40 de 
lire, şi un Senat ai cărui membri sînt desemnaţi de rege. 

Evoluţia democratică s-a produs în multe privinţe sub 
influența a două modele: pe de o parte, parlamentarismul de 
inspiraţie anglo-franceză, care pare să predomine în vremea 
lui Cavour, pe de altă parte, regimul autoritar de tip german, 
care se impune la sfîrşitul domniei lui Victor Emanuel al II-lea 
şi în timpul succesorului său, Umberto I. Pina la primul conflict 
mondial, Italia va oscila între aceşti doi poli şi nu va cunoaşte 
un adevărat regim democratic. 

Viaţa politică este dominată de o clasă conducătoare 
putin numeroasă (cu atît mai mult cu cit, de la cucerirea Romei, 
papa interzice catolicilor să participe la alegeri), dar care, prin 
puterea sa financiară şi datorită sistemului electoral cenzitar, 
controlează viata economică şi mecanismele politice ale țării. 
Astfel, nu există o diferenţă netă între „dreapta istorică“, care 
reunește nobilimea liberală şi pe marii burghezi din nord, şi 
„stînga constituţională“, care îşi recrutează majoritatea mem- 
brilor săi dintre reprezentanţii burgheziei mijlocii şi ai profesii- 
lor liberale din centru şi din sud. Fonmată în mare parte din 
republicani atasati de monarhie, aceasta din urmă militează 
desigur pentru o extindere a dreptului de vot şi practică un 
anticlericalism de soc, dar metodele sale de guvernămînt nu 
au nimic democratic. Principalul său reprezentant, sicilianul 
Crispi, care ajunge la putere în 1877, guvernează tara cu sprijinul 

regelui şi fără să dea atenţie parlamentului, pe care îl „populează“ 
în parte cu oamenii lui, folosind în timpul campaniilor electo- 
rale corupţia şi intimidarea. Pe de altă parte, puţin preocupat 
să menajeze opoziţia extraparlamentara, pe care au atitat-o 
situația economică şi nedreptatile sociale, el indbusa cu o extre- 
mă duritate revoltele ţărăneşti şi muncitoreşti. 

După căderea lui Crispi în 1896, ţara trece printr-o pe- 
rioadă de frămîntări care nu se sfîrşeşte decît în 1901. Începînd 
cu această dată, Italia intră într-o etapa mai liniştită şi mai li- 
berală, sub dubla influență a regelui Victor Emmanuel al III-lea 
şi a prim-ministrului Giolitti. Acesta din urmă practică şi el 
corupţia electorală şi ştie să-şi asigure majoritatea făcîndu-şi 
adepţi în toate familiile politice. În fata înflăcărării revolutio- 
nare, care se dezvoltă sporadic în sate şi în regiunile industria- 
lizate, el nu arată mai puțină slăbiciune decît predecesorii săi, 
dar în acelaşi timp stimulează adoptarea unei legislații sociale 
şi se străduieşte să alăture regimului aripa reformatoare a mişcă- 
rii socialiste. În numele luptei împotriva subversiunii extremei- 
drepte, el reuşeşte totdată să-i reintegreze pe catolici în viaţa 
politică a peninsulei, iar în 1912, acordă drept de vot aproape 
tuturor italienilor. Din 1870, numărul electorilor potenţiali s-a 
mărit de zece ori, iar opoziția parlamentară încetează să fie 
doar formală (socialiştii obțin 53 de locuri la alegerile din 1913): 
acestea toate nu sînt totuşi suficiente pentru a face din sistemul 
politic italian un regim al democraţiei liberale, conform mode- 
lului britahic sau francez. 

Europa libertăţilor, Europa autoritară. Odată cu a doua 
revoluție industrială şi distrugerea sistemului de structuri al 
societăţilor tradiționale care o însoţeşte, aceasta tinde să se 
extindă cam peste tot pe seama celeilalte. În Elveţia, unde lupta 
dintre laicism şi clericalism, dintre oligarhii şi comunităţile 
funciare conservatoare pe de o parte şi burghezia liberală pe 
de altă parte rămîne mult timp indecisă, revizuirea din 1874 
întăreşte caracterul unitar şi laic al Confederaţiei, pe care, de 
acum înainte, o conduce partidul „radical“, democrat şi bur- 
ghez. În Belgia şi în Ţările de Jos, unde o burghezie dinamică 
şi voluntaristă impulsioneaza inițiativele industriale şi imperia- 

liste, coroana trebuie să se retragă încet-încet în fata reprezentării 
naționale, mult timp menţinută în cadrul sistemului cenzitar, 
ŞI a cărei evoluţie se realizează după modelul britanic, în paralel 
cu instaurarea unui autentic regim parlamentar. În ţările scandi- 
nave, progresele democraţiei politice şi ale parlamentarismului, 
care se impun progresiv în ciuda rezistenței Coroanei, a nobili- 
mii ŞI a clerului luteran, se datorează mai putin industrializării 
— încă destul de slabă — şi avîntului burgheziei de afaceri şi 
mai mult rolului jucat de mica țărănime proprietară de pămînt 
şi de comunităţile rurale din zonele de coastă, populate cu pes- 
carl $1 matinari. 

In schimb, structurile traditionale ramin inca puternice 
in tarile Europei mediteraneene si orientale. In Spania, regimul 
constitutional serveste de paravan luptelor dintre clici, punctate 
de pronunciamientos militare, ca cel care pune capat expe- 
rientei republicane initiate in 1873. In Portugalia, unde opoziţia 
dintre tendintele liberale reprezentate de burghezia de afaceri 
şi forțele tradiționale (armată, cler, mari proprietari) pe care 
se sprijină monarhia, a provocat tulburări endemice în cea mai 
mare parte a secolului al XIX-lea. Republica proclamată în 
1910 a fost dotată cu o constituţie inspirată în mare parte de 
regimul parlamentar francez. Dar este vorba de un regim insta- 
bil care nu va rezista mult-timp in fata tentativelor puciste ale 
adversarilor democraţiei liberale. În sfirşit, chiar dacă Grecia, 
România şi Serbia cunosc la începutul secolului al XX-lea o 
evoluţie care pare să se îndrepte spre un parlamentarism mode- 
rat, comparabil cu cel din Italia, Bulgaria şi Albania, aceste 
tari recent ieşite de sub dominaţia turcească (prima in 1887, a 
doua în 1912) rămîn fidele modelului autocratic rămas în vigoa- 
re în partea de est a Europei. 


Forţele religioase: regres sau relansare? 


In ceea ce priveşte credinţele tradiționale, practica re- 
ligioasă şi locul ocupat de Biserică în societățile europene, 

secolul al XIX-lea este traversat de tendinţe contradictorii, a 
căror rezultantă ilustrează în acelaşi timp o pierdere a audienței 
din punct de vedere cantitativ, dar şi o repliere generalizată pe 
plan spiritual. 

Desigur, renașterea religioasă care s-a produs imediat 
după furtuna revoluționară continuă să inspire manifestările 
de evlavie şi de fervoare mistică — slăvirea continua, veneratia 
Sfintului Duh, cultul Fecioarei, pelerinajele la Roma, la Paray- 
le-Monial şi mai ales la Lourdes — care pot atrage marile mase 
de oameni (mai mult de 3 milioane de pelerini la Lourdes între 
1878 şi 1903). Aşa cum am văzut, diferitele Biserici fac un 
mare efort misionar şi recîştigă teren în rîndurile burgheziei, 
pe care revoluțiile din 1848 şi avîntul socialismului au îndepăr- 
tat-o de rădăcinele ei voltairiene. Asistăm chiar, odată cu cotitura 
operată de antipozitivism la sfîrşitul secolului, la numeroase 
convertiri ale intelectualilor la catolicism sau la protestantism. 

Totuşi, aceste manifestări de întoarcere la credință, ade- 
sea spectaculoase, nu trebuie să creeze iluzii, chiar dacă Europa 
mai are încă zone de practică ferventă, cum sînt Franța de nord 
şi de vest, Italia de sud şi de nord-est, Germania meridională 
şi orientală, Ţara Galilor şi Irlanda, provinciile poloneze din 
Imperiul rus şi din Reich-ul german etc. În cea mai mare parte 
a regiunilor pe cale de industrializare și de urbanizare, practica 
religioasă şi influenţa Bisericii este în regres, atît în rîndul mase- 
lor, cît şi în mediile intelectuale. Pe de altă parte, se manifestă 
o scădere a inclinatiei spre vocaţia ecleziastică care, într-o tara 
ca Franţa, atinge proporții catastrofale: către 1900, mai mult 
de 4 000 de parohii sînt fără preoți titulari, iar numărul de hiro- 
toniri care, la această dată, se ridică încă la aproximativ 1 500, 
scade în zece ani la jumătate. Este adevărat că ordinele religioase 
sînt mai putin afectate, cel putin pînă la măsurile anticlericale 
de la începutul secolului, care reduc la fel de mult efectivele 
congregatiilor, fără însă ca această schimbare să determine în 
vreun fel pierderea vitalitati religioase. 

Legată în mod direct de revoluţia industrială şi de re- 
structurarea societăţilor tradiționale de care aceasta este însoțită 

în numeroase regiuni ale Europei, această relativă îndepărtare 
de religie se explică şi prin incapacitatea Bisericilor de a 
răspunde la problemele puse de lumea modernă şi de a se rupe 
de forţele conservatoare ale ordinii existente. Astfel, de la mijlo- 
cul secolului al XIX-lea, aceste Biserici trebuie să facă față 
atacurilor care vin atît de pe teren intelectual şi filosofic, cit şi 
din domeniul politic şi social. 

Continuînd naționalismul iluminist, care începuse să 
submineze în rîndurile elitelor conducătoare credinţele religioase 
şi autoritatea Bisericilor, filosofia pozitivistă a lui Auguste 
Comte anunţă victoria ştiinţei ca religie a viitorului, în timp ce 
progresele geologiei şi ale paleontologiei, teoria transformis- 
mului (sau evoluționistă) enunțată de Lamarck şi dezvoltată 
de Darwin (Despre originea speciilor cu ajutorul selecției natu- 
rale, datată în 1859) şi critica istorică aplicată la Istoria sfinta 
(Renan publică în 1863 Viața lui Isus) sfirşesc prin a repune în 
discuţie interpretarea literală şi studierea tradițională a Bibliei. 

De la Revoluţia franceză, ideile de toleranţă şi de laicitate 
s-au răspîndit, opunîndu-se noţiunilor de „religie de stat“ şi de 
„Biserică“. Aspiratia crescîndă spre democraţie din numeroase 
țări europene se impotriveste principiului de drept divin. Conti- 
nuind să predice popoarelor fidelitatea şi supunerea fata de 
prinți, în numele unei ordini dorite de Dumnezeu şi al unirii 
tronului cu altarul, Bisericile apar adesea ca fiind cel mai fidel 
susținător al monarhiilor autoritare, într-o Europă zguduită de 
revoluțiile industriale şi liberale. În sfîrşit, efectele negative 
ale revoluţiei industriale şi exploatarea proletariatului nu au 
suscitat la început din partea acestora decît condamnarea doctri- 
nelor socialiste. 

Această neadaptare a Bisericilor la transformările din 
societățile europene are drept efect zdruncinarea unităţii 
acestora, în sînul lor începînd să se înfrunte modermiştii şi tradi- 
tionalisti1. Cu excepția Bisericii ortodoxe ruse, foarte strîns 
legată de stat şi care este în Imperiul țarist un dig conservator 
aproape monolitic, nici o altă confesiune nu scapă acestei con- 
fruntări interne. În rîndul protestanților, vii controverse doctri- 

nare pun fata în fata pe apărătorii credinţei tradiționale şi pe 
cei care încearcă să adapteze dogma la lumea modernă. Angli- 
canismul trece astfel printr-o gravă criză provocată de prezenţa 
în rîndurile sale a unor membri care, în maniera moderniştilor 
din Biserica catolică, doresc să reconcilieze credinţa cu ştiinţa. 
Dar tendința conformistă este cu mult mai puternică ca şi în 
vechile tari luterane, unde lumea rămîne tradiționalistă. Miş- 
carea „Trezirii“ (le Reveil), care acordă mai multă importanță 
credinței decît doctrinei, îi atinge mai ales pe calviniştii francezi 
ŞI elveţieni, în timp ce în sînul bisericilor reformate se dezvoltă 
o tendinţă liberală care vede în Biblie, mai presus de orice, o 
culegere de precepte morale. În Germania, această tendință se 
manifestă mai ales în celebrele şcoli teologice din Tiibingen şi 
din Heidelberg, iar în Franţa, unde ,,traditionalistii“ sînt mai 
numeroşi decît , modernistii“, aceştia din urmă sînt totuşi victo- 
rioşi datorită formaţiei lor intelectuale şi a influenţei pe care o 
exercită asupra mediilor economice, a înaltei administrații şi a 
universităţii. „Ortodoxia“ evreiască este şi ea înfrîntă de un 
reformism antitalmudist care se dezvoltă în mediile înstărite 
şi integrate de multă vreme în țările care s-au stabilit, în timp 
ce practicile tradiționale şi folosirea „idişului“ se păstrează in 
ghettourile din Europa centrală și orientală, ca şi în comunităţile 
formate de o imigrație recentă. 

Mai mult decît toate celelalte confesiuni, datorită puterii 
şi structurilor sale, catolicismul este traversat de curente diferite: 
ultramontanismul, care susține supremația papalității asupra 
particularismului Bisericilor naţionale (reprezentat în Franţa 
de galicanism) şi care, în 1896, va triumfa prin adoptarea dog- 
licismul liberal proslăvit din 1830 de Lammenais, integrismul 
reprezentat de italianul Taffarelli d'Azeglio, de spaniolul 
Valgamas şi de francezul Louis Veuillot, redactor-şef al ziarului 
Universul. Dintre toate aceste curente, papalitatea a luat mă- 
suri împotriva tezelor care dau o şansă ideilor promovate de 
filosofia iluministă şi de Revoluţie. Condamnat prima oară în 
1832 de enciclica Mirari vos, care l-a determinat pe Lammenais 

să o rupă cu Biserica, catolicismul liberal şi-a reluat avintul 
după 1850 în Belgia, în Germania, în Italia şi mai ales în Franţa, 
cu Montalembert şi Monseniorul Dupanloup. Astfel, din cauza 
amenințării pe care regatul liberal instaurat de Risorgimento o 
exercită asupra puterii sale temporale, Pius al IX-lea obține în 
1864 condamnarea tuturor formelor de gîndire progresistă, prin 
două documente conexe: Syllabus, care enumeră în 80 de arti- 
cole „erorile epocii noastre“, printre care raționalismul, libera- 
lismul, laicizarea instituțiilor, libertatea ştiinţei şi a cultului, 
socialismul etc., şi enciclica Quanta Cura, care condamnă in 
bloc toate aceste rătăciri ideologice. 

Inmultind condamnările şi accentuindu-si tendinţele cen- 
tralizatoare şi absolutiste, Sfîntul Scaun, prin Pius al IX-lea, 
refuză să ducă tratative cu mișcările progresiste ale timpului. 
Succesorul său, Leon al XIII-lea (1878-1903), nu este, la drept 
vorbind, un papă al compromisurilor: el rămîne certat cu mo- 
narhia italiană, îl obligă pe Bismarck să fie mai puţin intransi- 
gent în relaţiile sale cu clerul catolic şi aminteşte cu plăcere că 
Dumnezeu este „singurul izvor al puterii““. Dar în acelaşi timp 
el acceptă „o libertate sănătoasă şi legitimă“, îi îndeamnă pe 
catolici să accepte regimurile existente pentru a-şi spori influenţa 
asupra acestora şi le recunoaşte (acolo unde Biserica nu este 
„persecutată““) dreptul de a lua parte la treburile statului. 

În Franţa, această atitudine deschide calea spre o aderare 
la republică, a cărei iniţiere, aprobată prin enciclica În mijlocul 
preocupărilor din 1892, este datorată cardinalului Lavigerie. 
Aceasta nu vrea să spună totuşi că Biserica s-a convertit la 
liberalism, şi cu atît mai putin că încurajările venite de la vîrf 
au convins masa catolicilor să treacă de partea democraţiei. În 
ciuda eforturilor făcute de abatele Lemire şi de Marc Sangnier, 
alegerile din 1898 anunţă prima încercare de înfiinţare în Franța 
a unui partid democrat-crestin, în timp ce, odată cu afacerea 
Dreyfus, se adinceste alianţa dintre lumea catolică şi conserva- 
torismul cel mai radical. 

Interesul manifestat de Biserică pentru „chestiunea so- 
marchează în acelaşi timp trezirea conştiinţei catolice 

in fata problemelor ridicate de exploatarea muncitorilor indus- 
triali, evocată în marea enciclică Rerum novarum (1891), dar 
şi o respingere confirmată a modernităţii. În fapt, cercetările 
întreprise pentru dezvoltarea unui catolicism social (în Germania 
de Monseniorul Ketteler, în Anglia de cardinalul Manning, în 
Belgia de „şcoala din Liége“, în Elveţia legate de Uniunea 
catolică de studii sociale din Fribourg, în Franța de Albert de 
Mun si René de la Tour du Pin) se bazează pe o viziune paseistă 
asupra societăţii, chiar dacă:ajung la un rechizitoriu sever 
împotriva capitalismului liberal. Catolicii sociali provin adesea 
din rîndurile aristocrației funciare şi visează o întoarcere la 
vechea lume patriarhală bazată pe corporaţii. Altfel spus, ei 
caută sprijin în rîndul maselor populare pentru a lupta împo- 
triva ordinii instaurate de burghezia liberală şi anticlericală. 
Aceasta nu înseamnă că simpatia lor pentru cei exploataţi şi 
pentru victimele revoluţiei industriale nu este sinceră, nici că 
nu sînt animați de o adevărată dorință de reformă. Pur şi simplu, 
această dorinţă se înscrie într-o perspectivă total diferită de 
idealurile pe care se sprijină democratizarea societăților euro- 
pene. 

Venirea lui Pius al X-lea în 1903 este urmată de altfel 
de o repliere a ierarhiei catolice pe terenul adaptării la lumea 
modernă. Daca Leon al XIII-lea a lăsat friu liber partizanilor 
unei concilieri cu moştenirea iluministă, succesorul său acordă 
mari avantaje integristilor din anturajul său, dar curmă hotărît 
veleitatile de acord cu ideologiile neconforme doctrinei strict 
creştine: liberalism, pozitivism, democraţie, socialism. „Moder- 
nismul“, această tentativă făcută de un număr de ginditori cato- 
lici europeni (francezii Edouard Le Roy şi Loisy, iezuitul englez 
George Tyrell, italienii Buonaiuti şi Fogazzaro) în scopul de a 
adopta filosofia religioasă, exegeza biblică şi istoria dogmei 
la datele ştiinţei moderne şi la legile criticii istorice, întreprin- 
dere care îi face pe unii să nu mai considere dogmele drept 
adevăruri absolute şi imuabile ci simboluri utile, este condam- 
nată în 1907 prin enciclica Pascendi. Le Sillon de Marc Sangnier, 
care constituie in multe privinte expresia politica a modernis- 

mului şi care se străduieşte să împace creştinismul, democrația 
$1 aspiraţia către dreptate socială, este dezavuat de papă în 1910. 
Desigur, după această dată nu vor dispărea toate instrumentele 
folosite pentru recucerirea maselor decreştinate, elaborate în 
timpul pontificatului lui Leon al XIII-lea. Pius al X-lea admite 
supraviețuirea unor organisme de cercetare, cum ar fi les 
Semaines sociales, dar mai ales a sindicatelor catolice care, în 
Germania, cunosc deja un adevărat succes. Dar Biserica, care 
întreţine raporturi tensionate cu anumite state (în Italia din 1870, 
cu Franţa, unde mişcarea anticlericală de la începutul secolului 
a provocat, după vizita preşedintelui Loubet la Roma, în 1904, 
o rupere a relațiilor diplomatice cu Sfintul Scaun, cu Spania de 
asemenea) şi a cărei influenţă scade brusc după secularizarea 
bunurilor clericale, laicizarea învățămîntului, reducerea substan- 
tiala a membrilor congregaţiilor, se vede în ajunul primului 
conflict mondial într-o situaţie de marginalizare fata de schim- 
bările care s-au produs începînd de la mijlocul secolului al 
XIX-lea în Europa industrializată. 


Repunerea în discuţie a modelului 
pozitivist 


De Ja mijlocul secolului pînă în anii 1885-1890, ideolo- 
gia dominantă din ţările industrializate din Europa de vest este 
cea care asociază raționalismul, încrederea în atotputernicia 
ştiinţei, ideea de progres nelimitat al societăților umane $i dorința 
de a organiza aceste societăți respectînd „legile naturale“, care 
sînt în primul rînd cele biologice. Doar sistemul filosofic elabo- 
rat de Auguste Comte între 1830 şi 1857 merită pe drept cuvînt 
denumirea de doctrină „pozitivistă“, dar, dincolo de această 
acceptie îngustă, termenul desemnează un număr de tendinţe 
filosofice şi epistemologice care sîntaplicate în diferite domenii 
ale ştiinţei şi care au în comun respingerea metafizicii şi dorința 
de a limita cîmpul studiilor şi analizei la observarea fenomene- 

lor şi la determinarea legilor care le guvernează. În Franţa; 
această filosofie prolixă, care se trage din cenciclopedişti, şi 
căreia Condorcet i-a dat o definitic mai elaborată în Schifă a 
unui tablou al progreselor gîndirii umane (1794), va deveni în 
timpul celei de-a III-a Republici, filosofia oficială a regimului. 
După Auguste Comte, mort în 1857, Renan, al cărui Viitor al 
ştiinţei, scris cu 40 de ani în urmă, apare în 1890, şi Taine, în 
concepţia căruia nu se poate acorda credit decît „observaţiei, 
experimentului şi demonstraţiei“, devin marii preoți ai unei 
religii „scientiste şi pozitiviste“ care, la sfîrşitul secolului, in- 
fluenteaza întreaga cultură a republicii victorioase, îi inspiră 
proiectul educativ şi hrăncşte gîndirea marilor profesori univer- 
sitari: Lavisse în istorie, Vidal de La Blanche în geografie, Ribot, 
tatăl psihologiei experimentale, dar mai ales Durkheim în so- 
ciologie, adevărat fondator al unei „ştiinţe a moravurilor“, eli- 
berată de imperativele categorice, care îmbină obligațiile morale 
cu „actele sociale“ percepute ca existind în afara conştiinţei 
individuale. 

În celelalte ţări, în care, odată cu revoluţia industrială, 
se dezvoltă şi păturile burgheze care o iau pc acelaşi drum ca 
şi omologii lor francezi şi britanici (rolul lui Darwin şi cel al 
lui Spencer contribuie în fapt la dezvoltarea scientismului), 
încrederea în atotputernicia științei, cea care poate da libertate 
omului şi progresului, sc impune şi în rîndurile unei părţi a 
elitelor. Acest lucru se întîmplă într-un moment în care se asistă, 
într-un context de rapide mutații economice şi sociale, la o 
contestare a raționalismului, la început limitată, apoi din ce în 
ce mai răspîndită. 

Pînă în 1890, edificiul determinist pe care se bazau toate 
cunoştinţele ştiinţifice rămîne aproape intact. Dar, în următorii 
cincisprezece ani, acesta este supus unor atacuri care îi zdruncină 
serios temeliile. Lucrările de vîrf alc unor fizicieni ca Max 
Planck, Einstein, de Broglie, Lorentz, Mack, Kirchhoff etc., 
tulbură concepțiile tradiţionale despre spaţiu, timp şi materice, 
iar teoriile pe care aceştia le elaborează, negind absolutul, stabi- 

litatea, continuitatea lucrurilor, dau o lovitură puternică incre- 
derii în infailibilitatea ştiinţei. 

„Obiectivitatea totală a ştiinţei nu este decît o himeră“, 
va afirma matematicianul Emile Picard, în timp ce colegul 
săi, Henri Poincaré, admite că aceasta „va fi mereu imperfecta“ 
şi nu este în realitate decît „o clasificare, un mod de a stabili o 
legătură între fenomene pe care aparențele le separă“. Aceasta 
nu înseamnă Că savanții înşişi ajung să proclame falimentul 
ştiinţei. Pur şi simplu, sînt tot mai numeroşi cei care considera 
că nu trebuie să se caute cu ajutorul ei adevăruri absolute, ci să 
fie folosită ca un instrument de progres, punîndu-se accent, 
aşa cum fac pragmaticii (A. Rey, E. Le Roy, L. Laberthoniére 
în Franța, Schiller în Anglia, Gonseth în Elveţia, Papini in Italia) 
pe utilitatea concretă a cunoaşterii. 

Loviturile cele mai puternice date raționalismului şi 
intelectualismului vin din partea lui Bergson şi a lui Nietzsche. 
Primul revenind asupra condamnării metafizicii elaborate de 
Kant şi de Auguste Comte, se străduieşte să depăşească atit 
empirismul cît şi raționalismul, şi face o critică severă a inteli- 
genţei care pretinde ca este capabilă să cuprindă ansamblul 
cunoştinţelor şi existenţa în totalitatea sa. Imbinind teoria cu- 
noaşterii cu cea a existenţei, el opune concepţiilor mecaniciste 
şi pozitiviste, ideea că evoluţia speciilor scoate în evidență 
existenţa unui „elan vital“ ieşit din conştiinţă, care face eforturi 
să infringa rezistența materiei pentru a o transforma într-un 
instrument al libertăţii (Evoluția creatoare, 1907). Altfel spus, 
în timp ce admite existenţa unei forte creatoare mai presus de 
om, el recunoaşte speciei umane şi indivizilor care o compun 
posibilitatea liberului arbitru, care le-ar permite să se sustragă 
legilor imperioase ale determinismului. 

Aldoilea îşi fundamentează filosofia pe o negare origina- 
lă: aceea a pesimismului schopenhauerian, ale cărui premise 
Je acceptă dar căruia îi respinge concluzia ce constă în negarea 
„voinţei de a exista“. Nietzsche plasează în centrul concepţiei 
sale filosofice „energia vitală“ Viaţa fiind o „eternă revenire“, 
omul nu poate decît să accepte să o retrăiască mereu din plin, 

făcînd un efort eroic de a ieşi din el însuşi şi de a se transforma 
într-o fiinţă superioară, un „supraom“, nu într-un sclav resem- 
nat, ci un creator capabil să-și transforme existenţa în „destin“. 
De aici critica cunoaşterii raţionale care, după părerea lui, nu-i 
poate furniza nici o regula de viata, şi morala sa bazată pe „o 
voinţă de putere“ şi pe respingerea a ceea ce el numeşte ,,fari- 
seismul“, false valori inspirate de creştinism şi de preceptele 
linistitoare ale erei pozitiviste: milă, caritate, resemnare, dreptate, 
drept, democraţie etc. 

Influenţa acestor doi filosofi asupra unei parti importante 
a intelectualităţii europene de la începutul secolului al XX-lea: 
este considerabilă dar, în acelaşi timp, ambivalentă. Aceea a 
lui Bergson se manifestă atît asupra pragmaticilor şi a numeroşi 
artizani ai reînnoirii spirituale, cît şi asupra lui George Sorel, 
teoretician al sindicalismului revoluţionar şi a discipolilor săi 
care, realizînd o revizuire radicală a marxismului, dezvoltă o 
concepție ce, în multe privinţe, este deja cea a fascismului. 
Influenţa lui Nietzsche hrăneşte în acelaşi timp contemplatia 
estetică şi egocentrică a unor scriitori ca Gide şi Gabriele 
d' Annunzio, anarhismul individualist care isi trage din nietz- 
scheism o parte din rădăcinile sale spirituale, ca şi ideologiile 
violenţei care se dezvoltă în diferite tari europene, sub eticheta 
socialismului naționalist, a futurismului sau a vorticismului 
englez. 

Reabilitarea irationalului şi a instinctului, care decurge 
din aceste ideologii vitaliste, îşi găseşte aplicarea în lucrările 
anumitor psihanalisti: mai putin în cele ale lui Freud, al căror 
itinerar intelectual sfirseste într-un umanism despuiat de ipo- 
crizie, şi mai mult în operele unui alt psihanalist vienez, Alfred 
Adler. Pentru acest discipol al lui Nietzsche, atracțiile şi impul- 
surile sînt manifestări ale unei porniri vitale care permite omu- 
lui să înfrîngă obstacolele ridicate de natură şi de concurența 
altor specii. Potrivit concepţiei acestui elev şi coleg al lui Freud, 
existenţa este o mişcare care tinde către autoconservarea unui 
individ sau a unui grup şi care implică o luptă permanentă pen- 
tru adaptare la mediul înconjurător. Gindirea adleriană se bazea- 

ză deci pe noţiunea de voinţă de putere, atît de dragă lui 
Nietzsche, dar în acelaşi timp atinge şi ideile darwiniste de 
selecția naturală şi de luptă pentru existenţă, a căror influență 
este foarte mare asupra ideologiilor naţionaliste şi imperialiste. 
Deviate de la scopurile inițiale ale autorilor lor, acestea formea- 
ză substratul pe care, în cursul ultimelor decenii ale secolului 
al XIX-lea şi pînă la război, se dezvoltă tezele rasiste şi antisemite 
de şoc, ai căror principali autori şi propagatori sînt francezii 
Gustave Lebon, Gobineau, Vacher de Lapouge, Jules Soury, 
Edouard Drumont şi Jules Guérin, britanicul Houston Stewart 
Chamberlain, germanii Wilhelm Marr, Friederich Naumann 
şi Stécker, austriecii Karl Lueger şi Walter Riehl, italianul 
Giovanni Preziosi etc. Un rasism $1 un antisemitism care, exact 
ca şi simpla xenofobie, nu se limitează la cercul restrins al in- 
telectualilor nationalisti, ci pătrunde în zone largi ale opiniei 
publice, sfirsind cînd în veritabile războaie verbale, ca cel care 
în Franţa pune fata în față pe dreyfusarzi şi antidreyfusarzi, 
cînd în adevărate pogromuri îndreptate împotriva comunităților 
evreieşti, ca în Rusia şi România”. 


Reacţia antiromantică 


În ciuda autorităţii sale, mişcarea romantică nu s-a impus 
peste tot. Burghezii din secolul al XIX-lea au disprețuit mult 
timp exagerările sale şi s-au neliniştit din cauza pasiunii sale 
pentru libertate. După 1848, sub efectul modei şi al noii gene- 
rații, sentimentul de revoltă care îi animă pe tinerii artişti şi 
publicul acestora îşi alege drept ţintă curentul predominant în 
ceea ce are repetitiv şi fără savoare. 

Schimbarea se produce într-un context care se leagă de 
venirea la putere a burgheziei şi de importantele schimbări în 
producerea şi „consumul“ operelor de artă. Mai întîi, odată cu 
declinul aristocrației tradiționale şi cu estomparea sau dispariția 
curților princiare (regatul Neapolelui, ducatele din Italia centrală, 

principatele germane) se constată un regres al marelui mecenat. 
Desigur, mişcarea este mai puţin accentuată în celelalte state 
europene decît în Franța unde, influența exercitată asupra 
literelor şi artelor de fosta clasă conducătoare nu supravieţuieşte 
descompunerii sale şi pierderii influenţei sale politice. Prea 
absorbită de imensul efort necesar dezvoltării forțelor de pro: 
ductie care însoţeşte revoluția industrială si prea preocupată 
de eficacitate şi rentabilitate pentru a considera arta un lucru 
necesar iar artistul un personaj serios, burghezia, în marea ei 
majoritate, nu va şti să preia ştafeta sau nu o va face decît mai 
tîrziu, lăsînd în seama guvernării şi a instituţiilor publice grija 
de a finanța o mare parte a producţiei artistice, prin comenzile 
statului şi prin premiile decernate de academii. 

In timp ce apare tendința unor producţii industriale a 
obiectelor de artă, şi aceasta se întîmplă în toate țările europene, 
acestea devin o marfă ca oricare alta, supusă legilor pieţei şi 
riscurilor speculațiilor financiare. La sfîrşitul secolului, colec- 
ționarii şi ,,curiosii“, împinşi de dragostea pentru artă dar şi de 
grija de a face investiţii avantajoase, cumpără tot mai mult 
prin intermediul oamenilor de afaceri specializați în acest 
domeniu. La Paris, negustorul de tablouri (un Ambroise Vollard 
sau un Paul Durand-Ruel) devine astfel un personaj extrem de 
cunoscut. Mare cunoscător al vieţii artistice, dar şi financiar 
priceput, el obține monopolul asupra producţiei unui pictor, 
fie cumpărîndu-i masiv operelc, fie încheind cu acesta un con- 
tract şi plătindu-i în avans creaţiile, sub forma unei sume lunare. 
Pentru aceasta, apelează la capitaluri externc, foarte des împru- 
mutate de bănci. De exemplu, directorul Uniunii generale furni- 
zează fonduri galeriei Durand-Ruel, carc isi asigurase monopo- 
lul pînzelor impresioniste, cumpărate la preţuri derizorii şi 
revindute apoi cu beneficii importante. 

Adevărată capitală a artei europene alături de Viena, 
Parisul atrage la sfirşitul secolului al XIX-lea creatori veniţi 
din toate colţurile vechiului continent. Viaţa acestora este ade- 
sea dificilă, mai ales a celor carcrefuză ocaziile oferite de cursul 
artei oficiale, care, oricum, este rezervată în primul rînd fran- 

cezilor. Comenzile de stat, fiind in general la „preţurile Romei“, 
făcute de Institut şi urmate de o lungă şedere în Italia pe 
cheltuiala administrației, îi determină pe multi artişti de talent 
să se angajeze pe acest drum. Dar pentru a rcuşi, ei trebuie să 
se supună tendinţelor dominante reprezentate de Academie, 
adică să reproducă un model „clasic“ şi să-şi refuze orice inovaţie 
care ar putea şoca. Astfel, operele realizate ca urmare a cererii 
instituţiilor publice vor purta amprenta acestui ,,academism“, 
aşa cum sînt monumentele ridicate în timpul celei de-a III-a 
Republici, sau decorația Sorbonei. Celelalte state europene nu 
rămîn mai prejos, aşa cum o dovedește stilul fără strălucire al 
monumentelor publice cu care, la răscrucea dintre secolele 
al XIX-lea si al XX-lea , se mindresc Berlinul, Viena si Roma. 

În aceste condiţii, artiştii care refuză să-şi supună inspira- 
tia regulilor gustului oficial şi se angajcază pe căi novatoare 
sînt condamnaţi pentru cea mai mare parte a vieţii să rămînă 
necunoscuţi şi săraci. Olandezul Van Gogh, care nu a putut supra- 
vietui în Franţa decît cu ajutorul permanent al fratelui său, nu 
a vîndut decît o singură pinza şi nu a obținut decît un singur 
articol favorabil, la 36 de ani, iar majoritatea imprcsionistilor 
nu vor cunoaște gloria decît după moarte. Astfel, artiştii ,,bles- 
temati“, pictori şi sculptori, muzicieni $1 poeţi, vor trai la mar- 
ginea unei societăți care le contestă talentul, pe care ci însă o 
dispretuiesc şi le place să o şocheze cu nonconformismul lor. 
Viaţa „boemă“ (temă romanescă adusă pe scenă de Henri 
Murger apoi transformată în creaţii lirice de italienii Puccini 
şi Leoncavallo) pe care o duc multi dintre ei în cartierele populare 
ale Vienei, în Montmartre sau Montparnasse, este un mod de a 
afirma negarea valorilor „burgheze“ 

Romantismul aruncă deci ultimele sale licăriri. În pictură, 
dispariția lui Delacroix marchează pentru scoala franceză stirsi- 
tul unei epoci care se prelungeşte în Anglia cu reacția antiacade- 
mică, dar puternic intelectualizată a prerafaelitilor (Rossetti, 
Burne-Jones, Hunt, Millet) care îl ridică în slăvi pe marele cri- 
tic Ruskin. Literatura are aceeasi soartă, exceptind ţările in 
care se hrăneşte din febra patriotică care s-a răspîndit odată cu 

mișcările naţionaliste şi în care se inspiră dintr-o istorie legen- 
dară şi profund mistificată (Scandinavia, ţările slave, Romania). 
Muzica este singurul domeniu artistic în care nu se poate vorbi 
despre un,declin al inspiraţiei romantice. Mai întîi, deoarece 
compozitorii manifestă în creaţiile lor, chiar atunci cînd acestea 
ramin clasice, o mai mare libertate în abordarea formelor (odată 
cu dezvoltarea poemului simfonic, a rapsodiei etc.). Apoi, pen- 
tru că dau adesea intiietate efectelor dramatice: moda solistului 
este înlocuită cu o admiraţie exagerată pentru sonoritatea puter- 
nică si pentru lirismul orchestral. Împărţindu-şi timpul între 
meditaţia într-o mănăstire romană, curtea de la Weimar, al cărei 
şef de orchestră este, şi Budapesta, de unde se inspiră, Liszt îşi 
continuă opera de compozitor vizionar pînă la moartea sa, în 
1886. Verdi compune după 1850 cele mai bune opere ale sale, 
îmbinînd fresca istorică cu evocarea unor destine ieşite din 
comun, epicul şi liricul, drama şi farsa. Germanul Brahms, nor- 
vegianul Grieg, austriecii Hugo Wolf, Anton Bruckner şi Gustav 
Mahler, în sfîrşit rusul Ceaikovski, ridică arta orchestrală pe 
înalte culmi de emoție şi construcţie arhitecturală. 

Reacţia antiromantică se exprimă mai întîi de toate prin 
realism. Acesta îşi face apariţia dupa 1850 în tari în care revolu- 
tia industrială s-a desăvîrşit de timpuriu si în care acţionează 
influenţa pozitivismului şi scientismului. Pregătit de Merimee, 
Stendhal şi mai ales de Balzac, apărînd ca o reacţie împotriva 
liricului, romanescului şi exceselor imaginaţiei romantice, rea- 
lismul se vrea a fi reproducerea integrală şi obiectivă a realita- 
tii celei mai banale, folosind cercetarea documentului uman şi 
social. Este un „dagherotip literar“, ilustrat de scriitori de mîna 
a doua, ca Henri Murger, Champfleury, care îi sistematizează 
regulile, ca Duranty, care îi ia apărarea în ziarul său, Rea/ismul, 
şi asta înainte ca Flaubert să se impună cu sila ca şef al curentu- 
lui, publicînd in 1857 Doamna Bovary. În Franţa li se mai ală- 
tură Zola, în prima sa etapă (Therese Raquin, 1867) şi fratii 
Goncourt, ca şi alti autori dramatici, cum ar fi Emile Augier şi 
Alexandre Dumas-fiul, în Germania dramaturgul Friedrich 

Hebbel, in Norvegia Henrik Ibsen, in Suedia August Strindberg, 
în RusiaTurgheniev, Dostoievski şi Tolstoi, in sfirşit, in Marea 
Britanie, romancierii epocii victoriene, cum sînt Thackeray, 
George Eliot şi bineînţeles Dickens, care pune în gura unuia 
dintre personajele sale: „Ceea ce vreau eu, sînt fapte (...). Faptele 
sînt singurele lucruri de care avem nevoie în viaţa aceasta (...). 
Trebuie să alungăm pentru totdeauna cuvîntul imaginație“. 

Imediat după evenimentele din 1848, în mai multe tari 
europene se dezvoltă şi un realism pictural, ai cărui primi şi 
cei mai importanţi reprezentanţi sînt francezii Gustave Courbet 
şi Edouard Manet. Realismul social al lui Courbet reprezintă 
poporul, mai ales pe cel de la sate, pe care Milet îl introdusese 
deja în pictură în cursul deceniului 1840, dar autorul Spărgă- 
torului de piatră şi al Înmormintării la Ornans îi dă o cu totul 
altă dimensiune, tratînd personajele individual şi renuntind la 
tipizarea lor. Practicînd un realism mai putin legat de denunta- 
rea nedreptatilor timpului şi mai putin „revoluţionar“ prin 
subiectele tratate şi prin tehnicile utilizate, Manet se straduieste, 
atît în portretele sale cit şi în scenele de gen, să readucă in 
actualitate pictura venețiană şi spaniolă. Mult timp criticati în 
propria lor tara — la Expoziția universală din 1867 ei nu sînt 
primiţi în sălile oficiale şi trebuie să-și prezinte operele în stan- 
durile particulare — Courbet şi Manet vor avea în schimb o 
mare influenţă în străinătate, în special în țările germanice, 
unde, în anii 1860, se afirmă artişti ca Ferdinand Waldmiiller 
la Viena, Friedrich Wassmann în Tyrol, Wilhelm Leibl la 
Minchen etc. 

Vastă mişcare de reacție împotriva exceselor şi a „platitu- 
dinilor“ romantice, realismul nu poate fi, totuşi, redus la o unică 
sursă. În Franţa, odată cu Jean Léon Gérome, Henri Gervex şi 
belgianul Alfred Stevens, în Anglia cu William Frith şi Samuel 
Fildes, în Spania cu Marti Alsina, în Italia cu Giaccomo 
Favoretto, în Germania cu Friedrich von Menzel, acesta se 
transformă în academism, precizia trăsăturilor, exactitatea în 
alegerea detaliilor şi a fondului, accentul pus pe îndemînarea 

tehnică şi pe precizia stilului trecînd înaintea oricărei alte consi- 
deratii. Dimpotrivă, la „Macchiaioli“ florentini sau la pictorii 
din Scoala de la Barbizon (Théodore Rousseau, Corot, Decamps, 
Diaz, Paul Huet etc.), maniera academistă este înlăturată in fa- 
voarea unei transpuneri directe, libere, a fiinţelor şi lucrurilor. 
Mai tîrziu, în anii 1880 şi 1890, se schiteaza o apropiere între 
cele două şcoli prin operele italienilor Baldini şi Signorini, a 
francezilor Jean Beraud şi Degas, a spaniolilor Fortuny şi Sorolla, 
în timp ce în Anglia, pictori ca Arthur Hughes, Robert Martineau 
şi Augustus Leopold Egg angajează realismul insular pe o cale 
care, dînd întîietate temelor şi efectelor dramatice, prefigurează 
programul literar al lui Zola. 

Cu autorul seriei Rozgon-Macquart, realismul romanesc 
aduce la paroxism ideile lui Comte și ale lui Taine şi isi alege 
drept obiectiv aplicarea la arta literară a metodelor şi precepte- 
lor ştiinţei pozitive. Inspirîndu-se din /ntroducerea în studiul 
medicinei experimentale a lui Claude Bernard, Zola publică în 
1880 Romanul experimental, în care îşi exprimă ideile despre 
ceea ce va deveni romanul naturalist şi care, cel putin la început, 
va servi drept platformă teoretică scriitorilor din „grupul de la 
Médan“ din care fac parte, în afara autorului Germinalului, 
Maupassant, Léon Hennique, Henri Céard, Paul Alexis şi 
Huysmans. Ca şi ştiinţa, ale cărei metode se consideră că le 
aplică, romanul trebuie să participe la căutarca adevărului, să 
reproducă deci realitatea cu o obiectivitate scrupuloasă în toate 
aspectele sale, începînd cu cele trivialc. Fic că au încredere, ca 
Zola, în posibilitatea de a schimba lumea şi de a promova pro- 
gresul, fie că seprăbuşesc în pesimism şi nihilism ca Maupassant, 
naturaliştii îşi aleg drept scop să denunțe răul omniprezent, fic 
că este vorba de blestemul instinctului si al eredității, de exploa- 
tare şi de tarele inerente ale societăţii burgheze (alcoolism, 
prostituție, speculă, corupţie), de efectele negative ale rigiditatu 
morale şi ale religiei sau, mai mult, de acest flagel al umanităţii, 
care este războiul. 

Apărut în Franţa, patria pozitivismului şi scientismului, 
naturalismul îşi găseşte încă de la sfîrşitul secolului, adepți 
zeloşi, cum sînt scriitorii A. Daudet, Octave Mirbeau, Jules 
Valles, Descaves, Rosny Ainé, Paul Margueritte, Guiches etc., 
rupti de rigiditatea doctrinală a maestrului, a cărui „ignoranță 
ştiinţifică“ şi atracţie pentru „gunoaie“ le denunţă în manifestul 
publicat în 1887, după apariţia romanului Pămintul. După care, 
curentul se stinge. Începînd din anii 1880, el cunoaşte un imens 
succes în afara hexagonului, succes hrănit de surse de inspiraţie 
străine care, cu excepția „verismului“ italian, ilustrat de Verga, 
De Roberto, Matilde Serao, G. Deledda, De Marchi etc., şi care 
produce opere originale, marcate de contextul regional, se află 
subinfluenta puternică a lui Zola. Camille Lemonnier şi Georges 
Eeckhoud în Belgia, Bolsche şi dramaturgul Hauptmann in 
Germania, Hamsun în Norvegia, Emilia Pardo Bazan în Spania, 
ilustrează mai mult sau mai putin direct această filiatie, în timp 
ce nume mari ale literaturii europene, de la Blasco Ibanez la 
Thomas Mann, de la Thomas Hardy la Maxim Gorki rămîn în 
afară şi se mulţumesc să îmbine în operele lor inspiraţia realistă 
şi preocupările sociale. 

Reacţia antiromantică este însoțită şi de o întoarcere la 
clasicism şi la grija pentru perfecțiunea femeii, care va pătrunde 
curînd în toate domeniile artei. Poezia „parnasiană“, reprezentată 
de Theophile Gautier, Leconte de Lisle, J. M. de Heredia, Sully 
Prudhomme, se dovedeşte savantă şi impersonala, duşmană a 
lirismului şi a efuziunilor intimc, caracterizată printr-o precizie 
extremă şi o armonie fără fisură. Numeroşi muzicieni europeni, 
de la Mendelssohn la Brahms si de la Faure la Saint-Saéns se 
consacră păstrării sau reînvierii regulilor stricte ale compoziţiei 
muzicale, aşa cum fuseseră fixate în timpul lui Haydn şi a lui 
Mozart. În pictură, Puvis de Chavannes se întoarce la tradiţia 
apărată de Ingres, care subordonează culoarea şi mişcarea armo- 
niei formelor şi desenului arhitectural. 


284 SERGE BERSTEIN, PIERRE MILZA 


Revoluţia culturală de la sfîrşitul secolului 


Odată cu Baudelaire din Florile răului (1857), cu Verlaine 
din Poemele saturniene (1861), cu proza colorată a fraților 
Goncourt şi cu Tristan si Isolda a lui Wagner (1859), o poezie 
a impresiei şi a simbolurilor este introdusă în doze mici în 
cultura secolului al XIX-lea. Începînd de la mijlocul deceniv- 
lui 1870, aceasta cunoaşte o dezvoltare tot mai mare şi se extin- 
de curînd în toate domeniile artei, unde, fără să ocupe o poziție 
dominantă, nu este însă nici supusă marginalizării. 

În această revoluţie culturală, din care se vor hrăni, una 
după alta, „avangardele“ literare şi artistice, pictura a jucat, se 
pare, un rol de stimulator, trecerea la arta „modernă“ operin- 
du-se în acest domeniu prin intermediul lui Manet şi al impre- 
sioniştilor. Reactionind de la bun început împotriva a tot ce 
putea fi convenţional şi închistat în reprezentarea lumii realizată 
de pictorii „realişti“, care transpuneau pe pînză mai mult ce 
„ştiau“ decît ce „vedeau“, autorul Ba/conului şi al Dejunului 
pe iarbă a fost primul care a emis ideea potrivit căreia ceea ce 
era mai important într-un tablou era reprezentarea impresiei 
trăite decît realitatea „obiectivă“, cu condiţia ca aceasta să 
existe. Nu un peisaj în sine, ci un anume peisaj, la o anumită 
oră din zi, cu o anumită luminozitate deosebită, toate acestea 
fiind valabile atît pentru un portret cit şi pentru un oricare alt 
subiect. 

Preferînd să picteze efemerul şi să redea mai degrabă 
impresia decît ideea pe care şi-o face despre natura lucrurilor, 
Manet pune bazele impresionismului, fără însă să-şi modeleze 
tehnica după cea pe care impresioniştii vor încerca să o impună 
în ultimele decenii ale secolului, în primul rînd în Franţa, dar 
si în alte tari europene. La originea impresionismului se află 
într-adevăr un grup de pictori parizieni, printre care numără 
Auguste Renoir, Claude Monet, Edgar Degas, Camille Pissaro, 
Berthe Morisot, Paul Cézanne şi alti cîţiva, care se constituie 
la sfîrşitul celui de-al II-lea Imperiu, şi în 1874 începe să expună 
in galeria fotografului Nadar pinzele respinse de Salonul oficial. 

Maniera lor de a picta declanșează un adevărat scandal şi, 
referindu-se la tabloul lui Monet, Impresie, răsărit de soare, 
expus în 1874, un ziarist de la Charivari dă grupului, în bătaie 
de joc, denumirea de ,,impresionisti“, care va rămîne definitivă. 
Sustinuti de negustorul de tablouri Durand-Ruel, impresioniştii 
vor picta timp de douăzeci de ani (cam între 1870 şi 1890) 
sute de pînze printre care se numără capodopere ale artei euro- 
pene, dar a căror valoare nu va fi recunoscută decît mai tîrziu. 
La sfîrşitul anilor 1870, acestea sînt vîndute la preţuri derizorii 
(7 franci pentru un Pissaro!). Abia după moartea lui Sisley, în 
1887, preţul pinzelor impresioniste începe să cunoască o creştere 
constantă. 

Să respingă, aşa cum a făcut Manet pe care îl admiră, 
conventionalismul artei oficiale şi „realismul“ academist, să 
redea profunzimea expresiei iar pentru aceasta să restituie 
luminii adevărata sa dimensiune, iată care sînt principalele 
obiective ale impresionistilor. De aceea, căutîndu-și subiectele 
in natură (au o predilecție pentru cerurile decolorate de ploaie, 
pentru ceaţă, pentru răsăriturile sau apusurile de soare) şi in- 
fluentati de arta stampelor japoneze şi de lucrările fizicienilor 
care arată că lumina este descompusă de prismă, ei folosesc 
adesea tuşele mici şi juxtapun culorile complementare, înlo- 
cuind negrul cu umbrele colorate. 

Influenţa impresioniştilor francezi asupra artei picturale 
europene şi americane este în acelaşi timp imensă, dar şi extrem 
de delimitată. În afara hexagonului nu a existat într-adevăr o 
veritabilă şcoală „impresionistă“ decît în Germania și de mici 
proporţii, cu Liebermann şi Scoala Secesiunii'’. Au existat desi- 
gur „tovarăşi de drum“ ai impresionismului, cum a fost ameri- 
canul Whistler şi discipoli străini ai lui Monet şi ai lui Sisley 
(acesta din urmă este el însuşi de origine şi de „temperament“ 
britanic), dar aceştia sînt în majoritate artişti care trăiesc la 
Paris şi care pictează în mediul preferat al impresionismului, 
situat între valea Senei şi coastele Mării Mînecii. În schimb, 
mișcarea impresionistă a inaugurat o adevărată revoluţie pictu- 
rală, care, pe de o parte a determinat artiștii europeni şi extraeu- 

ropeni să-şi dea seama de imensele posibilități de reînnoire a 
artei lor, iar pe de altă parte i-a ajutat să o rupă cu concepţia 
tradițională despre pictură ca modalitate de reprezentare a lumii 
exterioare. Prin această breşă deschisă de impresionism aveau 
să pătrundă, începînd cu ultimul deceniu al secolului al XIX-lea, 
noi mişcări contestatare ale principiilor artistice existente, aflate 
în contact direct cu marele amalgam intelectual ce caracterizează 
epoca celei de-a doua revoluţii. 

Cu toate acestea, începînd din 1890, evoluţia artei pictu- 
rale se manifestă în multe privinţe împotriva mişcării impresio- 
niste şi „„neoimpresioniste“ (Paul Signac, George Seurat, care 
descompun lumina într-o multitudine de pete minuscule), acu- 
zate că sacrifică totul în favoarea culorii şi a reflexelor luminii. 
Paul Cezanne, care a practicat el însuși tehnicile impresioniste 
şi acordă o mare importanţă luminii, se străduieşte în acelaşi 
timp să reprezinte volumele și planurile si chiar uneori să-şi 
reconstruiască geometric imaginea (şi în acest sens cl inaugu- 
rează cu adevărat pictura modernă), în asa fel încît să redea 
armonia naturii, ceea ce anunţă în mod indiscutabil apariția 
cubismului. 

De acum înainte nu mai este vorba, potrivit lui Paul Klee, 
„de o reproducere a ceea ce este vizibil, ci de o redare a vizibilu- 
lui“, adică să se exprime esenţa interioară a obiectelor asa cum 
psihanalistul caută să scoată la lumină adevărul interior al indi- 
vizilor. Cincisprezece ani după grupul „nabi“ (Gaugain, Vuillard, 
Bonnard, Maurice Denis, Paul Sérusier etc.), „foviştii“ (Matisse, 
Vlaminck, Derain, Dufy, Van Dongen) folosesc culoarea nu 
pentru a reda impresia vizuală, ci pentru a ilustra o stare de 
spirit şi pentru a crea un soc emotional, dar mai ales ei sînt pri- 
mii după Cezanne care văd lumea în mod obiectiv, sau mai 
degrabă pun „adevărul înaintea exactității“ (Matisse). 

Și în muzică se produce o ruptură identică cu concepţiile 
şi armoniile tradiționale şi dacă pictura este dominată de scoala 
franceză, este incontestanil faptul că Germania este spațiul unde 
se dezvoltă noua artă muzicală. Cu Richard Wagner, care moare 
în 1883, dar a cărui influență nu încetează să crească pina în 

primii ani ai secolului al XX-lea , aceasta doreşte să devină in 
acelaşi timp o artă totală, îmbinînd poezia cu muzica şi arta 
regiei cu cea a decorului, dar si un răspuns la dezamăgirile 
omului european şi la viziunea pesimistă asupra lumii pe care 
autorul Zetralogiei a mostenit-o de la Schopenhauer. Acest 
răspuns Wagner îl caută, ca şi Nietzsche, care a fost un timp 
discipolul şi prietenul său, în cîntul obscur al instinctului şi al 
pasiunii, în gustul violent al durerii, al sîngelui şi morţii, în 
întoarcerea de bună voie la neant. Îmbinînd în felul acesta forţele 
instinctului şi trecutul istoric al Germaniei (legendele germa- 
nice şi viziunea idealizată a evului mediu german), maestrul 
din Bayreuth traduce în limbaj muzical aspiraţiile unei generaţii 
care caută în acelaşi timp să-și justifice ambițiile şi să se autode- 
paseasca, utilizînd mitul grandios al Națiunii şi al Rasei. Astfel, 
nu este de mirare că a exercitat o puternică influență asupra 
pangermaniştilor. Totuşi, dincolo de această posteritate filoso- 
fico-politică, el a revoluționat în întregime drama lirică, făcînd 
să dispară ariile, introducînd recitativele într-un ansamblu omo- 
gen, folosind „laitmotivul““, şi în acelaşi timp a marcat în mod 
profund cel puţin două generații de compozitori curopeni, ger- 
mani ca Richard Strauss, dar şi austrieci, ca Mahler, Bruckner, 
sau francezi, ca César Franck, Henri Duparc şi Vincent d’Indy. 

Contemporană cu neoimpresionismul, cu grupul „nabi“ 
al Școlii de la Pont-Aven, cu admiraţia universală pentru Wagner, 
pe care Baudelaire a sustinut-o printre primii în Franța, mișca- 
rea simbolistă se dezvoltă în ultimul sfert al secolului al XIX-lea, 
într-o bună parte a Europei. Mai întîi în Franța unde, ca o reacţie 
împotriva ,,Parnasului“, poezia se eliberează de prozodia 
clasică, adoptă versul liber şi încearcă mai mult să sugereze 
decît să descrie, asociind, ca Verlaine şi Rimbaud, noțiunile 
abstracte şi reprezentările sensibilităţii sau închizîndu-se, ca 
Mallarme, într-un ermetism al „gîndirii pure“, accesibil doar 
unei minorități de inițiați. Muzica $1 poezia sînt astfel strîns 
îmbinate, aşa cum propusese Wagner şi cum a dorit la rîndul 
său Debussy, a cărui operă (Pelléas si Melisanda, 1902, Pre- 
ludiu la după-amiaza unui faun, după un poem de Mallanne 

etc.) se inspiră în acelaşi timp din pictura impresionistă şi din 
poeţii simbolişti (ca şi aceştia, Debussy detestă elocinta şi preferă 
incertitudinea propice visării). De altfel, pictura nu rămîne strai- 
na de această mişcare, estetica simbolistă exprimindu-se în 
gravitatea uşor ingenuă a alegoriilor lui Puvis de Chavannes, 
în senzualitatea lui Albert Besnard, în clar-obscurul lui Eugene 
Carriére sau în viziunile misterioase şi halucinante ale lui 
Gustave Moreau. 

În restul Europei, simbolismul va cunoaşte la sfîrşitul 
secolului o puternică dezvoltare, în Belgia cu poezia lui 
Verhaeren şi dramele lui Maeterlinck, în Germania cu Stefan 
George, care a frecventat la Paris pe simboliştii francezi, mai 
ales pe Moréas, devenit purtătorul de cuvînt al mișcării, în 
Austria cu Rainer Mania Rilke, în Anglia cu Swinburne şi 
Bridges, în Italia cu D'Annunzio în prima manieră, chiar în 
ţările scandinave şi pina în îndepărtata Rusie. 


Culturile europene între nationalism şi 
cosmopolitism 


Literatura de „sfîrşit de secol“ şi cea a deceniului care 
precede războiul reprezintă dovada frămîntării spirituale şi a 
dorinţei de înnoire care însoțesc marile mutații ale epocii „im- 
perialiste“. În marile tari industrializate, care se înfruntă pe 
plan internațional, mai ales în Franţa, în Germania, în Anglia, 
în Italia, majoritatea genurilor literare (roman, teatru, poezie 
etc.) sînt supuse din plin influenţei valului naţionalist. Scriitori 
care pînă atunci se considerau mai degrabă dependenţi de arta 
pentru artă şi de curentul „decadent“ rafinat sau de cel al uma- 
nismului pacifist şi socialist (în maniera lui Péguy) trec cu 
arme şi bagaje în tabăra adoratorilor Națiunii. Ca şi Maurice 
Barrès, care a trecut destul de repede de la Cultul eului (trilogie 
publicată între 1888 şi 1891) la Romanul energiei naţionale şi 
la Bastioanele din est, Gabriele D' Annunzio reprezintă întreaga 

evoluţie a unei generații care, în mai putin de cincisprezece 
ani, şi-a schimbat estetismul decadent cu forme de exaltare a 
eului mai virile şi mai putin contemplative. Spre deosebire de 
alți intelectuali italieni, cei ca Oriani, Corradini, Prezzolini 
sau Papini, pentru care adeziunea la principiile naţionaliste 
este rodul unei convertiri ideologice, cea a autorului Elegiilor 
romane exprimă în esenţă o alegere voluntaristă, destinată să 
afirme o personalitate care se doreşte unică. Mare admirator 
al lui Nietzsche, al cărui mesaj îl modifică într-o oarecare măsură, 
erou monden avînd o bună doză de exhibitionism, D’ Annunzio 
vede înainte de toate în aventura naționalistă, ca şi mai tîrziu 
în război şi în acţiunea lui la Fiume", posibilitatea de a trăi un 
destin măreț. În el, ca si în alti multi intelectuali ai generaţiei 
sale (s-a născut în 1863) şi ai generaţiei următoare, înfloreşte 
un romantism aristocratic care aminteşte de cel din deceniul 
1820-1830. 

Mai există, pe de altă parte, alături de literatura cu conţinut 
explicit politic, o întreagă abundență de opere care, respin- 
gînd valorile societăţii existente, încearcă să răspundă la proble- 
mele nelinistitoare pe care i le ridică omului european accelera- 
rea ritmului de viaţă şi repunerea în discuţie a convingerilor 
sale cele mai solide. La unii este vorba de o reacţie individua- 
listă, ca la Gide în Fructele pămîntului sau în Pivniţele Vatica- 
nului, la care respingerea lumii burgheze este însoţită de o pa- 
siune nietzscheană pentru viata instinctuală şi de un cult al 
libertăţii care merge pînă la glorificarea actului gratuit. Și toate 
acestea îmbinîndu-se deja la limită, cu o dorinţă de izolare în 
irațional, în absurd, în grotesc, pe care Pere Ubu al lui Jarry o 
exprimă încă din 1896 şi care anunţă delirul „Dada“. Dar la 
multi alții se constată dorinţa de a căuta un refugiu fie în valorile 
tradiționale şi în vechile comunități („pămîntul şi morţii“ la 
Barrès, armata la Ernest Psichari, nepotul lui Renan, elita si 
rasa la Stefan George), fie într-o religiozitate artistică (Peguy, 
Claudel, Foggazaro), sau într-o poezie care ridică în slăvi aspi- 
ratia colectivitatii, mişcarea mulțimilor, uitarea de sine şi so- 
lidaritatea sufletească, cu reflectări foarte diferite în spiritul 

lor, dar avînd totuşi un fond comun luat din expresionismul 
german Şi din „unanimismul“ francez, care constituie grupul 
de la abația din Créteil. 

Astfel, inceputul secolului este marcat de o abundenta 
de şcoli şi de o extremă diversitate de expresie. Pe de o parte 
se observă dezvoltarea şcolilor esenţial naționale. Expresionis- 
mul este la această dată aproape în exclusivitate german, aşa 
cum impresionismul a fost specific francez. Muzica rusească 
se încheagă în jurul „grupului celor cinci“ (Balakirev, Cezar 
Cui, Musorgski, Rimski-Korsakov, Borodin) şi se caracterizează 
prin reacţia împotriva modelelor occidentale, în timp ce apar 
o şcoală muzicală maghiară, cu Bela Bartok, cehă, cu Smetana 
şi Dvorak, spaniolă, cu Manuel de Falla, sau chiar una tipic 
franceză, cu Edouard Lalo, Saint-Saëns şi Fauré. Apărută in 
urma şocului provocat de infringerea în fata Statelor Unite, 
„mişcarea din 98“ este numairealizarea intelectualilor spanioli, 
în timp ce futurismul este în primul rind italian şi rusesc. Şi 
exemplele ar putea să fie mult mai numeroase. Toate acestea 
nu împiedică, dimpotrivă, ca majoritatea mişcărilor de avangardă 
care se dezvoltă la începutul secolului, în special cele două 
vetre de cultură cosmopolită — Paris şi Viena —, să încline spre 
transnationalism. 

Asa se întîmplă cu cubismul, al cărui manifest cultural 
este intr-o oarecare masura Domnisoarele din Avignon, pinza 
pictată de Picasso între 1906 si 1907. Asa cum am văzut, 
Cézanne a deschis calea, dar marea scoala merge mai departe. 
În momentul in care fizica demonstrează că materia, spaţiul şi 
timpul sînt discontinue, aceasta are drept scop decuparea reali- 
tatii în elemente simple, descompunerea obiectului pictat in 
volume şi planuri, în sfere, cilindre, cuburi etc., în aşa fel încît 
spectatorul să-l poată reconstitui mental după propria lui viziu- 
ne interioară. Parizian şi mai precis „montmartrian“ prin origi- 
nea sa, cubismul este transnational prin apartenenţa reprezen- 
tantilor săi, francezii Georges Braque, Fernand Léger, Auguste 
Herbin, Robert Delaunay, Jacques Villon, Marcel Duchamp, 
spaniolii Pablo Picasso și Juan Gris, rusul Arhsipenko şi ungu- 

rul Csaky, exact ca şi primele manifestări ale artei abstracte 
din ajunul războiului, ilustrată, începînd din 1910, de ruşii 
Kandinski, Malevici şi Chagall, de cehul Kupka, de olandezul 
Mondrian, de francezul Picabia şi, bineînţeles, de Picasso 
(Aficionado). 

Avangardele artistice de la începutul secolului nu se mul- 
tumesc numai să treacă peste frontierele statelor nationale, ci 
tind să distrugă barierele care separau încă artele plastice, litera- 
tura, muzica, arta scenică şi dansul. Și nu numai pentru că strîn- 
se corespondente se stabilesc între diverse şcoli: între simbolis- 
mul poetic şi impresionismul pictural, între aceste două curente 
şi muzica lui Gabriel Faure (el pune pe muzică La bonne chan- 
son de Verlaine) şi a lui Debussy, între fovism şi sculptura vi- 
talistă şi frămîntată a lui Rodin si Bourdelle, între poezia lui 
Apollinaire şi cubism, dar şi pentru că unele opere se situează 
în punctul de contact al mai multor domenii artistice, atît în 
teatrul liric cit şi în simfonia coregrafica. Premiera lui Daphnis 
şi Chloe a lui Maurice Ravel la teatrul Châtelet din Paris, în 
1912, cu trupa de balet a lui Serghei: Diaghilev, libretul şi core- 
grafia lui Fokin, decorurile şi costumele lui Bakst, şi Nijinski 
ca prim balerin solist, este un eveniment internațional ca şi 
cea a Sacre du Printemps a lui Stravinski, prezentată anul urmă- 
tor la Théâtre des Champs-Elysées, construit de curînd de fraţii 
Perret şi decorat de Bourdelle, Bonnard, Maurice Denis şi 
Vuillard. 


Naşterea unei culturi de masă 


Formidabila dezvoltare urbană din a doua jumătate a 
secolului al XIX-lea nu a fost însoțită şi de o adevărată revoluţie 
arhitecturală şi urbanistică. Aceasta s-a făcut într-adevăr în 
mod haotic, extinzind permanent spaţiile construibile şi juxta- 
punind fără nici o preocupare pentru armonizare, monumentele 
publice, imobilele de locuinţe şi stilurile. Dacă a beneficiat 

subal II-lea Imperiu de amenajările concepute de Haussmann, 
de-abia în 1880 preocupări identice se manifestă la Berlin, cu 
Stiibben, la Viena, cu Sitte, iar în alte oraşe sub impulsul unor 
arhitecţi şi urbanisti ca Harvard, Unwin şi Geddes. 

Cit despre arhitectura propriu-zisă, aceasta a rămas fixată 
la o pastişă repetitivă şi uşor eclectică a monumentelor din 
trecut. De la Paris la Berlin şi de la Londra la Viena, în cea mai 
mare parte a acestei perioade, resuscitările mai mult sau mai 
putin amestecate sînt cele care triumfă: neoclasicismul omni- 
prezent şi împietrit, neobarocul cu formele sale forțate, aşa 
cum apare în Palatul de Justiţie din Bruxelles realizat de Polaert, 
sau în Vittoriano din Roma, stilul romano-bizantin al bazilicii 
Sacre-Coeur din Paris, reminescentele stilului „Tudor“ din 
proiectele englezului Webb etc. În ultimul sfert al secolului al 
XIX-lea, există şi o tentativă de a adapta la universul citadin 
arhitectura metalică folosită de ingineri în marile lucrări de 
infrastructură. După Halele lui Baltard şi marea sală a Biblio- 
tecii Naţionale din Paris a lui Labrouste, se vor construi, în 
afară de Turnul Eiffel, ridicat cu ocazia Expoziţiei Universale 
din 1889, Pavilionul Industriei (1878), galeria de anatomie a 
Muscum-ului lui Dutert, podul Mirabeau (1896) şi podul 
Alexandru al III-lea. Dar, în ansamblu, arhitecţii europeni şi 
comanditarii acestora aleg soluţiile care ascund privirii infra- 
structura metalică. 

În jurul anului 1900, arhitecţii şi decoratorii încearcă să 
reacționeze împotriva imitaţiei servile a formelor din trecut. 
La început au fost „îndrăznelile“ din decorul Expoziţiei Univer- 
sale de la Paris, realizate in Modern Style, plin de curbe line, 
ceea ce-i va aduce denumirea de style nouille. Cu excepţia 
cîtorva realizări reuşite (vechile intrări ale metroului parizian) 
acesta va reveni la ,,intortocherile“ arhitecturale neobaroce, 
dar va provoca totuşi o reînnoire a artelor decorative (mobilier, 
corpuri de iluminat, sticlăria de la Școala de la Nancy, cu Emile 
Gallé, Hector Guimard şi Paul Daum, afişe, stampe şi panouri 
decorative ale cehului Alfons Mucha, stilul Liberty din Marea 
Britanie etc.). 

Primele semne ale unei revoluţii arhitecturale se anunţă 
totuşi în cursul celor zece sau cincisprezece ani care preced 
războiul: în Austria, unde Otto Wagner foloseşte în mod armo- 
nios combinarea materialelor noi cu formele clasice (Casa de 
economii a Poştei din Viena, 1904-1905), în Franţa şi în Anglia 
odată cu apariția betonului în peisajul urban (Ch. Holder, Auguste 
şi Gaston Perret) şi mai ales în Germania, unde arhitecţii caută 
forme originale, concep o nouă artă care îmbină arhitectura cu 
tehnicile industriale (Werkbund) şi unde, în 1914, triumfă stilul 
„miinchenez“, ilustrat la expoziţia din Köln de uzina model a 
lui Walter Gropius. Functionalitatea şi severitatea liniilor nu 
sînt adoptate încă de majoritatea arihitectilor, dar cîştigă teren 
într-o Europă care simte clar că intră într-o nouă epocă. 

În acest cadru al „oraşelor tentaculare“, renovat destul 
de tîrziu, ia naştere la sfîrşitul secolului al XIX-lea o cultură 
de masă, axată mai mult pe consumul individual decît pe parti- 
ciparea colectivă. Peste tot acolo unde aceasta este victorioasă, 
revoluţia industrială a provocat deja un declin rapid al culturii 
populare tradiţionale. Legată în primul rînd de lumea rurală, 
aceasta din urmă era înainte de toate o cultură a gestului și a 
cuvîntului rostit, înlocuită din cînd în cînd de ilustraţii şi de 
literatura de colportaj (almanahuri, cărți de rugăciuni etc.). For- 
mată din zicători, cîntece, jocuri de copii, dansuri, poveşti le- 
gendare, ritualuri diverse, ea se manifestă în timpul lungilor 
seri de iarnă, a ceremoniilor familiale şi a sărbătorilor agrare 
sau de sezon (Crăciun sau Sfîntul Nicolae, Sfintul Ion, camava- 
lul etc.). Desigur, toate acestea se perpetuează cel putin pina 
la război în anumite regiuni izolate şi în ţările mai putin indus- 
trializate. Dar, acolo unde se impune procesul de industrializare, 
oraşul devine pentru populaţiile venite din mediul rural un puter- 
nic factor de deculturalizare şi de decreştinare, căci acestea îşi 
uită treptat tradiţiile şi practicile culturale, fără să aibă acces 
la cultura elitelor. 

De acum înainte, sensibilitatea populară se exprimă în 
oraşe, mai ales prin intermediul cîntecului. În Franţa, de la pri- 
mul pînă la al II-lea Imperiu, un public format din micburghezi 

şi meseriaşi frecventează cabaretele (goguettes), unde se 
compun şi se interpretează cuplete îndreptate uneori împotriva 
formei de guvernare existente. De la Rov d’Yvetot a lui Béranger 
(1813), la /nternaționala lui Eugene Pottier (1871), trecînd prin 
Timpul cireşelor a lui Jean-Baptiste Clement (1866), cîntecul 
popular se angajează cu îndrăzneală în viata politică şi socială. 

În a doua jumătate a secolului, cîntecul începe să devină 
„afacere profesională“. În cafenelele (cafés concerts) care se 
înmulţesc în centrul şi la periferiile marilor aglomeratii urba- 
ne, mai întîi în Franţa şi in Anglia, apoi în țările germanice şi 
în Italia de nord, se stabileşte o distincţie între artişti şi specta- 
tori. Pe de altă parte, programul se imbogateste cu alte forme 
de spectacol: „monologul'““, adesea deocheat în Parisul de la 
1900, numere de jonglerie, acrobaţii, dansatorii cu lame meta- 
lice fixate la tălpi, prestidigitatori, contorsionisti, numerele de 
frousfrous, care vor face cunoscute în cartierul Montmartre 
cabaretele Moulin Rouge şi Tabarin, şi care vor fi curînd imitate 
în alte capitale europene. La răscrucea dintre cele două secole, 
Caf 'Conc-ul şi santanul, cafeneaua vieneză şi taverna londo- 
neză sînt treptat înlocuite de „spectacolul de varietăți“ şi de 
music-hall. 

Populatiile urbane, cel putin cele cărora munca dusă in 
industrie le lasă putin timp liber și puţini bani, vin să-şi caute 
portia de vis şi de relaxare în balurile publice, caboulots şi guin- 
guettes, care se înmulţesc pe malurile Senei, ale Marnei, ale 
Dunării sau ale Rinului, la circ, care cunoaşte şi el epoca sa de 
glorie la începutul secolului al XX-lea , cu marile dinastii italie- 
ne (Buglione, Fratellini), spaniole (Medrano) sau belgiene 
(Fernando), şi în bilci, prin excelenţă loc de întîlnire si de sărbă- 
toare urbană. 

Dincolo de aceste manifestări festive şi semirituale (balul, 
circul, ieşirea de sîmbătă seara la Caf’Conc, duminica „pe ma- 
lul apei“ sînt activităţi permanente, legate de putinul timp liber 
al muncitorului), în mediile populare şi în rîndurile unei mari 
parti a claselor de mijloc apare încet-încet o adevărată cultura 
de substituire. Nu mai este vorba, aşa cum sc întîmplă de regulă 

în mediul rural, de o cultură creativă sau de propagare, ci de 
consum: „0 cultură-marfă“, apărută din revolutionarea trans- 
porturilor, din dezvoltarea comerțului și din avîntul mijloace- 
lor de comunicaţie. 

Ameliorarea generală a condiţiilor de viata şi de instruire, 
ca şi progresele tehnicilor de reproducție şi de propagare, vor 
transforma în mod progresiv această cultură şi aceste plăcute 
îndeletniciri populare într-o cultură de masă, care face primii 
paşi între anii 1890-1900. La această dată, presa este încă prin- 
cipalul său vector, în sensul că aceasta nu se mulţumeşte să-şi 
informeze publicul asupra micilor sau marilor evenimente ale 
zilei, ci publică deja „reportaje“, oferă în foiletoane numeroase 
opere romaneşti şi intretinc o întreagă gamă de „ilustrații“ men- 
tale care contribuie în mare măsură la crearea imaginii pe care 
europenii şi-o fac despre vecini, aliații, prietenii sau duşmanii 
lor. Pînă la război, titlurile și tirajele nu încetează să crească, 
presa de opinie şi ziarele care vor să-şi păstreze o anumită ți- 
nută (în Franţa Le Figaro şi Le Journal des Débats, în Italia 
Corriere della Sera, în Anglia Times etc.) rezistind deja cu di- 
ficultate concurenţei foilor de informație de mare tiraj. În Franța 
de exemplu, cele patru mari ziare ale presei pariziene — Le 
Petit Parisien, Le Petit Journal, Le Matin şi Le Journal — tota- 
lizeaza patru milioane de exemplare. Mai trebuie spus că, prin 
intermediul criticii (literare, dramatice, muzicale) şi a infor- 
matiilor despre viaţa scriitorilor, a artiștilor, a „monştrilor sa- 
cri“ ai scenei, marele public este pus zilnic în contact cu pro- 
ductia culturală a timpului, în timp ce se măreşte difuzarea 
masivă a romanelor de succes, prin decupajul în foiletoane: 
Oliver Twist şi David Copperfield de Charles Dickens, Miste- 
rele Parisului de Eugene Sue, seria Pardaillan de Michel 
Zevaco, Cuore de Edmondo de Amicis etc. 

Totintre 1890 şi 1910, îşi vor face apariția cei doi vectori 
principali care, în cea mai mare parte a secolului al XX-lea, 
vor face ca această cultură de masă să treacă peste frontierele 
de stat, functionind în acelaşi timp ca suport al valorilor natio- 
nale dar şi al transnationalitatii. Mai întîi cinematograful, care 

se dezvoltă începînd cu 1895 — prima proiecţie cu public are 
loc la 28 decembrie, la Grand Cafe, pe Boulevard des Capucines, 
la Paris — şi care, în cursul următorilor douăzeci de ani, cunoaşte 
un avînt remarcabil. La început simplu spectacol cuprinzînd 
scurte metraje care prezentau scene din viaţa cotidiană, apoi 
mici ficțiuni comice sau romantice, acesta nu întîrzie să se 
transforme într-o disciplină artistică cu totul separată, dublată 
de o activitate industrială extrem de dinamică. Pentru europeni 
el constituie în acelaşi timp un important instrument de infor- 
mare şi de propagandă care, prin intermediul reportajelor de 
actualitate (Méliés de exemplu, în 1896, îşi trimite operatorii 
la Sankt Petersburg ca să filmeze încoronarea lui Nicolae al 
II-lea) contribuie totodată la o mai bună cunoaştere a altor po- 
poare (acum, cînd călătoriile în străinătate rămîn privilegiul 
unei minorităţi) şi la difuzarea unor imagini selecţionate vizind 
în rîndul publicului întărirea convingerilor sale sau a atitudinilor 
sale naționaliste. Pînă la război, cinematografia franceză domină 
piața europeană prin „filmele artistice“ (în realitate simple piese 
de teatru filmate) şi prin comediile produse de societăţile Méliès, 
Pathe şi Gaumont. Totuși, începînd cu anii 1900-1910, aceasta 
se loveşte de concurenţa marilor societăţi americane, ca şi de 
cea a tinerelor cinematografii europene, mai întîi italiană şi 
britanică, apoi germană, suedeză şi daneză. 

Urmează apoi sportul, care nu tinde să devină o activitate 
de masă decît spre sfîrşitul perioadei şi care trece prin toate 
contradicţiile epocii. La origine, aşa cum se practică începînd 
cu anii 1840 în înalta societate britanică, acesta se trage dintr-un 
spirit ludic şi urmăreşte în primul rînd să dezvolte la indivizi 
calitățile fizice, morale şi sociale care trebuie să fie calitățile 
unei elite. Ideal aristocratic şi cosmpolit, ilustrat de fair play 
şi caracterizat de diletantism, el este străin de ispita victoriei 
în sine şi de manifestările şovine. În acest spirit se dezvoltă spor- 
tul în a doua jumătate a secolului al XIX-lea în Regatul Unit, 
dînd naştere unui mare număr de discipline: rugby, fotbal, 
lawn-tennis, cricket, box etc., cu reguli bine definite şi care, în 

ultimele decenii ale secolului, se răspîndesc pe continent, aduse 
cel mai adesea de oaspeţi britanici: călători, negustori, studenţi 
etc. Primele echipe de fotbal franceze, italiene sau elveţiene 
(Racing, Juventus, A. C. Milan etc.) au o structură de jucători 
veniți de dincolo de Canalul Minecii, asa cum se întîmplă şi in 
rugby şi în atletism. 

Și tendinţele intelectuale sînt de aşa natură încît îl deter- 
mină, în Franţa, pe baronul Pierre de Coubertin să facă propa- 
gandă pentru reluarea Jocurilor Olimpice, într-o perspectivă 
care să glorifice, desigur, depăşirea de sine şi aspiraţia spre 
performanţa individuală sau colectivă, dar care avea totodată 
drept scop principal privilegierea amatorismului şi apropierea 
dintre popoare. Or, această tentativă de a adopta spaţiului euro- 
pean (extins cu statele extraeuropene de cultură anglo-saxonă) 
modelul sportiv britanic se produce într-un moment în care 
acesta este coplesit de valul de nationalism. În aceste condiţii, 
nu trebuie să ne mirăm că spiritul Jocurilor, ca şi cel al sportului 
în general, este pătruns de patima şovină. În timpul primelor 
Jocuri olimpice din epoca moderna, care au loc la Atena in 
1896, mulţimea îl ovaţionează pe atletul grec care cîştigă proba 
simbolică a maratonului, în timp ce tînărul Maurras, trimisul 
special al ziarului marsiliez Le Soleil îşi dă seama cu amără- 
ciune de prăpastia care îi separă pe mediocrii reprezentanţi ai 
sportului francez de omologii lor britanici și germani. De abia 
în 1912, un atlet francez, Jean Bouin, se plasează în vîrful pira- 
midei internationale, cistigind proba de 5 000 m la Jocurile de 
la Stockholm. 

Pînă la război, sportul european rămîne, conform origini- 
lor sale, preocuparea unei minorităţi privilegiate, care frecven- 
tează cluburile selecte din marile metropole ale continentului 
şi care dispun de timp liber si de mijloace materiale. Mult timp, 
reprezentarea populară în disciplinele sportive s-a limitat la 
societăţile de tir şi de gimnastică, adică la organizaţii care reali- 
zează o convertire la modelul britanic şi care se bazează pe o 
concepţie total diferită. Vizînd în mod direct pregătirea tinerilor 
pentru confruntarea războinică, acestea sînt principalele propa- 

gatoare ale sentimentului naţional, chiar a naţionalismului celui 
mai exclusivist, şi cunosc un mare succes atît în marile ţări in- 
dustrializate şi rivale, cum sînt Germania şi Franţa, dar şi în 
țările neutre şi pacifice, ca Elveţia şi ţările scandinave, şi in 
rîndurile minorităților, pentru care reprezintă un puternic instru- 
ment de coeziune, aşa cum sînt acele soko/ din Cehia. 

Democratizarea practicilor pur sportive şi răspîndirea 
sportului ca spectacol se vor produce la începutul secolului 
al XX-lea în regiunile industrializate şi puternic urbanizate 
ale batrinului continent, mai putin prin intermediul sporturilor 
mecanice: în primul rînd ciclismul, odată cu inaugurarea în 
1903 a „Turului Franţei“, apoi automobilismul. Celelalte disci- 
pline îşi păstrează pînă la război caracterul elitist şi amatorist. 
Și în acest domeniu, ca şi în multe altele, primul conflict mon- 
dial va opera o profundă schimbare a practicilor şi mentali- 
tatilor. 


Capitolul 9 


CIOCNIREA DINTRE 
NATIONALISMELE EUROPENE SI 
EVOLUTIA EUROPEI SPRE RAZBOI 


B Dominată de Germania, Europa de la sfirsitul secolului al XIX-lea va 
fi perturbată de efectele politicii duse de originalul Wilhelm al II-lea. 


@ Demiterea lui Bismarck si abandonarea strategiei sale de alianțe 
permit Franţei să iasă din izolare. Între 1887-1893, Franţa încheie o 
alianţă cu țarul. Pe de altă parte, Delcasse, ministrul francez al Afaceri- 
lor externe, stabilește o apropiere cu Italia si, între 1903-1904, încheie 
cu englezii Antanta cordială. Sistemul de alianţe francez este completat 
în 1907 printr-o convenție care pune ca pdt contenciosului colonial între 
Regatul Unit şi Rusia. Aceste diverse inițiative diplomatice dau naştere 
Triplei Infelegeri (Antanta). 


E Pentru a distruge sistemul de alianţe îndreptat de acum înainte împotriva 
Germaniei, impăratul Wilhelm al II-lea isi inmulteste loviturile menite 
să-i convingă pe membrii Triplei Înţelegeri de caracterul precar al 
acesteia. Astfel, se succed una după alta, prima criză marocană din 
1905, criza bosniacă din 1908-1909, a doua criză marocană din 1911. 
Urmează apoi războaiele balcanice din 1912-1913, în timpul cărora 
țările dependete de Rusia şi de Austria îşi dispută rămăşiţele Imperiului 
otoman. Fiecare din aceste crize accentuează riscurile unui război, exa- 
cerbează nationalismele şi justifică intensificarea înarmărilor. 


E Asasinarea la Sarajevo, pe 28 iunie 1914, a prințului moştenitor al 
Austriei, Francisc Ferdinand, serveşte drept detonator al războiului. 

Considerind momentul favorabil, Germania împiiige Austria la 
intransigență. Un ultimatum inacceptabil impus sirbilor, pe care aceştia 
îl resping, constituie semnalul declanşării conflictului. Printr-un joc al 
alianțelor şi al sistemelor de blocuri, care face ca fiecare stat să devină 
solidar cu nemulțumirile aliaţilor săi, toate marile state europene se 
văd angajate rind pe rind într-un conflict imposibil de stăpinit. La începu- 
tul lunii august 1914, Europa se aruncă în război şi îşi închipuie că 
acesta va fi scurt. 


După căderea lui Bismarck în 1890, Germania rămîne 
centrul de gravitate al politicii europene. Acest rol este datorat 
situației sale demografice — 67 milioane de locuitori în ajunul 
primului război mondial, ceea ce o face statul cel mai populat 
din Europa, după Rusia, dar şi dinamismul său economic care 
se bazează pe o puternică industrie grea şi pe metode comerciale 
moderne, care fac din Imperiul german marele rival al Regatu- 
lui Unit. 

Retras în ,,fastuoasa sa izolare“, acesta se interesează 
putin de problemele continentale şi îşi consacră cea mai mare 
parte a energiilor extinderii imperiului său colonial şi cuceririi 
de noi pieţe de desfacere, lăsînd în Europa cîmp liber diploma- 
tiei germane. 

Dar destinele Reichului nu se mai află în mîinile abilului 
„cancelar de fier“. Luîndu-i locul, împăratul Wilhelm al II-lea, 
personaj multiform, mereu în plin spectacol, plăcîndu-i să joace 
roluri principale pe scena europeană, duce o politică lipsită de 
coerenţă, cu bruște nesabuinte şi ezitări, dar cu o grijă perma- 
nentă de a rămîne în prim plan. De altfel, el oferă celorlalte 
naţiuni europene ocaziile care le intretin pasiunile nationale. 

Proclamatiilor sale şovine, dorinţei sale de a obține victorii 
diplomatice le răspunde în celelalte tari un nationalism exacer- 
bat. În Franţa, ideea de revanșă care a preocupat spiritele după 
1871, a fost încet înlocuită cu un nationalism „defensiv“, provo- 
cat de creşterea puterii Germaniei şi ostil acesteia. În Austria, 
pericolul dezmembrării imperiului şi ameninţarea pe care o 
reprezintă Rusia îl determină pe împărat să ceară Europei balca- 

nice compensaţii în schimbul esecurilor suferite la sfîrşitul 
secolului al XIX-lea. Sentimentul naţional îi face pe slavii din 
regiunile dunărene să aştepte ca ruşii să ia conducerea unei 
ample cruciade de eliberare. 

Considerabilă este importanţa Germaniei şi în problemele 
extraeuropene în momentul în care acestea apasă din ce in ce 
mai greu asupra destinului vechiului continent. În timp ce 
Bismarck manifestase cele mai mari reticente privind o politică 
imperialistă dincolo de frontierele continentale, Wilhelm al 
II-lea, este adevărat, împins de cerinţele unei economii în plină 
expansiune, doreşte ca Germania să-şi cucerească un „loc sub 
soare“ şi își lansează ţara într-o politică de expansiune, 
Weltpolitik. 

De acum înainte, pe măsură ce se micşorează harta terito- 
riilor disponibile din 1870, împărțirea lumii, care se făcea cu o 
oarecare discreţie între state ca Franţa, Regatul Unit, Italia, 
Belgia, Țările de Jos şi mai recent Statele Unite şi Japonia, 
provoacă între puterile imperialiste o serie de conflicte. 
Wilhelm al II-lea profită cu abilitate de rivalitatile dintre puterile 
imperialiste si, mizind pe această situație, pentru a scoate casta- 
nele din foc nu ezită să atite luptele coloniale. 

În acelaşi timp, politica de cucerire a pieţelor şi dorinţa 
de a crea pentru Germania o puternica flotă de război, instru- 
ment al acelei Weltpolitik, plasează rapid Reichul în calea inte- 
reselor britanice. În aceste condiţii, chestiunea orientală trece 
pe locul al doilea în preocupările europenilor, aceasta nemai- 
constituind o problemă decît pentru cele două puteri pentru 
care regiuhea balcanică rămîne o zonă de expansiune posibilă, 
pentru Austro-Ungaria şi pentru Imperiul rus. Dar, în atmosfera 
primilor ani ai secolului al XX-lea , orice criză care afectează 
pe una din marile puteri europene nu poate să nu aibă repercu- 
siuni şi asupra celorlalte. Şi asta pentru că, în fapt, politica nu 
mai este apanajul diplomaților. 

De acum înainte aceasta priveşte în mod direct mulțimile, 
presiunea opiniei publice fiindun element de care toate cancela- 
riile trebuie să tina cont. Or, trebuie să constatăm că aceste 

mulțimi sînt animate de sentimente naţionaliste, care sînt parte 
constituantă a atmosferei timpului şi care cîntăresc greu în 
orientările diplomatice ale guvernantilor, fără ca tendinţa inter- 
naționalistă şi pacifistă manifestată de cîțiva conducători socia- 
lişti să aibă suficientă greutate pentru a deveni un obstacol în 
fata acestei porniri şovine şi războinice. 

Astfel, războiul redevine un element permanent, de care 
cei responsabili trebuie să țină cont în calculele lor. Eforturile 
făcute pentru a-l evita, fie în sînul Internaționalei socialiste, 
fie în cadrul „conferințelor de pace“ care se tin la Haga în 
1899 şi 1907, se soldează cu eşecuri, fiecare dintre principalii 
actori ai scenei internaţionale fiind mai ales preocupat să-şi 
găsească 0 tribună pentru propaganda de justificare a propriei 
ambiţii. 

În aceste condiţii, marea problemă a fiecăruia este să-şi 
găsească aliați pentru ziua cînd va izbucni războiul, căci nimeni, 
sau aproape nimeni, nu sc mai îndoiește de acest lucru. Intentiile 
conservatoare ale lui Bismarck, eforturile sale de a împiedica 
constituirea unei ligi revanşarde dominată de Franţa au fost 
pînă în 1890 cea mai sigură garanţie a menţinerii păcii. Odată 
cancelarul înlăturat, stîngăciile lui Wilhelm al II-lea vor permite 
Franţei să iasă din izolare. Din acel moment, prin constituirea 
celor două blocuri de state antagoniste, Europa se îndreaptă 
spre război. 


Alianţa franco-rusă 


Pentru Germania, pericolul major, cel care îl nelinistise 
pe Bismarck pînă la obsesie, era alianţa dintre cei doi vecini, 
unul de la est, celălalt de la vest: Rusia şi Franţa, care, plasate 
pe aceeaşi orbită, puteau să devină o ameninţare mortală pentru 
două dintre cele trei fațade continentale ale Reichului. Aceasta 
explică permanenta preocupare a cancelarului de a evita o ruptură 
cu ţarul, chiar atunci cînd interesele germane cereau susținerea 

unei opinii contrare intentiilor ruseşti. S-a văzut cum această 
politică cu estul a devenit în mare parte motivul înlăturării 
cancelarului. 

Totuşi, acest pericol nu era scăpat din vedere de Wilhelm 
al II-lea şi de consilierul său diplomatic, baronul von Holstein. 
Dar, şi unul şi celălalt sperau că vor găsi o garanţie împotriva 
acestei alianţe în sentimentele pe care Alexandru al III-lea le 
nutrea faţă de Franţa. În primul rînd, ţarul îi detesta pe francezi 
pentru ei înşişi. „Francezii sînt poporul cel mai infect din lume, 
şi nu te aliezi cu nişte ticăloşi“, declară el pe sleau. Pe de altă 
parte, îi repugnă regimul pe care îl aleseseră locuitorii hexago- 
nului, Republica, această „guvernare idioată“. Convins de inca- 
pacitatea politică a unei Frante republicane şi democratice în 
fata unei Germanii cu o formă de guvernare „legitimă“ şi sta- 
bilă, el se străduieşte să-i arate acesteia din urmă o simpatie 
permanentă. Aceasta explică, în ciuda insucceselor ţarului, 
menţinerea tratatului de contraasigurare cu Berlinul, în perioada 
în care Bismarck se mai află încă la putere. 

Cu toate acestea, încă din ultimii ani ai domniei sale, o 
anume evoluţie se conturează. În 1887, Reichsbank refuză să 
reînnoiască avansurile împrumuturilor făcute guvernului rus. 
Or, în aceeaşi perioadă, Franţa, în care rezervele monetare sînt 
considerabile şi sînt dirijate spre investiţii de stat, considerate 
ca fund mai putin riscante decît cele private, acceptă să contri- 
buie la împrumutul către ruşi, necesar ţarului pentru dezvoltarea 
reţelei feroviare şi a industriilor grele din regiunea Donet. De 
frică să nu piardă această sursă de credit indispensabilă, politica 
guvernului de la Sankt-Petersburg va deveni mai flexibilă şi 
va fi mai favorabilă Franţei. Numai că. pînă la căderea lui 
Bismarck, efectele acestei schimbări de atmosferă rămîn destul 
de neînsemnate. 

După 1890, cînd intervine refuzul nemților de a reînnoi 
tratatul de contraasigurare, Alexandru al III-lea simte din plin 
consecinţele izolării sale diplomatice. Din acest moment, el 
se arată mai receptiv la propunerile diplomaţiei franceze, cu 
atît mai mult cu cit aceasta dispune acum de un mijloc de pre- 

siune financiară, care nu este defel neglijabil. În august 1890, 
țarul face un prim gest. El îl invită pe generalul de Boisdeffre, 
şeful statului major al armatei franceze, să asiste la marile ma- 
nevre ale armatei ruse. Anul următor, o escadră franceză este 
primită cu entuziasm la Kronstadt. Trebuie amintit că în cursul 
seratei oferite în cinstea ofițerilor francezi, orchestra rusească 
cîntă Marseilleza, iar ţarul, cu capul descoperit, ascultă cu recu- 
legere imnul Revoluţiei. 

Reînnoirea anticipată a Triplei Alianțe din mai 1891, 
însoțită de un mare efort publicitar din partea țărilor semnatare, 
îl determină pe Alexandru al III-lea să facă pasul decisiv. În 
luna august a aceluiaşi an este încheiat primul acord politic. 
Nu este vorba încă de o alianță, ci doar de o simplă convenţie 
de politică generală. Cele două tari îşi proclamă prietenia şi 
promit să se consulte împreună în cazul în care una dintre ele 
ar fi ameninţată. De altfel, Sankt-Petersburgul nu-şi pierde spe- 
ranta de a vedea Germania revenind la sentimente mai bune 
şi, în consecinţă, nu se grăbeşte să continue negocierile cu 
Parisul. A trebuit să intervină întrevederea de la Kiel, între 
Alexandru şi Wilhelm al II-lea pentru ca ţarul să-şi dea în sfîrşit 
seama că orice apropiere de Germania devenise din acel mo- 
ment imposibilă. Convorbirile se reiau şi, în iulie 1892, acestea 
duc la semnarea unei convenţii militare între cele două ţări. În 
caz de atac asupra uneia sau celeilalte, tara semnatară va inter- 
veni alături de aliata sa, Franța angajind 1 300 000 de oameni, 
iar Rusia 800 000. Pe de altă parte, mobilizarea, chiar parțială, 
a uneia dintre puterile Triplei Alianțe duce obligatoriu la mobili- 
zarea generală a Rusiei sau a Franţei. Este de la sine înţeles că 
cele două aliate nu vor încheia tratate separate de pace, că 
alianţa va avea aceeaşi durată ca şi Tripla Alianţă, împotriva 
căreia este îndreptată, şi că înțelegerea va rămîne absolut secretă. 

Mai raminea să se treacă peste ultimul obstacol al ratifi- 
cării. Fiecare dintre cele două guverne ezitau, temîndu-se să 
nu se vadă atras într-un război care nu-l privea în mod direct, 
războiul de recucerire a Alsaciei-Lorena, provocat de Franţa, 
sau războiul balcanic declanşat de Rusia. Votarea unei noi legi 

militare de către Reichstag, anularea libertăţilor vamale ger- 
mane pentru mărfurile ruseşti şi nevoia presantă de bani, 
înlătură şi ultimele ezitări ale ţarului. La sfîrşitul lui 1893, 
Alexandru al III-lea ratifică convenţia, iar pe 4 ianuarie 1894, 
guvernul francez face acelaşi lucru. Izolarea Franţei ia sfîrşit. 
Trei ani după căderea cancelarului german sistemul de alianțe 
al acestuia se sfărîmă în bucăţi. În momentul în care Europa 
intră într-o perioadă de tensiune provocată de ciocnirea dintre 
marile puteri imperialiste, Franţa estc asigurată de sprijinul 
acordat de „buldozerul rusesc“ 


Sistemul lui Delcasse 


Din 1890 pînă în 1907, rivalitatea dintre marile puteri 
se accentuează $i mai mult, atît pe plan mondial cît şi pe plan 
european. Problemele continentale — Balcanii, Alsacia-Lorena 
etc. —, devin mai putin urgente, fără însă să dispară din preocu- 
parile popoarelor. Dupa 1907, acestea vor trece din nou inaintea 
rivalitatilor imperialiste, dar pînă la această dată, concurentele 
economice si luptele cele mai acerbe pentru sfere de influenta 
se duc în afara Europei. Acestea din urmă îi implica mai ales 
pe britanici şi pe ruşi in Asia centrală, pe italieni şi celelalte 
puteri imperialiste în „partea proeminentă a Africii“, dar mai 
ales pe englezi şi pe francezi în Africa şi în Extremul Orient. 
Rivalitatea dintre aceste ultime două puteri se conturează clar 
în 1898 în Sudan, în timpul unei acţiuni de forță întreprinsă in 
vederea cuceririi postului din Fachoda, pe Nilul superior, actiu- 
ne care aduce cele două tari în pragul războiului. În ultimul 
moment, ministrul francez al Afacerilor externe, Theophile 
Delcassé, evită conflictul, cedînd în fata pretențiilor englezilor, 
dar şi Parisul şi Londra, pe marginea prăpastiei, şi-au dat seama 
de izolarea în care se aflau. 

Ca şi guvernul britanic, Delcassé a realizat. gravitatea 
crizei. Într-o Europă dominată de acum înainte de raporturile 

de forţă în care, în orice moment, un conflict armat riscă să 
izbucnească şi să cuprindă întreg continentul, acesta cîntăreşte 
pericolul pe care îl constituie pentru Franța faptul de a rămîne 
izolată. Or, pentru acest discipol al lui Gambetta, nu poate exista 
alt duşman decît Germania. Cu o obstinatie care aminteste.de 
cea a lui Bismarck, care, cu zece sau cincisprezece ani în urmă, 
făcea eforturi ca să izoleze Franţa, Delcassé se va strădui să 
teasa o reţea de alianţe şi prietenii care să ofere ţării sale posibi- 
litatea să înfrunte războiul sau să-l evite, fără să-şi piardă din 
aparente în cazul în care Reichul ar fi luat inițiativa unei acţiuni 
de forță. 

Consolidarea alianţei cu Sankt-Petersburgul constituie 
obiectivul prioritar al locatarului de pe Quai d'Orsay. Eforturile 
sale duc între 1899-1900 la o nouă definire a conţinutului alian- 
tei. De data aceasta nu mai este vorba de a menţine pacea cu 
oricepret, ci de a păstra „echilibrul european“. Aceasta înseamnă 
că, în cazul în care acesta ar fi afectat de Austro-Ungaria în 
zona Balcanilor, Franţa ar putea interveni alături de Rusia. Oare 
aceasta nu însemna o angajare putin prea marc? Fără îndoială, 
dar Delcassé aşteaptă în schimb promisiunea de a fi sprijinit 
de ruşi în cazul unui război a cărui cauză ar fi chestiunca 
Alsaciei-Lorena. 

Curind 1 se oferă ocazia să creeze o breșă în Tripla Alianţă. 
Italia, care se certase cu Franţa la începutul deceniului 1881 
din cauza protectoratului asupra Tunisiei, pe care Franţa îl in- 
staurase şi care, sub impulsul ministrului Crispi îşi consolidase 
legăturile cu puterile centrale, se angajează după dezastrul colo- 
nial de la Adua, în Etiopia (martie 1896), într-o politica de ,,re- 
culegere colonială“ si de apropiere de Franţa, motivată în 
acelaşi timp de raţiuni economice şi politice, dar şi de sentimen- 
tele francofile ale noii echipe de la conducere (Rudini, Visconti- 
Venosta) şi ale tînărului suveran Victor Emmanuel al III-lea. 
În-cheierea contenciosului franco-italian se realizează în etape: 
acordul asupraTunisiei în 1896, acordul comercial din 1898, 
care pune capăt celor zece ani de „război vamal“, acordul de 
retragere mutuală în cazul unei intervenţii franceze în Maroc 

şi a unei intervenții italiene în zona Tripolitană, încheiat în 
1900, şi, în sfîrşit, promisiunea secretă făcută de Roma în 1902 
de a nu intra în război împotriva Franţei în eventualitatea unui 
conflict provocat de Germania. 

Totuşi, apropierea neaşteptată de Regatul Unit constituie 
pentru Delcassé succesul diplomatic cel mai spectaculos şi cel 
mai plin de consecinţe pentru viitor. După Fachoda, atitudinea 
existentă de o parte şi de alta a canalului Minecii făcea imposi- 
bilă o alianţă între cele două tari. Cu toate acestea, izolarea diplo- 
matică a Marii Britanii, incapacitatea militară şi concurenţa 
tot mai mare din partea Germaniei, atît din punct de vedere eco- 
nomic şi comercial cît şi în domeniul armamentului naval, con- 
stituie o conjunctură favorabilă pe care Delcassé a ştiut să o 
exploateze cu abilitate. 

Negocierile duse la Londra de ambasadorul Paul Cambon 
au fost totuşi fructuoase. Cînd, în mai 1903, regele Angliei, 
Edward al VII-lea, a făcut o vizită oficială la Paris, a fost primit 
la început foarte rece de o populaţie care nu uitase „afrontul 
de la Fachoda“. Abilitatea şi buna sa dispoziţie au sfîrşit prin 
a-i atrage pe parizieni. Pasul cel mai greu era deja făcut, pas 
apreciat de populaţie şi al cărui ecou se regăseşte în presă şi în 
discuţiile cotidiene. În iulie a fost rîndul preşedintelui Loubet 
să se ducă la Londra, unde a fost primit cu entuziasm. 

Pînă la urmă se ajunge la un acord semnat pe 8 aprilie 
1904, avînd drept clauză esenţială recunoaşterea de către Franţa 
a ocupaţiei britanice în Egipt în schimbul libertăţii întreprinde- 
rilor franceze în Maroc. Tratatul nu cuprinde nici o dispoziţie 
de politică generală şi nu este nici pe departe o alianţă. Totuşi, 
aşa cum este şi pentru că face să dispară orice motiv de frictiune 
între Franţa şi Regatul Unit, el constituie o schimbare conside- 
rabilă în situaţia diplomatică a Europei. Înlăturînd un climat 
de cordialitate între cele două puteri, foste rivale, acesta pregă- 
teste în mod incontestabil o apropiere mai strînsă. Astfel, 
„Antanta cordială“ anunţă o nouă grupare a puterilor, conformă 
proiectului conceput de Delcassé. 

1905: prima alarmă în Maroc 


Acordurile din aprilie 1904, care lasă Franței mînă liberă 
în Maroc, dau semnalul începerii crizelor care, în zece ani, vor 
conduce Europa de la „pacea cu arma în mînă“ la conflictul 
cel mai sîngeros din istoria sa. 

Franţa a încheiat într-adevăr acorduri cu toate puterile 
interesate în echilibrul mediteranean pentru a-şi asigura bine- 
voitoarea lor neutralitate în eventualitatea, din ce în ce mai 
probabilă, a unei acţiuni conduse de ca în Maroc. Dar Delcasse 
nu a solicitat Germania, mai întîi pentru că el nu vede în legătu- 
rile cu această putere decît un raport de rivalitate, apoi pentru 
că el consideră secundare drepturile şi interesele Reichului în 
această regiune. 

O astfel de politică nu poate să nu fie periculoasă. 
Wilhelm al II-lea intră în panică în fata reţelei de alianţe tesuta 
de ministrul francez al Afacerilor externe şi care, fără nici o 
îndoială, par a fi îndreptate împotriva ţării sale. Cei de pe 
Wilhelmstrasse ar fi incintati să găsească o ocazie favorabilă 
pentru a provoca o sciziune între Franţa şi aliantii şi prietenii 
ei ruşi şi britanici. Profitind de ocazia oferită de intervenţia 
primilor în Extremul Orient, apoi de evenimentele revoluţionare 
din 1905, Germania va încerca să distrugă în acelaşi timp 
„Antanta cordiala“, atrăgînd englezilor atenţia asupra pericole- 
lor unei alianţe cu Franţa, să provoace o ruptură între Franţa şi 
Rusia, arătînd lui Nicolae al II-lea lipsa de importanţă a ajutorului 
oferit de aliata sa şi, în sfîrşit, să-l elimine pe Delcassé împreună 
cu politica lui. 

În această perspectivă, vor alege Wilhelm al II-lea şi 
cancelarul său, von Biilow, chestiunea marocană, tocmai pentru 
a provoca o criză de la care aşteaptă drept consecinţă prăbuşirea 
sistemului diplomatic elaborat de ministrul francez. Anarhia 
în care sultanul Mulay Abd el-Aziz a aruncat Marocul a încura- 
jat foarte mult ambițiile puterilor europene. Pînă la începutul 
secolului, acestea nu au reuşit decît să se neutralizeze una pe 

cealaltă, încercînd rînd pe rînd să-şi exercite influenţa asupra 
acestei tari. Suveranul marocan a oferit desigur avantaje, dar 
în mod egal tuturor statelor. 

Or, situaţia se schimbă în momentul în care francezii îşi 
extind cuceririle spre zona algeriană de sud şi spre Sahara. 
„Partidul colonial“ şi şeful acestuia, Eugène Etienne, consideră 
că a venit momentul ca Franța să-şi desăvîrşească acţiunea de 
colonizare a Maghrebului, instaurînd protectoratul francez în 
Maroc. Aceasta este şi părerea lui Delcasse care, de la instalarea 
sa pe Quai d'Orsay, s-a străduit, după cum s-a văzut, să obțină 
alăturarea puterilor mediteraneene la proiectele de expansiune 
franceză în Imperiul şerifilor. Neconsultînd Germania, ale cărei 
interese economice în regiune nu sînt atît de neglijabile pe cit 
susțin francezii, şi care nu poate lăsa Marocul să-i scape printre 
degete exact cînd conducătorii săi afirmă sus şi tare „vocaţia 
sa mondială“, aceasta va prinde din zbor ocazia de a perturba 
relaţiile franco-britanice, declanşînd prima „criză marocană“. 

Inaugurindu-si politica „pumnului în masă“, guvernul 
Reichului hotărăşte să acționeze fără menajamente. La început, 
Wilhelm al II-lea acceptă cu rezerve politica elaborată de 
Holstein şi von Biilow. Dar aceştia reuşesc să-l convingă şi, pe 
31 martie 1905, în timp ce toată lumea este încă stupefiată de 
vestea dezastrului rus de la Mukden, el debarcă la Tanger, unde 
se prezintă drept apărătorul libertăţii marocane şi ţine un discurs 
al cărui conţinut deformat de presă provoacă o mare tensiune 
între Paris şi Berlin. Mai puternic în urma acestei intervenții şi 
aprobat zgomotos de Germania care refuză de trei ori să nego- 
cieze cu Delcassé, sultanul propune imediat organizarea unei 
conferinţe internaţionale. 

Această intervenţie brutală ia guvernul francez pe nepre- 
gătite şi îl divizează. În timp ce preşedintele Consiliului, Rouvier, 
şi majoritatea miniștrilor sînt pentru o atitudine prudentă, 
Delcassé, care declară că este sigur de sprijinul britanic, pune 
să se treacă peste această opinie şi să se înfrunte pericolul unui 
război. Pus la curent cu această neînțelegere, ambasadorul 
Germaniei intervine direct în dezbateri şi îi sugerează lui 

Rouvier demiterea lui Delcassé. Pe 6 iunie, în cursul unei reu- 
niuni a guvernului în care îşi simte în mod dureros marginaliza- 
rea, Delcasse demisionează. Germania obține astfel o primă 
victorie. Ea o va obtine şi pe cea de-a doua, în iulie, cînd Rouvier, 
care a obținut interimatul Afacerilor externe, acceptă, după o 
oarecare ezitare, întrunirea conferinţei internaţionale. 

Pe 23 iulie 1905, în timpul întrevederii de la Björkö (o 
insuliță situată în apele finlandeze) între Nicolae al II-lea şi 
Wilhelm al II-lea, Germania va fi foarte aproape de a obţine şi 
oa treia victorie care ar fi fost decisivă. Copleşit de înfrîngerea 
sa din Manciuria în faţa japonezilor şi influențat de „vărul său, 
Willy“, ţarul acceptă pînă la ummă să semneze cu acesta din 
urmă un tratat de alianță defensivă la care este invitată şi Franţa 
să adere. Wilhelm al II-lea triumfă: alianţa franco-rusă pare să 
fie distrusă, Franţa dă înapoi în Maroc, Delcasse trebuie să 
cedeze în fata partizanilor unei politici prudente fata de 
Germania. 

Dar acestea sînt victorii mai mult aparente decît reale. 
Pentru împăratul Germaniei şi pentru reprezentanții de pe 
Wilhelmstrasse, deceptia nu întîrzie să apară. Mai întîi apare o 
schimbare bruscă de atitudine după întîlnirea de la Björkö. 
Țarul actionase fără ştirea ministrului său al Afacerilor externe, 
contele Lamsdorff. Pus la curent cu tratatul semnat, îşi dă seama 
de gravitatea consecinţelor acestuia pentru alianța franco-rusă, 
căci i se pare exclus ca Franţa să accepte intrarea într-o combi- 
nație diplomatică al cărei centru de greutate ar fi Reichul. Si, 
într-adevăr, cînd, în cursul unei discuţii cu Rouvier, ambasado- 
rul rus la Paris, Nelidov, face aluzie la eventualitatea unei alianţe 
continentale, președintele consiliului francez refuză cu hotarire. 
Lamsdorff se străduieşte să-l convingă pe Nicolae al II-lea de 
greşeala făcută. Rusia nu poate să intre în acelaşi timp într-o 
alianță cu Germania şi să păstreze şi prietenia Franţei, o prietenie 
care, în afară de garanţiile militare oferite Imperiului țarist, 
deschide împrumuturilor ruseşti calea spre piaţa pariziană. 
Nicolae trebuie deci să renunţe la angajamentele luate la 
Björkö. Cel putin, el anunţă că „amînă“ aplicarea acestora. 

De abia dupa conferinta internationala de la Algesiras, 
din ianuarie 1906, in care se decide soarta Marocului, izolarea 
Germaniei devine clară. Numai Austro-Ungaria îi susține prin- 
cipiile de control internaţional. Celelalte puteri trecînd de partea 
Parisului, încredințează supravegherea porturilor spaniolilor 
şi francezilor. Astfel, în ciuda presiunilor făcute de Reich, 
Franţa obţine prioritatea în Imperiul serifilor, iar criza marocană 
şi riscurile de război pe carc aceasta le-a prezentat, o determină 
să strîngă legăturile cu prietenii şi aliaţii săi. 


Tripla Înţelegere (Antanta) 


Cu ocazia experienţei dure care a pus-o faţă în fata cu 
Germania, Franţa şi-a putut da seama de fragilitatea singurei 
alianţe de care dispune, cea încheiată cu Rusia. Şovăitoare pe 
plan diplomatic, aceasta din urmă şi-a arătat în fata tinerei puteri 
nipone slăbiciunea annatei şi a marinei sale militare. Fără să 
renunţe la această alianţă, care rămîne totuşi pivotul sistemului 
său defensiv, guvernul francez îşi îndreaptă privirile spre Rega- 
tul Unit, cu intenţia de a completa „Antanta cordială“ cu preve- 
deri mai concrete. Or, atitudinea britanică din timpul crizei 
marocane constituie pentru Paris o încurajare incontestabilă. 

Anglia, din ce în ce mai nelinistita de politica de înar- 
mare navală dusă de Reich şi de atitudinea războinică a lui 
Wilhelm al II-lea, a trecut printr-o adevărată stare de alertă în 
timpul discuţiilor de la Björkö. Adeziunea Franţei la aceasta 
combinație diplomatică ar fi dus fără îndoială la o alianţă conti- 
nentală care ar fi dezavantajat-o serios. Refuzul Parisului a 
însemnat pentru britanici o mare uşurare şi, în timpul conferin- 
tei de la Algesiras, i-a făcut să opteze pentru susţinerea poziţiei 
franceze, mergind pînă la schitarea unor planuri comune cu 
statul major francez în scopul de a face front comun în eventua- 
litatea unui atac german. 

Aceste consultări nu constituie totuşi o alianță militară. 
A se alia cu Franţa ar însemna în fapt să încheie o alianță şi cu 

Rusia, cu care Anglia este in conflict în Asia centrală. Quai 
d'Orsay nu îşi menajează eforturile pentru a ajunge la o rezolvare 
a problemelor în curs dintre Londra si Sankt Petersburg. În 
august 1907, aceste demersuri duc la semnarea unei convenţii 
care reglementează litigiile coloniale şi marchează reconcilie- 
rea anglo-rusă: ţările vecine cu India, Tibetul şi Afganistanul 
devin neutre, iar Persia, unde cele două puteri întreţin o surdă 
ostilitate, este împărțită în zone de influenţă. 

Fără să constituie o alianță propriu-zisă, convenţia anglo- 
rusă din 1907, ca şi reglementarea cu cîţiva ani in urmă a con- 
tenciosului franco-englez, înlătură obstacolele din calea unei 
apropieri între Regatul Unit şi Imperiul rus. „Antanta cordială“, 
consolidată prin discuţiile la nivel de stat major din 1906 şi 
acordurile anglo-ruse din 1907 duc la extinderea alianţei franco- 
ruse şi dau naştere în Europa îriceputului de secol XX unei noi 
grupări a puterilor, care va fi curînd cunoscută sub denumirea 
de „Tripla Înţelegere“ sau „Antanta“. Fără îndoială, aceasta 
nu este încă destul de solidă şi nu constituie o adevărată alianţă. 
Dar, în momentul în care vechea „Triplă Alianţă“ se sfărîmă şi 
pare să fie condamnată datorită poziţiei Italiei, „Antanta“ apare 
ca o grupare cu perspective de viitor şi care nu va înceta în 
continuare să se consolideze în ciuda eforturilor prodigioase 
ale Reichului de a o dezbina. 

Aceasta este deja percepută de Germania ca o ameninţare 
de încercuire şi împarte Europa în două blocuri care, este clar 
pentru mulţi contemporani, vorsfirsi mai curînd sau mai tîrziu, 
prin a se înfrunta, mai ales că, începînd din 1907, rivalitatile 
dintre Tripla Alianţă şi Antantă se ascut din ce în ce mai mult. 


De la afacerea bosniacă la a doua criză 
marocană (1907-1911) 


Începînd din 1907, continentul european redevine centrul 
de gravitate al relaţiilor internaţionale, iar în Balcani, la limita 
dintre zonele de influență austro-ungare şi ruse se situează 


ISTORIA EUROPEI 313 


punctul de ruptură cel mai sensibil al cehilibrului dintre marile 
puteri. 

De la lovitura de stat care a pus capăt in 1903 domniei 
dinastiei Obrenovici, micul regat al Serbiei a devenit, sub con- 
ducerea lui Petru I Karagheorghevici, un centru activ de propa- 
gandă panslavistă şi punctul forte al puterii ruse în Balcani. 
De acum înainte, țelul Serbiei este clar: unificarea cu slavii 
din sud pentru a forma o „Iugoslavie“ independentă, aliată Im- 
periului rus şi protejată de acesta. Această propagandă are 
ecouri în micul principat vecin al Muntenegrului şi mai ales în 
rîndul populaţiei din Bosnia-Hertegovina, aflată din 1878 sub 
administraţia Vienei. 

Hotarit să pună capăt agitaţiei iugoslave, guvernul lui 
Francisc Iosif va profita de ocazia oferită de recenta înfrîngere 
a ruşilor în Extremul Orient şi de revoluţia care izbucneste in 
Turcia în 1908. Aceasta aduce la putere un partid al Junilor 
turci, care pare hotărît să reformeze vechiul Imperiu otoman. 
Deci nu mai este timp de pierdut. Viena hotărăşte să construiască 
mai întîi o-cale ferată spre Salonic, via Sandjak, în aşa fel încît 
să separe Serbia de Muntenegru, apoi, după ce a promis ajutor 
ţarului în problema ratificării regimului Strîmtorilor, declară 
anexarea principatelor slave Bosnia şi Herţegovina. 

Aceasta însemna să reteze definitiv orice speranță pentru 
ambițiile Belgradului. Imediat, Serbia ordonă mobilizarea şi 
cere ajutor Rusiei. La Sankt Petersburg, ministrul Afacerilor 
externe, Isvolski, conştient că a fost dus de nas de omologul 
său austriac, se dă peste cap pentru a obţine convocarea unei 
conferințe internaţionale, ceea ce nici Austro-Ungaria, nici 
Germania nu sînt dispuse să accepte. 

În timp ce statul major austriac şi cel rus iau măsuri de 
mobilizare, iar Germania se declară gata să-şi susţină aliatul 
austriac, Franţa şi Regatul Unit, cărora le este teamă să nu fie 
antrenate într-un conflict din care nu au nimic de cîştigat, îşi 
oferă „serviciile“ şi propun lui von Bülow să se alăture acţiunii 
acestuia. Cu abilitate, von Bilow refuză această propunere pen- 
tru a obliga cele două puteri să-și lase baltă aliatul țarist. Cal- 

culul se dovedeşte a fi profitabil. Londra sfătuiește guvernul 
rus să accepte situația. La Paris, ministrul Afacerilor externe, 
Stephen Pichon, îl previne pe Isvolski că Franţa nu poate să se 
angajeze într-un conflict provocat de o conjunctură în care 
„interesele vitale“ ale ţării sale nu sînt în joc şi se mulțumește 
să ceară guvernului german să se folosească de influența sa 
pentru a rezolva situația. Or, dorind să mărească breşa pe care 
el o provocase în Tripla Înţelegere, von Bülow aruncă gaz peste 
foc. Pe 22 martie 1909, îi ordonă ambasadorului său să-i ceară 
lui Isvolski „asentimentul formal şi fără rezerve“ faţă de noua 
situație creată şi adaugă că „un răspuns evaziv, condiţionat, 
confuz va fi considerat drept un refuz“. Este un adevărat ultima- 
tum pe care guvernul țarist se vede nevoit să-l accepte. Infuriat 
la culme, Isvolski îi sfătuieşte pe sîrbi să ordone demobilizarea. 

Criza bosniacă se termină deci printr-o aparentă victorie 
a Triplei Alianțe. Țările Antantei au dat înapoi în fata măsurilor 
de intimidare luate de puterile centrale, trădînd fragilitatea acor- 
durilor franco-anglo-ruse. Evenimentele ce vor urma vor arăta 
totuşi că acest succes austro-german nu este decît o noua victo- 
rie a la Pirus. Sentimentul national iugoslav, cauză principală 
a crizei, a fost potolit dar nu distrus. Italia este îngrijorată de 
modificarea care s-a produs în sfatu-quo-ul balcanic, fără ca 
ea să fi avut ceva de spus, nici să fi obținut măcar cea mai 
mică compensație. Dar, mai ales, alianța franco-rusă rămîne 
intactă şi asta în ciuda calculelor lui von Bülow. Desigur, ţarul 
este supărat pe Franţa pentru că nu i-a oferit sprijinul pe care 
avea tot dreptul să-l aştepte de la aceasta, dar ostilitatea fata 
de Berlin este şi mai mare. Asa încît, departe de a dori să renunțe 
la alianţa cu Parisul, el se arată dispus să o-consolideze pentru 
a evita o nouă umilire şi, dacă este posibil, pentru a se răzbuna 
pentru cea pe care tocmai o suportase. 

Criza bosniacă este urmată de doi ani de pace relativă. 
Un acord de cooperare economică în Maroc este semnat chiar 
de Franţa şi de Germania, dar aceasta va fi repede dezamăgită 
de slabele avantaje pe care le are din acest aranjament. Astfel, 
convinsă că are avantajul forţei, Germania nu aşteaptă decît o 

ocazie pentru a repune problema pe tapet şi a demonstra 
deşertăciunea alianțelor franceze. Pretextul este oferit în mai 
1911 de ocuparea Fezului de către trupele franceze. În urma 
unei rebeliuni împotriva sultanului Mulay-Hafid şi pentru a 
proteja viata colonilor europeni blocaţi în oraș, Parisul decide 
ca acesta să fie ocupat de generalul Moinier. 

Această acțiune, depăşind drepturile atribuite Franţei 
prin actul de la Algesiras, va permite Germaniei să redeschidă 
cazul Marocului în numele violării statu-guo-ului. Nu că repre- 
zentanţii de pe Wilhelmstrasse ar imbratisa ideile expansioniste 
pe care le'dezvoltă mediile ultranationaliste, dar secretarul de 
stat la Afacerile externe, Kiderlen- Wachter, crede că jucînd cu 
abilitate cartea marocană si mărind tensiunea guvernul său ar 
putea obţine compensaţii avantajoase. Acesta este motivul pen- 
tru care el îl sfătuieşte pe împărat să „ia un gaj“ ocupind, de 
exemplu, un port pe malul Atlanticului. Wilhelm al II-lea 
acceptă ideea şi, pe 1 iulie, o canonieră purtind pavilion german, 
Panther, acostează în fata portului Agadir, unde debarcă un 
contingent simbolic. În acelaşi timp, guvernul Reichului îi 
anunţă pe francezi că nu este împotriva instaurării protectora- 
tului lor în Maroc, cu condiţia ca Germania să primească com- 
pensatii în Africa centrală. Invitat să fie mai exact, Berlinul 
cere Congo francez în totalitate. 

Noul preşedinte al Consiliului, Joseph Caillaux, partizan 
hotărît al păcii, este decis să accepte revendicările germane, 
cel putin partial. El este încurajat de atitudinea diplomaţiei 
ruse, care îi informează pe francezi în termeni nu prea voalati 
că nu este pregătită să intre într-un război pentru Maroc, aşa 
cum nici Franţa nu fusese dispusă să o facă pentru Bosnia cu 
cîțiva ani in unmă. Dar Caillaux trebuie să înfrunte o opinie 
publică violent germanofobă, care regretă politica fermă a lui 
Delcassé. El însuşi nu poate accepta în totalitate pretenţiile 
germanilor şi, pe 17 iulie, aceștia sînt anunţaţi că Republica 
nu are intenţia să cedeze Reichului întregul Congo. Ruptura 
pare să fie iminentă, iar Kiderlen pare să accepte cu uşurinţă 
riscul unui conflict armat. Numai că atitudinea împăratului şi 

a anturajului său este mai putin agresivă şi contactul este menti- 
nut in extremis între cancelarii. Pînă la urmă, hotărîtoare este 
atitudinea englezilor. Informat asupra considerabilelor pretenţii 
germane, cabinetul de la Londra îl anunță pe Wilhelm al II-lea, 
pe 21 iulie, că este pregătit, dacă este cazul, să sprijine cu armele 
poziţia franceză. Pacifistul Lloyd George riscă să declare public 
că „formula păcii cu orice pret este nedemnă nentru o tara 
importantă“, iar escadrilele marinei sînt puse în stare de alertă. 

Preocupat în ultimul moment să evite războiul, Berlinul 
se hotărăşte deci să negocieze. Convorbirilor oficiale între am- 
basadorul Cambon şi Kiderlen li se suprapune o negociere se- 
cretă între baronul de Lancken, purtătorul de cuvînt de pe 
Wilhelmstrasse şi un trimis special al lui Cailaux, ceea ce, bine- 
înţeles, va complica lucrurile. După îndelungi tratative şi noi 
riscuri de ruptură, în noiembrie 1911 se va ajunge pînă la urmă 
la un acord. Germania, care între timp a trecut printr-o panică 
bursieră pe care Caillaux va pretinde mai tîrziu că a provocat-o 
în întregime, acceptă cu anticipație instalarea protectoratului 
francez în Maroc, primind în schimb o parte importantă a Con- 
goului francez, cu ieşire la Atlantic. 

Principalul rezultat al acestei crize este agravarea ran- 
chiunelor şi animozitatilor dintre cele două principale puteri 
militare ale Europei. Intens solicitată, opinia publică este exas- 
perată. Şi francezii şi germanii reproşează guvernelor respec- 
tive umilintele suferite. Multi consideră că de acum înainte 
războiul este singura ieşire posibilă din starea de tensiune care 
s-a creat în relaţiile internaţionale, iar Caillaux nu rezistă curen- 
tului naţionalist care doreşte respectarea acordului din noiembrie 
1911. El este înlăturat şi înlocuit cu Raymond Poincaré, un 
loren de un patriotism intransigent, de la care opinia publică 
aşteaptă o atitudine fermă față de pretenţiile Germaniei şi pe 
care parlamentarii îl vor face preşedinte al Republicii. Alegerea 
sa este salutată cu entuziasm de toţi cei care vor să pună stavilă 
veleitatilor hegemonice ale nationalistilor germani. 

În plus, criza a scos în evidenţă şi alte indicii îngrijoră- 
toare despre divizarea Europei în două tabere duşmane. Chiar 

dacă alianţa franco-rusă s-a arătat a fi ineficace în timpul crizei 
bosniace, sprijinul neaşteptat oferit Franței de Regatul Unit 
dovedeşte că guvernul de la Londra a hotărît în mod deliberat 
să dea Antantei cordiale o interpretare extensivă. Tripla Intele- 
gere pare deci să evolueze spre o formulă din ce în ce mai ase- 
mănătoare cu cea a Triplei Alianțe. În atmosfera de criză per- 
manentă care se instalează, riscurile unui război devin din ce 
în ce mai mari. Si, într-adevăr, de îndată ce criza marocană se 
linişteşte, noi focare incendiare se aprind în Balcani. 


Războiul balcanic şi cursa înarmărilor 


Noile crize balcanice se datorează intensificării antago- 
nismelor apărute în perioada precedentă. În timp ce partidul 
„Junilor turci“, sprijinit de Germania lui Wilhelm al II-lea, 
face efoturi să refacă Imperiul otoman, Rusia se crede iarăşi 
capabilă să joace un rol activ în regiune şi este hotărită să-şi ia 
revanșa pentru umilinţa suferită in 1909. 

În mod paradoxal, Italia, aliata puterilor germanice în 
cadrul Triplei Alianțe, este cea care declanşează criza. În 1911, 
pradă unei puternice reacții naționaliste, aceasta declară război 
Turciei şi intră în regiunea Tripolitană şi în Cirenaica. Această 
nouă dovadă a slăbiciunii Imperiului otoman determină imediat 
micile naţiuni creştine și independente din Balcani — Serbia, 
Bulgaria, Grecia şi Muntenegru — să profite de situaţie şi să-şi 
împartă ultimele posesiuni europene ale Imperiului turc. Sub 
protecția Rusiei, se constituie astfel o „ligă balcanică“, a cărei 
axă este alianţa sirbo-bulgara semnată în martie 1912. 

Îngri jorarea Franţei, care se teme să nu fie atrasă într-un 
angrenaj fatal, determina Rusia să încerce să oprească în ultimul 
moment tăvălugul pe care l-au pornit împreună. Este însă prea 
tîrziu: în octombrie 1912, statele balcanice atacă Turcia care, 
învinsă rapid, trebuie să-şi abandoneze toate posesiunile de pe 
continentul european, cu excepţia Constantinopolului şi a regiu- 
nii de lîngă litoral. 


318 SERGE BERSTEIN, PIERRE MILZA 


Dificultăţile încep cînd vine momentul împărțirii rămă- 
sitelor „omului bolnav“. Lăcomiei statelor balcanice i se adaugă 
intervenţiile marilor puteri. Bulgaria, conştientă că a jucat rolul 
principal în războiul împotriva turcilor şi nemulțumită de aran- 
jamentele propuse îşi atacă brusc fostul aliat sîrb în iunie 1913, 
provocînd imediat constituirea unei coaliţii îndreptată împo- 
triva ei, în care intră Serbia, Grecia, România $1, putin dupa 
aceea, Turcia însăşi, care încearcă astfel să recistige o parte 
din terenul pierdut. Atacati din toate părțile, învinşi de sirbi la 
începutul lui iulie, bulgarii sînt nevoiţi să ceară armistițiu. 

Abia acum Austro-Ungaria intră în arenă. Pe 4 iulie, 
contele Berchtold adresează Berlinului şi Romei o notă în care 
subliniază pericolul pe care îl reprezintă o „Serbie Mare“ pentru 
dubla monarhie şi cere aliaţilor să i se alăture. Berlinul, dar 
mai ales Roma, refuză. Astfel, neputind să conteze decît pe 
forţele proprii, Austro-Ungaria trebuie să se resemneze şi să 
abandoneze Bulgaria. Pacea semnată la Bucureşti pe 10 august 
1913 stabileşte mai ales împărțirea între marile puteri a zonelor 
de influenţă din Balcani. Posesiunile curopene ale Turciei se 
limitează doar la Tracia orientală, cu Adrianopole. Pentru a-i 
tăia Serbiei, de a cărei influenţă se teme tot mai mult, ieşirea 
către Adriatica, Viena încurajează crearea unui principat inde- 
pendent, al Albaniei, a cărui protectoare se proclamă. În ceea 
ce-o priveşte, Rusia îşi exercită arbitrajul asupra Serbiei, care 
îşi măreşte teritoriul spre sud, şi asupra României, care primeşte 
de la Bulgaria partea meridională a Dobrogei. 

Încă o dată s-a reuşit evitarea unui război european. Dar 
crizele repetate determină să fie tot mai prezentă ca perspectiva 
unui conflict generalizat, iar statele europene se pregătesc să-l 
înfrunte. 

În toate statele batrinului continent evenimentele ultimi- 
lor zece ani dinainte de război au tulburat opinia publică şi au 
creat un climat încărcat de pasiuni. Dacă nu se iau în conside- 
rare cîteva grupuri de exaltati, este neîndoielnic că popoarele 
nu doresc războiul, dar nici nu par a fi dispuse să renunțe la 
sentimentul naţional în faţa imperativului păcii cu orice preţ, 

aşa cum ar vrea o minoritate de socialişti şi de sindicalişti 
revoluționari. Odată criza declanşată, acestea vor accepta 
aproape în unanimitate să urmeze cuvîntul de ordine al „sfintei 
uniri“, lansat de toate guvernele. 

Repetarea şi agravarea crizelor internationale creează 
deci o psihoză a războiului care contribuie la consolidarea blo- 
curilor. Cu toate că Italia, ale cărei interese şi ambiţii balcanice 
se lovesc tot mai deschis de cele ale Austro-Ungariei, a devenit 
pentru puterile centrale o aliată nu prea sigură, Tripla Alianţă 
se reînnoieşte în 1912. În acelaşi an, noi acorduri militare fran- 
co-ruse prevăd ca în caz de războiarmata ţaristă să preia ofensiva 
pentru a-i împiedica pe nemți să-şi maseze toate forțele pe 
frontul occidental, şi se mai elaborează un plan de cooperare 
militară şi navală între francezi şi britanici. În sfîrşit, în toamna 
lui 1912, Poincaré dă o interpretare lărgită alianţei cu Rusia: 
Franţa o va susține în eventualitatea unui atac german, chiar 
dacă războiul ar avea la origine un conflict balcanic. 

În ambele tabere, cursa înarmărilor şi întărirea efectivelor 
disponibile ia proporţii îngrijorătoare. Începînd din 1911-1912, 
Germania îşi măreşte bugetul militar, iar în anul următor prevede 
mărirea efectivelor pe timp de pace de la 600 000 la 800 000 
de oameni şi îşi accelerează programul de înarmare a marinei. 
Austro-Ungaria adoptă una după alta două legi militare (1912 
şi 1913), care urmăresc consolidarea dispozitivului său de apă- 
rare, în timp ce Rusia pune la punct un program militar care 
trebuie să-i asigure în 1917 o armată de 1 800 000 dă oameni, 
lar parlamentul francez votează in august 1913 „legea celor 
trei ani“, care permite mobilizarea rapidă a 750 000 de oameni. 
În acelaşi timp, fiecare dintre viitorii beligeranti îşi sporeşte şi 
îşi modernizează materialul de război, mai ales în domeniul 
artileriei grele. 


lulie-august 1914: concursul de împrejurări 


Pe 28 iunie 1914, vizitind, cu ocazia marilor manevre, 
oraşul Sarajevo din Bosnia, arhiducele moştenitor de Austria, 

Francisc Ferdinand şi soţia sa morganatică, ducesa de 
Hohenberg, sînt asasinați de un student bosniac, Prinzip, mem- 
bru al unei societăți secrete, ,Mina neagră“, legată de mişcarea 
naționalistă iugoslavă. Guvernul de la Belgrad nu are, probabil, 
nici un amestec în această afacere, dar anumiţi ofițeri sirbi au 
participat totuşi la pregătirea atentatului. Astfel, cu toate că 
împăratul Francisc Iosif înclină mai degrabă spre prudență, 
guvernul şi statul major de la Viena consideră că a sosit momen- 
tul ca, folosindu-se de acest pretext, să facă definitiv ordine cu 
Serbia. Dintre toate țările implicate în declanșarea războiului, 
Austro-Ungaria este deci cea care, încă de la început, îşi asumă 
riscul cel mai mare pentru că este în pericol de a-şi pierde în 
zona dunăreană nu numai prestigiul, dar însăși propria existenţă, 
amenințată în mod direct de o eventuală dezmembrare a impe- 
riului. 

Germania este afectată mai puţin direct de ceea ce se 
petrece între graniţele dublei monarhii. Numai că, de la sfîrşitul 
celui de-al-doilea război balcanic, Wilhelm al II-lea îşi reproşează 
că şi-a părăsit aliatul său cel mai sigur şi se hotărăşte să-l susțină 
de acum înainte chiar cu prețul unui război generalizat, pe care 
nu-l doreşte, dar a cărui eventualitate o acceptă. De altfel, statul 
major consideră momentul deosebit de favorabil pentru 
Germania. Dacă tot este inevitabil războiul — și împăratul nu 
pierde nici o ocazie să o declare — nu este cea mai bună soluţie 
să se profite de un avantaj cu aplicarea planului de reorganizare 
al armatei ruseşti? Berlinul dă deci undă verde diplomației 
austro-ungare pentru lichidarea problemelor cu Serbia. 

După ce a obţinut, pe 5 iulie, sprijinul lui Wilhelm al II-lea, 
guvernul de la Viena pregătește în secret un ultimatum care nu 
este remis Serbiei decît pe 23, în momentul în care preşedintele 
Republicii franceze, Poincaré, şi preşedintele Consiliului, 
Viviani, aflați în vizită oficială la Sankt-Petersburg, se îmbarcă 
pentru a se întoarce în Franţa, ceea ce face dificilă comunicarea 
dintre şefii celor două state. Berlinul şi Viena speră că acţionînd 
foarte repede vor limita conflictul la zona balcanică şi formu- 

leaza termenii ultimatumului în asa fel încît Serbia să nu-i poată 
accepta. În realitate, Belgradul nu respinge decît articolul. 6, 
care prevede participarea funcţionarilor austrieci la ancheta 
inițiată de sîrbi pentru a stabili responsabilitatile în ceea ce 
priveşte atentatul. Aceasta este de ajuns pentru ca, pe 28 iulie, 
Austria să declare război Serbiei şi să bombardeze imediat ca- 
pitala. 

Rusia nu poate, fără să riște să-şi piardă orice influenţă 
în Balcani, să accepte ca sîrbii să fie striviti iar ea să nu inter- 
vină, ceea ce guvernul rus anunţă cu fermitate. Desigur ca obti- 
nuse nişte „asigurări“ din partea lui Poincare şi, conştientă de 
încetineala preparativelor, aceasta începe de pe 29 iulie să-şi 
mobilizeze parțial armata, în timp ce ţarul îi trimite vărului 
său, Wilhelm al II-lea, o serie de telegrame prin care îi cere să 
facă presiuni asupra Austro-Ungariei pentru a se evita ircpara- 
bilul. 

Un demers identic vine din partea Londrei. ‘Sir Edwafd 
Grey propune guvernatorului german să înceapă nişte negocieri 
care să rezolve chestiunea sîrbească $i sugerează Vienei să ia 
oraşul Belgrad drept „gaj“ pînă se va ajunge la un rezultat. El 
avertizează în acelaşi timp Germania că, în cazul unui conflict, 
Regatul Unit nu va putea sta mult timp de-o parte. Vazind an- 
grenajul fatal pus în funcţiune şi fiind îngrijorat, cancelarul 
Bethmann-Holweg intervine pe lîngă guvernul lui Francisc- 
Iosif pentru a-l convinge să accepte propunerea britanică. Dar 
la Berlin, ca şi în celelalte capitale, militarii sînt deja cei care 
influențează deciziile, grijulii să nu fie luaţi prin surprindere 
şi declansind astfel un proces ireversibil. Atitudinea ruşilor va 
grăbi lucrurile. În ciuda intervenţiei guvernului francez, care 
îi sugerează o atitudine moderată, Nicolae al II-lea decretează 
pe 30 iulie mobilizarea generală. Pe 31 iulie, Austria face același 
lucru. 

Războiul 


În fata acestei agravări progresive a pericolului, mișcarea 
pacifistă este paralizată de ezitările şi de divizarea conducători- 
lor socialişti şi sindicalişti. În Franţa, SFIO şi CGT organizează 
împreună manifestații împotriva războiului, dar nu reuşesc să 
se pună de acord în privința unei greve generale. De altfel, 
asasinarea lui Jaurés, pe 31 iulie, de către nationalistul Raoul 
Villain, provoacă tulburări în tabăra partizanilor opoziției şi 
lasă drum liber susținătorilor „sfintei uniri“, aşa încît ministrul 
de interne, Malvy nici nu mai trebuie să treacă la arestarea mi- 
litantilor pacifişti, prevăzută de „cametul B“. În Germania, 
social-democratia trece pe primul plan ura împotriva autocrației 
țariste, lăsînd pe locul doi preferința pentru pace, şi îl asigură 
pe Bethmann-Holweg că nu va face nimic care să-l stingherească 
în acţiunile sale. Peste tot, uimirea şi resemnarea popoarelor 
nu intirzie să se transforme in hotarire în fata unui război inevi- 
tabil, despre care toată lumea crede că va fi scurt. Ba chiar, 
într-un veritabil entuziasm, idee pe care vor încerca s-o acredi- 
teze toate scrierile naționaliste redactate imediat după aceea. 

În timp ce diplomaţii discută iar opinia publică se mobili- 
zează, statele majore acționează. Guvernul francez, preocupat 
să nu facă nimic care să-l angajeze în mod direct într-un even- 
tual conflict european, îşi retrage trupele la 10 km de la frontiera 
germană. Numai că, pe 31 iulie, Germania trimite două ultima- 
tumuri: unul Rusiei, somind-o să ordone deinobilizarea, celălalt 
Franței, pentru a o obliga să-şi precizeze atitudinea în cazul 
unui război germano-rus. Ambasadorul Reichului la Paris pri- 
meşte instrucţiuni ca în cazul în care Franţa s-ar declara neutră, 
să ceară drept gaj încredințarea oraşelor Toul şi Verdun germa- 
nilor. 

Pe | august seara, Rusia nedind nici un răspuns, Germania 
îi declară război, în timp ce Franţa trece la mobilizare. Pe data 
de 2, germanii cer Belgici să le dea liberă trecere pentru trupe, 
iar pe 3 încep ostilitățile împotriva Franţei, sub pretextul că un 

avion francez ar fi bombardat oraşul Niirnberg. În ceea ce 
priveşte Tripla Alianţă, Italia şi România, care nu sînt legate 
decît printr-un acord defensiv, consideră că împrejurările în 
care începe războiul nu le obligă să intervină. 

Cit despre guvernul britanic, hotărît în majoritate să sus- 
țină Franţa, nu a vrut să se angajeze prea devreme pentru a nu 
încuraja intransigenta Parisului şi a Sankt-Petersburgului şi 
îşi inmulteste tentativele de conciliere. Invadarea Belgiei de 
către trupele germane mobilizează opinia publică britanică si 
înlătură ultimele împotriviri din sînul cabinetului. Pe 4 august, 
Regatul Unit declară război Germaniei. În mai puţin de două 
săptămîni, criza balcanică s-a transformat într-un conflict gene- 
ralizat, preludiu al primului „război mondial“ din istorie. 

Astfel, teama diplomaților prezenţi la Congresul de la 
Viena devine realitate. Europa, căreia ei au vrut să-i dea o confi- 
guratie stabilă, s-a prăbuşit din toate părțile. Bazată pe princi- 
piul legitimitatii, subestimind aspiraţiile popoarelor, aceasta a 
exercitat o presiune constantă asupra naționalităților. Luptele 
adesea victorioase duse de acestea din urmă au marcat secolul 
care desparte Congresul de la Viena de primul război mondial. 

Dar triumful naționalităților incendiază întreaga Europă 
printr-o mişcare contagioasă care face ca întregul continent să 
fie afectat de orice modificare care intervine în oricare din 
țările care îl compun. În acelaşi timp, sentimentul national se 
transformă încet într-o pasiune orgolioasă şi exclusivistă care 
nu-şi găseşte satisfacție decit în exaltarea unei națiuni în detri- 
mentul celeilalte. 

Înfruntarea dintre aceste nationalisme pizmase si agre- 
sive aruncă pînă la urmă Europa într-un conflict, de a cărui 
amploare nici nu-şi dă seama: un război de trei sau patru luni, 
nimic mai mult, estimează toți guvernanţii. Nimeni nu-şi imagi- 
nează că din acest prim conflict „mondial“ Europa va ieşi total 
transformată şi pe deasupra stoarsă de vlagă şi cu capacități 
reduse, pentru că îşi va pierde nu numai superioritatea fata de 
restul lumii, dar şi sensul însuşi al propriului destin. 


Capitolul 10 


„RĂZBOIUL CEL MARE“ ŞI 
DESAVIRSIREA EUROPEI 
NAȚIUNILOR 


E Aruncate într-un război pe care nici unul nu se gîndeşte să-l cîştige 
repede, statele europene stabilesc wm armistițiu în luptele politice interne, 
care este reprezentat de „sfinta unire“, şi îşi aruncă în bătălie toate for- 
tele de care dispun pentru a încerca să-i pună capăt în citeva săptămîni. 
Dar toate ofensivele lansate de beligeranti eșuează şi, la sfirşitul lui 
1914, fronturile se stabilizează. 


E Din 1915 pina în 1917, dorinţa de a se agăța de terenul cucerit duce 
la un război de poziții. Ingropati în tranșee, soldaţii cunosc infernul 
unui război de uzură, ai cărui supraviețuitori vor cunoaște ororile, frigul, 
lipsurile şi moartea. Marile ofensive sfirsesc toate prin eşecuri singe- 
roase, bătăliile avind de acum înainte drept obiectiv slăbirea adversaru- 
lui şi mai puțin înfringerea rapidă a acestuia. Această formă de război 
antrenează mobilizarea economică şi o intensivă propagandă (,, impuie- 
rea capului“) pentru ca spatele frontului să reziste, 


B Dificultățile militare din 1917 (eşecul ofensivei Nivelle în Franța, 
dezastrul de la Caporetto în Italia) provoacă criza. În spatele frontului, 
greutăţile materiale duc la greve si manifestații. S-a terminat cu „Sfintele 
uniri“, iar Curentele pacifiste iau amploare. În Rusia, criza este mai 
gravă decit oriunde, ea provocind căderea ţarismului, apoi eşecul 
guvernului provizoriu care dorea să continue războiul. Stăpini pe putere, 
bolşevicii semmează pacea de la Brest-Litovsk. lesirea din joc a Rusiei 
este compensată în cadrul Antantei de intrarea în război a Statelor Unite 
în 1917. 

E Anul 1918 aduce sfirşitul coşmarului. Peste tot în Europa unde sînt 
guverne puternice, acestea pun capăt crizei şi redresează situaţia internă. 
Hotărită să termine războiul, Germania lansează patru mari ofensive 
care au drept scop scoaterea Franței si Angliei din luptă înainte ca 
Statele Unite să intervină. În ciuda unor succese de început, eşecul final 
al acestora pecetluiesc soarta conflictului. Începind din vara lui 1918, 
aliații preiau ofensiva. În toamnă, Germania si aliaţii săi sînt infrinti 
iar în imperiile din centrul Europei izbucnește revoluția. 


Nu avem intenţia să urmărim aici pas cu pas desfăşurarea 
unui conflict care începe în august 1914 ca un război european, 
ci transformarea lui într-un război mondial din cauză că Europa 
constituie centrul de gravitație al lumii. Se va regăsi de altfel 
şi prezentarea amănunțită a evenimentelor acestei lungi înfrun- 
tări sîngeroase, căreia contemporanii i-au dat numele de ,,Raz- 
boiul cel Marc“ Nu ne vom opri decît la elementele absolut 
necesare pentru înțelegerea marii perturbații care afectează 
Europa şi-ale cărei ecouri se vor prelungi timp de treizeci de 
ani, fără ca bătrînul continent să-şi mai poată regăsi echilibrul 
distrus în 1914. 

În momentul în care izbucneşte războiul, toate guvernele 
consideră că acesta va fi scurt: citeva săptămîni cel mult. Marea 
capacitate de distrugere a armelor modeme, testate cu ocazia 
războaielor balcanice, alimentează ideca că este imposibil ca 
acest conflict să se prelungească. Ca urmare, fiecare dintre 
țările angajate isi aruncă toate resursele în bătălie, cu aprobarea 
aproape unanimă a populaţiei, care crede că luptă pentru o 
cauză dreaptă. „Lupta civilizaţiei împotriva barbarici“: iată cum 
este calificat în Franţa războiul care începe, de un ziar de mare 
audienţă cum este Le Matin. 

În ceea ce priveşte imperiile centrale, aceeaşi stare de 
spirit animă atît pe conducători cît şi populaţia. Peste tot în 
jurul guvernelor şi a suveranilor se realizează „sfînta unire“ 
care înlătură divergentele partizane sau rivalitatile personale. 
Viaţa economică este subordonată practic exigenţelor operatiu- 
nilor militare şi nimeni nu se gîndeşte să o reorganizeze atîta 
timp cît se crede cu tărie că războiul va fi scurt. 

Aceeaşi idee domină şi statele majore, unde se aşteaptă 
ca ofensivele fulgerătoare să aducă o înfrîngere fără drept de 
apel. La Berlin se contează pe incetineala mobilizarii ruşilor, 
care permite, înainte de a sc ataca Estul, dirijarea tuturor efortu- 
rilor spre frontul de vest şi scoaterea Franţei din joc. Pentru a 
dejuca această manevră, statele majore francez şi rus lansează 
o dublă ofensivă, înainte chiar ca toate trupele să fie adunate. 

Cu sînge rece, generalul Joffre, comandantul şef al arma- 
telor franceze, salvează o situaţie care părea iremediabil com- 
promisă. Profitind de greșeala tactică a germanilor, care au 
traversat în grabă Marna, neglijind garnizoana din capitală co- 
mandată de Galliéni şi întărită pe flancul drept, acesta lansează 
pe 6 septembrie o puternică ofensivă care, după patru zile de 
lupte grele, îi obligă pe nemti să se retragă. „Victoria de pe 
Marna“, dublată de succesul din jurul oraşului Nancy şi de 
victoriile ruşilor în luptele din Galiţia cu austriecii, schimbă 
total fata războiului. 

De acum înainte, în timp ce armatele Reichului încearcă 
din nou să-i încercuiască pe Aliați în nord, aceştia din urmă 
fac tot posibilul să se alipească trupelor belgiene care au reușit 
să elibereze Anversul. Această dublă mişcare de încercuire se 
transformă astfel într-o „cursă către mare“, care se termină în 
noiembrie prin luptele singeroase din Flandra. La sfîrşitul lui 
noiembrie, cele două armate se instalează una în fata celeilalte 
pe un front ce tine de la Marea Nordului pînă la frontiera elve- 
tiana. 

In acest timp, ofensiva rusească in Prusia orientală este 
oprită de generalii Hindenburg şi Ludendorff. Învingători în 
bătăliile de la Tannenberg (august) şi de la lacurile Mazuriene 
(septembrie), germanii obligă armata ţaristă să bată în retragere. 
La sfîrşitul lui 1914 frontul se stabilizează şi aici. Cinci luni 
după declarația de război, este clar că marile ofensive de la 
care fiecare aştepta o victorie rapidă, au eșuat definitiv. În timp 
ce Turcia intră la rîndul său în conflict de partea puterilor cen- 
trale, Serbia rezistă cu disperare armatelor austriece şi va con- 
tinua să o facă pînă în toamna anului următor. 

1915-1917: de la „războiul de poziţii“ la 
„războiul de uzură“ 


Eşecul marilor ofensive din toamna lui 1914 şi pericolul 
prăbuşirii frontului pe care acestea l-au creat, determină statele 
majore din cele două tabere să nu mai întreprindă noi acţiuni 
de anvergură înainte de a-şi asigura serios poziţiile defensive. 
Pentru a se apăra de inamic, fiecare se îngroapă în tranșee 
legate între ele prin tuneluri și apărate de sîrmă ghimpată. Sol- 
datii vor trăi aici timp de trei ani intrerupti de cîteva perioade 
de odihnă si de permisii scurte. Condiţiile de viata sînt abomina- 
bile. Macinati de frig, de paraziți, prost hraniti, înfruntînd în 
fiecare zi moartea şi nebunia, oamenii trebuie să reziste în ciuda 
bombardamentelor artileriei şi atacurilor dușmanului. Imediat 
ce trec de parapetul care protejează transeea pentru a pomi la 
asaltul liniilor dușmane, soldaţii pătrund într-un infern în care 
domneşte mitraliera, tunul cu tir rapid, grenada şi chiar gazul 
asfixiant. Astfel, ofensivele sfirsesc în general în hecatombe 
şi aceasta pentru o bucată de teritoriu de cîţiva kilometri, adesea 
pierdut din nou după cîteva zile sau după cîteva ore, în timpul 
contraatacului inamic. 

Totuşi, pînă în 1917, moralul soldaților nu cedează, şi 
cele două armate se întrec în eroism şi în rezistenţă fizică. În 
spatele frontului guvernele se străduiesc să sprijine civilii din 
punct de vedere moral, selectînd vestile de pe front şi făcînd o 
propagandă intensă (,,impuierea capului“). Ele trec în același 
timp şi la mobilizarea tuturor forțelor economice. 

În numeroase uzine, în care muncitorii trimişi pe front 
au fost înlocuiţi cu femei si cu muncitori străini, se abandonează 
producţia obişnuită şi se fabrică pentru armată uniforme, arme, 
muniții. Niciodată, nici un război european nu a necesitat o 
astfel de concentrare de energie şi de resurse materiale. 

Anul 1915 este pentruAliati anul iniţiativelor nereuşite. 
Mai întîi pe frontul occidental, unde Joffre vrea cu tot dinadin- 
sul să străpungă dispozitivul german. În două rînduri în luna 

mai, în Artois, şi în septembrie în Champagne, el încearcă o 
ofensivă de mare anvergură fără însă să poată deschide o breşă 
în frontul adversarilor: 300 000 de soldați francezi sînt ucişi 
în aceste atacuri. 

Apoi, pe frontul de est, unde Aliaţii încearcă să ajute Rusia 
aflată în dificultate de la marea ofensivă din vara lui 1915. 
Pentru a aproviziona mai uşor pe ruşi cu arme şi muniții, aceştia 
ar trebui să controleze Strîmtorile care fac posibil accesul în 
Marea Neagră. De aici ideea de a debarca trupe francobrita- 
nice pe coastele Dardanelelor. Dar rezistenţa turcilor obligă 
pînă la urmă corpul expediționar să se îmbarce din nou, după 
ce a suferit pierderi deosebit de grele. Alte trupe debarcă în 
nordul Greciei, la Salonic, şi reuşesc să-şi menţină poziţiile, 
dar au sosit prea tîrziu pentru a mai putea împiedica armatele 
austro-ungare să zdrobească Serbia. 

Antanta obține totuși un succes diplomatic de anvergură. 
În mai 1915, guvernul italian se hotărăşte să se alatureA liatilor, 
după lungi ezitări şi după ce a semnat cu francezii şi cu britanicii 
un tratat care îi promite, pe lîngă anexarea teritoriilor ,,iredente“, 
Trentino şi Trieste, cîştiguri teritoriale substanţiale pe coasta 
orientală aAdnaticii. Cît despre Bulgaria, aceasta trece de partea 
puterilor centrale. 

Anul 1916 este marcat la est de succesele rușilor în 
Balcani şi de intrarea în Război a României de partea Antantei. 
La vest, evenimentul capital este bătălia de la Verdun, pe care 
Falkenhayn o angajează încă din februarie pentru a slăbi trupele 
franceze. Există acolo o proeminentă a frontului francez, avînd 
legături slabe cu poziţiile din spate, dar care va fi apărat timp 
de patru luni de luptători viteji, rezistînd asalturilor infanteriştilor 
dușmani şi teribilelor bombardamente ale artileriei. La sfîrşitul 
lui iunie, germanii, care au cucerit totuşi fortărețele de la 
Douaumont şi de la Vaux, dar care an suferit pierderi la fel de 
mari ca şi francezii, trebuie să-și recunoască înfrîngerea. Gene- 
ralul Pétain, care l-a înlocuit pe Castelnau, pune stăpînire pe 
Verdun. În cursul verii, francezii atacă pe rîul Somme, dar fără 
să reuşească nici ei să străpungă liniile inamicului. În sfîrşit, 

pe mare, în Iutlanda, pe 31 mai, bătălia care pune fata în fata 
flota engleză şi pe cea germană, rămîne fără un rezultat clar. 


Cotitura din 1917 


Esecul bătăliilor din 1915-1916 îndepărtează mai mult 
ca niciodată perspectiva unei păci imediate. La începutul lui 
1917, beligerantii sînt cuprinși de oboseală. În ceea ce-i priveşte 
pe Aliați, aceasta creşte odată cu dificultățile militare: în primă- 
vară, eşecul ofensivei lansate in Artois $i în Champagne de 
generalul Nivelle, în toamnă, dezastrul suferit de italieni la 
Caporetto. Pe toate fronturile, numărul morţilor şi răniților este 
aşa de mare încît guvernele trebuie să folosească recruți foarte 
tineri, instruiți în grabă, care sînt trimişi în primele linii pentru 
a „umple golurile“. 

În contact cu greutăţile şi cu riscurile zilnice, avîntul 
din primele săptămîni slăbeşte rapid. Atitudinea unor şefi mili- 
tari, hotărîți să menţină o disciplină oarbă şi chitibusara, care 
să fie respectată de oameni care își riscă zilnic viaţa şi decişi 
să-şi atribuie gloria succeselor obținute fără să ţină cont de 
sîngele vărsat, provoacă tulburări. În primăvara lui 1917, în 
Franţa, există trupe care refuză să intre în prima linie, revolte 
care izbucnesc în anumite unităţi şi, mai mult de atît, două re- 
gimente cantonate în regiunea Soisson care se pregătesc să se 
îndrepte spre capitală. 

La această mare oboseală a combatantilor se adaugă difi- 
cultatile cu care se confurntă familiile care trăiesc în spatele 
frontului. În toate țările, prioritatea acordată industriei de război 
de către guvernele care, luate pe nepregătite, nu văd altă soluție 
decît renunţarea la liberalism, fac condiţiile de viata din ce în 
ce mai dificile. Aprovizionarea cu alimente este insuficientă, 
căci proviziile sîntrezervate în primul rînd armatei. Încălzirea, 
hainele cer sacrificii. Din acest punct de vedere, situaţia puteri- 
lor centrale şi a aliatelor lor este mult mai grea. Blocusul mari- 

tim instituit de Anglia şi Franţa le obliga practic să trăiască in 
autarhie şi, în consecință, să impună populaţiei restricții severe. 

În aceste condiţii, sfinta unire din primele luni ale războ- 
iului nu se poate menţine mult timp. Sub presiunea militantilor 
lor, partidele socialiste părăsesc guvernele, iar propaganda sin- 
dicală este reluată, mai ales în uzinele de armament. Peste tot 
se produc dezbinări ce dau naştere la curente pacifiste care se 
transformă în mişcări revoluționare, mai ales acolo unde struc- 
turile sociale sînt mai fragile. Din 1915, membrii Internaționalei 
socialiste s-au adunat în Elveţia, la Zimmerwald, pentru a cere 
începerea unor tratative de pace, dar fără nici un rezultat. La 
sfîrşitul lui 1916, cînd situația pare fără ieşire, se fac eforturi 
pentru încheierea unei păci formale (pace albă). Aceste eforturi 
vin mai întîi din partea succesorului lui Franz Iosef, tînărul 
împărat Carol I, urmat apoi de papa Benoit al XV-lea şi de pre- 
sedintele Statelor Unite, Woodrow Wilson, care incearca sa 
intervină. In Franţa, Italia, Germania, minoritățile de stînga 
ale organizaţiilor socialiste militează pentru pace. Chiar unii 
oameni de stat, putin suspecți de simpatii revoluţionare, ca 
fostul preşedinte al Consiliului francez, Joseph Caillaux, iau 
parte la căutarea unei soluții negociabile. 

Totuşi, nicăieri această mișcare nu este atît de puternică 
ca în Rusia, unde nemulţumirile îl fac pe ţarul Nicolae al II-lea 
răspunzător de toate eșecurile. În martie 1917 izbucnește o re- 
-volutie condusă de liberali. Nicolae al II-lea abdică in favoa- 
rea fratelui său, dar acesta refuză coroana. Vidul de putere, do- 
rinta liberalilor stăpîni ai guvernului provizoriu de a continua 
un război pe care sînt incapabili să-l conducă, fac să se încline 
balanţa în favoarea bolşevicilor, partizani ai unei păci imediate. 
Armistițiul, apoi pacea separată semnată de guvernul bolşevic 
la Brest-Litovsk, permit austriecilor $1 germanilor să-şi dirijeze 
toate eforturile spre frontul occidental. 

Intrarea în război a Statelor Unite de partea țărilor Antantei 
(1917) va compensa din fericire efectele provocate de retrage- 
rea Rusiei. Hotărîrea preşedintelui Wilson a fost motivată de 
„războiul submarin exagerat“ dus de gerniani începînd din fe- 

bruane şi în cursul căruia nave comerciale americane au fost 
scufundate. 

Wilson îşi angajează ţara în război în numele principiului 
„libertății mărilor“, dar a cîntărit tot atît de greu şi faptul că 
bancherii de dincolo de Atlantic au împrumutat sume mari fran- 
cezilor şi britanicilor şi au tot interesul ca aceştia să cîştige, ca 
şi nemulțumirea tuturor celor care, timp de trei ani, au profitat 
de intensificarea exporturilor stimulate de război, negustori, 
industriasi şi mai ales fermieri din Middle West, ale căror stocuri 
se acumulează acum în porturile de pe coasta de Est din cauza 
războiului submarin. 

Intervenţia americană va juca un rol capital, dar de-abia 
peste un an, cînd Statele Unite vor reuşi să mobilizeze şi să 
transporte în Europa mai mult de un milion de soldaţi. Pînă 
atunci, instalarea în ambele tabere a unor guverne puternice, 
permite beligerantilor să redreseze situaţia internă şi să-şi mobi- 
lizeze toate forțele pentru ultima fază a războiului. 


1918: sfîrşitul cosmarului 


Începînd cu sfîrşitul lui 1917, oameni puternici îşi iau 
răspunderea conducerii războiului. În Germania, militarii sînt 
cei care îşi asumă răspunderile puterii. Hindenburg şi Ludendorff 
instaurează o adevărată dictatură. Ei îl demit pe cancelar, îi 
controlează îndeaproape pe succesorii acestuia, zdrobesc revol- 
ta echipajelor de pe navele de război ordonînd cîteva execuţii 
şi pun capăt grevelor plasînd uzinele sub autoritatea armatei. 

În țările Antanei, crizele sînt rezolvate de oameni de 
stat energici care, pentru a cîştiga războiul, renunţă provizoriu 
la libertăţile democratice. În Marea Britanie, liberalul George 
Lloyd constituie un guvern de uniune națională, hotărît să ducă 
un război dur. În Italia, un nou minister condus de Orlando îi 
arestează pe şefii socialişti, ale căror acţiuni au susţinut agitația 
pacifistă. În Franţa, puterea îi este încredinţată radicalului 

Georges Clemenceau. Ajutat de popularitatea extraordinară de 
care se bucură în rîndurile opiniei publice, cel care va deveni 
mai tîrziu „părintele Victorie“ își asumă singur conducerea 
războiului, refuzind să informeze parlamentul sub pretextul 
păstrării secretului militar, neglijind Consiliul de miniştri şi 
neluind în considerare decît în mică măsură părerile preşedin- 
telui republicii, Raymond Poincaré. Politica pe care o duce 
este cea a războiului inversunat, pînă la victorie. „Politica mea 
externă si cea internă sînt totuna“, declară el. „În politica exter- 
na fac război. In politca internă fac război. Peste tot eu fac 
război.“ Clemenceau îşi manifestă hotărîrea epurind adminis- 
tratia şi poliţia, executind pe trădători, dar şi discreditindu-1 
pe pacifişti, mai ales cînd aceştia sînt, ca Joseph Caillaux, ad- 
versarii săi politici, pe care el îi consideră „defetişti“ şi duşmani 
al naţiunii. 

Paralel cu această acţiune întreprinsă de Clemenceau 
pentru a restabili moralul din spatele frontului, noul comandant 
şef al armatei, generalul Pétain, pune capăt rebeliunilor, utili- 
zind represiunea (execuţii nu prea numeroase, încarcerări, tri- 
miterea răsculaților în companiile disciplinare din Africa de 
nord), dar procedind si la ameliorarea condiţiilor de viata ale 
soldaţilor şi mai ales la adoptarea unei noi strategii bazată pe 
apărare şi pe renunţarea la atacurile sinucigase. Acelaşi lucru 
se petrece în Italia, unde, după dezastrul de la Caporetto, gene- 
ralul Cadorna, considerat ca un mare risipitor al sîngelui oame- 
nilor săi, este demis şi înlocuit cu generalul Diaz. 

Guvernele aliate se vor strădui să extindă aria conflictului. 
Am văzut că în aprilie 1917 Statele Unite s-au alăturat puterilor 
Antantei. După Revoluţia din februarie, problemele din Rusia 
îi obligă pe francezi şi pe britanici să facă presiuni asupra guver- 
nului grec pentru ca acesta să înceteze cu tergiversările şi să 
aleagă o tabără sau alta. În iunie 1917, francezii au trimis regelui 
Constantin un adevărat ultimatum. Legat de Curtea germană 
prin legături de rudenie, suveranul grec preferă să abdice. 
Venizelos constituie atunci un guvern care intră în război alături 
de Aliați şi este imediat susţinut de corpul expediționar al gene- 
ralului Franchet d’Esperey, staționat la Salonic din 1915. 

Primăvara lui 1918 machează întoarcerea la marile ofen- 
sive, lansate de armatele Reichului pe frontul francez. Germanii 
trebuie să acţioneze repede căci blocada maritimă le paralizează 
treptat economia $1 aprovizionarea, în timp ce venirea america- 
nilor începe să schimbe raportul de forte. De aceea, aceştia îşi 
vor arunca toate forțele în patru ofensive disperate. La sfîrşitul 
lui martie, ofensiva din sudul rîului Somme, care eşuează iar 
Aliaţii realizează unirea comandamentelor, Foch devenind ge- 
neral şef. În aprilie şi mai, cele din Flandra şi de pe rîul Aisne. 
În sfîrşit, în iulie cea din Champagne. Din nou ameninţat, Parisul 
este bombardat de tunurile germane cu tir lung (91 de morţi în 
biserica Saint-Gervais în ziua vinerii sfinte). Dar ultimele două 
atacuri germane sînt oprite rapid de Mangin şi de Gouraud, iar 
începînd din 8 august, Foch, care dispune datorită întăririlor 
americane de rezerve importante şi de vehicule blindate (tanks) 
pentru a sprijini înaintarea infanteriei, lansează marea contra- 
ofensivă, care, în două luni, eliberează aproape în întregime 
regiunile franceze ocupate. 

În acelaşi timp, în Balcani se desfăşoară ofensiva Aliați- 
lor, începînd din Salonic şi pînă în Palestina, obligindu-i pe 
bulgari şi pe turci să depună armele. La sfîrşitul lui octombrie, 
italienii străpung frontul austriac la Vittorio-Veneto şi obligă 
guvernul de la Viena să ceară armistițiu (3 noiembrie). Mişcă- 
rile nationale, ţinute în friu timp de un secol, profită de infringe- 
rea militară a dublei monarhii: republica cehă este proclamată 
la Praga, iar un consiliu „iugoslav“ se reuneste la Zagreb pentru 
a pune bazele unui nou stat. Coroana habsburgică nu scapă 
nici ea de furtună: pe 11 noiembrie, la Viena izbucneşte revoluţia 
şi este proclamată republica. 

În aceeaşi zi, Germania trebuie la rîndul ei să semneze 
armistițiul. În plină prăbuşire a alianțelor şi a sistemului politic, 
Wilhelm al II-lea încearcă in extremis să-şi salveze coroana. 
El instituie un regim parlamentar pe care îl respinsese pina 
atunci şi crede că poate conta pe armată, care a suferit desigur 
nişte eşecuri şi se retrage din fata Aliaților, dar care nu este 
încă infrinta. Şi aici, tot din spatele frontului vine lovitura de 

graţie. În marile oraşe izbucnesc revolte provocate de foamete 
şi de cumplita oboseală a populaţiei. Flota, mindria Kaiserului, 
se răscoală şi ea. Pe 9 noiembrie împăratul abdică şi fuge in 
Olanda. Pe 11, plenitpotentiarii germani semnează armistițiul 
de la Rethondes. 

Astfel se încheie, după 52 de luni de bătălii cumplite, 
un conflict ale cărui cauze au fost uitate de toate lumea, dar 
care se soldează cu distrugeri îngrozitoare: opt milioane de 
morți, douăzeci de milioane de răniţi şi mutilati, o zdruncinare 
profundă a edificiului european. În ceea ce-i priveşte pe invin- 
gători, aceştia speră cel puţin că tratatele de pace vor putea 
aduce Europei un nou echilibru. 


Europa tratatului de la Versailles 


De pe 12 ianuarie pînă pe 28 iunie 1919, are loc la Paris 
Conferința de pace care adună delegaţii din aproximativ treizeci 
de tari. Nu au fost invitaţi nici reprezentanţii statelor învinse, 
nici cei ai tinerei Republici a sovietelor. Clemenceau susţinea 
că ruşii trădaseră cauza aliaților şi că era necesar să se continue 
războiul de intervenţie pentru a se ridica o „barieră“ împotriva 
bolşevicilor. Şedinţele plenare, cele 16 comitete de experţi şi 
comisiile de tot felul (52 în total) joacă un rol mai puţin impor- 
tant decît „Consiliul celor Zece“, format din şefii de guvern şi 
miniştrii Afacerilor externe apartinind celor cinci principale 
puteri învingătoare: Statele Unite, Marea Britanie, Franţa, Italia 
şi Japonia. Dar organul principal de decizie este „Consiliul 
celor patru“, din care, începînd de pe 24 martie, fac parte fran- 
cezul Clemenceau, britanicul Llyod George, italianul Orlando 
şi preşedintele Statelor Unite, Woodrow Wilson, venit personal 
la Paris pentru a apăra principiile „noii sale diplomaţii“. 

Ca şi în 1815, era vorba de reconstrucţia Europei şi, ca 
în 1815, trebuiau găsite bazele acestei reconstructii. Or, devine 
repede evident faptul că opiniile învingătorilor sînt radical di- 
ferite. Dorintelor lui Wilson, care vrea „să pună bazele unui 

nou sistem de relaţii internaționale“ şi care gîndeşte pe termen 
lung, i se opun concepţiile pragmatice ale englezilor, dar mai 
ales preocupările pentru securitate ale francezilor. În condiţiile 
unor abordări atît de diferite, delegaţii la Conferinţă vor încerca 
să găsească compromisuri acceptabile pentru toți. 

Formulate încă din ianuarie 1918, într-un mesaj adresat 
Congresului Statelor Unite (care enumeră cele „14 puncte“ fai- 
moase pe care va trebui să se sprijine viitoarea pace), tezele 
lui Wilson afirmă într-un mod cu totul nou dreptul popoarelor 
la autodeterminare şi preconizează abandonarea diplomaţiei 
secrete, libertatea mărilor, dezanmarea, „garanţiile mutuale de 
independenţă politică şi integritate teritorială“, toate acestea 
în cadrul unei „Ligi a Naţiunilor“. Dincolo de intenţiile generoase 
ale acestui program, considerat utopic de majoritatea europeni- 
lor, se vede din partea lui Wilson o dorinţă reală de a evita 
frictiunile viitoare, limitînd la maxim frustrările celor învinşi. 

Ideile lui Clemenceau se înscriu într-o cu totul altă pers- 
pectivă, care este cea a securităţii pe care Franţa este indreptatita 
să o pretindă în urma încheierii conflictului. Mai mult decît 
ceilalți beligeranti, Franţa a suferit de pe urma unui război de 
care, consideră ea, Germania este singura răspunzătoare. Ea a 
cunoscut invazia şi ocupaţia prelungită a regiunilor sale din 
nord-est, a suferit grele pierderi materiale şi a ieşit din război 
epuizată din punct de vedere economic şi financiar. Dar, mai 
ales a plătittributul cel mai greu de vieţi omenești. În concepţia 
reprezentanţilor săi politici, trebuie făcut totul pentru ca nici- 
odată vecina sa orientală să nu o mai poată atrage într-un nou 
conflict armat. În această chestiune, Clemenceau este învestit 
de concetăţenii săi cu un mandat categoric: Germania trebuie 
să plătească pentru distrugerile pe care le-a provocat, dar mai 
ales trebuie adusă „în starea de a nu mai putea face rău“. 

Aceasta presupune să i se impună plata daunelor, iar 
Franţa să aibă o frontieră „sigură“. Cu siguranță, Clemenceau 
este destul de realist pentru a nu urma extrema dreaptă în inten- 
tiile expansioniste din Rhenania. Dar ar dori, conform proiectelor 
stabilite de principalul său colaborator, André Tardieu, şi de 

mareșalul Foch, să obţină de la Aliați recunoaşterea „frontierei 
militare“ a Rinului, ceea ce înseamnă ocuparea permanentă a 
malului stîng al fluviului, prelungită prin capuri de pod pe malul 
drept, ca şi crearea unuia sau mai multor state renane, desprinse 
de teritoriul german și plasate sub controlul S. N.* (Societatea 
Naţiunilor) Acest program se opune clar principiilor wilsoniene, 
bazate pe dreptul naționalităților şi pe libertatea popoarelor de 
a hotărî singure, dar provoacă şi împotrivirea lui Lloyd George, 
prim-ministrul britanic temîndu-se de o hegemonie franceză 
asupra Rinului şi dorind menţinerea unei Germanii puternice, 
care să devină o barieră în calea comunismului. 

În sfîrşit, respectarea angajamentelor luate în timpul răz- 
boiului este invocată de reprezentanţii Japoniei (care cer să 
preia drepturile germanilor în China), ai României, ai Greciei, 
dar mai ales de delegaţii italieni, care fac caz de tratatele de la 
Londra (1915) şi de la Saint-Jean-dc-Maurienne (1917), ce atri- 
buie Italiei, pe lîngă teritoriile iredente, Istria şi Dalmatia, cu 
populaţie slavă, şi unele teritorii apartinind Imperiului otoman. 
Refuzul preşedintelui american, care nu se simte legat de pro- 
misiunile aliaților săi, şi care, fără să consulte guvernul italian, 
adresează un apel poporului din peninsulă, va provoca plecarea 
şi absenţa temporară a lui Orlando şi Sonnino. Acest refuz va 
atita sentimentul italienilor că au fost frustrati de victorie, situație 
de care vor profita naționaliștii lui d’ Annunzio şi apoi fasciștii. 

În ceea ce priveşte recunoaşterea dreptului popoarelor 
la autodeterminare, Conferinţa de pace înlătură de la dezbateri 
țările învinse, mai ales Germania, căreia i se impune o pace a 
leului la care este obligată să subscrie, ca şi Rusia bolşevică, 
care nu este recunoscută de nici unul dintre beligernati şi se 
vede exclusă şi ea din tratatul de pace. În aceste condiţii, tratatele 
elaborate de învingători par nişte compromisuri între preocupă- 
rile de securitate sau expansioniste ale puterilor şi dorinţa con- 
ducătorilor lor de a satisface revendicările minorităţilor nationa- 
le, a căror voinţă de afirmare a identităţii tulbură batrinul conti- 
nent încă din 1848. 

Semnat pe 28 iunie 1919 în Galeria Oglinzilor (locul a 
fost ales pentru a şterge umilirea din 1871), tratatul de la 
Versailles hotărăşte soarta duşmanul principal, Germania. Arti- 
colul 231 stabileşte în principiu responsabilitatea exclusivă a 
acestei puteri şi a aliaților ei la declanşarea războiului şi justifică 
în ochii învingătorilor faptul că fostul Reich nu a fost invitat 
să participe la hotărîrea propriei sale sorți. Germanii refuză să 
recunoască validitatea acestei proceduri, considerînd pe drept 
cuvînt, că responsabilitatea conflictului nu poate fi imputata 
numai conducătorilor lor şi că, în consecinţă, ei sînt victimele 
unui Diktat. Ei vor vorbi de asemenea de o „pace cartagineză“. 

În principiu, în ciuda dorinţei francezilor de a-şi asigura 
poziții strategice dincolo de Rin, Germania nu-şi pierde din 
teritorii decît în măsura în care transferurile teritoriale corespund 
aplicării stricte a dreptului naționalităților. Aşa se întîmplă cel 
putin în vest, Alsacia-Lorena fiind „înapoiată“ Franţei, în timp 
ce Belgia anexează cele două cantoane, Eupen şi Malmedy, 
iar Danemarca primeşte, în urma unui plebiscit, Schleswigul 
de nord. 

În est, numărul mare al naționalităților face dificilă 
fixarea frontierelor. Germania pierde regiunea Poznan şi o parte 
a Prusiei occidentale, pe care trebuie să le cedeze Poloniei re- 
constituite, căreia i se asigură accesul la Marea Baltică printr-un 
„coridor“ lung de 80 de kilometri, care desparte noul stat de 
Prusia orientală. Polonezii se vor bucura de intrarea liberă în 
portul Danzig, oraş german plasat sub controlul SN, ca şi Memel, 
situat mai la nord şi anexat mai tîrziu de Lituania, în 1925. În 
sfîrşit, după o perioadă agitată, marcată de un plebiscit favorabil 
Germaniei, o insurecție provocată de Polonia, intervenţia acelor 
corps-francs venite din fostul Reich şi arbitrajul Societăţii 
Naţiunilor, Silezia de nord, bogată în mine şi industrii grele, 
este împărțită între Germania şi Polonia, soluţie nedreaptă, care 
nu mulțumește pe nimeni. Germania, care pierdea astfel o sep- 
time din teritoriul său (88 000 km?) şi a zecea parte din populaţie 
(8 milioane de locuitori) nu va accepta niciodată să recunoască 
noile sale frontiere orientale. 

Clauzele militare ale tratatului reduc considerabil forta 
tinerei Republici de la Weimar. Armata este redusă la 100 000 
de oameni, dintre care 5 000 sînt ofiţeri, toți militari de carieră, 
căci serviciul militar este abolit. Germania nu are dreptul să 
posede nici aviaţie militară, nici tancuri, nici artilerie grea, 
nici marină de război. Ea trebuie să-şi predea flota militară 
învingătorilor, dar aceasta se autoscufundă pe 21 iunie 1919, 
în rada portului Scapa Flow, bază britanică din nordul Scoției. 

Şi mai dure încă sînt clauzele economice şi financiare. 
Fostul Reich pierde proprietatea tuturor garantiilor şi activelor 
sale din străinătate. El trebuie să acorde învingătorilor săi clauza 
națiunii celei mai favorizate şi să accepte fără taxe vamale măr- 
funle venite din Alsacia-Lorena şi din Poznania. Franţa pri- 
meşte pentru cincisprezece ani teritoriul Saar, sub controlul 
SN. La sfîrşitul celor cincisprezece ani un plebiscit va hotări 
soarta regiunii, dar minele de cărbuni vor rămîne în proprietatea 
statului francez. În sfîrşit, considerată răspunzătoare de război, 
Germania trebuie, în funcţie de articolul 231 al tratatului, să 
plătească despăgubiri a căror valoare, fixată mai tîrziu la 132 
de miliarde mărci-aur, îi va fi notificată înainte de 1 mai 1921. 
În plus, aceste despăgubiri nu includ şi ,,restituirile“ dintre care 
unele dau tratatului un aspect meschin, uneori grotesc. Alături 
de operele de artă luate din Franţa şi din Belgia în 1870-1871 
Şi în timpul Primului Război Mondial, la acest capitol figurează 
instrumentele astronomice luate din China în 1901, sau craniul 
unui sultan din Africa orientală, pe care germanii vor trebui 
să-l predea Angliei. 

Partea a IV-a a tratatului îi ia Germaniei toate coloniile 
şi posesiunile din Africa, din Oceanul Pacific şi din China. 
Toate acestea sînt puse sub tutela principalelor puteri coloniale, 
care le primesc cu mandat de la SN. 

În sfîrşit, tratatul de la Versailles face din Germania un 
stat lipsit de importanţă, a cărui suveranitate se limitează doar 
la teritoriul propriu. Malul stîng al Rinului este ocupat de arma- 
tele aliate pe o perioadă între 5 şi 15 ani. În plus, regiunea este 
demilitarizată, ca şi o bandă lată de 50 de km de pe malul 

drept. Numeroase comisii constituite de învingători îşi exercită 
autoritatea pe teritoriul german: comisia de navigaţie pe marile 
rute fluviale, comisia de guvernare a regiunii Saar, comisia 
pentru despăgubiri etc. Pentru a perfecționa sistemul de securi- 
tate instaurat de ea, Franţa obține de la Statele Unite şi de la 
Marea Britanie un „tratat de garanţie“, care prevede intervenţia 
imediată a acestora în cazul în care Germania ar viola frontierele 
sale orientale, dar acest „instrument“ diplomatic nu va fi nicio- 
dată ratificat. 

Global, pacea de la Versailles nemultumeste pe cele două 
principale puteri interesate: Franţa, care, în ciuda avantajelor 
obţinute, consideră garanţiile de securitate insuficiente, şi care 
le poartă pică aliaţilor săi pentru că nu au sustinut-o în tentativa 
politică renană. Germania mai ales, a cărei populaţie şi condu- 
cători denunţă nedreptatea căreia i-a căzut victimă ţara lor şi 
respinge cu hotărîre clauzele morale şi politice ale tratatului, 
ca şi cele care modifică frontierele orientale ale fostului Reich. 

Celelalte tratate semnate între 1919 şi 1920 — tratatul de 
la Saint-Germain-en-Laye (10 septembrie 1919) şi cel de la 
Trianon (4 iunie 1920) semnate cu cele două state succesoare 
ale dublei monarhii, tratatul de la Neuilly (27 noiembrie 1919) 
cu Bulgaria, tratatul de la Săvres (11 august 1920) cu Imperiul 
otoman — hotărăsc soarta Europei de est şi a Balcanilor. 

Austro-Ungaria iese dezmembrată din conflictul pe care 
l-a provocat tocmai pentru a-şi păstra unitatea. Cele două piese 
importante ale fostului Imperiu habsburgic sînt separate definitiv. 
Teritoriile lor sînt amputate. Ele nu mai au acces la mare şi nu 
mai formează decit două state de mina a doua, cu putin mai 
puternice decît statele nou apărute în urma independenţei 
popoarelor minoritare. Mai mult, Austriei şi Germaniei şi se 
interzice realizarea acelui Anschluss, adică unirea într-un sin- 
gur stat germanic. 

Slavii din cele trei provincii de nord ale fostului Imperiu 
austro-ungar, Boemia, Moravia şi Slovacia, se unesc pentru a 
forma Cehoslovacia. Slavii din sud îşi realizează vechiul vis 
al constituirii unei „Iugoslavii“ cuprinzind, în afară de fostele 

state independente ale Serbiei şi Muntenegrului, şi provinciile 
austro-ungare ale Croaţiei, Bosniei şi Dalmației. La est, Polonia, 
care fusese ştearsă de pe harta Europei la sfirşitul secolului al 
XVIII-lea, renaşte din propria cenuşă $i cuprinde între frontie- 
rele sale teritorii luate de la Austro-Ungaria (Galiţia), de la 
Germania (Poznania) si de la Rusia. În sfîrşit, Italia anexează 
Tirolul austriac, iar România, care figurează printre marile bene- 
ficiare ale reimpartirii teritoriale, fosta Transilvanie ungară. 

Bulgaria plăteşte scump greşeala de a fi ales în 1915 
tabăra puterilor centrale. Ea trebuie să-i cedeze Iugoslaviei o 
parte a Macedoniei, României sudul Dobrogei, iar Greciei Tracia 
orientală. 

Turcia, în sfîrşit, cunoaşte o dezmembrare tot atît de mare 
ca şi Imperiul austro-ungar. Ea îşi pierde teritoriile din Orien- 
tul Apropiat, care sînt împărțite între Franţa şi Regatul Unit. 
In Europa, posesiunile ei sînt reduse la teritoriul litoral al 
Constantinopolului, în timp ce strîmtorile devin neutre. Cu toate 
acestea, revolta tinerilor ofiţeri adunaţi în jurul lui Mustafa 
Kemal va repune curînd totul în discuție. 

Tratatele din 1919-1920 duc astfel la o schimbare 
radicală a hărţii Europei. Fondate pe principiul naționalităților, 
ele au trebuit să ţină cont în acelaşi timp de interesele puterilor, 
de dificultăţile apărute în fixarea frontierelor acolo unde există 
o multitudine de grupuri etnice, cît şi de necesitatea de a oferi 
noilor state graniţe care să le asigure un minimum de viabilitate 
economică şi securitate. Cu toate că, în ansamblu, noua hartă 
politică a Europei este în mai mare măsură o hartă a naţiunilor 
decît cea din 1914 şi, în consecință, dă satisfacţie unor numeroase 
revendicări de recunoaştere a identităţii (numărul europenilor 
apartinind unor minorităţi supuse unei puteri străine a scăzut 
de la 60 de milioane la aproximativ 25), hotaririle luate de crea- 
torii noii ordini internaţionale provoacă învinşilor un resenti- 
ment profund, fără să satisfacă, cu toate acestea, toate puterile 
victorioase, începînd cu Italia, căreia i s-au refuzat anumite 
teritorii promise de Aliați în 1915. Pe de altă parte, numeroase 

minorităţi naționale acceptă cu greu să se integreze în state ce 
au luat naştere din dezmembrarea Imperiilor centrale: acesta 
este, de exemplu, cazul sudetilor din Cehoslovacia, sau cel al 
croaților, ostili dominaţiei sîrbe în Iugoslavia. Aceste diferite 
nemulțumiri vor alimenta un ,,revizionism“ (în sensul de dorință 
de a „revizui“ tratatele) care va căpăta curînd un ton agresiv şi 
va apăsa greu asupra evoluţiei relațiilor internaționale. 


CONCLUZIE 


Imediat după frămîntările revoluţionare, remodelînd 
harta Europei, suveranii restaurati ai Vechiului Regim se gîn- 
deau că vor realiza ceva durabil. Fondată pe principiul dinastic 
al legitimităţii, pe echilibrul între marile puteri ale continentului 
şi pe dorinţa de a ignora ideile noi apărute din revoluție, această 
construcție îşi are totuşi coerenţa sa. Se intenționa ca prin Sfînta 
Alianţă să se reconstruiască şi să se menţină o Europă a secolu- 
lui al XVIII-lea. 

În ciuda iluziilor întreţinute de „sistemul Metternich“ 
şi a intervențiilor victorioase ale monarhilor împotriva forțelor 
revoluționare, această încercare de a împietri istoria aşa cum 
era în 1815 era sortită eșecului. Dacă în încremenita Europă 
de sud şi de est importanţa arhaismelor permite păstrarea spiri- 
tului Sfintei Alianțe, acest lucru nu se întîmplă în Europa de 
nord şi de vest. Dezvoltarea revoluţiei industriale, expansiunea 
burgheziei, mişcarea de idei fac din liberalism o , notiune-forta“, 
care animă opinia publică, inspiră guvernele şi sfirşeşte curînd 
prin a da paştere unei politici. Alături de liberalism, această 
Europă evoluată vede curînd afirmîndu-se voinţa democratică 
sub presiunea claselor mijlocii în plin avint şi a unei lumi mun- 
citoreşti în plină expansiune. Începînd din 1830, Europa de 
nord-vest iese din sistemul fixat în 1815 pentru a intra într-o 
altă istorie, dominată de modernitate. 

Peste tot de altfel, construcţia din 1815 nu va înceta să 
se fisureze sub presiunea crescîndă a naționalităților. Tinute 
in friu începînd cu Congresul de la Viena, acestea joacă un rol 

important în explozia din 1848 şi, în ciuda infringerii lor la 
sfîrşitul „primăverii popoarelor“, vor profita de slăbirea Austriei 
şi a Rusiei, garanti ai concepţiilor din 1815, pe care vor încerca 
să le învingă. Sprijinite puternic de Napoleon al III-lca, începînd 
din 1860 ele vor mătura ultimele obstacolc din calea realizării 
obiectivelor lor şi vor modifica pînă în 1914 harta Europei în 
aşa fel încît Națiunea să coincidă cu Statul. 

Este cu adevărat un efort disperat acela de a încerca 
oprirea mișcării de dezintegrare a marelui stat multinațional 
al Austro-Ungariei, care aruncă Europa în primul conflict mon- 
dial. 

În multe privinţe, aceasta din urmă reprezintă sfîrşitul 
curentului.care, începînd din 1848, duce la prăbuşirea construc- 
tiei Congresului de la Viena. În realitate, nu este acesta efectul 
tentativei celei mai vechi monarhii din Europa de a salva o 
ordine pe care evoluţia pare să o condamne, şi în acelaşi timp 
al ciocnirii nationalismelor, forme de exaltare cxagerata şi sovina 
a spiritului național? 

Nu este surprinzător că în aceste condiţii se poate constata 
că, ultimii susținători ai Vechiului Regim fiind învinşi, Europa 
din 1920 încearcă să se redefinească în jurul principiului natio- 
nalitatilor. Oare Europa naționalităților, care se naşte în acest 
moment, va fi mai viabilă decît cea a Vechiului Regim restaurat 
după 1815? Pe aceasta se mizează în perioada care începe imediat 
după Primul Război Mondial. 

Triumful naționalităților înscamnă oare sfîrşitul tentati- 
velor de organizare a continentului? „Armonia europeană“ 
instaurată de Congresul de la Viena s-a născut moartă? Ar 
însemna să uităm că, de-a lungul secolului, paralel cu afirmarea 
particularismelor nationale, s-a conturat şi o dorință de colabo- 
rare între state, bazată pe conştientizarea existenței unor răspun- 
deri reciproce şi a unor interese comune. De la congresele euro- 
pene din timpul Sfintei Alianțe la cele care, după fiecare criză, 
reunesc plenipotentiarii marilor puteri pentru a incerca sa ga- 
seasca solutii acceptabile pentru toti, ideea de armonie euro- 

peană nu a dispărut nici un moment. Şi chiar dacă, imediat 
după conflict, ideea organizării lumii parc să o învingă pe cea 
a organizării europene, subliniindu-se astfel pierderea influenţei 
pe care a exercitat-o batrinul continent, Europa continuă să 
joace rolul cheie în tratatele din 1919, aşa cum ea va deveni şi 
cheia de boltă a Societăţii Naţiunilor, care ia naştere din aceste 
tratate. În mod discret, în umbra unei afirmări a naţiunilor care 
ocupă prim-planul scenei, ideea unei Europe bine organizate 
nu încetează să-şi croiască drum. 


NOTE 


* Există un anume consens în a considera secolul XIX drept 
„secolul cel lung“ al istoriei europene. Bineînţeles, segmentarea con- 
tinuum-ului temporal în sute de ani este un simplu, imperfect, instru- 
ment didactic. Utilitatea sa nu e însă de pus la îndoială. Ce e de făcut, 
atunci, pentru a ieşi dintr-o mecanică stupidă, dat care are meritul că 
plantează borne sigure în trecut la fiecare sută de ani? Păstrîndu-se 
în limitele acestei convenţii — a cărei istorie, ea însăşi, ar fi de retrasat 
—, specialiştii domeniului simt, totuşi, nevoia de a-i conferi temeiuri 
(mai) rationale. Ei sacrifică, astfel, precizia absolută în favoarea uneia 
relative, lărgind sau reducînd secolele, după caz, în funcţie de momen- 
tele de turnură ale devenirii societăţii. lată de ce, Serge Berstein şi 
Pierre Milza, autorii prezentei Istorii a Europei, ajunşi la al patrulea 
volum al sintezei lor, îl dedică în întregime veacului XIX. Doar atît 
că, la fel ca alti colegi ai lor din Occident — de-ar fi să-l mentionez 
aici doar pe Erich J. Hobsbawm, autor, şi el, al unei sinteze istorice 
în mai multe volume, numai că universală — cei doi fixează limitele 
intervalului centenar în cauză la anul 1815, respectiv 1919. Faptele 
cuprinse de relatarea lor între Waterloo şi Versailles, altfel spus, între 
două finaluri de confruntări armate uriaşe le apar acestor experți 
suficient de semnificative pentru a umple un întreg volum, după ce 
primul alergase prin toată antichitatea, al doilea acoperise nouă secole, 
iar al treilea parcursese încă cinci. Nu e doar o chestiune de metodă, 
justificată de păstrarea, pe măsura avansului în timp, a tot mai multor 
mărtuni ale epocilor ce şi-au succedat una alteia, şi nici o opțiune 
întemeiată pe ... simpatie. Pe lîngă esentiala importanţă a secolului 
XIX pentru conturarea lumii în care azi trăim încă, rămîne de constatat 
un fapt legat direct de subiectul sintezei: veacul trecut a fost marele 
moment istoric al Europei. Nici înainte, nici după el, prestigiul civili- 

zatiei şi culturii batrinului continent nu a cunoscut vreodată aceeaşi 
strălucire. Purtat în cele patru zări de bărbatul alb, cutezător şi adeseori 
agresiv crud, cu mustață în furculita şi caschetă colonială, acest duh 
al Europei, deopotrivă detestat și admirat pe celelalte continente a 
transformat întreaga lume a secolului în teatrul unei neasemuite 
aventuri, celebrate de opere literare (prin condeie de diverse mărimi, 
de la Karl May şi Jules Verne pînă la Edgar Allan Poe,Al. Dumas-pére 
şi Emilio Salgari), creaţii muzicale faimoase (Madame Butterflay) şi 
picturi celebre. Nu degeaba vorbea reputatul istoric al religiilor Joseph 
Mitsuo Kitagawa, în legătură cu experiența misionară europeană în 
Asia şi Africa, mai curînd despre un export al ideologiei europene 
decît de o tentativă de prozelitism creştin. Creştinismul n-ar fi fast 
decît vesmintul pe care l-ar fi îmbrăcat „europenismul“ în tentativa 
sa de a se impune altor civilizații (În căutarea unității. Istoria religioasă 
a omenirii, Bucureşti, Ed. Humanitas, 1994). Paradoxal, însă, exact 
în această clipă măreaţă a apogeului, Europa lua cunoştinţă mai curînd 
de diversitatea decît de unitatea sa. Spiritul ei de aventură avea drept 
complement spiritul de competiţie şi dorința de subliniere a specifici- 
tatu etno-lingvistice şi zonale. Nu e de mirare că epoca despre care 
vorbim e tocmai cea a gloriei duelurilor individuale, sagă a unui cod 
al onorei şi întreținut de orgoliu şi irascibilitate. Şi la fel de simptoma- 
tic e şi interesul de-acum acut pentru creația populară, prevestit de 
Giambattista Vico, teoretizat de Herder, speculat de Macpherson — 
autorul apocrifelor osianice — şi ilustrat de o pleiadă întreagă de spirite 
înalte, de la Goethe la Vuk Brancovici şi Vasile Alecsandri. 

Pe bună dreptate pun Serge Berstein şi Pierre Milza veacul 
acesta sub semnul nationalismelor şi al concertului european. Esecurile 
atîtor monarhii şi imperii prestigioase în fata micului corsican ridicat 
pe creasta revoluției burgheze semnalase o criză a ideii imperiale, a 
ideii de putere supranationala ce fusese, timp de atîtea sute de ani, 
cea mai prețioasă moştenire dobîndită de pe urma antichității latine 
şi făcuse gloria evului mediu. Sigur, imperiile vor continua să dăinu- 
iască — şi, în anumite forme, mai voalate, continuă şi astăzi —, univer- 
salismul se prelungea, trecînd din mîinile unşilor Domnului în cele 
ale unor laici şi chiar atei (cum a dovedit-o experienţa sovietică). El 
rămînea, de asemenea, pe seama bisericii catolice, al cărei înalt ierarh 
continuă, cu prilejul înnoirii fiecărui an, să-şi rostească urările urbi 
et orbi in toate limbile vorbite de credincioşii săi. Tot Vaticanul se face 
astăzi cunoscut şi prin mai accentuatele demersuri în sensul ecumenis- 

mului. Dar grăuntele răsădit de Herder şi Napoleon, de fiecare dintre 
ei în felul său, a cunoscut o incoltire rapidă, conducind la efervescenta 
naţională şi afirmarea voinţei atîtor națiuni de a-şi face auzit glasul 
în avanscena politicului şi culturalului. Din acest punct de vede- 
re,secolul al XIX-lea a asistat la apusul unei certitudini şi înflorirea 
unei speranţe. S-a crezut că statele naționale vor fi cadrul prin excelență 
favorabil punerii în valoare a tuturor comunităților nationale europene. 
lar convingerea a fost atît de puternică, încît pînă astăzi noi continuăm 
să trăim şi visăm în umbra acestui proiect al secolului trecut. El a dus 
la înflorire culturile moderne în limbile vernaculare şi tot el a precipitat 
mindriile identitare colective pînă la intoleranta fata de alteritate, 
pînă la rasism şi discriminare. lar după atîtea glorii redutabile si excese 
altroce, visul național continuă să-şi caute resursele într-o eră situată 
de unii gînditori dincolo de moartea ideologiilor. 

Dintr-un alt unghi de vedere, Europa secolului XIX a cunoscut 
aplicarea principiului echilibrului în relațiile internaţionale. Aceeaşi 
odisee napoleoniană, atît de bogată în consecinţe, a silit puterile euro- 
pene să gîndească o strategie care, chiar dacă a debutat printr-o alianță 
sfîntă a monarhilor contra aspirațiilor popoarelor, a inovat major în 
cîmpul coexistentei pe continent, creînd un cadru care a propulsat 
Europa la apogeul prestigiului ei. Şi chiar dacă, în cele din urmă, a 
cedat întîietatea altei macroputeri, mai tinere şi mai viguroase — am 
numit aici SUA -, ea a instituit astfel o regulă a jocului diplomatic 
pe care, în linii mari, omenirea o mai urmează şi astăzi. Ea va dărui 
pe continent, fără îndoială, pînă cînd se va găsi o soluție mai bună 
sau pină cînd — şi dacă! — unificarea statelor europene sub acelaşi 
stindard va avea loc. 

Fiindcă planurile de retrasare a Europei pe care le-a zămislit 
Napoleon au marcat începutul unei alte utopii: proiectul unificării 
europene. Născută cu mult înainte ca proiecție himerică, devenită 
posibilă — dar nu şi probabilă — prin abuzurile gîndirii prodigioase a 
Împăratului corsican, unitatea europeană urma să facă primii ei paşi 
în realitate după marele eşec militar al Germaniei naziste şi mai cu 
seamă după celălalt uriaş eşec al veacului nostru: cel sovietic. Cu 
nazuinta unităţii batrinului continent, secolul al XIX-lea păşea într- 
un viitor care nici astăzi nu a avut încă răgazul să devină istorie. În 
măsura în care unificarea europeană se va înfăptui — şi paşii pe această 
cale sînt considerabili, deşi e greu de spus cînd se va înfiripa noua 
entitate statală înțeleasă ca ansamblu al tuturor popoarelor Europei — 

veacul al XIX-lea va supravieţui şi în această dimensiune vizionară 
a lui. 

Pornind de la actele fundamentale ale revoluțiilor burgheze — 
mai cu seamă cea americană şi cea franceză —, ultima sută de ani a 
modernității europene a văzut născîndu-se şi o tot mai viguroasă 
tradiţie liberală. Consonantă cu afirmarea burgheziei în prim-planul 
vieții social-politice, ea a îndreptat atenţia către libertăţile şi drepturile 
individului. Prin pana lui Thomas Carlyle s-a făcut apologia eroului, 
a personalității apte să împingă spre glorie colectivitatea, iar romantis- 
mul dezlantuit a teoretizat geniul, văzînd în el un pisc al umanităţii 
înzestrat cu maximă putere creatoare şi cu capacitate de previziune. 
În acest fel se atingea un apogeu al gîndirii destinului umanităţii în 
cheie personală, răspunzîndu-se atît unei imperioase nevoi, cit şi 
tentatiei de a explica acţiunea unor „oameni mari’ în istorie şi cultură 
(Napoleaon, Goethe, Beethoven). Din acelaşi imbold a provenit şi 
tentativa de a depăşi vechiul umanism a unui alt gînditor al aceleiași 
epoci, la numai cîteva decenii distanţă. El s-a numit Friedrich Nietzsche 
şi teoria sa ridica pe culmi mai presus de orice precedent individul 
creator prin cele două adagii celebre: „Dumnezeu a murit, voi l-ați 
omorît!” şi „Vin să vă-nvăţ ce este Supraomul!” 

Reacţia nu a întîrziat să se contureze. Înlăturarea vechiului 
regim a însemnat în Europa şi conturarea unui orizont mai larg al 
democraţiei. Dincolo de libertățile burgheze exista o umanitate întreagă 
angajată în încleştarea disperată cu existența diumă. Revoluţia indus- 
trială a fost fenomenul care, adunind masele de țărani depeizati, ce 
vagabondau prin întreg occidentul, le-a fixat în marile manufacturi, 
fabrici şi uzine ale momentului, transformîndu-le într-o nouă, amplă, 
categorie socială. Un curent de gîndire democrată care a făcut curînd 
joncţiunea cu aceste mulțimi anonime, teoretizînd nişte nevoi colec- 
tive şi aşezîndu-le într-un orizont mai amplu de aşteptare s-a afirmat 
în viaţa publică, jalonînd drumul de la experimentele socialiştilor 
utopici de tipul lui Charles Fourier şi Robert Owen, trecînd prin pana 
lui Proudhon şi Ludwig Feuerbach şi culminînd cu opera cu o posteri- 
tate uriaşă şi disputabilă a lui Marx şi Engels. 

Între colectivism şi individualism, între proiectul naţional şi 
cel unificator, secolul XIX a propulsat Europa la un zenit care a fost 
$i o răscruce a destinului ei istoric. Serge Berstein şi Pierre Milza 
dau o imagine sintetică a acestei configurații istorice unice uneori 
pregnantă, uneori nuanţată, dar niciodată plicticoasă ori eronată. 


ISTORIA EUROPEI 353 


' Karlsbad, renumită stațiune din Imperiul austriac. Astăzi, 
Karlovy-Vari. 


? La 8 mai 1838 s-a publicat charta populară (charter) conținînd 
revendicările din petiția adresată parlamentului în 28 februarie 1837, 
eveniment care declanşa Mişcarea chartistă. Între februarie şi septem- 
brie 1839 avea loc primul Congres al chartiştilor la Londra. La 7 mai 
chartiştii inminau parlamentului petiția semnată de 1.200.000 de cetă- 
teni conținînd revendicări. Ele vor fi respinse de parlament la 12 iulie 
1839. La 20 iulie 1840 se crea la Manchester „Asociaţia Naţională 
Chartistă”, primul partid muncitoresc de masă din istoria mişcării 
muncitoreşti. În mai 1840 şi 10 aprilie 1848 chartistii înaintează foru- 
lui legislativ al țării a doua şi respectiv, a treia petiție. Mişcarea ia 
sfîrşit abia în martie 1854. (Cf. Istoria lumii în date, Bucureşti, 1972, 
p. 248). 


> De fapt, termenul jobbágy nu desemnează nişte mici arendaşi 
în adevărata acceptie a cuvîntului. După ce, la origine, în Evul mediu, 
iobagii fuseseră nişte proprietari liberi arondati cetatilorregale, situa- 
tia lor s-a depreciat, ajungînd să desemneze o categorie socială depen- 
dentă. (Vezi D. Prodan, Jobăgia în Transilvania, Bucureşti, 19, vol. 
I-II; idem, Jobdgia în Transilvania în secolul al XVII-lea, Bucuresti, 
1986, vol. I-II; Problema iobăgiei în Transilvania. 1700-1848, 
Bucuresti, 1989. Vezi şi Nicolae Edroiu, Studierea iobăgiei transilvă- 
nene, în N. Bocşan, N. Edroiu, L. Maior, A. Radutiu, P. Teodor (ed.), 
D. Prodan. Puterea modelului, Cluj Napoca, 1995, p. 15-20). 


4 Termenul de hexagon desemnează metaforic Franţa ale cărei 
contururi sînt, în linii mari, hexagonale. 


5 De fapt, domnitor. În textul francez apărea „hospodar (guver- 
nator)“. 


é Moartea lui ALI. Cuza s-a produs la 15 mai 1873, la Heidelberg 
(în Germania). Ulterior trupul său a fost adus în țară. 


7 Autorii vorbesc despre „diaspora“ europeană, împrumutînd 
un termen utilizat riguros doar în legătură cu răspîndirea evreilor în 
lume după dărîmarea templului din Ierusalim. În sens larg, exod, 
colonizare. Acest destin al europenilor din afara Europeitrebuie, cred, 
legat de vocaţia oamenilor batrinului continent de a descoperi noi 
orizonturi, de a-şi exporta propriile valori, de a cuceri şi supune, de 

a-şi căuta fericirea departe de casă. Vezi, în acest sens, Joseph Mitsuo 
Kitagawa, Bucureşti, Humanitas, 199, p. 219. 


8 Transleitania este teritoriul de la răsărit de rîul Leitha, cunos- 
cut după pactul dualist de la 1867 şi sub numele de „ţările coroanei 
ungare”. La vest de același rîu se întindeau „regatele şi țările reprezen- 
tate în consiliul imperial”, desemnate sub numele generic de 
Cisleithania (Vezi Erich Zöllner, [storia Austriei, Bucuresti, 1997, 

p. 510). 


” Pogromurile din România, grave şi de nejustificat, se pot, 
totuşi, număra pe degete. Sint de amintit cel de la laşi din 1940 şi 
lichidarea evreilor din Basarabia de către administrația antonesciană 
în Transnistria. În al doilea caz e vorba însă mai curînd despre execuții 
abuzive ordonate de autorităţi, decît de un pogrom în adevăratul sens 
al cuvîntului. Ar mai fi de amintit şi pogromurile cărora le-au căzut 
victime evreii din Transilvania de nord, după 1940. Deşi acestea s-au 
datorat horthyştilor, ele sînt adeseori puse, dintr-o regretabilă gre- 
şeală, tot pe seama României. 


10 Scoala Secesiunii e o sintagmă care se referă la stilul Secession 
(în Austria), numit şi Jugendstil (în Germania), Art Noveau (Franţa), 
Modern Style (in Anglia), Stil Liberty (in Italia) ş.a. E vorba de o 
„„Mişcare artistică marcînd sfirsitul secolului al XIX-lea şi începutul 
secolului al XX-lea (1890-1910), cf. Constantin Prut, Dicționar de 
artă modernă, Bucuresti, Ed. Albatros, 1982, p. 422-424. Stil caracte- 
rizat de omamentatia florală ori linear-geometrica, prezent şi in arhi- 
tectura oraşelor din vestul României (Timişoara, Arad, Oradea, Cluj, 
Satu Mare). Vezi pentru atmosfera care a generat această mişcare 
artistică şi Michael Pollak, Viena 1900. O identitate rănită, laşi, Ed. 
Polirom, 1998; Carl E. Schorske, Viena fin-de-siécle. Politică şi cultură, 
laşi, Ed. Polirom, 1998; Allan Janik, Stephen Toulmin, Viena lui 
Wittgenstein, Bucureşti, Ed. Humanitas, 1998, p. 87-116. 


" d' Annunzio la Fiume. Se face trimitere la ocuparea oraşului 
italian Fiume de către poetul Gabrielle d' Annunzio, la 12 septembrie 
1919, în fruntea unor trupe de mercenari italieni, eveniment care a 
luat prin surprindere autoritățile italiene şi internationale. Vezi în acest 
sens, Piero Chiara, Viaţa lui Gabrielle d'Annunzio, Bucuresti, Ed. 
Univers, 1988, p. 338-376. 

